
PENTRU JIM șI TERRY 
Voi sunteți doi dintre cei mai inimoşi, harnici şi generosi 
oameni pe care îi cunosc. Sunt binecuvântată că m-am 
căsătorit în familia voastră. 
Vă multumesc pentru tot, în special pentru faptul că sunteți 
bunicii a trei copii care vă iubesc nespus. 


Scurtă phezentahe a Schei 


amilia Porter, de Becky Wade, este o serie de patru romane 
contemporane de dragoste, care se constituie ca un adevărat 
testament al iubirii. Fiecare volum se concentrează în 
jurul unui membru al familiei Porter, fiecare cu propria sa poveste 
tulburătoare de viață. Când vine vorba despre povești de dragoste 
complicate, alegeri dificile între „rațiune și simțire“, nimic nu e ușor. 
Nici în viață şi nici în poveștile din paginile scrise. Becky Wade ne 
propune o serie de patru cărți ale căror povești de dragoste aparent 
imposibile te vor purta pe un drum în care călătoriile personajelor 
prin propriile emoții și confruntări sunt cât se poate de reale și de 
vil. 
Toate titlurile seriei au obținut premii literare importante, aprecieri 
din partea criticilor literari și mai ales aprecierea cititorilor. 


[NIMA MEA ÎȚI APARȚINE 


Megan Cole şi Bo Porter nu aveau cum fi mai diferiți unul de 
celălalt. Ea este moștenitoarea unei mari averi, el este un simplu 

manager de fermă și angajatul ei. Și totuşi, de îndată ce se întâlnesc, 
între cei doi se aprinde o scânteie. 

De la moartea tatălui ei, Meg a devenit acţionarul majoritar al 
companiei petroliere și venirea ei la conducere a survenit cu o serie 
de concedieri, deoarece nu putea să gestioneze atât de mulți angajați. 
Cu toate acestea, lucrurile stau puțin diferit cu Bo, astfel că Meg îi dă 
un termen de șase luni înainte de închiderea fermei. Va fi acest timp 
suficient pentru a-i dovedi valoarea fermei și că el merită încrederea 


el? 
ÎNIMA MEA TE CAUTĂ 


Celia avusese încă din vremea liceului o atracţie specială față de 
Ty, apoi, în facultate, până ce povestea lor nebună de iubire i-a dus în 
faţa celei mai apropiate capele de nunţi din Las Vegas. În dimineaţa 
zilei următoare însă s-au trezit cu un certificat de căsătorie și o doză 
rece de realitate. Celia era pregătită să fie soția lui Ty, dar el nu era 
pregătit să devină soțul nimănui. 

Vreme de cinci ani, Celia a încercat să-și înăbușe orice vis cu 
privire la ea însăși pentru a reuși să-și crească fetița. Ty, în schimb, a 
căutat să-și împlinească toate țelurile, sau cel puțin așa crezuse până 
ce a ajuns să privească din nou în ochii femeii pe care n-a putut s-o 
uite niciodată și a copilei de existența căreia nu știuse până acum. 

Cât de mult va fi dispus Ty să sacrifice de această dată pentru ca 
visurile Celiei să devină realitate și pentru a-i demonstra că noaptea 
aceea în care şi-au unit destinele poate deveni o poveste de iubire 
„până când moartea îi va despărți“? 


ÎNIMA MEA PERECHE 


Fostul ofițer de Marină Jake Porter are cicatrici mult mai adânci 
decât cea care îi marchează chipul. Se luptă cu sindromul de stres 
posttraumatic, trăiește o viață solitară și evită orice relaţie pe cât 
posibil. Asta până când o reîntâlnește pe Lyndie James, prietena lui 

din copilărie, care se întoarce acasă în Holley, Texas. Lyndie ajunge 
să lucreze la fermă, iar Jake îi încredințează în grijă unul dintre caii în 
care el își pusese mari speranțe, dar fără prea mult succes. 

Jake și Lyndie au personalități total diferite, dar legătura dintre ei 
este evidentă. Împotriva voinţei lui, Jake este cucerit de personalitatea 
sclipitoare și optimistă a lui Lyndie, iar zidurile pe care el le-a construit 
în jurul inimii încep încet-încet să se surpe. O sclipire de speranță se 
ivise în inima lui, dar temerile și regretele nu-i dau pace. Va putea 
vreodată Jake să o iubească pe Lyndie așa cum merită sau inima lui 
este prea zdrobită pentru a mai putea fi alinată? 


E 


ÎNIMA MEA LUPTĂ PENTRU TINE 

Gray Fowler, star al NFL, este urmărit de un hărțuitor, astfel că 
echipa sa angajează o agenţie de pază și protecție, pentru ca Gray 
să fie mereu sub atenția unui bodyguard. Când Gray o întâlnește 
pe Dru Porter, agentul desemnat pentru paza lui, este de-a dreptul 
indignat. Cum l-ar putea proteja o femeie care avea doar jumătate din 
dimensiunea lui, deși foarte tânără și frumoasă? 

Dar Dru este fost luptător în Marină, o trăgătoare de elită și 
posesoare de centură neagră. Și este foarte hotărâtă să descopere 
identitatea celui care îl urmărește pe Gray. Și, la fel de hotărâtă, să 
evite orice fel de atașament romantic între ea și acest jucător de fotbal 
cu trecut misterios. Dar, cu cât se apropie mai mult de identificarea 
urmăritorului, cu atât Gray și Dru se apropie tot mai mult unul de 
celălalt. Pe măsură ce pericolul crește, Dru și Gray își pot încredința 
inimile — și viața — unul altuia? 

emeia aceasta era prea delicată pentru un magnat al 

petrolului. Meg era conștientă de lucrul acesta, dar nu și-a 

făcut prea multe griji deoarece tatăl ei fusese un tip foarte 
iscusit în a strânge avere, deși, ca tată, a falimentat teribil. 

William Cole a purtat pe umerii săi responsabilitatea companiei 
de familie peste douăzeci de ani și, dacă s-a întâmplat vreodată ca 
presiunile și stresul asociate poziţiei sale să devină presante, el nu 
a lăsat niciodată să se vadă lucrul acesta. El era un petrolist de 
modă veche care nu se jena să poarte pălării Stetson și care putea fi 
neîndurător, arogant sau exigent dacă era cazul. 

Dar, din păcate, William Cole era mort. 

Motiv pentru care — în timp ce se uita prin dosarul de pe birou 
— Meg se gândea să-l concedieze pe acest domn Porter. Bărbatul 
putea să apară din clipă în clipă la biroul de acasă al tatălui ei de 
la Whispering Creek pentru întâlnirea stabilită mai dinainte. Acela 
avea să fie momentul în care ea trebuia să se uite în ochii lui, să-i 
întoarcă lumea cu susul în jos și să-i destrame visurile. 

Brusc, o senzaţie puternică de panică se ivi în lăuntrul ei. Părea că 
o sufocă, iar in piept avea o durere cumplită. 

În încercarea ei de a se controla, Meg a apucat din sertarul biroului 
revista de sudoku. Își plimba privirea peste coloanele de numere, 
încercând să se concentreze şi rugându-se ca rezolvarea careurilor să 
o ajute să-și revină. 

În ultimele două săptămâni petrecute la hotelul Ritz alături de 
consilierii de la Cole Oil a învățat o sumedenie de lucruri despre 
exploataţiile petroliere. Printre multe alte lucruri, consilierii o 
sfătuiseră și cu privire la crescătoria de vite Whispering Creek — 
o bucată întinsă de pământ situată la treizeci de mile nord-est de 
Dallas, aproape de Southfork, îndrăgita proprietate a lui J.R. Ewing. 
Whispering Creek cuprindea casa familiei și ferma de cai a tatălui ei. 

Consilierii o îndemnaseră stăruitor să îi concedieze pe angajații de 
la Whispering Creek care îi fuseseră de ajutor tatălui ei, dar care ei nu 
i-ar fi fost de niciun folos. Iar ea luă în serios sfaturile lor și, în această 
dimineață de luni, prima zi oficială în calitate de succesoare a tatălui 
ei, concediase trei oameni. 

Îl concediase pe șoferul tatălui ei (nu avea nevoie de șofer), pe 
bărbatul care avusese în grijă canisa lui de câini de vânătoare (ea 
nu vâna) și pe bărbatul care se ocupase de armele și poligoanele de 
tragere (ea cu siguranță nu era adepta armelor). 

Următorul de pe lista neagră? Domnul Porter, care avea în 
grijă ferma de cai de rasă a tatălui ei. Toate pasiunile tatălui ei 
fuseseră costisitoare, dar niciuna nu înghiţea atât de multe resurse 
financiare precum caii de rasă, iar pentru ea nu reprezenta niciun 
interes. 

Chiar și așa, nu-i făcea plăcere să-i dea această veste tristă 
domnului Porter sau să renunțe la oamenii care lucrau pentru el. De 
fapt, nu-i făcea plăcere să aibă de-a face cu nimic din toate astea. Și-ar 
fi dorit să nu fie pusă în această situație neplăcută, sufocându-se sub 
povara unor răspunderi copleșitoare. 

Meg avusese parte de niște lovituri dure în viață — una foarte 
dură cu cinci ani în urmă — și reușise să-și înalțe ziduri protectoare 
în jurul ei. Însă inima ei era la fel de fragilă ca întotdeauna, în ciuda 
aparenţelor. 

Bătăile inimii au început să-i devină tot mai neregulate în timp ce 
stomacul i se făcu ghem și simțea arsuri în capul pieptului. Luă două 

pastile împotriva acidității, le mestecă și încercă să se concentreze pe 
sudoku. 

Afurisită anxietate. Cu ani în urmă, avusese parte de o serie de 
atacuri de panică și, oarecum, le depășise pe toate. Dar în urmă cu 
trei luni, când a aflat vestea oribilă despre tatăl ei, stările de panică 
reveniseră în forță, gata să-și ia revanșa. Încercase din toate puterile 
să depășească durerea, șocul, problemele de somn și stresul. Își dorea 
din toată inima să scape de atacurile serioase de panică. 

Dar în acel moment, simţea că panica avea să o doboare din nou. 
Dacă nu se redresa, prima ei zi înapoi la Whispering Creek ar fi 
culminat cu o vizită la Urgenţe. Simplul gând îi sporea neliniștea, 
ducând-o la cote maxime. Nu, nu, nu, nu. 

Meg renunță la jocul de sudoku, apucă brațele fotoliului din piele 
și își ținu ochii strâns închiși. Își aminti de recomandările doctorului 
cu privire la beneficiile unei respirații adânci în momente ca acestea. 
Inspiră până numeri la şase, tine-ti respirația până numeri la şase şi 
expiră până numeri la șapte. 

Fa încercă să-i urmeze instrucţiunile, dar sfârși pur și simplu prin 
a-şi pune capul între picioare pentru a-și potoli respirația sacadată. 
Vino, Doamne, s-a rugat ea. Ajură-mă. Unde putea găsi o pungă din 
hârtie? 

Se auzi o bătaie în ușa de la birou. 

Meg se ridică brusc, uitându-se instantaneu la ceasornicul placat 
cu platină de pe marginea biroului tatălui ei. Domnul Porter ajunsese 
chiar la timp. 

— A-așteptaţi o clipă, vă rog. 

Mag luă flaconul cu comprimate împotriva acidității și revista de 
sudoku și le puse la o parte, apoi s-a ridicat în picioare și făcu o dată 
înconjurul biroului, masându-și încheieturile mâinii și încercând să 
își dea seama dacă este în stare să se întâlnească cu domnul Porter sau 
dacă i-ar prinde bine o cămașă de forță. 

Cu degetele tremurânde, ea și-a netezit costumul negru Fendi. 

— Intraţi. 

Bărbatul care intră în birou era tânăr. Să fi avut în jur de treizeci 
de ani? Poate treizeci și trei? Mult mai tânăr decât se așteptase. Înalt 
și bine făcut, cu un păr negru, tuns foarte scurt. O astfel de tunsoare 

l-ar fi făcut pe un bărbat modest la înfățișare să arate și mai rău. Dar 
el era chipeș, socoti ea în timp ce privirile li s-au întâlnit. Părul lui 
tăiat scurt se potrivea cu trăsăturile lui aspre. 

— Bună ziua, sunt Bo Porter, a spus el. 

Fa s-a prezentat, i-a strâns mâna și s-a așezat. El a luat loc într- 
unul dintre fotoliile din piele de culoarea ciocolatei din fața biroului 
tatălui ei. Îmbrăcat în blugi, cu o cămașă bej și ghete uzate, bărbatul 
avea întru totul înfățișarea unui bărbat care-și câștiga existența 
lucrând cu caii. 

— Tatăl meu... Meg și-a dres vocea. 

— Îmi pare rău de pierderea dumneavoastră. 

— Vă mulţumesc. Stomacul i se strânse dureros. Tatăl meu a iubit 
ferma de cai de rasă pe care voi doi ați construit-o împreună. Dacă 
ar fi fost încă în viață, sunt convinsă că ar fi continuat să lucreze cu 
dumneavoastră în ceea ce privește viitorul fermei pentru mulți ani de 
acum încolo. 

El o privi atent, o ușoară umbră de tensiune fiind vizibilă în colțul 
gurii. Încet, a dat din cap. 

— Dar dată fiind situaţia, soarta cailor de la Whispering Creek 
cade acum în grija mea. Regret să vă informez că m-am decis să 
închid ferma. 

El se încruntă, îngrijorarea întunecându-i ochii. 

— Îmi pare rău. 

Se așternu o tăcere apăsătoare între ei din cauza dezamăgirii pe 
care ea era sigură că el o simţea. 

— Vă pot întreba care este motivul? 

Meg se foi un pic. 

— Tatălui meu îi plăceau caii și cursele de cai, dar mie nu-mi plac. 
Nu am de ce să continui să investesc financiar în fermă acum că tatăl 
meu nu mai este. 

— Suntem pe punctul de a da lovitura, a spus el calm, cuvintele 
fiindu-i nuanțate de acel accent suav din nordul Texasului, pe care ea îl 
cunoștea încă din copilărie. Îndată ce atingem acest tel, veţi obţine profit. 

Fa a deschis dosarul din fața ei și a consultat coloana care afișa 
câștigurile nete și pierderile fermei de la începuturile ei, cu patru ani 
în urmă. 

— Da, am observat asta. 

— Ne-a luat mult să construim ferma. Eu și tatăl dumneavoastră 
ne-am hotărât să achităm toate cheltuielile în acei ani de început. De 
aceea, încă nu am înregistrat profit. 

— Oricum ar fi, decizia mea rămâne neschimbată. Chinuită de 
remușcări și încercând din greu să ascundă acest lucru, Meg a scos 
un raport foarte profesional din sertarul biroului și i l-a înmânat. 
Acestea sunt plăţile compensatorii pe care vi le oferim. Sper că sunteţi 
mulțumit de ele. 

Fa știa că plata era mai mult decât compensatorie. Însistase să 
tripleze suma de bani recomandată de consilierii tatălui ei, astfel încât 
acest domn și toți ceilalți angajaţi concediaţi să aibă destul timp să-și 
găsească o slujbă nouă. Meg chiar garantase oricui n-ar fi găsit un loc 
de muncă un post disponibil la sediul central de la Cole Oil. 

Ceilalți trei bărbați cu care se întâlnise înaintea domnului Porter 
acceptaseră toți veștile proaste dezamăgiți, dar își păstraseră bunele 
maniere. În fiecare caz, plăţile compensatorii au atenuat șocul. Dar 
domnul Porter nici măcar nu s-a uitat pe raport. 

— Doamnă, mai mult de douăzeci de persoane lucrează pentru 
mine la fermă. 

— Le voi oferi plăți compensatorii fiecăruia dintre ei, în funcţie 
de postul pe care-l ocupă și de durata de muncă la fermă. Veţi găsi 
toate aceste informaţii în raport. Pot... să îl parcurg împreună cu 
dumneavoastră, dacă doriți. 

El ignoră oferta ei, privind-o tulburat. 

— Avem nouăzeci de cai. 

— Aș dori să vând caii cât de curând posibil. Nu mă interesează să 
scot profit de pe urma lor. Poate o licitaţie? 

El se holbă la ea cu ochii lui de un cenușiu deschis, care acum 
căpătaseră o nuanță de gri mai închis. 

— Vă dau... ă... permisiunea... de a lua pe mai departe orice 
măsuri necesare pentru a vinde caii. Puteţi păstra cât de mult personal 
doriți pentru a duce la bun sfârșit această sarcină. Și vă voi trimite pe 
cineva de la Cole Oil să supravegheze desfășurarea lucrurilor și să 
vă ajute cu contabilitatea sau orice alt serviciu financiar de care aveţi 
nevoie. 

— Deja am făcut planuri pentru următoarele luni. Avem 
angajamente de îndeplinit. 

— Am avocaţi care vă pot ajuta cu partea contractuală a obligaţiilor 
dumneavoastră. Meg repetase majoritatea replicilor astea noaptea 
trecută și le pusese în practică astăzi, cu cele trei victime de dinainte. 
Totuși, faptul că spusele ei semănau cu cele ale unui om de afaceri 
oarecum inteligent o uimea peste măsură. Cu doar cinci minute în 
urmă, ea își ținuse capul între genunchi. 

Meg își puse mâinile pe biroul lucios. 

— Fi bine, cred că asta a fost tot. 

— Este o fermă frumoasă, a spus el. Noi toţi am muncit din greu 
pentru succesul ei și mi-ar părea extrem de rău să văd că se închide. 

Cuvintele lui simple și sincere îi străpunseră inima, dar Meg știa 
că dacă lăsa garda jos, avea să cedeze. 

— Sunt convinsă că așa este, domnule Porter. Îmi pare rău că 
moartea tatălui meu a dus la asta, chiar regret lucrul acesta. După 
o clipă, s-a ridicat în picioare și, întinzându-i mâna, a spus: Vă 
mulțumesc. 

El a strâns-o, a ezitat, apoi s-a întors și a plecat. 

De îndată ce ușa s-a închis în urma lui, ea s-a afundat în fotoliul 
tatălui ei și a început să tremure. 

Nici nu mai sesiză aerul răcoros din birou și zgomotul de fond 
al echipamentelor electronice. Rafturile cu cărți se întindeau pe trei 
pereți din încăpere. O statuetă Remingtom, extrem de scumpă, ce 
înfățișa un cowboy din bronz care călărea un cal neîmblânzit stătea 
pe un stativ în fața uneia dintre ferestre. Biroul de lucru al tatălui ei 
se afla în faţa ei, în mijlocul încăperii; un monument din lemn de 
mesteacăn care proclama ostentativ că mărimea contează. 

Această cameră, ca toate celelalte, de fapt, fusese aranjată de cineva 
care absolvise cu onoruri școala de design „Loja Opulentă“ din Texas. 
Totul era fie costisitor, într-o nuanță de maroniu, fie împăiat. Ei nu-i 
plăcea conacul. Crescuse aici. Dar nu îi p/ăcuse aici niciodată. Aceasta 
era casa tatălui ei, și el ar trebui să fie cel care stă în fotoliul acesta. 

Meg se așteptase întotdeauna ca moartea să vină peste el la o 
masă de negocieri, unde ar fi reușit să încheie o afacere profitabilă. 
Dar n-a fost așa, ci a căzut mort pe podeaua biroului său din centrul 

Dallasului, la începutul lui ianuarie, cu trei luni în urmă. Un atac de 
cord fatal, la doar șaizeci de ani. 

Meg a moștenit partea lui de acţiuni la Cole Oil, diversele lui 
investiții, sute de angajați, trei proprietăţi, șase autoturisme de lux și 
un avion. Ea, singurul lui copil. Fa, care în ultimii cinci ani insistase 
să trăiască numai din salariul ei modest și care își găsise bucuria 
în simplitate, independenţă și împlinirea de acest fel. Ea, ale cărei 
cunoștințe referitoare la finanţe se rezumau la faptul că își verifica 
contul deschis la Banca Americană. Ea, care nu semăna deloc cu tatăl 
el. 

Ușa biroului se deschise larg și Bo Porter reveni în încăpere. 

Ea sări în picioare. 

El se opri la doar o palmă de birou, uitându-se drept în ochii ei. 

— Doamnă. 

Fa îl fixă cu privirea. 

— Da? 

— Îmi pare rău, dar nu. 

— Nu? 

— Nu, nu am de gând să închid ferma. Nu am de gând să vând 
caii. Ea nu sesiză mânie sau vreo amenințare în vocea lui, ci numai o 
hotărâre implacabilă. 

Gândurile lui Meg o luară în toate direcţiile și apoi se risipiră. Ea 
se temea că mandibula i se blocase. 

— Păi... 

— Știu că nu am dreptul de a lua această decizie, dar doresc să 
încerc să vă conving să-mi oferiţi acest drept. Vreau să am un cuvânt 
de spus în ceea ce se petrece cu ferma. El stătea nemișcat și calm, dar 
ochii cenușii străluceau intens. Am câștigat acest lucru. 

Curajul începu să o părăsească repede. 

— Doriţi să luaţi loc? 

— Nu, mulțumesc, voi sta în picioare. 

Fa expiră adânc, măsurându-l din priviri pe cowboy-ul hotărât din 
fața ei și jinduind după vechea ei slujbă ca asistentă a administratorului 
muzeului de artă din Tulsa. 

— Sunt convinsă că aţi lucrat din greu, a spus ea cu grijă, și cred 
că ați fost în situaţii mai favorabile decât acestea. Dar avocații m-au 

asigurat că singura persoană care are ceva de spus în legătură cu 
viitorul cailor de la Whispering Creek... sunt eu. 

— Atunci, răzgândiți-vă. 

Sprâncenele i se ridicară. 

— Este o chestiune de demnitate. Nu vă pot lăsa să moșteniţi o 
datorie de la fermă. 

— Dacă asta este ceea ce vă îngrijorează, vă pot asigura că datoriile 
fermei de cai nu mă privesc. 

— Știu că nu aveţi nevoie de bani. Dar acea fermă este afacerea 
mea. Și afacerea mea își va dovedi singură eficacitatea. 

— Licitaţia... 

— Nu, doamnă. Nici măcar asta nu va fi în stare să compenseze 
ceea ce am cheltuit. Am nevoie de timp. 

Meg se surprinse învârtindu-și cercelul din ureche cu degetele, 
lucru pe care îl făcea atunci când avea emoţii. Fa își lăsă mâna jos și se 
duse în fața uneia dintre ferestrele mari, care se întindea până la tavan, 
admirând de la etajul al doilea priveliștea grădinii din fața casei și a 
aleii, străjuite de arbori mesquite, care ducea departe de casă. Dincolo 
de toate astea, hectare întregi de pământ texan se întindeau înspre 
linia orizontului, vârfurile înfrunzite ale copacilor profilându-se în 
contrast cu albastrul cerului. 

Caii? Nu o pasionau. Fa nu voia o fermă pe proprietatea ei; toate 
acele animale, toți acei străini care se perindau pe acolo. Nu o interesa 
deloc această preocupare a tatălui ei și nici nu avea nevoie de banii 
pe care i-ar fi putut câștiga într-o zi. Toți consilierii o sfătuiseră să 
renunţe la asta. Meg nu putea reveni asupra deciziei sale, doar pentru 
că un cowboy chipeș și cumsecade o rugase să facă acest lucru. 

Numai că duritatea ei de suprafață, deja serios subțiată, începea să 
cedeze. Inima ei sensibilă dorea să-l ajute. 

— Cât timp? 

— Șase luni. 

Fa își mușcă interiorul obrazului. Șase luni însemna o perioadă 
lungă, dar nu incredibil de lungă dacă priveai lucrurile în perspectivă. 

— Așa voi avea timp să dau lovitura, spuse el. 

— Dar dacă daţi lovitura înainte de termen? 

— Tot am nevoie de șase luni pentru a pune lucrurile în ordine. 

— Ce se întâmplă dacă nu reușiți nici măcar în șase luni? 

— Atunci ferma rămâne deschisă până când reușesc să-mi ating 
obiectivul. 

— Nu. Asta va fi un pretext de a pierde banii. 

— Doamnă. El aşteptă până când ea se uită la el. Niciodată nu am 
întreprins lucruri în viață cu scopul de a eșua. 

Tăcerea era aproape palpabilă în încăpere. Bo Porter stătea drept, 
impozant, cu un scop bine definit în minte. 

Meg cântări în sinea ei decizia, măsurându-l din priviri, încercând 
să raționeze, să fie dură și imparțială, să se hotărască... 

— Vă rog, spuse el. 

Și acel cuvânt făcu ca balanţa cântarului să încline în favoarea lui. 
Fa dădu din cap. 

— Vă ofer șase luni, dar asta-i tot. Indiferent dacă reușiți sau nu să 
recuperați cheltuielile cu ferma până atunci. 

— Vă mulțumesc. 

— Cu plăcere. Ea îi onorase cererea, dar amândoi știau că ea îi 
dăduse de fapt un ultimatum, nu o indulgență. 

El se îndreptă spre ușă, oprindu-se în prag. 

— Mai este un lucru. 

— Da? 

— Mi-aş dori să veniţi și să vizitaţi ferma. 

— Nu e nevoie. 

— Nu e nevoie să vedeți ce se alege de investiția dumneavoastră? 

Meg îl privi sceptică. El trebuia să știe că ea avea angajați mult mai 
bine pregătiți pentru asta. 

— Atunci veniţi să vedeţi ce a construit tatăl dumneavoastră, 
adaugă el. Mi-ar plăcea să vă pot arăta. 

Totuși, ea ezită. 

— Cândva săptămâna asta? 

— Dacă doriţi. 

— Mă veți anunţa când veniți? 

— Sigur. 

— Vă mulțumesc din nou. El își plecă bărbia și ieși. 

Meg se muștrului singură pentru faptul că era atât de slabă. Ea 
nu mai avea șofer, nici canisă de câini de vânătoare și nici un angajat 

specializat în arme. Dar încă mai avea o fermă de cai de rasă pentru 
curse, din toate lucrurile posibile. Râse ușor. Ea ura caii! 

După câteva clipe, una dintre femeile care făceau curăţenie în casă 
și-a băgat capul pe ușa biroului. 

— Domnișoară Cole? Ea avea în mână propunerea de plăți 
compensatorii pe care Meg i-l oferise domnului Porter. Aţi dorit să 
aruncați asta? L-am găsit în coșul de gunoi de pe hol. 

— Nu, m-aș bine l-aș păstra. Fa suspină. O să am din nou nevoie 
de el în șase luni. 

upă întâlnirea cu Megan Cole, Bo se îndepărtă cu mașina 

de conac pe drumurile lăturalnice pavate de la Whispering 

Creek. Când ferma de cai îi apăru în câmpul vizual, el a 
oprit camionul și a rămas nemișcat, cu mâinile strâns lipite de volan, 
atenţia fiindu-i fixată pe clădiri și pământuri. 

Un hambar din cărămidă roșie, unul dintre cele cinci de la fermă. 
Câteva mașini. Garduri albe care împrejmuiau terenul. Un rândaș 
ce ducea de căpăstru un mânz. Preria texană presărată pe alocuri cu 
albăstrele și toporași. Copaci. 

Priveliștea, în ansamblul ei, era simplă. Obișnuită. Nu avea nimic 
care să-l facă să iubească aceste locuri atât de mult. Dar el chiar le 
iubea. 

Copiii alături de care crescuse fuseseră interesați de mașini, de 
curse de rodeo sau de sporturi. Însă lui întotdeauna îi plăcuseră caii de 
rasă și începuse să-i studieze încă de la vârsta de zece ani. La vremea 
aceea, urmărea fiecare cursă pe care o putea găsi la IV, se abonase 
la reviste, citise cărți din librării și aproape că învățase pe de rost 
registrul genealogic al cailor și cataloagele de Licitaţii. 

De-a lungul timpului însă multe lucruri se schimbaseră. 

El se maturizase. Făcuse serviciul militar în străinătate. Locuise 
în diferite locuri. Dar pasiunea lui Bo pentru cai nu pălise niciodată. 

În calitate de administrator la Whispering Creek, Bo era plătit 
bine. Dar răsplata — de fapt motivul pentru care el își investea toată 
ziua acolo — era munca în sine. 

Aceasta era slujba visurilor lui. Această fermă era ferma visurilor 
lui. Asta era tot ceea ce își dorea. 

Bo își aminti nenumăratele ore, efortul și truda care însoțiseră 
construirea acestui loc. El se gândi la cai, fiecare ales cu grijă. Se gândi 
la oamenii care munceau acolo. Îi cunoștea bine pe toți și știa cât 
de mult depindeau ei de fermă în ceea ce privea venitul lor și cât de 
mândri erau de munca prestată acolo. 

Megan Cole îi dăduse cea mai rea veste posibilă când îi spusese 
că avea de gând să închidă ferma. Încă de când William Cole murise, 
Bo se temuse de asta, dar sperase... sperase din toată inima... că fiica 
lui William Cole se va hotări să păstreze ferma de cai. 

Încruntându-se, el conduse până la hambarul de fân de la capătul 
proprietății, aproape de locul unde se depozitau echipamentele. El 
dădu tare radioul din camionetă pentru a asculta muzica în hambar. 
Piesa Troubadour a lui George Strait umplea aerul. 

Bo își puse mănușile de lucru în timp ce intră în hambar. Aruncă 
o privire de jur-împrejur, apoi se ocupă de strângerea baloţilor de 
fân. Era nevoie de așa ceva? Nu. Îi cerea șeful să strângă fânul? Nu. 
Dar el trebuia să-și pună gândurile în ordine înainte de a le spune 
angajaţilor vestea proastă. Când era supărat, nu putea să stea liniștit — 
trebuia să întreprindă o acţiune fizică. Bo răsuflă din greu și îndreptă 
un balot de fân, apoi îl așeză într-un șir din dreapta lui. 

Se gândea că o s-o urască pe Megan Cole, chiar se antrenase pentru 
asta, în eventualitatea în care ea i-ar fi spus că vrea să-i închidă ferma. 
Antipatia ar fi fost o reacţie firească, dar reacţia pe care o avusese față 
de ea îl surprinsese; atât de diferită de ce-și închipuise. 

Bârfele pe care le-a auzit la adresa ei îl făcură să o considere drept 
o persoană de genul lui Paris Hilton. Meg chiar arăta precum o fată 
cu bani, e drept. După felul cum arăta, probabil că petrecuse vreo două 
ore în faţa oglinzii. Machiajul, perfect, parcă desprins dintr-o revistă 
de modă, părul lung și blond era aranjat într-o împletitură complicată 

care îi aducea aminte de domnișoarele de onoare. Costumul negru 
pe care-l purta costase probabil mai mult decât salariul lunar al 
unei persoane obișnuite. Avea cercei din pietre preţioase galbene 
înconjurate de diamante și purta o pereche de ochelari mici, negri. 

Tinuta ei îl făcea să se gândească la o profesoară atrăgătoare 
dintr-un videoclip de muzică rock din anii “80. Păr blond, forme 
armonioase, ultra feminină — exact genul său. Când intrase în birou 
pentru a discuta cu ea, parfumul ei domnea în întreaga încăpere, un 
parfum de trandafiri. 

Bo se opri, cu răsuflarea tăiată. Oricât de mult se încadra Megan 
Cole în tipologia fetei bogate, avea totuși ceva care părea neobișnuit 
pentru cineva de condiția ei socială, ceva ce ținea mai degrabă de 
atitudinea ei, decât de înfățișarea ei. Experiența îl învățase să se 
încreadă în instinctele sale. 

Dincolo de înfățișarea ei sobră, el sesiză ceva... O oarecare 
nesiguranță. O vulnerabilitate. 

Nu era tocmai o veste prea bună, căci întotdeauna se simţise 
atras de vulnerabilitate. Megan Cole avea trăsături frumoase. Nu 
superbă. Drăguță. Dar acea vulnerabilitate lăuntrică a ei — combinată 
cu bunătatea ce i se citea în priviri — îl fascinase mai mult decât 
înfățișarea. Mai mult, îl făcuse să își dorească să o protejeze. 

Ceea ce era hilar. Ea era aceea care avea bani și putere. Ea era 
aceea care îl concedia. Și totuși, în biroul de la conac, el se luptase cu 
dorința puternică de a o ajuta și de a o mângâia. 

Oare cum fusese copilăria ei într-o casă impunătoare, fără mamă, 
alături de un tată ca William Cole? Fragilitatea ei o dobândise în 
copilărie? Sau altceva i se întâmplase? 

Bo își șterse sudoarea de pe frunte cu încheietura mâinii. 

Meg îi dăduse ocazia de a recupera investiția tatălui ei în fermă 
într-o perioadă de șase luni. Era un început, dar nu era prea mult. Ce 
își dorea el? Să păstreze ferma pentru totdeauna. Trebuia să facă tot 
posibilul pentru a o determina să se răzgândească. 

El o rugase să viziteze ferma în speranța că va putea să o îmbuneze 
dacă ea ar fi întâlnit personal lucrătorii și ar fi ajuns să petreacă timp 
cu caii. În următoarea perioadă, el ar putea să o ducă la plimbări cu 
caii, să o însoțească la cursele de cai, să îi spună poveşti despre istoria 


25 


BECKY WADE 


curselor, să-i explice motivul pentru care tatălui ei îi plăcuse atât 
de mult ferma de cai, să-i arate câștigurile estimative ale fermei pe 
parcursul următoarei decade. 

Dacă nu putea să o facă să se răzgândească, asta era. 

Dar de dragul celor care lucrau la fermă și de dragul lui, trebuia 


să încerce. 


Poate că menajera de la Whispering Creek purta încălțăminte 
Birkenstock, dar avea raționamentul unui director executiv și o etică 
a muncii asemănătoare cu a unui triatlet olimpic. Meg o găsi pe Lynn 
în bucătăria spațioasă a conacului, pregătind sendvișuri cu salată de 
ouă, morcovi pitici, chipsuri și salată de fructe pentru prânz. 

— Te deranjează dacă te ajut? a întrebat Meg. 

— Bineînțeles că nu. Lynn purta uniforma standard formată din 
colanți și un tricou supradimensionat. Tricoul de azi avea o imagine 
care reprezenta un apus de soare în deșert, un coiot care urla și 
cuvintele Santa Fe mâzgălite în față. 

Meg s-a spălat pe mâini, și-a scos pantofii negri cu tocuri înalte și 
s-a apucat să felieze pepenele verde. Razele soarelui de la începutul 
lui aprilie pătrundeau prin ferestre și îi luminau mâinile, blatul de 
granit din bronz, ustensilele de înaltă calitate din oţel inoxidabil și 
dulapurile din mahon. Frumuseţea acestor lucruri ar fi trebuit să o 
calmeze. Însă împrejurimile nu făceau decât să-i amintească cât de 
liniștită ar fi trebuit să fie, cât de liniștiți păreau cei din jurul ei. Ei: 
normali. Fa: nu. 

După întâlnirea cu Bo Porter, Meg își petrecuse restul dimineții 
încercând să răspundă la numeroasele telefoane și emailuri primite 
de la angajaţii de la Cole Oil, care îi cereau indicaţii. O răspundere 
plină de provocări, de vreme ce ea nu avea habar cum să răspundă 
măcar unei singure întrebări de-a lor. Suspină și se apucă de pepenele 
galben. 

— Ai avut o dimineaţă grea? 

— Da. Tu? 


— Nu, scumpo. Fa îi zâmbi ușor. Nimic ieșit din comun. Lynn a 

aruncat o mână de castraveți muraţi în bolul unde se amesteca salata 
de ouă, apoi se apucă să o condimenteze. 

— Deci, ce se întâmplă? N-am apucat să vorbim decât o clipă în 
dimineaţa asta. 

— Știu, îmi pare rău. 

Meg ajunsese seara târziu la Whispering Creek și de dimineață o 
salutase în grabă pe Lynn, pregătindu-se de prima ei întâlnire. Ea a 
lăsat cuțitul pe masă și s-a sprijinit de marginea blatului. 

— Ce se întâmplă e că unchiul Michael a venit în Tulsa acum 
două săptămâni. 

— Serios? 

— Și mi-a cerut să vin acasă. El crede cu tărie că firma Cole Oil 
are nevoie de mine. 

Lynn gustă salata de ouă cu o lingură nouă. 

— Ei bine, după ce tatăl tău a murit, ai fost în stare să te întorci 
în Tulsa și să-ți reiei viața ta obișnuită mult mai firesc decât m-am 
aşteptat. 

— Speram să-mi pot vedea de viaţa mea obișnuită pentru 
totdeauna. 

— Erai într-o fază puternică de negare a realității? 

— Cred că da. 

Lynn o privi înțelegător. 

— Dar cred că erai conștientă că va trebui să te întorci. 

— Da, știam... dar pur și simplu am sperat că nu va fi atât de 
curând. Am încetat să mai răspund la telefoanele unchiului Michael, 
gândindu-mă că pot să trag de timp în felul acesta. 

— Mesageria vocală nu a constituit niciodată o piedică pentru 
Michael Cole. 

— Așa este. Nu am putut să-l mai ignor când și-a făcut apariția 
la ușa mea. 

— Presupun că a fost destul de insistent. 

— De când m-a adus înapoi în Dallas, m-a instalat la hotelul Ritz 
cu o echipă de oameni care au făcut tot posibilul să mă înveţe cum să 
conduc afacerea familiei... Fa râse mânzește. Am o diplomă în istoria 
artei, ce este atât de greu de înţeles?! 

Lynn își dădu capul într-o parte. Coafura ei scurtă în stilul lui Julie 

Andrews din filmul Sunetul Muzicii încadra o faţă dreptunghiulară, 
de vreo cincizeci de ani, fără urmă de machiaj. 

— Vrei să-ţi dau un sfat? 

— Da, chiar te rog. 

— Prefă-te că ştii ce faci până când chiar înveți despre ce este 
vorba. 

— Am încercat asta, dar sunt o actriţă lamentabilă. 

— O actriță lamentabilă tot e mai bună decât un papă-lapte. Eşti 
acționarul majoritar al companiei acum, așa că va trebui să te descurci. 
Lynn întinse salată de ouă pe felii de pâine neagră. Aflu că ai fost 
ocupată în dimineaţa asta concediind oamenii. 

— Da, și nu recomand nimănui așa ceva. Desigur, tu și personalul 
tău și domnul Son vă veţi păstra mereu slujbele aici. 

— Nici nu mi-am făcut griji din cauza asta. 

Fa i-a povestit lui Lynn despre cei trei domni cu care se întâlnise. 

— Apoi am încercat să-l concediez pe domnul Porter, dar el a 
cam refuzat să fie concediat. Am căzut de acord să păstreze ferma în 
funcţiune încă șase luni. 

— Mă bucur. Îmi place de Bo și de fratele lui, Jake. De fapt, îmi 
place de mulți oameni care lucrează la fermă. 

Împreună, ele au pus masa în bucătărie, care se afla într-un colț 
înconjurat de ferestre. De când era ea, Meg își amintea că prânzul se 
servea șapte zile pe săptămână la ora unu fix pentru angajaţii de la 
conac. 

Tocmai când terminau, a intrat domnul Son, în salopeta lui 
obișnuită de mecanic și cu neschimbaţii adidași. El și Lynn aveau 
aproape aceeași vârstă și amândoi lucrau la Whispering Creek de 
mai bine de douăzeci de ani. În calitate de peisagist, fiecare copac, 
fiecare arbust, fiecare petic de iarbă și fiecare floare se aflau sub atenta 
îngrijire a domnului Son. 

— Meg. 

Fa îl cunoştea de mică și știa că nu trebuie să încerce să-l 
îmbrăţișeze. Ea a zâmbit și i-a strâns mâna. 

— Domnule Son. 

Trăsăturile lui coreene erau încordate. 

— Ai concediat oameni azi? 

— Tocmai îi spuneam lui Lynn că slujba ei — și a ta — sunt asigurate 
aici. 

— Ai de gând să vinzi casa? 

— Nu. 

— Atunci de ce m-ai concedia pe mine? Vorbele îi erau aprinse. Ai 
nevoie de cineva care să se îngrijească de aceste locuri. 

— Exact. 

El mormăi supărat și se îndreptă spre masă. 

Două dintre menajerele care lucrau pentru Lynn au intrat în 
bucătărie, i-au urat bun venit acasă lui Meg și s-au îndreptat spre 
masă. 

— Sadie Jo vine, nu-i așa, Lynn? întrebă Meg. 

— Sunt aici! strigă Sadie Jo din hol. 

Meg s-a repezit la ea și cele două s-au îmbrățișat strâns preţ de 
un minut. Meg fu cuprinsă de un sentiment puternic de ușurare și de 
mângâiere ce o făcu să-i dea lacrimile. 

Mama lui Meg o angajase pe Sadie Jo Greene pe post de dădacă 
la scurt timp după nașterea lui Meg. Se dovedi că Sadie Jo avea să 
devină cel mai frumos dar pe care Patricia Cole a avut șansa să-l ofere 
fiicei sale, deoarece o boală a sângelui i-a provocat moartea doi ani 
mai târziu. Dacă Sadie Jo n-ar fi fost alături de copilă în fiecare clipă, 
Meg ar fi fost destinată unei vieți de cumplită singurătate. Nu se știe 
ce s-ar fi ales de ea. Nici nu-i plăcea să se gândească la asta. 

Trecuseră douăzeci de ani de când Sadie Jo lucra în familia lor 
și, între timp, Sadie Jo se transformase într-o dolofană în vârstă de 
optzeci de ani care semăna foarte bine cu una dintre zânele bune ale 
Frumoasei Adormite. 

— Mă bucur atât de mult că ești aici, șopti Sadie Jo. Am tot 
aşteptat să te muţi înapoi. Oh, Meg. Fa îi luă obrazul în mâini. Te 
iubesc atât de mult. 

— Și eu te iubesc și mă bucur să te văd. Eşti bine? 

— Foarte bine. Ei, arăţi bine în costumul acesta. O măsură din cap 
până în picioare. Unde-ţi sunt pantofii? 

— În bucătărie. 

— Nu ţi-e rece la picioare? 

— Nu, mă simt foarte bine. 

— Vino. Sadie Jo o luă de mână pe Meg și o conduse la masa 
din bucătărie, unde ceilalți își împărțeau deja mâncarea. Odată ce 
toată lumea a fost servită, Sadie Jo a rostit o binecuvântare, apoi buna 
dispoziție și conversaţia au animat atmosfera. 

Meg stătu nemișcată, impresionată de dragostea ei față de Sadie 
Jo, Lynn și domnul Son. Ea nici măcar nu le cunoștea prea bine pe 
celelalte două femei, dar în acel moment — de ce nu? — le iubea și pe 
ele. Poate că nu avea o mamă, un tată, un frate sau o soră, un soț sau 
un iubit, dar îi avea pe acești oameni în viața ei. În acest punct de 
cotitură, oamenii aceștia erau o binecuvântare pentru ea. Erau familia 
el. 

— Mănâncă ceva, drăguță, o îndemnă Sadie Jo. Cred că ţi-e 
foame. Încă de când Meg era copil mic, nimic nu o făcea pe Sadie Jo 
mai fericită decât să o vadă pe aceasta că mănâncă bine. 

— Te-ai hotărât în care dormitor te muţi? o întrebă Lynn. E 
disponibil dormitorul mare. 

— Nu, mulțumesc. Meg nici măcar nu putea lua în considerare 
ideea de a se muta în camera tatălui ei. 

— Atunci te muţi în vechea ta cameră? 

Ea stătuse acolo cu o noapte în urmă, dar nu voia să se mute acolo 
permanent. Camera aceea era plină de amintiri din copilărie. 

— Nu cred. 

— Sunt zece dormitoare dintre care poți alege, zise domnul Son. 

— De fapt, m-am hotărât să stau în casa de oaspeți pe durata 
şederii mele aici. 

Toată lumea o privi extrem de surprinsă. Toți magnații care se 
respectau aveau case de oaspeţi libere adiacente locuinţelor lor. Puteai 
ajunge la casa de oaspeți de la Whispering Creek făcând o scurtă 
plimbare de la conac, de-a lungul grădinii și piscinei. 

— Am să scot mobila de acolo și o să aduc altă mobilă. 

Toţi continuau să o fixeze cu privirea. 

Bine ați venit sub domnia lui Meg, se gândi ea. Voi toti știți bine că 
sunt o moștenitoare ciudată. 

— E în regulă, Lynn? 

— Poţi să faci tot ce dorești, scumpo, răspunse Lynn. Tu ești 
proprietara acestui loc. 

Două zile mai târziu, Bo se plimba de-a lungul coridorului 
principal de la primul etaj al conacului când Megan Cole i-a ieșit 
înainte pe după colț, întâlnindu-se față în față. 

Dincolo de faptul că de la prima lor întâlnire nu se gândise prea 
mult la altceva decât la ea și la ferma lui, faptul că o vedea din nou îl 
bulversă total. Toate simţurile lui intrară în alertă. 

— Bună ziua. Ea păru ușor confuză. 

— Bună ziua. 

— Vă pot ajuta cu ceva? întrebă ea. Aveţi nevoie de ceva? 

El își dădu seama că ea habar n-avea ce căuta el în casa ei. 

— Nu, eu... biroul meu e acolo. Am intrat să mă ocup puţin de 
acte și acum sunt în drum spre fermă. 

— O, nu mi-am dat seama că aveţi biroul aici. 

— Chiar lângă biroul lui Lynn și cel al domnului Son. 

— Înţeleg. 

Nu mai avea ochelarii negri, mici, dar purta un alt costum scump 
și încă răspândea o aromă de trandafiri în jurul ei. Chiar și cu pantofi 
cu toc înalt, ea tot era mai scundă decât el. Doamne, era drăguță. Bo 
nu uitase lucrul acesta, dar în timp ce se uită în ochii ei căprui, toată 
această fascinaţie îl cuprinse din nou. 

— Aveţi timp să veniți să vizitaţi ferma astăzi, doamnă? 

— Îmi puteți spune Meg. 

— Mulţumesc. Îmi puteți spune Bo. 

— În regulă. 

El o privi cu atenţie. 

— Mă tem că nu te pot însoți la fermă azi. El își dădu seama că 
ea regreta faptul că acceptase lucrul acesta. Trebuie să ajung la biroul 
din centrul orașului. Poate — îmi pare rău, încerc să-mi amintesc ce 
program am — poate rămâne pe vineri? 

— Sigur. La ce oră? 

— După-amiază târziu? 4.30? 

— E bine. 


— O să te sun dacă trebuie să reprogramez. 

— Bine. 

Își luară la revedere și ea trecu pe lângă el. El se forță să nu se uite 
înapoi. 

Tot restul zilei, ceas după ceas, el nu și-o putu scoate din minte. 
Era o reacție mult exagerată, și încă una care îl îngrijora. Lui Bo îi 
plăceau oamenii în general și adesea se interesa de oricine îi tăia calea, 
chiar și de cei care arătau bine. 

Dar ea. 

Ea. Ceva îl captivase cu privire la persoana ei. Și oricât încerca, nu 
reușea să scape de fascinația asta. 


E 


Fra doar a patra zi din prima săptămână a lui Meg la Cole Oil 
și ea deja se gândea cum să se facă nevăzută. Se trezise în dimineața 
asta cu o teamă inexplicabilă. O copleșise toată ziua, înfășurându-i 
plămânii cu o curea imaginară din fier care se tot strângea în jurul 
ei. Pleacă de la mine, stresule, se gândi ea disperată. Te rog. Lasă-mă să 
respir, să mănânc ceva, să mă relaxez, să dorm. Să funcționez. 

— Te descurci bine, Meg. Unchiul ei o privi din spatele biroului 
lui. El tocmai ce încheiase cele treizeci de minute în care explicase o 
afacere de extracţie a țițeiului și a gazului pe care Cole Oil o negocia. 

— Încerc. 

Unchiul Michael, fratele mai mic al tatălui ei, îi semăna puternic 
acestuia. Părul grizonat era tuns impecabil, avea o constituţie fermă, 
un dulap plin cu costume de culoare gri-închis și o privire care îți 
dădea fiori. Meg citise articole de presă care folosiseră cuvinte precum 
puternici, incredibil de inteligenți ȘI distinși pentru a-i caracteriza pe 
fraţii Cole. Toate cuvintele erau cât se poate de exacte. 

— Ştiu că este greu pentru tine să te descurci cu toate astea. Ochii 
lui vedeau totul. Te-aș scuti dacă aș putea. 

— Știu. 

— Dar toţi trebuie să ne ocupăm rolurile care ne revin în companie. 
Eu doar am mai multă experiență decât tine, asta-i tot. 

Fa încuviință din cap. 

Telefonul lui mobil vibră și el îi aruncă o privire. 

— Scuză-mă o clipă. 

— Sigur. 

El începu să tasteze un mesaj. În spatele lui, printr-un șir lung 
de ferestre, zgârie-norii din centrul Dallasului străluceau în lumina 
după-amiezii. 

Când stră-stră-străbunicul ei, Jedediah Cole, avea treizeci și cinci 
de ani, găsise petrol în estul Texasului. Barili întregi de aur negru, 
bogății nespuse și o muncă grea interminabilă au urmat acelei 
descoperiri norocoase. 

Jedediah a fost hotărât ca moştenirea lui, imperiul Cole Oil, 
să treacă testul timpului. El nu a dorit ca puterea decizională care 
propulsa firma înainte să se fractureze din ce în ce mai mult cu fiecare 
generaţie, pe măsură ce acțiunile cuiva erau moștenite și împărțite 
între copiii acelui om. Deci el decretase ca 51 de procente din 
compania lui să fie întotdeauna lăsate intacte celui mai în vârstă copil. 
Cel care deținea cele 51 de procente era și președinte al consiliului 
de administraţie, şi director. Celelalte 49 de procente ale companiei 
aparţineau acţionarilor rămași, care, până în ziua de azi, erau membri 
ai familiei Cole. 

De vreme ce generaţiile anterioare de bărbați din familia Cole de 
la Jedediah încoace au avut fii iubitori de țiței, responsabilitățile au 
fost moștenite în chip mulțumitor. 

Până acum. 

Din fericire, nu aveau de gând să o numească nici președinte al 
consiliului de administrație, nici director. Dar unchiul și celelalte rude 
ale ei cu siguranță se așteptau ca ea să-și petreacă următorii douăzeci 
sau treizeci de ani muncind pentru a-și câștiga dreptul de a ocupa 
acele poziţii. 

Meg s-a surprins învârtindu-și nervos cercelul din ureche și și-a 
pus mâna la loc în poală. Ea se uită la faţa unchiului ei. Liniştea era 
tulburată doar de clicurile care se auzeau pe măsură ce el continua să 
tasteze litere pe telefon. 

Michael urmase o traiectorie asemănătoare tatălui ei. Amândoi 
fuseseră la Universitatea din Texas, amândoi fuseseră instruiți în ceea 
ce privește mersul companiei, amândoi au înțeles cheia afacerii cu 
țiței. Amândoi își petrecuseră întreaga viață lucrând, cot la cot, în 

această clădire gigantică. Dar din cauză că Michael fusese al doilea 
născut, el și fiii lui au știut dintotdeauna că, deși ei vor fi oameni 
importanţi, incredibil de bogați și foarte respectați, nu ei vor moșteni 
pachetul de acțiuni majoritare de la Cole Oil. 

Acest fapt o făcuse pe Meg să se simtă vinovată, cu atât mai mult 
de când Michael o adusese aici, în Dallas. Ea credea că el se împăcase 
cu gândul că tatăl ei era liderul companiei. Dar ea își dădea seama 
cât de greu era pentru el să o accepte pe ea — o femeie cu mult sub 
vârsta și nivelul lui de experienţă — în calitate de acționară majoritară 
a companiei. 

Ce farsă! Nici măcar ea nu se accepta în postura de acţionar 
majoritar. Nu făcuse nimic pentru a merita acel nivel de putere. 

Unchiul ei își puse telefonul deoparte și își îndreptă din nou 
atenția asupra el. 

— Vreau să ştii, spuse ea, că ți-aș ceda toate acțiunile dacă aș putea. 

— Nu e posibil așa ceva. Tu ești singurul copil al fratelui meu, 
Meg. Tonul și expresia feței arătau o hotărâre fermă. Te voi ajuta. Am 
să veghez la binele tău, indiferent ce se întâmplă. 

Fa nu avea niciun cuvânt de spus în toate astea. În toată viața ei, ea 
n-a avut niciun cuvânt de spus în faţa voinței unchiului ei. 

— E o moștenire deosebită. O să-ți dai seama de asta în curând. 
Îmi doresc numai ca tu să fi venit să lucrezi cu noi cu ani în urmă, 
pentru ca tot acest proces să fi decurs mai lin. 

— Eu și tatăl meu am avut o înțelegere. Una pentru care a trebuit 
să lupte din greu. El a fost de acord ca în primii zece ani după 
terminarea facultății să fiu liberă să-mi aleg singură cariera... 

— Și la încheierea acelei perioade să vii să lucrezi aici. 

— Da. Fa niciodată nu fusese interesată de Cole Oil; simțea că era 
făcută pentru ceva mai mult și mai diferit și tânjea să-și trăiască propria 
viață. Meg vedea acum cât de nesăbuită și de egoistă fusese când s-a 
înțeles cu tatăl ei în privința dreptului de a-și urma îndemnul inimii. 
Faptul că a făcut acest lucru a dus-o numai pe drumuri alunecoase și 
abrupte, pe care le-a regretat cu amar mai târziu. 

— Cei... cei zece ani nu s-au încheiat încă. 

— Înțelegerea a căzut, Meg. El a murit și, din cauza asta, avem 
nevoie de tine aici. 

— Știu. 


El plesni din degete. 

— Nu mi-a plăcut niciodată înţelegerea aia. Ea sesiză o umbră de 
condamnare în ochii lui. 

Strânsoarea de fier din jurul pieptului ei se întări și pulsul i se 
acceleră. Trebuia să găsească o cale de scăpare. Rapid. S-a scuzat și a 
ieșit afară, unchiul ei urmărind-o cu privirea. 

Când se apropia de biroul tatălui ei, cei doi asistenţi executivi ai 
ei se ridicară în picioare. Ei o priveau cu intensitatea unui câine bine 
dresat care aștepta o recompensă, vizibil nerăbdători ca ea să le dea 
ceva de lucru. Erau extrem de bine pregătiţi, organizați și fabuloși din 
toate punctele de vedere. 

Lui Meg nu-i prea plăcea de ei. 

— Trebuie să fiu puţin singură, a murmurat ea, apoi s-a strecurat 
înăuntru înainte ca ei să înceapă să o bombardeze cu întrebări. 

În biroul tatălui ei, panica — în adevăratul ei sens — a cuprins-o din 
cap până în picioare. Și-a descheiat nasturii din față de la cămașă și 
și-a aruncat pantofii din picioare. S-a dus la pupitru, scotocind prin 
el cu mâini tremurânde în căutarea revistei de sudoku. 

Nu era în stare să facă asta. Cum credea vreunul dintre ei că ea, cu 
lipsa ei de experienţă, ar putea să preia funcția tatălui ei? Nu merita 
banii pe care îi moștenise sau postul ei de aici. Ea doar se născuse în 
familia lor, atâta tot. Și nașterea îi pecetluise soarta. Bătăile inimii îi 
bubuiau. Nu stiu ce fac. Nu pot să mă prefac — 

Termină, Meg! Gândeşte-te la altceva înainte s-o iei razna. 

Fa își răsfoi revista de careuri și se forță să stea liniștită și să se 
concentreze. 

— Vino, Doamne. Ajută-mă. Te rog, vino. 

Minute întregi, ea nu făcu altceva decât să respire adânc și să se 
gândească la cifre și pătrate. O ajută puţin, dar nu îndeajuns. Respirația 
îi deveni întretăiată și ea începu să simtă că nu-i intră destul aer în 
plămâni. Simţi furnicături în degete și începu să tremure din toți 
rărunchii ca și cum ar fi avut frisoane. 

Încăpățânată, ea se luptă cu anxietatea. Continuă să completeze 
spațiile goale ale jocului ei și își făcu mușchii să se relaxeze până când, 
în cele din urmă, simptomele începură să se estompeze. 

De îndată ce atinse un nivel relativ de echilibru, Meg își scoase 
din poşetă broşura cu versete biblice. Aceste versete erau grupate pe 
diferite teme. Nu avea prea multe pe tema căsniciei sau a creșterii 
copiilor, dar aproape că învățase pe dinafară secțiunea referitoare la 
îngrijorare. 

Citi câteva dintre bine-cunoscutele versete, unele dintre ele de 
mai multe ori, lăsându-le să-i pătrundă adânc în minte. Apoi se duse 
în baia privată adiacentă și își ținu mâinile sub un jet de apă rece. Cu 
picioarele bine fixate pe podeaua tare, ea se privi în oglindă. 

Faţa îi era palidă și tristă. 

Deodată, o cuprinse un dor puternic după tatăl ei. 

TŢinându-se de marginea chiuvetei, Meg începu să plângă. Trupul 
îi era scuturat de suspine și lacrimile i se prelingeau pe față, pe barbă 
și picurând în chiuvetă. Întotdeauna avusese o relaţie dificilă și rece 
cu tatăl ei. El fusese un simplu vizitator în copilăria ei și, atunci când 
erau împreună, erau precum apa și uleiul — bărbatul puternic obsedat 
de cariera sa și fiica lui tăcută și sensibilă. Ea îl văzuse ultima oară de 
Crăciun, și chiar și atunci se comportaseră la fel ca întotdeauna: el, 
incapabil de a se opri din a o controla; ea, clocotind de resentimente 
și simțindu-se vinovată pentru că nu fusese (și nu voise niciodată să 
fie) persoana la care el spera. 

Totuși, în ciuda tuturor acestor lucruri, el fusese tatăl ei, singurul 
părinte pe care l-a avut și îl iubise. Meg nu era sigură dacă și el o 
iubise, dar cel puţin o protejase. Potrivit înţelegerii lor, el chiar o 
ținuse departe de Cole Oil. 

Tatăl meu a murit. 

Drept răspuns, ea aproape că simți cum Duhul Sfânt Se apropie 
de ea, amintindu-i că, deşi îl pierduse pe William Cole, Dumnezeu 
era alături de ea. 

Nu ştiu ce să fac, Doamne. Nu văd pe ce cale să merg. Te rog, arată-mi. 

Credința ei nu fusese foarte puternică în perioada aceea. Dar după 
lucrurile devastatoare prin care trecuse în urmă cu cinci ani, ea se 
apropiase de Dumnezeu și descoperi că El avea mult har de oferit. 
Destul har până și pentru ea. Meg înţelese pe deplin că orice tărie ar 
fi avut, aceea venea de la El. În zilele când ea nu voia să se dea jos din 
pat, El o salvase. 

În ultimii ani se descurcase din ce în ce mai bine, devenise mai 
sigură pe ea și mai puternică. Apoi, tatăl ei a murit, și ea a început să 
dea înapoi. 

Avea o mulțime de îngrijorări. Asta o definea pe ea acum. 
Îngrijorată. Creștină. Două cuvinte care n-aveau ce să caute în aceeași 
frază. Sunt oximoronice. 

Fa ştia foarte bine că Dumnezeu Îşi întindea mâinile să o ajute 
să treacă prin situația asta, cerându-i să se încreadă pe deplin în El. 
Chiar încerca asta! Dar probabil că nu îndeajuns. El nu-i dăduse un 
duh de frică. El nu intenționase ca ea să fie așa. Și totuși se afla în 
postura asta: o creștină îngrijorată, doborâtă de anxietate. 

— Îmi pare atât de rău, suspină ea, apoi îşi şterse fața cu un prosop 
din hârtie. 

Îi sună celularul. Când văzu numele lui Sadie Jo pe ecran, răspunse 
imediat. Vocea dulce și liniștitoare a lui Sadie Jo răsună pe fir. Femeia 
sunase să vadă ce mai făcea Meg și să-i ofere sprijinul ei. 

Recunoscătoare, Meg strânse telefonul în mână. Dumnezeu o 
ajutase să treacă prin faze dificile exact în felul acesta de nenumărate 
ori. Tocmai când era pe punctul de a ceda nervos, un vecin îi bătea la 
ușă, un prieten o invita la cină în oraș, o persoană dragă îi telefona. 

Și atunci, și acum Meg recunoscu, în aceste mici intervenții, faptul 
că Dumnezeu îi întindea un colac de salvare prin cuvintele și mâinile 
oamenilor Săi. 

sta era tot ce-i lipsea pentru a pune capac primei ei 

săptămâni în calitate de proprietar la Whispering Creek 

și de acționar care habar n-avea de nimic referitor la Cole 
Oil: o vizită la ferma pe care promisese să o închidă. 

Grozav! 

Meg a ajuns la fermă vineri după-amiaza, cu zece minute mai 
devreme. Chiar și așa, l-a găsit pe Bo așteptând-o afară, singur în 
mica zonă de parcare, purtând blugi, ghete și o cămașă de cowboy de 
culoare albastru deschis. Iniţialele WCH erau brodate în culori aurii 
pe materialul buzunarului de la haina sa. 

Meg tresări în sinea ei. Părea că oamenii de acolo aveau până și 
cămăși personalizate. 

El îi deschise ușa. 

— Ce mai faci? 

Înnebunesc. 

— Bine. 

— Mă bucur că ai reușit să vii. Mulţumesc pentru vizită. 

— Cu plăcere. Nervozitatea și stresul săptămânii o epuizaseră 
rău de tot. Ea tânjea să facă o baie fierbinte cu spumă, să mestece 

antiacide și să-și verse amarul citind biografia lui Claude Monet. Se 
gândise chiar să-i spună asistentului ei să-l sune pe Bo și să anuleze 
vizita. Dar, în cele din urmă, renunță la idee dintr-un motiv foarte 
simplu, și anume acela că-i promisese că va veni. 

— Deci aceasta este ferma de cai. 

— Asta e. Unul dintre hambarele noastre, oricum. 

Meg făcu o pauză, acoperindu-și ochii pentru a observa mai bine 
detaliile locului. Fusese întotdeauna un hambar în locul aceasta, şi 
tatăl ei mereu ținuse cai aici pentru el și pentru prietenii lui. Dar 
clădirea care se întindea în fața ei — din cărămidă roșie cu ornamente 
albe şi un acoperiș metalic cenușiu — asta era ceva cu totul nou. O 
aripă scurtă care ţinea ușile duble din față ieșea din centru înspre ei. 
Altminteri, clădirea era sub forma unui dreptunghi lung de la est la 
vest. 

— Câte hambare sunt aici? 

— Cinci. 

Fa îl privi surprinsă. 

— Toate atât de mari? 

— Da. Ele sunt răspândite pe toată proprietatea pentru a ține caii 
separat. 

În zona din față a hambarului se găseau uși olandeze. Partea 
superioară a unora dintre ele era deschisă. Trei cai își scoseseră 
capetele afară și îi priveau cu interes. 

În timp ce se apropiau de intrare, niște copaci înalți le umbreau 
cărarea. Panseluțe albastre erau aliniate la baza hambarului şi 
înconjurau cei doi stâlpi de care era fixată o pancartă pe care se putea 
citi Caii de la Whispering Creek, scris cu litere din bronz. La fel ca orice 
lucru pe care punea mâna tatăl ei, totul la ferma de cai demonstra 
calitate şi bun gust. 

— Hambarul acesta de aici, zise Bo, este pentru iepele de prăsilă. 

— Înţeleg, spuse ea, deși nu era sigură că știa ce înseamnă lucrul 
acesta. 

— Câte hectare ocupă toată ferma? 

— Peste patru sute. 

O altă surpriză. Ea nu-și dăduse seama că tatăl ei alocase fermei o 
treime din domeniul lui. 

Bo îi deschise una dintre ușile din față. Fa intră, multumitoare 
că îşi schimbase ținuta înainte să vină aici. Se hotărâse să poarte un 
pulover de culoarea fildeșului și o pereche de blugi strâmți care erau 
băgaţi în cizme din piele de căprioară. Cum s-ar fi simţit dacă s-ar fi 
îmbrăcat cu obișnuitul ei costum și purtând pantofi cu tocuri? 

Interiorul clădirii o întâmpină cu mirosul de fân, cai și piele. Când 
au ajuns la coridorul principal care se întindea pe toată lungimea 
clădirii, Meg aruncă o privire în dreapta și se opri brusc, speriată. 

Cel puţin douăzeci de oameni stăteau în tăcere, așezați în semicerc, 
toți uitându-se la ea, toți purtând cămăși de culoare albastru deschis, 
precum cea a lui Bo. Îi pieri tot cheful. Aceștia erau oamenii pe care 
îi concediase. Pe care avea să-i concedieze în şase luni. 

— Oameni buni, spuse Bo, v-o prezint pe Megan Cole. 

Ei o salutară în cor. 

— Bună ziua. 

Meg afișă un zâmbet și încercă să nu se panicheze, fiind în centrul 
atenţiei, dar mai ales din cauză că ea era persoana care îi lăsase fără 
locuri de muncă. 

— Te deranjează dacă te prezint fiecăruia? întrebă Bo. 

Fa dori să spună „Da!“ şi să se repeadă spre cea mai apropiată 
ieșire. 

— Deloc. 

Bo o duse la cea mai apropiată persoană. 

— Acesta este fratele meu, Jake. El este instructorul aici. 

Jake își scoase pălăria de cowboy și strânse mâna lui Meg cu 
fermitate. 

— Mă bucur să vă cunosc. 

— Şi eu. Jake şi Bo se asemănau. Aveau aceeași înălțime, aceeași 
statură bine definită, aceeași nuanță de păr castaniu, deși părul lui Jake 
era mai lung. Dar se și deosebeau într-un mod semnificativ. Pe fața 
lui Jake era o cicatrice proeminentă care începea de la baza nasului, 
se prelungea pe maxilar și îi încercuia falca. Meg făcu un efort de a se 
uita direct în ochii lui, prefăcându-se că nu o observă. 

Bo o conduse mai departe, spunându-i ce slujbă îndeplinea fiecare. 
El folosi termeni precum omul de serviciu, grăjdarul, cel care se ocupă 
de mânji şi omul de noapte. Angajaţii lui, patru femei și restul bărbați, 

variau de la un bătrânel simpatic care arăta precum cineva care ar 
trebui să-și petreacă restul zilelor într-un azil, la un adolescent care 
părea că a venit cu mașina mamei lui imediat după terminarea clasei 
a șasea. 

De la bun început, ei nu-i plăcuse ideea de a-i concedia pe 
oamenii aceștia. Acum că îi vedea față în față, o făcea să se simtă și 
mai vinovată. Frau oameni cu o viaţă reală, și era conştientă că ei se 
bazau pe salariile primite. 

În ciuda faptului că probabil ei o priveau cu suspiciune, dezamăgire 
sau ostilitate de-a dreptul, fiecare dintre ei o întâmpină cu respect. 

Când Meg făcu cunoștință și cu ultima persoană, se așternu 
tăcerea în încăpere. Fi o priveau, așteptând, ca și cum voiau ca ea să 
spună ceva. 

De ce oare fusese de acord să facă vizita asta? Doamne, ce greşeală. 

— Ă... vă mulțumesc pentru că m-ați primit în vizită în 
după-amiaza asta. Apreciez faptul că v-aţi pus timp deoparte ca să 
veniţi și să faceți cunoștință cu mine. Este o locaţie frumoasă și este 
clar faptul că toți sunteți foarte mândri de ea, așa cum ar trebui.— Aerul 
se umplu de resentimente tăcute. Pe Meg începu să o roadă stomacul. 
— Eu... eu știu că tatăl meu ar dori să-mi exprim recunoştinţa față de 
voi în numele lui. Așa cum știți toți, el era extrem de pasionat de caii 
lui. Deci vă mulțumesc... pentru tot ce aţi făcut. 

Tăcerea se lăsă şi mai apăsătoare. 

— Asta-i tot, spuse Bo grupului. Mulţumesc. Vă puteți întoarce 
cu toții la muncă. 

În timp ce muncitorii lui se îndepărtau, Bo o duse pe Meg aproape 
de unul dintre grajduri. 

— Cămășile sunt un fel de uniformă? întrebă ea în șoaptă. 

Buzele i se arcuiră într-un zâmbet amuzat. 

— Nu, le purtăm numai la ocazii speciale. Ca atunci când un 
potenţial cumpărător vine să se uite la un cal. 

— Le-aţi purtat pentru mine azi? 

— Desigur. 

— De ce? 

— Deoarece vizita ta este o ocazie specială pentru noi. 

Fruntea i se zbârci. Cu siguranță nu era o ocazie atât de specială 

încât să merite efortul ca toți angajaţii să poarte cămășile lor asortate? 
El trebuia să știe că întâlnirea cu personalul avea să-i atingă o coardă 
sensibilă a inimii și să o umple de vinovăţie. 

— Ai... Fa își netezi puloverul și se îndreptă de spate. M-ai rugat să 
vin aici azi ca să mă faci să mă răzgândesc în ceea ce privește închiderea 
fermei? Pentru că am de gând să o închid, exact cum am stabilit. 

— Știu că asta ai de gând. 

— Nu vreau să-ţi faci iluzii. 

— Nu-mi fac iluzii. Ai fost de acord să faci un tur al fermei. 

— Exact. 

— Deci acum sunt bucuros că am ocazia să-ți fac pur și simplu 
un tur al fermei. 

Preţ de minute bune, ea se gândi la ce-i spuse el, încercând să-și 
dea seama de intenţiile lui. 

Bo îi întoarse privirea direct, binevoitor. Buzele i se arcuiră într-o 
parte. 

O manipula? Meg nu-și putu da seama. Întuiţia ei spunea că el era 
un om sincer și bun. Dar ea se mai înșelase în privința oamenilor și în 
trecut, și ar fi fost prostesc din partea ei să creadă că pe Bo îl interesa 
altceva decât beneficiul personal. 

— Eşti gata să vezi niște cai? 

După o scurtă ezitare, ea încuviință din cap. 

La fel cum procedase cu angajații lui, Bo îi prezentă lui Meg caii, 
oferindu-i informații și spunându-i povestea fiecăruia. Chiar și ea își 
dădea seama cât de splendizi erau. Cu o osatură puternică, sclipitor 
de curați, musculoși și bine proporționați. 

Când au ajuns la partea cea mai îndepărtată a clădirii, Bo a luat 
o pălărie Stetson de pe un cuier, apoi a condus-o pe Meg spre ușă. 
Afară, câteva garduri vopsite în alb împrejmuiau câmpurile cu iarbă. 

— Cât de mari sunt? întrebă Meg. 

— Aceste padocuri se întind pe aproximativ doi acri și jumătate 
fiecare. 

— Şi dincolo de ele? Ea arătă cu mâna înspre o altă porțiune 
împrejmuită de garduri care urma conturul pământului la distanță. 

— Aceea este o pășune de treizeci de acri. El își aranţă cu ușurință 
pălăria cu o mână. 

Fa îl urmă înspre o porțiune de gard. Se poziţionară unul lângă 
altul, la o distanță respectabilă. 

În interiorul padocului, două iepe pășteau, iar mânjii lor le urmau 
îndeaproape. 

— O, suspină Meg. Mânjii erau atât de mici și de drăguți, cu 
picioarele lor lungi, cu boticurile lor grațioase, cu coamele și cozile 
care păreau alcătuite mai mult din puf. Numai simplul fapt că îi privea 
o făcea să-i dea lacrimile. Fa fusese dintotdeauna sentimentală, chiar 
și în cele mai bune momente. 

— Te simţi bine? o întrebă Bo. 

— Mulţumesc, da. Sunt adorabili. Atâta tot. Fa își suflă nasul și-și 
șterse ochii. Cât timp au? 

— În jur de două luni. 

Fa simţi că el o măsoară cu privirea. Se uită la el și îl văzu cum o 
observa cu îngrijorare de sub borul pălăriei. 

— Sunt bine, îl asigură ea. Suflă nasul încă o dată și își reveni. E 
ceva obișnuit la mine. Chiar nu ai de ce să te îngrijorezi. 

— Poate că ar trebui să am șerveţele la mine. 

— Asta ar fi bine. Ea îi zâmbi, iar el îi zâmbi la rândul lui, ca și 
cum ar fi fost parte a peisajului din jur, alături de dealuri și de flori 
sălbatice. Dacă nu te-aș cunoaște, aș zice că ești din părțile astea. 

— Ce te face să crezi asta? 

Fa se uită la el neîncrezătoare. Fiecare părticică din el, pornind de 
la pălăria în stil Stetson și până la cizme, arăta că el este un „cowboy 
din Texas“. Pur și simplu îmi dau seama. 

El se privi, apoi se uită din nou la ea. 

— Am dreptate? întrebă ea. Ai copilărit în Holley? 

— Da. 

— Ai trăit acolo toată viața? 

— Înainte să vin la Whispering Creek, am lucrat la o fermă din 
Kentucky timp de patru ani. 

— Tatăl meu te-a furat de la competitori? 

— Ceva de genul acesta. 

— Da, pare genul lui. Unul dintre mânji se zbengui. Și înainte de 
Kentucky? 


— Am fost în armată. 

— Ok, sigur. Meg încercă să se comporte natural, ca și cum ar fi 
cunoscut mulți oameni din armată, dar de fapt ea nu ştia pe nimeni. 
Unde ai fost staționat? 

— În California atunci când am fost în Statele Unite. 

— Și în străinătate? 

— Am fost în Irak și Afganistan. 

Fi îi veni ușor să creadă asta. Bo emana încredere și capacitate. 
Nu era un efort prea mare de imaginaţie să și-l închipuie îmbrăcat în 
uniformă de soldat, slujind Statele Unite în niște locuri îndepărtate 
și periculoase. 

— Cât de mult timp ai stat? 

— Șase ani. 

— Și înainte de asta? 

— Am fost la liceu. 

— Ai mers la Plano East? 

El încuviință din cap. 

— Și tu? 

— Am mers la Hockaday în Dallas. Ai auzit vreodată de el? 

— Nu. 

— Este o școală privată de fete. Fapt care, fără îndoială, i s-ar 
părea o fiță lui Bo. 

— Ai făcut naveta acolo în fiecare zi? 

— Da. Şoferul tatălui ei o dusese în fiecare dimineață la Hockaday, 
începând de la grădiniță până în clasa a douăsprezecea, depășind 
bariera invizibilă dintre caii de la ţară și suburbiile orașului. Sadie Jo 
o lua de la școală în fiecare după-amiază. Meg nu uitase cum mirosea 
mașina lui Sadie Jo — precum guma de mestecat Wrigley. 

— Nu-mi amintesc să te fi văzut vreodată în Holley, spuse el, când 
erai mică. Ai stat mult timp în oraș? 

— Nu mult. Sadie Jo, dădaca mea din copilărie, alt detaliu pe care 
el avea să-l considere o fiță, are o căsuță în stil victorian aproape de 
scuar. Am stat acolo o perioadă în copilărie. Și, până în ziua de azi, 
mie și lui Sadie Jo ne place să mâncăm la acel magazin de antichități 
care servește prânzul. Cum îi spune? 

Dacă el era dezgustat de copilăria ei petrecută în lux, nu părea să 
arate acest lucru. 

— Magazinul Winkle al doamnei Tiggy? 

— Da. Și mă duc la grătar din când în când. 

— Ca să guști aroma Texasului? 

— Exact. 

Unul dintre cai se apropie, iar Bo își întinse mâna și atinse nasul 
calului. Absorbit de gânduri, el își plimbă palma în sus și în jos și 
apucă un smoc din coamă. 

— Oh, își aminti Meg. Și tatei îi plăcea acea cantină aproape de 
marginea orașului. 

— Cantina lui Wayne. 

— EI lua des micul dejun acolo. 

Bo aşteptă câteva clipe. 

— Asta-i tot? Îi aruncă un zâmbet leneș, cu o lucire jucăușă în 
ochi. Asta e tot ce ai văzut în Holley? 

— Cam așa. 

— Ce zici de Sonic, Catfish King, „Deep in the Heart“? 

— Nu le cunosc. 

— Magazinul Snowcones al lui Sally? 

— Nu. 

— DQ? întrebă el, plin de speranţă. Spune-mi că ai fost acolo. 

— N-am fost la cel din Holley. M-am oprit la alte magazine 
Dairy Queen însă și, fără supărare, nu cred că am ratat ceva grozav. 

— Haide, o dojeni el. N-ai gustat ciocolata lor cu lapte? 

— Nu-mi place prea mult înghețata. 

— Păcat. 

Ea râse. 

Zâmbi și el, iar ridurile din jurul frunții îl făcură şi mai chipeș 
decât era. 

În mod surprinzător, era un tip abordabil, tocmai el, pe care ea 
încercase și nu reușise să-l concedieze. 

— E ciudat când te gândești că, deși am copilărit în același oraș, 
experiențele noastre au fost atât de diferite, nu-i așa? 

— Da, așa este. Bo îl bătu ușor pe gât pe cal și acesta se îndepărtă. 

Bineînţeles că nu multă lume avusese o copilărie ca a ei. Cu toate 
astea, pe Meg o surprindea faptul că fusese crescută în ţinutul acesta 
și nu avusese de-a face cu bărbați precum Bo. Ea cunoștea mult mai 

bine genul de bărbat bogat, educat la o școală privată din Dallas. Acel 
gen purta haine scumpe de firmă, conducea mașini Porsche și discuta 
despre vinuri. 

Dar genul lui Bo? Pe deplin masculin. Mult prea practic pentru 
haine de firme. Conducea camionete americane. Bea bere. 

O pală de vânt animă copacii și flutură părul lui Meg. În timp ce se 
uită în sus să privească cum norii apăreau pe cerul senin al amurgului, 
avu un sentiment slab că nu găsea ceva. 

Fa își pusese ochelarii într-unul dintre buzunarele adânci ale 
puloverului. Asta trebuia să fie. Când îi scoase și îi puse la ochi, 
vederea îi deveni clară. 

Și totuși... nu. Nu era asta. Ceva /ipsea. Ce anume? Ea își pipăi 
cheile de la mașină în poșetă. Își lăsase poșeta la conac. 

Apoi se lumină. Ce dispăruse? 

Anxietatea ei. 

Dispăruse întocmai ca un fum care se risipise în aer. 

Stomacul ei? Era liniștit. Nervii? Calmi. Bătăile inimii, respirația, 
presiunea arterială? Normale. Irecuseră luni de zile de când trupul și 
mintea ei avuseseră parte de o stare de bine și de pace, de calm. 

Uluită, îi aruncă o privire lui Bo. El își întinse braţul peste gard, 
înspre unul dintre mânji, îi vorbi liniștit animalului, încurajându-l să 
vină mai aproape. 

El era cel care făcuse toate astea, își dădu seama Meg. Bo 
Porter potolise furtuna din lăuntrul ei. Sau poate că o combinaţie 
misterioasă de timp petrecut în aer liber, cai și faptul că el era 
aproape era motivul. 

Nu-i veni să creadă! Ceea ce terapia, antiacidele, tehnicile de 
respiraţie, revista de sudoku și orele întregi de vorbit cu ea însăși nu 
reușiseră, el reușise. Acest om pe care nu-l cunoștea mai deloc. 

Asta sfida raţiunea, și totuși ea nu voia să analizeze prea mult 
lucrurile. Ci voia pur și simplu să stea alături de el și să se bucure 
recunoscătoare de acest calm. 

Fi vorbiră până când umbrele deveniră tot mai lungi și cerul căpătă 
culoarea bronzului. Când Meg auzi o mașină pornind, ea se întoarse 
și văzu cum se îndepărtează. Își dădu seama că nu mai rămăsese 
aproape nimeni. Mai toată lumea își încheiase ziua de muncă. 

— Ei bine. Cu regret, ea se îndepărtă de gard. Îmi pare rău că 
te-am ținut atât de târziu. Cred că abia aștepți să ajungi acasă. 

— Deloc. Putem sta cât de mult vrei. 

Tentant. 

— Ar fi mai bine să plec. Mulţumesc pentru turul fermei și pentru 
că ai stat de vorbă cu mine. 

— Cu plăcere. El o conduse în jurul hambarului până la mașina ei. 

— Ţi-ar plăcea să vii cândva la călărit? 

— Eu? Meg râse ușor. Nu, nu știu să călăresc. 

— Mi-ar plăcea să te învăţ. 

— Tata a încercat să mă învețe când eram copil. M-am descurcat 
teribil și am tot căzut din șa. Nu o să reușesc. Ea dădu din cap, făcând 
haz de necaz. Nu am mai călărit de atunci. Aș prefera mai degrabă să 
merg la dentist să-mi extragă o măsea. 

— În acest caz, eşti bine-venită oricând la mânji. 

— Asta mi-ar plăcea. El habar n-avea cât de mult. Nu strica să 
vină aici din când în când, să stea la taifasuri cu Bo și să-i admire 
caii... nu-i așa? Nu, dacă avea același efect liniștitor asupra ei. 

Cine ar fi bănuit? Fi încă nu-i venea să creadă. Compania acestui 
cowboy liniștit avusese puterea de a calma zbuciumul sufletului ei. 


SE 


De îndată ce Meg a plecat, Bo s-a închis în încăperea caldă 
a hambarului. În loc să se pună pe treaba ce o avea de făcut, pur și 
simplu rămăsese încremenit, uitându-se peste chiuveta dublă, rafturile, 
frigiderul mic folosit de angajați la prânz și medicamentele pentru cai. 
Masă din lemn și scaune din lemn. Cum putea el să stea atât de liniștit? 
Se privi pe sine, pieptul lui, mâinile, picioarele. Cum putea să arate 
neschimbat când totul din lăuntrul lui era complet diferit? 

Stătuse cu doar o clipă în urmă lângă Meg, la gardul padocului, și 
vorbiră. O simplă conversaţie. Fuseseră împreună nu mai mult de o 
oră și jumătate. 

Dar fusese îndeajuns. Îndeajuns să schimbe totul în el, precum un 
ceas care funcționase pe un anumit fus orar și care acum fusese setat 
pe alt fus orar. 

Fascinaţia pe care ea o exercita asupra lui crescuse cu fiecare minut 
pe care-l petrecuse uitându-se la ea, ascultându-i vocea, bucurându-se 
de apropierea ei. Era incredibil de rafinată, asemeni unui exponat de 
muzeu. Frumoasă și blândă. Fină, inteligentă și totuși puteai să-i 
simţi nevoia de a avea pe cineva care să-i fie alături. 

Atracția era atât de puternică, încât parcă cineva l-ar fi tras de 
mânecă. El fu cuprins de un sentiment puternic de a dori să o protejeze, 
de tandrețe, de dorință. Atât de copleșit încât, în prezenţa ei, uită și 
de propriile-i obiectivele în privința fermei. Fapt ce îl surprinse și se 
mustră pentru asta. Oamenii care lucrau aici depindeau de el ca să 
facă tot ce-i stă în putință pentru ca ferma să rămână în funcţiune. 
Bo își canalizase toate energiile în construirea unei ferme ca asta... 
fusese totul pentru el. 

Fusese. 

Asta deoarece, Dumnezeu să aibă milă de el, ajunsese față în față 
cu un singur lucru — de fapt, o singură persoană — de pe pământ 
despre care credea că ar putea să-i pese mai mult. 

Işi cuprinse capul cu mâinile. De ce ea? De ce Megan Cole? Dintre 
toate femeile de pe pământ, de ce reacționase așa la Megan Cole? 
Dacă s-ar urca în mașină chiar acum și s-ar duce până în Holley, 
orice femeie necăsătorită de pe stradă sau care merge la cumpărături 
— oricare femeie, oricine ar fi ea, ar fi o alegere mai potrivită pentru el 
decât Megan Cole. 

Megan era cea care îi închidea ferma! Ce era atât de greu de 
înțeles? Și era angajatoarea lui, ceea ce se însemna că, indiferent ce 
sentimente ar fi avut față de ea, trebuia să păstreze o relaţie strict 
profesională, plină de respect, care l-ar fi împiedicat să o invite 
vreodată la o întâlnire romantică, să își exprime pe față trăirile, să o 
atingă mai mult decât o strângere de mână protocolară. 

De parcă asta n-ar fi fost îndeajuns, el și Meg trăiau în două 
lumi diferite care nu se intersectau deloc. Indiferent ce ar fi făcut, el 
niciodată nu ar fi ajuns la înălțimea ei. Familia ei ar păli dacă măcar 
ar bănui ce gânduri are el. 

Îi sună telefonul mobil. El privi pe ecran cine e apelantul. 

— Salut. 

— Deci? întrebă Jake. Am auzit că ai stat mult timp de vorbă cu 

ea. Ce crezi? E o șansă ca ea să se răzgândească în privința vânzării 
fermei? 

— Nu ştiu ce să zic. Începând de azi, ea se pregătește să închidă. 

— Nu cred că este la fel de încăpățânată și de puternică precum 
tatăl ei. Fa pare drept cineva care... nu știu... ar fi mai ușor de convins 
dacă o îndemni îndeajuns de mult. 

Bo își încordă mușchii feței. 

— Ei bine? întrebă Jake. 

— Pur și simplu nu știu ce să zic. 

— Trebuie să păstrăm ferma, Bo. Așa că trebuie să se răzgândească. 
Experiențele anterioare ale lui Jake aproape că îl distruseseră, iar 
Bo știa că slujba lui Jake la Whispering Creek îl ţinea pe linia de 
plutire, îi oferea siguranță și scop. Fratele lui avea nevoie de caii de la 
Whispering Creek. Bo era îngrozit de ceea ce s-ar fi putut întâmpla 
cu Jake dacă acesta pierdea slujba. 

— Nu spui prea multe, zise Jake. 

— Am multe pe cap. 

— Vorbim mai târziu. 

Cei doi întrerupseră convorbirea. Bo se ridică în picioare, își 
încrucișă braţele și se uită la un punct fix în podea. Încă dinainte de 
a o cunoaște pe Meg, se gândise la o sută de moduri prin care să o 
convingă să păstreze ferma, dacă ea ar fi decis să o închidă. De când 
se întâlniseră, se gândi la alte o sută. 

Dar se dovedi că Megan Cole era mai mult decât fiica lui 
William Cole. Mai mult decât persoana care ţinea soarta cailor de la 
Whispering Creek în mâna ei. Fa era o ființă umană. O persoană care 
reușise azi să-i facă inima să stea în loc. 

Vina îl năpădi pe Bo, dezgustându-l, deoarece făcuse aproape tot 
ce-i stătu în putință ca să-i ajute pe fratele lui și restul personalului. 
Dar știa și că nu va încerca să o manipuleze pe Meg. Nu de dragul 
cailor, nu de dragul angajaţilor lui, nu de dragul visurilor lui, nici 
măcar de dragul lui Jake. 

El tot mai plănuia să recupereze banii investiţi în fermă. Acesta era 
un scop onorabil. Poate că odată ce Meg avea să vadă cât de profitabili 
erau caii de la Whispering Creek, avea să se răzgândească. 

Dincolo de asta, un singur ţel rămase în picioare: să fie alături de 

Meg și să devină, până când cineva mult mai bine pregătit decât el îi 
lua locul, aliatul de care ea avea nevoie disperată. 

În seara aceea, Meg s-a bucurat de o cină liniștită, o baie cu spumă 
și o lectură interesantă a biografiei lui Monet. Apoi se strecură în pat, 
sub cearșafuri, și își puse capul pe pernă. 

Când i se închiseră ochii, mintea îi derulă amintirea plăcută a 
modului în care arăta Bo Porter cu pălăria lui Stetson. Puternic și 
relaxat, cu mâna pe botul calului, privirea lui cenușie care o liniștea 
atât de mult. 

Pentru prima oară în săptămâni întregi, se duse la culcare împăcată 
și dormi adânc până dimineaţă. 


E 


Bo cu greu reuși să adoarmă. 

anii puteau cumpăra multe lucruri. Avea în faţa ochilor 

dovada clară — ea și Lynn stăteau una lângă alta în camera 

de zi a casei de oaspeţi de la Whispering Creek — banii 
tocmai îi facilitase o mutare fără probleme din Tulsa în Dallas. Nu 
ridicase nici măcar un deget ca să intervină în vreun fel, și iată că 
tranziția fu încheiată cu succes. 

— Uau, este perfect. 

— Mă bucur că îți place. 

Era într-o seară de sâmbătă după apusul soarelui, la o zi după 
vizita terapeutică a lui Meg la ferma de cai. Când se întorsese la 
treburile obișnuite de zi cu zi, și anxietatea îi revenise. Nu atât de rău 
ca înainte de vizită, dar era totuși din nou prezentă și se accentua cu 
fiecare oră ce trecea. 

Se pare că cowboy-ul nu era un vindecător miraculos, ci un leac 
care trebuia luat în doze regulate. 

— Ce-ai zice de un tur al casei? întrebă Lynn. 

— Ar fi bine. Cu grijă, Meg puse jos cușca mobilă pentru animale 
și deschise ușița de metal. 

— Am ajuns acasă. 

Pisica ei, Cashew, nu părea să aibă de gând să iasă. 

— Vrei să vii să vezi casa împreună cu mine și Lynn? 

Cashew își întoarse privirea și fixă disprețuitor peretele cuștii. 

— Eşti morocănoasă din cauza schimbărilor din ultima vreme? 
Meg îi zâmbi înţelegător animalului. 

Cashew continuă să o ignore în stilul ei de felină, așa că Meg și 
Lynn au pornit fără pisică, mișcându-se încet prin casa de oaspeți și 
studiind toate schimbările. 

Lynn chemase pe cineva să scoată mobila veche și adusese o echipă 
de zugravi. Combinația dintre culoarea caldă de fildeș a pereților și 
ornamentele albe de pe plintele de tavan și șipci îi aminteau lui Meg 
de o băutură caldă cu vanilie și frişcă. 

Compania de mutări împachetase fiecare piesă de mobilier din 
vechiul apartament al lui Meg, le duse în Holley și le despachetase. 
Un designer de decorațiuni interioare venise mai devreme în acea zi 
și așezase mobila lui Meg, atârnase pe pereți piesele de artă și așezase 
fiecare carte, ghiveci de flori, veioză și lumânare. Vazele fuseseră 
umplute cu flori proaspăt culese și peste marginea canapelei a fost 
întinsă pătura din cașmir roz. 

Mobilierul în stil retro-vintage al lui Meg arăta atât de cald în noua 
locaţie. Ţesăturile — nuanța de roz floral de pe o parte a pernelor, fâșia 
verde de pe cealaltă parte și țesătura în alb și negru a fotoliului — toate 
îi dădeau un sentiment de calm și o fascinau, la fel ca întotdeauna. 
Covorul coroiat de modă veche cu bujori roz și frunze de un verde 
palid încălzea podeaua. 

Chiar și candelabrele de cristal de la magazinele de antichităţi 
fuseseră aduse. Cineva deja le instalase în living, deasupra mesei 
unde se servea prânzul, în fiecare dintre cele două dormitoare și în 
baie. 

— Ce părere ai? o întrebă Lynn când terminată turul. 

— Cred că o fată nu are niciodată prea multe candelabre. 

— Iată o bună filozofie de viață, spuse Lynn sec. 

— Doreşti alte schimbări? 

— Nu, e foarte bine. Sunt foarte mulțumită. Încă din fragedă 
pruncie, casa de oaspeţi i se păruse ca o casă de păpuși mare și 
confortabilă. Când era copil, ea și Sadie Jo veneau adesea aici la 


52 


Trima mea îti ti 
ceaiuri dansante și petreceri în pijamale. La ocazii speciale, ei i se 
permitea să-și invite aici prieteni la joacă. 

După mulți ani, casa asta i se potrivea la fel de bine. Cu siguranță 
aici se simţea mai acasă decât se simțise vreodată la conac. 

— Ei bine, ce părere ai, Cashew? 

Pisica nu se mișcase din fundul cuștii, dar mieună disprețuitor. 

Cineva sună la interfon. 

— Sunt George, de la Britton Security, se auzi o voce. Aș dori să 
vorbesc cu Lynn Adley. 

Lynn se încruntă la Meg. 

— Ce-o mai fi și asta? întrebă Meg. 

— Nu știu. 

Britton, o companie privată de pază, proteja totul din interiorul 
marelui zid din cărămidă care împrejmuia proprietatea de la 
Whispering Creek. Fi vegheau în post lângă poarta de la intrarea 
principală din dreptul ceasului. 

Cele două femei se îndreptară spre interfon. Lynn apăsă pe un 
buton. 

— Sunt Lynn Adley. 

— Domnișoară Adley, avem un vizitator la poartă. O tânără. Se 
numește Amber Richardson. Călătorește împreună cu un copil. 

— O cunoști? O întrebă Lynn pe Meg. 

— Nu. 

— Nu așteptăm pe nimeni cu numele acesta, spuse Lynn. O puteți 
trimite de unde a venit. 

— Mai este ceva. Ea spune că îl cunoaște pe Stephen McIntyre și 
cere să stea de vorbă cu domnișoara Cole în legătură cu el. 

Numele acela! Szephen McIntyre. Șocul o lovi pe Meg cu forța unui 
bici peste piept. Slăbită, Meg se trânti în cel mai apropiat scaun de 
la masă. 

Lynn, care îl cunoscuse pe Stephen, o privi pe Meg cu gravitate. 

— Stephen. 

Meg nu încerca niciodată să se gândească la el, cu atât mai puţin 
să-i rostească numele cu voce tare sau să-l audă menţionat. Ce putea 
dori această Amber Richardson? Cu siguranță că nimic bun. Dacă era 
o prietenă de-a lui Stephen, nu era prietenă cu Meg. 

— Cheam-o, te rog, la interfon, spuse Lynn. 

— Da, doamnă. 

Pe fundal, în spatele paznicului, Meg auzi un scâncet ușor. 

— Se aude un plânset de copil? întrebă ea. 

— Ce-i cu zgomotul acela? îl întrebă Meg pe paznic. 

— Copilul femeii plânge. 

Stomacul lui Meg, care deja îi dădea bătăi de furcă în ultimele 
săptămâni, se strânse ca într-o menghină. Încercă să respire regulat. 

Dacă o gonea pe femeie, n-ar fi aflat despre ce este vorba, cine este 
copilul care plânge și de ce veniseră. Ea ar fi trebuit să alunge toate 
aceste griji într-un colț îndepărtat al minții ei numit Stephen, un colț 
deja plin până la refuz cu amintiri suprimate, cicatrici emoţionale și 
sentimente de mânie. 

Fa întâlni privirea lui Lynn și își dădu seama încă o dată că, în 
momentele ei cele mai critice, Dumnezeu așezase întotdeauna pe 
cineva lângă ea. Meg se întări știind-o pe Lynn alături și prinse curaj. 

— Mă voi întâlni cu ea, se hotărî Meg. 

— Pune paznicul s-o percheziţioneze și să-i verifice mașina de 
arme. Dacă Amber Richardson voia să o rănească, rănile aveau să fie 
numai de natură emoțională. 

— Dacă nu este înarmată, roagă-l să o conducă la ușa din faţă. În 
timp ce stau de vorbă cu ea, aș dori ca paznicul să-i verifice și actele 


de identitate. 


Meg aşteptă în pragul conacului, lumina de dinăuntru 
revărsându-se pe dalele din piatră și pe ghivecele cu iederă și flori. 
Luminile de la cele două felinare cu gaz decorative care flancau ușile 
de la intrare licăreau uşor. 

Din dorința de a discuta între patru ochi cu femeia, Meg o 
rugase pe Lynn să aștepte în cea mai apropiată dintre camerele de zi, 
îndeajuns de aproape dacă Meg avea nevoie de ea, dar, în același timp, 
suficient de departe pentru a purta o discuţie privată. 

Mașina paznicului a oprit întâi, apoi veni o mașină Sentra de 
culoare maro care arăta de parcă abia se ţinea pe roți. 

Femeia care conducea Sentra parcă și se grăbi să deschidă una 
dintre portierele din spate. Îndată un plânset furios umplu atmosfera. 
Femeia ridică un băiețel — mai mult un preşcolar decât un bebeluș, 
ce-i drept — din mașină și îl luă în braţe. Din fericire, acesta încetă să 
plângă. 

Paznicul îi escortă pe vizitatori pe alee înspre Meg, care aștepta în 
capul unor trepte din piatră. 

— Mulţumesc, George, îi spuse Meg. 

— Cu plăcere, doamnă. El se dădu la o parte când femeia și copilul 
îl ajunseseră din urmă. 

Meg stătu nemișcată, cu o față lipsită de expresie și încercă din 
răsputeri să-și păstreze calmul. 

Femeia — de înălțime medie, față drăguță, corp perfect — nu 
părea să aibă mult peste douăzeci de ani. Purta o cămașă strâmtă din 
bumbac, pantaloni de trening roz în stil hippie şi șlapi. Părul lung și 
negru, prins neglijent într-o coadă de cal, fusese striat cu câteva șuviţe 
blonde. 

— Mă numesc Amber, Amber Richardson. Rimelul îi era întins 
pe față. Se pare că băiețașul nu era singurul din mașină care plânsese. 

— Tu ești Megan Cole? 

— Da, eu sunt. 

— Îmi pare foarte rău că apar așa din senin și te deranjez. Ea 
suspină. Foarte rău. 

— Nu e nicio problemă. Deși bineînţeles că era. 

Băieţașul se agăță de cămașa mamei lui, uitându-se speriat la cerul 
nopţii, la conac, și apoi la Meg. Avea o frunte lată, ochi mari, obraji 
brăzdați de lacrimi și un adorabil smoc ondulat de păr de culoare 
castanie. Tricoul lui de marinar și pantalonii scurți din jeanse erau 
ponosiți, iar piciorușele lui grăsuțe erau desculțe. 

— Uau, ce casă, a spus Amber obosită, aruncând o privire la faţadă. 

Casa mare fusese construită cu scopul de a impresiona chiar și 
pe cel mai blazat milionar, cu piatră și cărămidă maronie, grinzi de 
lemn în culori întunecate care atingeau înălțimi impresionante și 
se întindeau până la streșini, și uși duble din lemn masiv sculptate 
manual. 

— N-am mai văzut niciodată așa ceva. Amber își mușcă buza 


bb 


BECKY WADE 


inferioară. Când am pornit să te caut, habar n-aveam că mă îndrept 
spre un loc ca acesta, că va fi un paznic și toate cele... 

— Te pot ajuta cu ceva? 

Amber înghiți greu. 

— Trebuie să-l găsesc pe Stephen McIntyre. Ai... ai fost măritată 
cu el cândva? 

Răspunsul se blocă în gâtul lui Meg. Greu de spus cu voce tare. 
Greu de recunoscut. 

— Da, am fost. 

— Știu asta pentru că l-am căutat pe internet și am găsit acolo 
informația. 

Meg încuviință din cap. 

— Stephen a fost iubitul meu, iar acesta este fiul lui, Jayden. 

Meg rămase nemișcată, învârtindu-i-se prin cap tot felul de 
gânduri. Un sunet precum vântul năvalnic din nord îi ajunse la urechi. 

— Nu că Stephen și-ar fi făcut datoria de tată, fiindcă nu a 
făcut-o. A dispărut de îndată ce a aflat că sunt însărcinată cu 
Jayden, ceea ce mă face atât de furioasă de fiecare dată încât... 
Se încruntă și își trecu o șuviță de păr după ureche. O disperare 
adâncă i se citea în ochi, și Meg cunoştea sentimentul acesta prea 
bine. Îmi pare rău... 

— E în regulă, înțeleg. 

— Ei bine, eu și Jayden ne descurcam bine fără el, chiar foarte 
bine. Îmi luasem două slujbe și îmi ajungea să plătesc grădinița. Dar 
apoi, colega mea de cameră s-a mutat, eu mi-am pierdut una dintre 
slujbe și n-am putut întreține apartamentul de una singură. Deci, 
înţelegi că trebuie să-l găsesc acum pe Stephen. Trebuie să mă ajute 
cu creșterea copilului. 

Vâjâitul din urechile lui Meg se înteți. 

— L-am tot căutat, dar n-am avut noroc. Sunt aproape să-mi 
pierd minţile, înţelegi? Nu știu pe cine să întreb, așa că m-am hotărât 
să vin la tine deoarece speram că... poate tu știi unde este. 

— Îmi pare rău. Nu mai știu nimic de Stephen de cinci ani. 

Meg își putu da seama cum speranța lui Amber se risipi ca aerul 
dintr-un balon. 

Jayden începu să scâncească. Amber îl legănă, dar, în agitația ei, 

mișcarea părea mai degrabă un ghiont decât un legănat. Buzele lui 
începură să tremure. 

Meg fu cuprinsă de milă. 

— Aţi mâncat ceva în seara asta? 

— Nu încă. 

— Vino înăuntru să vă pregătesc ceva să mâncaţi. 

— Nu trebuie să faci asta... 

— Insist. Intră. Meg îi pofti în casă și îi prezentă lui Lynn. Aceasta 
îi conduse la bucătărie, murmurând ceva despre încropirea unei cine 
rapide, cu salată și spaghete ce le rămăsese lor de la cină. 

Meg trecu pe lângă șemineul înalt din piatră, prin camera de zi 
cu canapelele din piele de vacă și masivul candelabru din coarne 
de cerb. Ajunse în bibliotecă, închise ușa în urma ei și îl sună 
pe George de la pază. George verificase datele lui Amber și îi 
spuse lui Meg că aceasta avea câteva abateri minore privitoare 
la regulile de parcare și niște amenzi pentru viteză, dar, în rest, 
cazierul ei era curat. Făcu rost chiar și de o listă cu fostele ei adrese 
şi angajatori. 

— Poţi să-l suni pe cel mai recent angajator al ei în numele meu? 
îl rugă Meg, menţionându-i detaliile pe care i le oferise Amber 
referitoare la abandonul lui Stephen înaintea nașterii lui Jayden și la 
faptul că lucrase pentru a se întreține pe ea și pe copil. Vreau să știu 
dacă șeful ei îmi poate confirma povestea ei. 

— Da, doamnă. 

— Şi, dacă reușești, află cine este trecut ca tată pe certificatul de 
naștere al băiatului. 

— Sigur că da. 

— Vreau să aflu și informaţia asta. 

— Nicio problemă. 

— Mulţumesc. Meg întrerupse legătura. Nu se gândea neapărat 
că Amber o minţise, dar odată ce avea dovada, ar elimina orice 
suspiciune. Își dădea seama că propria ei sensibilitate era cel mai mare 
atu al ei, dar și cea mai mare slăbiciune. 

În timp ce aşteptă informațiile, Meg aprinse una dintre veiozele 
din cameră, se așeză pe marginea unui scaun din piele și fixă cu 
privirea franjurii covorului. Șocul apariţiei neașteptate a lui Amber 

făcuse ca anxietatea ei să atingă cote maxime. De ce nu luase la ea 
pastilele antiacide? Ar trebui să le aibă mereu la îndemână. 

Tatăl ei plătise firma de pază Britton pentru ca aceștia să-și 
dovedească eficacitatea, așa că Meg nu fu surprinsă când, în doar 
câteva minute, George o sună înapoi. Angajatorul lui Amber de la 
restaurantul unde aceasta lucrase pe post de chelneriță o cunoștea 
încă de dinainte să-l nască pe Jayden și confirmase fiecare detaliu al 
poveștii ei. Cât despre bărbatul care era trecut ca tată pe certificatul 
de naștere al lui Jayden? Stephen McIntyre. 

Se părea că Amber era într-adevăr sinceră. 

Emoţiile lui Meg erau amestecate precum ramurile unei 
vițe-de-vie, încâlcite și greu de desfăcut. Doar gândul la Stephen îi 
provoca o tensiune majoră. Mai era și grija față de o mamă și băieţelul 
ei, amândoi atât de tineri și având nevoie de protecţie. Furie față de 
Stephen. Vină, deoarece, dacă Meg ar fi făcut ce trebuia acum cinci 
ani, atunci Amber nici măcar nu l-ar fi întâlnit pe Stephen. 

Se auzi o ușoară bătaie în ușă și Meg o văzu pe Lynn ivindu-se. 

— Pot să intru? 

— Bineînțeles. 

Lynn închise ușa în urma ei și îi oferi lui Meg o cană cu o băutură 
fierbinte. 

— M-am gândit că o să-ți prindă bine. 

— Mulţumesc. Meg recunoscu băutura după miros. Ceaiul de 
dormit, vechiul ei prieten. Ea suflă în el și luă o înghiţitură ce avea 
gust de mușețel și mentă, și relaxare. Arome în contrast total cu 
zbuciumul din sufletul ei. 

Lynn luă un loc pe canapea lângă Meg. 

— Amber și fiul ei sunt în regulă. Le-am adus mâncare și sunt în 
bucătărie și mănâncă. 

— Îmi pare rău că te-am pus la muncă într-o seară de sâmbătă. 

Când Lynn venise la Whispering Creek, ea și soțul ei, profesor de 
engleză și mare iubitor de carte, se mutaseră într-o aripă a conacului. 
Deși trăia pe proprietatea conacului, Lynn făcuse o distincție clară 
între orarul de muncă și viața ei privată. 

— Asta nu este muncă. Asta înseamnă că ajut o prietenă. Deci, 
pune-mă la curent. Ce se întâmplă? 

Meg spuse în linii mari tot ceea ce îi relatase Amber. 

— Femeia a condus tot drumul acesta până aici împreună cu 
băieţelul ei, și se face târziu. Nu cred că are destui bani să se ducă la 
un hotel. Mă gândesc să... să îi rog să rămână aici peste noapte. Nu-i 
o idee nebunească? 

— De ce să fie nebunească? 

— Ei bine, tata n-ar fi făcut niciodată așa ceva. 

— Ai dreptate. 

Când era tânăr, tatăl ei fusese păcălit de câteva ori atunci când 
împrumutase bani prietenilor și membrilor de familie care nu-i mai 
restituiseră niciodată banii. Din momentul acela, indiferent cât de 
apropiată sau de distantă era legătura, când oamenii veneau la el 
să-i ceară ajutorul, el întotdeauna răspundea oferindu-le locuri de 
muncă la Cole Oil. Sutele de misiuni de caritate care îl solicitau erau 
întotdeauna direcționate rapid către un angajat de la companie care 
gestiona bugetul lui imens rezervat în acest scop. 

Tatăl ei o avertizase de nenumărate ori să nu se lase păcălită de 
poveștile lacrimogene ale altora. Ea întotdeauna fusese de acord, 
atât în sinea ei, cât și în faţa lui, să nu se lase atrasă în dramele altor 
oameni. 

Uşor de zis, greu de făcut. De-a lungul ultimilor cinci ani, când ea 
trăise numai din venitul propriu, cu siguranță că nu se confruntase cu 
dileme precum cea a lui Amber. Poate că unii se puteau uita la fața 
unei mame tinere, îngrijorați de soarta copilului ei, dar nu de ea în 
sine, însă Meg Cole nu făcea parte din această categorie. 

Pe de altă parte, ea żrebuia să fie înțeleaptă! Ea își intrase în rol de 
mai puțin de o săptămână și deja acceptase să continue să găzduiască 
nouăzeci de cai de curse și îngrijitorii lor. Acum se gândea să îi ia în 
casă pe copilul părăsit al fostului soț și pe fosta lui iubită. Pe cine avea 
să mai salveze săptămâna viitoare? O familie de foci arctice? 

Meg era fie cea mai generoasă, fie cea mai credulă și mai ușor de 
manevrat persoană care existase vreodată. Nici ea nu știa din care 
categorie face parte. 

Mai luă niște înghiţituri, sperând să capete și puţină claritate în 
acest timp. 

— ÎI las pe Bo Porter să-și păstreze ferma de cai. Acum aș vrea 

să-i invit pe Amber și pe Jayden să stea aici, deși sunt niște străini și 
au nevoie de mult mai mult decât un loc de dormit la noapte. 

— Asta e adevărat. 

— Sunt îngrijorată că iau decizii proaste, că mă las atrasă în 
combinații nepotrivite. 

Lynn o privi cunoscător. 

— Și? 

— Şi sunt îngrijorată că îi las pe alţii să profite de mine. Asta era 
esența problemei. 

Preţ de o clipă îndelungată, Lynn păru să examineze situația în 
mintea ei. 

— Ce ar fi atât de greșit în asta? Să-i lași pe alții să profite de tine? 

Sprâncenele lui Meg se ridicară. 

— Ce e greșit în asta? Fi bine, eu... nu vreau ca alții să profite de 
mine. Încă o dată. M-ar face să mă simt slabă, să-i las pe oameni să 
mă calce în picioare și să mă manipuleze. 

— Aha. 

— Ei bine? 

Lynn ridică din umeri. 

— Ei bine, ce? 

— Acum e momentul să-mi dai un sfat înţelept. 

— Dorești să-ţi dau un sfat? 

— Bineînţeles că da. 

— Tu nu semeni deloc cu tatăl tău, Meg. El nu putea să uite sau să 
ierte atunci când oamenii beneficiau de pe urma lui fără să-i întoarcă 
serviciul. Dar nu cred că tu ești așa. Tu poți să-i ierți pe oameni atunci 
când te rănesc. 

— Nu știu ce să zic, spuse Meg cu îndoială. 

— Ba da, știi. Deci ajută pe oricine vrei. Dacă unii dintre ei profită 
de tine, atunci așa să fie. artă-i și mergi mai departe. Dar nu lăsa ca 
îngrijorarea sau neîncrederea să te împiedice să-i ajuţi pe oameni. Îţi 
poţi permite să fii generoasă. De fapt, dacă este cineva pe pământul 
acesta care-și permite să fie generoasă, tu ești persoana aceea. 

Meg încuviință din cap. Gândurile și emoţiile începură să se 
liniștească în mintea ei. 

Ele se întorseseră la bucătărie și observară că Amber curățase masa 

și acum spăla vasele la chiuvetă. Jayden stătea încolăcit de picioarele 
ei. Ea le privi și zâmbi. 

— Vă mulțumesc pentru cină. A fost delicioasă. 

— Bun, mă bucur. Lynn s-a mutat la chiuvetă și a deschis mașina 
de spălat vase să-i dea o mână de ajutor. 

Meg le privi, emoţionată de scena din fața ei și de un citat din 
Biblie care îi veni în minte. 

Căci am fost flămând şi Mi-ati dat să mănânc, Mi-a fost sete şi Mi-ati 
dat să beau, am fost un străin şi M-ati primit în casa voastră... 

La bine și la greu, averea tatălui ei îi aparținea acum. Ea nu trebuia 
să o gestioneze în modul în care el o învățase deoarece opiniile lui 
nu o mai constrângeau. Singurul Tată care îi mai rămăsese era Cel 
Ceresc. Și acel Tată? 

Fa știa ce sfat i-ar fi dat. 

Adevărat vă spun că, orice ati făcut pentru acesti neînsemnaţi frați ai 
Mei, pentru Mine ati făcut. 

— Amber, spuse ea. Să mergem să-ți luăm bagajele. Veţi rămâne 
aici peste noapte. 

n lumina palidă a dimineții care pătrundea prin ușa de la 

baie, Stephen McIntyre își studie chipul. Își perie părul 

blond închis până când fiecare șuviță se aranjă întocmai după 
cum îi sugerase ultimul său stilist. Cu o mișcare energică, își întinse 
mânecile cămășii albastre, marca Brooks Brothers. Cu un ochi critic, 
îndepărtă o scamă aproape invizibilă de pe pantalonii săi. 

De îndată ce fu mulțumit de înfățișarea sa, ieși din baie și se duse 
în dormitorul apartamentului sărăcăcios al fetei. Camera mirosea a 
parfum și cearșafuri stătute. 

El şi-a luat mărunţișul din partea de sus a dulapului și l-a strecurat 
în buzunar. Fata se trezi la zgomotul făcut de el. Stephen își luă 
portofelul și cheile și se îndreptă spre ușă. 

— Nu ai de gând să-ţi iei la revedere? Îl întrebă ea somnoroasă. 

El se întoarse și o privi, ezitând preţ de o clipă, timp în care își 
analiză opţiunile. Ceea ce îi oferise ea cu o noapte în urmă îi era 
îndeajuns? Sau putea să se folosească de ea mai mult? 

Stephen o întâlnise cu o seară înainte la un bar. Judecând după 
îmbrăcămintea, pantofii și poşeta ei, el crezuse că era mai înstărită 
decât apartamentul ei. Totuși, se gândi că ar putea să-i joace o festă. 

El îi spusese că este agent de bursă. Fără prea mult efort, ar putea-o 
convinge să-i scrie un cec de câteva mii de dolari, astfel încât să-i 
investească în numele ei pentru un așa-zis „lucru sigur“. 

— N-am vrut să te trezesc, scumpo. M-am străduit să fiu cât mai 
liniștit ca să te poți odihni. 

— Eşti atât de dulce. Buzele ei se arcuiră. 

El se duse la ea, îi luă bărbia în palmă și o sărută. 

— Tu ești mai dulce. 

— Nu, tu ești. 

— Tu. 

— Nu poţi să rămâi? Ea clipi din ochi, chipul ei tânăr reflecta 
naivitate și prospețime, și era lipsit de riduri. O să-ţi pregătesc micul 
dejun. 

— Mi-aș dori să pot rămâne. Dar trebuie să merg la lucru. Te sun 
mai târziu, bine? 

— E în regulă. 

— Culcă-te la loc. El îi oferi unul dintre zâmbetele lui de milioane, 
el sexy și admirativ, apoi plecă, închizând ușor ușa în spatele lui. 

În bucătărie, el îi deschise poșeta, îi scoase portofelul și se uită la 
carnetul ei de conducere. Își notă datele de pe el pe un carneţel lipit 
de frigider. Rupse prima filă, o împături frumos și o puse în buzunarul 
lui de la cămașă. 

Avea să o verifice cu de-amănuntul mai târziu pe Mac-ul lui. 

Apoi deschise partea din portofelul ei unde se găseau banii 
gheață. Patruzeci și trei de dolari. Se gândi că avea să profite bine 
de ea înainte să-i dea papucii. Ușurel, închise portofelul și i-l puse 
înapoi în poșetă. 

In foaier, el zări o fotografie de familie înrămată a fetei împreună 
cu frații ei adulți și părinţii lor. Probabil că era un instantaneu de la 
ultimul Crăciun. 

Stephen mormăi și ieși afară, în aerul răcoros al dimineţii. O 
întâlnise pe fata asta cu doar câteva ore înainte și deja știa tot ce era 
important despre ea, căci mai cunoscuse sute altele ca ea. Era genul 
de fată trivială, obișnuită, bine intenţionată și inofensivă. Se credea 
unică, ceea ce nu era cazul, și curajoasă, ceea ce nu era. De fapt, ea 
urma prostește un set de reguli, la fel ca toate celelalte. 

Cei care urmau regulile meritau să fie înșelaţi de către cei mai 
isteți și cei care erau dispuși să trișeze, să distorsioneze jocul. 

Stephen se strecură în mașina sa BMW M5 și conduse de-a 
lungul străzilor Phoenixului. Alesese acest oraș deoarece cazinourile, 
asemenea cactușilor din deșert, înfloreau în locurile astea. Și cazinourile 
îi ofereau acces liber la distracţia și riscul care-i creșteau adrenalina. 

Nu suporta monotonia. Rutina îl făcea să se zvârcolească. 

În timp ce era oprit la semafor, o femeie într-un Mustang negru 
decapotabil opri în paralel cu el. Ea îi atrase atenția, zâmbindu-i cu 
subînţeles. Stephen rânji și el, în timp ce o studia din priviri fără pic 
de emoție. 

În lumea asta ești fie o victimă, fie un învingător. 

Și Stephen McIntyre nu era o victimă. 


E 


În dimineața de după venirea lui Amber, Meg se duse la slujba 
de închinare de duminică, apoi se întoarse în singurătatea casei de 
oaspeți unde o întâmpină îngrijorarea și refluxul de acid gastric. Cum 
să-și explice una ca asta. Tocmai se întorsese de la biserică și, după 
toate cântecele, încurajarea şi rugăciunile rostite, ar fi trebuit să se 
simtă întărită. Dar constatase de-a lungul anilor că panica o lovea în 
momentele cele mai neașteptate, indiferent de cauză, și nu avea nicio 
legătură cu logica. 

Se spune că exercițiul fizic reduce stresul. 

În ceea ce o privea pe ea, apropierea de Bo Porter avea același 
efect. 

Dacă ar fi trebuit să aleagă între a se îndopa cu medicamente și 
a petrece timp cu Bo, el ar fi câștigat, fără îndoială. Dar Bo nu lucra 
duminica. Și pentru că revista de sudoku și tehnicile de respiraţie 
nu avură niciun efect, Meg îmbrăcă hotărâtă un trening de culoare 
gri deschis, mestecă mai multe antiacide și se îndreptă spre sala de 
gimnastică a tatălui ei. Înăuntru, aparatele cardio stăteau aliniate 
precum soldații. Câteva rânduri de greutăţi se sprijineau de un perete. 
Băncile, mingile și benzile elastice ocupau un colț. Oglinzile o fixau 
din fiecare unghi al încăperii. 

În fine... hmm. Meg respinse imediat ideea de a folosi greutăţile, 
mingile sau benzile. Habar nu avea ce să facă cu ele. Se gândi că poate 
ar trebui să-și angajeze un antrenor personal data viitoare, doar că 
nu se simțea deloc confortabil ca o persoană în formă maximă să-i 
ceară să lucreze mai mult decât voia, să-i dea indicații și s-o fixeze cu 
privirea în timpul agoniei exerciţiilor. 

Deci, mai bine nu. 

După ce luă un prosop curat și porni televizorul pe History 
Channel, ea se sui pe bicicleta eliptică. Neștiind cum să regleze 
setările, alese un unghi mic de înclinare şi un grad de rezistență scăzut. 

În primul și în primul rând își dorea să scape de stres prin aceste 
exerciții. Dar nu-i strica nici să scadă în greutate un pic. De când tatăl 
ei murise, fusese atât de afectată emoțional, încât nu mai întreprinse 
nicio activitate fizică. S-ar fi putut crede că tot zbuciumul și stomacul 
ei sensibil ar fi ţinut kilogramele în plus la distanță. Dar nu era chiar 
așa. 

Aproape imediat, Meg începu să răsufle din greu. Încercă să-și 
păstreze concentrația și privi ecranul mare al televizorului montat pe 
perete. Dar tortura generală produsă de aparatul cardio se dovedi că-i 
distrage atenţia de la plăcerea vizionării. 

Probabil că ritmul ei cardiac era foarte ridicat! Apucă strâns 
mânerele din metal, apoi verifică display-ul digital pentru ritmul 
cardiac. 

Era afişat 130. 

1302! Nu se poate! Era pe moarte. Nu știa multe despre parametrii 
optimi ai ritmului cardiac, cu excepția faptului că ritmul unei persoane 
de douăzeci și opt de ani trebuia să fie mult mai ridicat decât 130 
pentru a obține rezultate maxime. 

Se temea că nu va putea să se forțeze mai mult fără să leșine. 

Se gândi la cele nouă verişoare ale ei din partea mamei și încercă 
să le ia drept model. Le întâlnise ultima dată de Paște, și ce frumos ar 
fi fost să își fi putut și ea etala talia subțire în fața stilului lor grațios. 
Verişoarele ei erau fabuloase din naștere, în timp ce Meg trebuia să 
petreacă ore în șir aranjându-și părul și să-și calculeze cu atenţie 
porția de biscuiţi Oreo. 

Poate că ar trebui să renunţe de tot la ei. 

Inima îi protestă cu vehemență. Ce rost avea să trăieşti fără o 
porţie de biscuiţi Oreo? 

In timp ce privirea îi era lipită de televizor, ea se gândi la Bo și la 
fermă, la responsabilităţile ei uriașe de la Cole Oil, la Amber și Jayden. 

După ce Amber fusese de acord să rămână peste noapte, Meg și 
Lynn îi făcură un scurt tur al conacului. De vreme ce fiecare dormitor 
era liber, Meg o asigură că putea să stea în oricare dintre ele. Amber, 
care prefera să doarmă în aceeași cameră cu Jayden, alesese un 
dormitor de la etajul doi în nuanțe de salvie verde, aflat în apropierea 
casei scării principale. Ele îi duseseră înăuntru mica valiză, sacoșa cu 
scutecele lui Jayden și un pătuț portabil. Și asta era tot. 

Meg nu ştia ce să facă pe mai departe cu Amber și Jayden, ce pas 
să întreprindă, ce fel de ajutor să le ofere. O idee îi tot dădea târcoale 
începând cu o seară înainte, dar o speria pe cât de mult o atrăgea. 
Ce doreşti să fac în privința lor, Doamne? Dacă îmi arăţi, o să fac tot 
posibilul să îndeplinesc. 

Își şterse transpiraţia de pe frunte şi de pe obraji cu prosopul. 
Inima îi bătea de nebună, respirația îi era întretăiată. 

Poate că atacurile de panică erau mai tolerabile decât asta. 

Se gândi să se oprească. 

Dar dorința de a se întări se dovedi mai puternică decât aceea de 
a renunța. Chiar avea nevoie să-și dovedească că poate să fie tare, că, 
dincolo de toată frica și tremurul, ea mai avea curaj şi voință. Meg își 
îndepărtă o șuviță de păr blond din față și își continuă exercițiul. 

După o jumătate de oră pe bicicleta eliptică, Meg își îngădui zece 
minute în care își întinse mușchii, dădu gata o sticlă cu apă, înșfăcă o 
a doua sticlă din minifrigiderul din sala de gimnastică și se duse să o 
caute pe Amber. 

O găsi la marginea peluzei din spate a conacului, care era bine 
întreținută, privindu-l pe Jayden cum fuge și explorează locul. 

Amber se întoarse și privirea i se îmblânzi când o văzu pe Meg. 

— Bună. Purta șlapii, o pereche de blugi și un tricou turcoaz. Părul 
ei strălucitor îi atârna pe spate. 

— Cum aţi dormit? o întrebă Meg. 

— Am dormit mai bine ca niciodată. 

— Mă bucur. 

— Patul acela... Doamne. Este cu saltea suplimentară? 

— Nu știu. 

— E atât de grozav, sigur are o saltea suplimentară. 

Meg încuviințţă din cap și îl privi pe Jayden cum se aplecă să 
miroase o tufă de azalee de un alb strălucitor. 

— Ne-am trezit azi-dimineaţă, spuse Amber, și una dintre 
doamnele care lucrează aici ne-a servit micul dejun și cafeaua, și 
s-a oferit să ne spele hainele. N-am știut ce să-i răspund, așa că am 
acceptat și i-am dat rufele noastre murdare. Nu știu dacă am făcut 
bine. 

— E perfect. 

— Ei bine, îţi mulțumesc. Și încă o dată îmi cer iertare pentru 
felul cum am dat buzna aseară. Eu și Jayden avem mintea mult mai 
limpede azi. 

Meg zâmbi. 

— Și eu am episoade din astea din când în când, deci te înțeleg 
perfect. 

— Dacă ne dai voie, m-aș bucura să-l las pe Jayden să tragă un pui 
de somn aici. Apoi vom împacheta și vom pleca în după-amiaza asta. 

— De fapt, chiar voiam să vorbesc cu tine pe tema asta. 

— Oh? Amber o privi surprinsă. 

— Ce-ar fi să luăm loc? 

— Sigur. 

Meg o conduse la una dintre mesele așezate de-a lungul terasei 
interioare. Fiecare se așeză pe un scaun, în fața căruia se afla o 
umbrelă din lemn și pânză. O vază plină cu flori culese din grădina 
de la Whispering Creek decora masa. 

Cele două femei îl priveau pe Jayden cum se urcă pe treptele care 
duceau de la peluză la terasă. 

Meg tot învârtea sticla cu apă în mâini, după care își puse mâinile 
în poală. 

— Chiar aș dori să aflu ce s-a întâmplat cu Stephen. Asta, dacă nu 
te deranjează să-mi spui. 

— Nu mă deranjează. Ai grijă, Jayden! Amber se ridică de pe 
scaun, dar se părea că Jayden putea să urce cele patru trepte în 
siguranță, deci se așeză înapoi. L-am întâlnit pe Stephen la unul 
dintre restaurantele unde lucram pe post de chelneriță. M-am 
îndrăgostit de el la prima vedere. Adică tare de tot, mă înţelegi? 
Ne-am mutat împreună două luni mai târziu și, la două luni după 
asta, am aflat că sunt însărcinată. Surpriză! Cu siguranță ceva 
neplanificat. I-am dat vestea lui Stephen, iar a doua zi dimineaţă a 
plecat la muncă și nu s-a mai întors. 

— Nu l-ai mai văzut și nici n-ai mai primit vești de la el de- 
atunci? 

— Nu, nimic. Pur și simplu... a dispărut. În timp ce vorbi, privirea 
lui Amber se concentră în principal asupra fiului ei și își șterse nervos 
oja albastră de pe degetul mare. La început am crezut că se întâmplase 
ceva, că fusese implicat în vreun accident. Am tot verificat la poliţie 
și la spitale. Apoi m-am gândit că o fi avut un motiv serios să plece 
pentru o vreme, dar că avea să se întoarcă. Dar nu s-a mai întors. M-a 
părăsit cu bună știință. 

— Același lucru mi l-a făcut și mie, spuse Meg. A dispărut. 

— Nici tu nu l-ai mai găsit? 

— Nici n-am încercat. N-am vrut să-l găsesc. 

Amber cercetă chipul lui Meg până când un scâncet de-al lui 
Jayden le atrase amândurora atenţia. Se întorsese în iarbă și încerca 
să facă exerciții fizice cu capul în jos și cu un picior întins sus în aer. 

— Stephen e un mare ticălos, zise Amber încruntându-se. Un 
mizerabil. 

— Da. Putin spus. 

— Dar, spre deosebire de tine, eu chiar vreau să-l găsesc. Foarte 
mult. 

— Deoarece ai nevoie de ajutor în privinţa lui Jayden? 

— Da. De asemenea... ei bine, mi-ar plăcea să-l găsesc şi de 
dragul meu. Vreau să-l privesc în ochi și să mă iau de el. Sunt furioasă. 
Înţelegi? 

— Da. 

— Nu știu sigur unde să-l caut în continuare. Cunoști pe cineva 
care ar putea ști unde este? 

— Nu, nu i-am întâlnit niciodată familia. El mi-a spus că a crescut 
în plasament. 

— Mie mi-a spus că familia lui locuiește în străinătate. 

— Îmi închipui. Singurul lucru cert în legătură cu Stephen este că 
e un mincinos. Meg aproape că simţi gustul amar al resentimentului 
ce o încerca la adresa lui. Stephen e un tip inteligent, se află în 
permanentă mișcare și întotdeauna își acoperă urmele. Mi-e teamă că 
o să fie dificil pentru oricine să-l găsească dacă el nu vrea să fie găsit. 

— Trebuie să-l găsesc. Nu am de ales. 

Jayden traversă terasa și se întinse pe un șezlong. Încercă să se 
ridice în picioare cu braţele deschise, ca și cum ar fi stat pe o placă 
de surf. 

— Ai familie? o întrebă Meg cu grijă. Ai putea să le ceri lor 
ajutorul? 

Buzele lui Amber se strânseră. Nu e o soluţie. Eu și părinții mei 
nu mai păstrăm legătura. Ne-am certat teribil după ce am absolvit 
liceul și nu i-am mai văzut de-atunci. 

— Îmi pare rău. Meg încercă să-și imagineze cum ar fi fost să 
plece singură în lume la optsprezece ani fără bani sau educaţie. 

Doamne? I se adresă în sinea ei lui Dumnezeu, Îi puse câteva 
întrebări, căutând o confirmare, deși ea simțea că știa deja ceea ce El 
dorea. 

Da, o voce interioară păru să-i răspundă. 

Un spirit de justiţie o animă pe Meg. 

— Mi-ar plăcea să te ajut. 

— Deja m-ai ajutat. 

— Aș dori să fac mai mult. 

Cuvintele lui Meg îi atraseră atenţia lui Amber. 

— Mi-ar plăcea ca tu și Jayden să rămâneți aici până te pui pe 
picioare. Aș vrea să te ajut să-ţi găsești o slujbă și o creșă pentru copil. 

Amber căscă gura la ea, cu o față lipsită de expresie, cu un rimel 
întunecat ce îi înconjura ochii mari. 

— Ai obţinut niște credite la facultate? o întrebă Meg. 

— Cam... cincisprezece ore. De dinainte de nașterea lui Jayden. 

— Ai dori să-ţi termini facultatea? 


— Da. 

— Ce fel de calificare? 


— Mi-ar plăcea să devin asistentă... într-o bună zi. Dintotdeauna 
mi-am dorit să fiu asistentă. Jayden alergă în sus pe trepte, iar Amber 
îl luă în poala ei. El lăsă pe masă un pumn de pietricele, două crenguţe 
și o frunză, apoi se apucă să-și examineze comoara. 

— Atunci trebuie să fii asistentă, spuse Meg. Voi vedea dacă se 
poate să te înscrii la sesiunea de vară de la Collin County Community 
College. 

Amber își mușcă buza. 

— Mi-ar plăcea să merg la ore, dar nu am timp. Muncesc și, când 
termin cu munca, am grijă de Jayden. 

— Atunci o să lucrezi cu jumătate de normă și o să te duci la 
școală cu frecvență redusă și o să ai grijă de Jayden în restul timpului. 

— Nu-mi permit să plătesc creșa și facultatea pe un salariu de o 
jumătate de normă. 

— Dar eu pot. Pentru prima dată de la aflarea veștii despre moartea 
tatălui ei, o rază de bucurie imensă umplu inima lui Meg. Simţi cum i 
se formară gropițe în obraji. Fa făcuse ceea ce trebuia. Nu o cunoștea 
prea bine pe Amber, însă faptul că o invitase să stea la Whispering 
Creek era o decizie mult mai bună decât tot ce se întâmplase în luni 
de zile. 

Stând în poala mamei sale, Jayden îi aruncă lui Meg o privire 
precaută, sprâncenele lui de copilaș se Lăsară în jos. Nu semăna deloc 
cu Stephen. Dacă ar fi fost cazul, el ar fi fost blond și dulce. Însă cu 
capul lui mare şi cu ochii distanțaţi, Jayden nu era o frumuseţe — ceea 
ce o făcea pe Meg să-l îndrăgească şi mai mult. 

Amber își netezi o șuvițţă de păr în spatele urechii. 

— Nu voi putea niciodată să-ți dau înapoi banii. 

— Nu e un împrumut, Amber. E un dar. Ea se gândi imediat la 
harul pe care Dumnezeu i-l oferise ei. Am primit multe lucruri în 
viaţă pe care nu le-am meritat. Toate astea, de exemplu. Ea arătă cu 
mâna înspre conac. Așa că fă-mi un serviciu și lasă-mă să-ţi dau ceva. 
Bine? 

Ochii albaștri ai lui Amber se umplură cu lacrimi și îndoială. 

— Am făcut atât de multe greșeli. Nu merit ajutorul tău. 

— Asta nu are nicio legătură cu ceea ce meriţi tu. 

— Nu pot să cred că faci asta pentru noi. Suntem niște străini 
pentru tine. 

— Chiar şi așa, aș fi fericită dacă aţi rămâne. Meg știa că acesta 
era adevărul. Poate din cauză că amândouă suferiseră de pe urma 
aceluiași bărbat sau poate din cauză că se simțea parțial răspunzătoare 
pentru ceea ce le făcuse Stephen. Sau poate pentru că Duhul Sfânt 
din ea avea o capacitate de compasiune și de afecțiune mult mai mare 
decât a ei. 

— Eu... O lacrimă i se prelinse lui Amber pe gene. 

Meg niciodată nu putuse să se abţină să nu plângă și ea atunci 
când vedea pe cineva plângând. Pieptul ei vibra de emoție. 

— Poate că locul acesta arată cam ponosit, glumi ea, dar nu cred 
că e prea rău să locuiești aici. Cred că tu și Jayden vă veţi descurca. 

Amber izbucni în râs, iar Meg i se alătură. Și Jayden râse, lovind 
cu pumnii lui micuţi în masă, făcând să sară pietricelele. 

— Eşti sigură? întrebă Amber. 

— Da. Și dacă tu ești dispusă să-ți faci partea ta — să muncești din 
greu la școală și la locul de muncă — atunci îţi promit că mă voi ține 
și eu de promisiune. Era timpul ca banii tatălui ei să fie puși deoparte 
pentru o cauză nobilă. De-acord? 

Amber se uită la ea o clipă îndelungată. 


BE 


Bo se ducea acasă la părinții săi după ce fusese la biserică, când 
deodată a făcut o întoarcere de 180 de grade, o întoarcere care l-a 
adus aici, la conacul de la Whispering Creek pentru masa de prânz. 

Renuntțase la masa pe care mama lui o găzduia în fiecare duminică, 
fapt ce avea să-l coste. 

Apărea neinvitat la masă, ceea ce era nepoliticos. 

Și după ce termina de mâncat, trebuia să muncească în singura lui 
zi liberă pentru a-și justifica apariția de la prânz. 

Toate asta aveau să merite dacă Meg era acolo. 

Voia neapărat să o vadă. 

Doar atât. Să o vadă. 

Își dorise lucrul acesta îndeajuns de mult, se gândise la asta 
îndeajuns de mult încât să facă această mișcare bruscă. Rațiunea îi 
spunea că nu putea ieși nimic bun din faptul că petrecea timp cu 
Meg în afara relaţiei profesionale. Asta nu făcea decât să-i alimenteze 
fascinația pe care o avea vizavi de ea și să-i cauzeze — lui, tipului care 
nu putea fi niciodată ceva mai mult pentru ea decât administratorul 
fermei de cai — o durere inutilă. 

Totuși, nebunia lui insista că, dată fiind situaţia, un prânz împreună 
nu avea ce să strice. Nebunia învinse rațiunea și iată-l aici. 

Bo se ivi de după colțul care ducea din hol la bucătărie și găsi locul 
gol, cu excepţia unei menajere necunoscute care scotea din cuptor o 
friptură înăbușită. Nu știa prea multă engleză, dar îi zâmbi și îi pregăti 
un loc la masă, neluând în seamă scuzele lui privind vizita inopinată. 

Când venise la Whispering Creek, Lynn îl invitase să li se alăture 
celorlalți angajați în bucătărie pentru a lua în fiecare zi masa de prânz. 
De-a lungul anilor, el îi acceptase oferta numai de vreo două ori. 
Întotdeauna aproape că fusese mai ușor pentru el să ia masa împreună 
cu fratele lui într-una dintre încăperile călduroase din hambar. 

Bo se duse la masă și își ţinu mâinile în buzunare. Pe masă erau 
șase farfurii mari. Nu putea decât să spere că una era a lui Meg, 
deoarece habar nu avea dacă ea mânca împreună cu personalul. Pe 
masă mai era și o farfurie albastră din plastic, aflată în fața unui scaun 
înalt și lângă o ceașcă cu un capac înșurubat. 

Ciudat. În cei patru ani de când lucra aici, aproape că nu văzuse 
niciodată un copil la Whispering Creek. 

Bo auzi că se apropie cineva și se întoarse, sperând... 

O femeie scundă, în vârstă, cu ochelari și păr cărunt intră. Ea se 
opri când îl văzu, cu o expresie plăcută pe față. 

— Bună ziua. 

— Bună ziua. Mă numesc Bo Porter. 

— Domnul care are grijă de ferma de cai de curse? 

— Da, doamnă. 

— A! Eu sunt Sadie Jo Greene. După ce au dat mâna, ea o ţinu 
pe-a lui în mâna ei și o bătu uşor înainte de a-i da drumul. Eu am 
fost dădaca lui Meg atunci când era copil. Acum sunt doar o prietenă 
de familie. 

— Mă bucur să vă cunosc. Meg mi-a vorbit despre dumneavoastră. 

— Da? 

— Da, doamnă. 

— N-am avut niciodată copii, aşa că Îi mulțumesc lui Dumnezeu 
pentru Meg. Ea este fata mea. 

Veni și o altă menajeră, așa că toți ajutară la împărțirea platourilor 
cu mâncare și turnarea ceaiului cu gheață. Sadie Jo intră repede în 
vorbă cu Bo și îi puse întrebări despre el, familia lui și munca lui. 

— Cred că eşti impresionant, îi spuse ea, uitându-se în sus, foarte 
sus, la el, cu o afecţiune vădită. 

Oare Sadie Jo avea o slăbiciune aparte pentru el sau toată lumea 
avea efectul acesta asupra ei? Ce doamnă scumpă! Dădaca lui Meg 
era versiunea ideală a fiecărui copil în ceea ce priveşte o bunică. 

— Să reușești ceea ce ai reușit dumneata cu caii, continuă ea. 
Doamne, e pur și simplu minunat. 

— Vă mulțumesc. 

— Remarcabil. Câţi dintre caii dumitale vor participa la curse în 
sezonul acesta? 

— Noi am — 

Meg intră în cameră și toate gândurile și cuvintele i se împrăștiară. 

Fa îl zări imediat și rămase nemișcată, sprâncenele ridicându-i-se 
puţin. 

Bo fu deodată extrem de fericit — în mod prostesc — că făcuse acea 
întoarcere de 180 de grade. 

— lei prânzul cu noi azi? întrebă ea. 

— Așa voiam, dacă nu te deranjează... înainte să merg la birou. 

— Nu mă deranjează deloc. 

— Sigur este în regulă? 

— Bineînţeles. Lucrezi de obicei duminica? 

— Nu în mod obișnuit. 

— Ei bine, ești bine-venit să ni te alături oricând la prânz. Fa se 
întoarse să o îmbrăţișeze pe Sadie Jo. 

— Bună. 

— Bună, scumpo. Arăţi adorabil. 

— Mulţumesc. Meg le salută pe menajere și le întrebă ce mai fac 
ele și copiii lor. Tocmai când una dintre ele povestea despre copilul ei 

care era alergic la alune, o tânără care ţinea în brațe un copil intră în 
bucătărie. Meg le făcu semn să se apropie. 

— Oameni buni, v-o prezint pe Amber Richardson și fiul ei, 
Jayden. Ei vor locui cu noi. 

Meg nu oferi explicații suplimentare, ceea ce îl făcu pe Bo să se 
întrebe ce legătură aveau ei cu Meg. 

— Îmi cer scuze că v-am făcut să aşteptaţi, spuse Amber. A trebuit 
să-i schimb scutecul de urgenţă. 

Bo se prezentă lui Amber. Ceilalți făcură același lucru și alintară 
copilul, Meg se apropie de el. 

— M-am antrenat mai devreme, spuse ea. De aceea arăt așa. Nu 
mă îmbrac de obicei în felul acesta în public. 

— Ei bine, ar trebui. 

Fa se uită la el preț de un moment, nefiind sigură dacă el 
spune adevărul sau nu. El îi întoarse privirea, lăsând-o să-i citească 
sinceritatea în ochi, simțind intensitatea contactului lor vizual până 
în măduva oaselor. 

Meg purta un trening care îi venea la fel de bine precum un 
produs Nike. Machiajul îi era perfect ca întotdeauna și părul îi era 
strâns într-o coadă de cal, dar părea că şuviţele erau ondulate. El ghici 
că ținuta asta era pe-atât de naturală pe cât putea să fie pentru Meg 
Cole. Îndeajuns de naturală încât să-i fie jenă să apară așa? 

Și pantalonii aceia de trening. Ah! Lui Bo nu-i plăcuseră niciodată 
femeile care se înfometau. Îi plăcea ca femeile să fie naturale. Meg era 
aşa. Se forță să alunge toate acele gânduri referitoare la pantalonii de 
trening. 

Când s-au așezat la masă, Bo reuși să prindă loc lângă Meg. Sadie 
Jo rosti o binecuvântare, apoi începu să pălăvrăgească. 

— Oh, e pur și simplu adorabil, Sadie Jo îi spuse lui Amber. Câţi 
ani are? 

— Optsprezece luni. 

— Vorbește ceva? 

— Numai mama și minge. Amber tăie friptura înăbușită și 
legumele în bucățele mici pe care le puse în farfuria lui Jayden. Cred 
că ar trebui să spună mai multe cuvinte la vârsta lui, așa că sunt puţin 
îngrijorată. 

— Nu ai de ce, spuse Sadie Jo. Va vorbi mai mult când va fi pregătit. 
Ce îngeraș scump! Ea se uită la Jayden drăgăstos și îl mângâie cu drag 
pe cap. Cel mai dulce îngeraș. 

Bo se întrebase mai devreme dacă Sadie Jo avea o slăbiciune aparte 
pentru el. Acum aflase răspunsul. 

— Tocmai ce mi-am amintit. Sadie Jo căută în poşetă și scoase 
un cățeluș din pluș. Am adus asta pentru el. E în regulă dacă i-l dau 
după ce mănâncă? 

— Sigur că da, răspunse Amber. Mulţumesc. 

— De îndată ce i-am povestit lui Sadie Jo despre Jayden, și-a dorit 
să-l întâlnească, le spuse Meg tuturor de la masă. Se vede că îi plac 
copiii. 

Sadie Jo continuă să-l alinte pe Jayden, în mod evident fiind mult 
mai interesată de el decât de mâncare. 

— De unde vii? una dintre menajere o întrebă pe Amber. 

— Sunt din Sanderson, Texas. Aţi auzit de orașul acesta? 

Toate dădură din cap că nu. 

— Este un orășel din vestul Texasului. Dar locuiesc în Lubbock 
de câțiva ani. 

— Ce te-a adus în Lubbock? întrebă menajera. 

Amber își șterse buzele cu șerveţelul. Părea că îi este greu să se uite 
în ochii cuiva. 

— M-am dus după iubitul meu din liceu când a plecat la Texas 
Tech. Ne-am despărțit, dar am rămas acolo. 

Bo tocmai ce o întâlnise pe Amber, dar, judecând după înfățișarea 
ei, accentul și informaţiile pe care le oferise deja, simţea că o cunoaște. 
El crescuse în Holley alături de o mulţime de fete ca ea. Fete sărace 
din orașe mici, fără prea multă educaţie, care făcuseră copii mult prea 
devreme. Multe dintre ele erau bine intenționate. Dar o bună parte 
dintre ele ti-ar fi smuls cămașa de pe tine, ți-ar fi băut toată berea și 
te-ar fi părăsit pentru cel mai bun amic al tău, dacă acela ar fi avut o 
slujbă mai bine plătită. 

Îl îngrijora puţin faptul că Meg o primise pe Amber la ea acasă. 
Nu voia ca cineva să profite de ea sau să o rănească. 

— Ţi-ai adus toate bagajele din Lubbock când ai ajuns aseară? o 

— Nu. Nu aveam de gând să rămân. 

— Ei bine, o să trebuiască să te duci să iei și restul lucrurilor și 
hăinuțele lui Jayden. 

Copilul începu să se agite. 

— O, Doamne. Sadie Jo se încruntă de îngrijorare. Crezi că și-a 
udat scutecul? 

— Cred că da, răspunse Amber. Adică așa bănuiesc, cu toate că 
tocmai l-am schimbat. Poate că vrea ceșcuța. Ea îi dădu ceșcuţa și 
Jayden o apucă cu ambele mânuțe și își înclină capul de tot pe spate 
ca să ia câteva înghițituri mari. 

— Pot să-ți închiriez un camion, spuse Meg. Ca să poţi conduce 
până la Lubbock să-ţi iei lucrurile. Cât de mare crezi că trebuie să fie 
camionul? 

— Nu trebuie să fie mare. Multe dintre lucrurile mele nu au nicio 
valoare. 

— Pot să-l trimit pe domnul Son să te însoţească sau poate că Bo 
are pe cineva din personal care te poate ajuta... 

— Bineînţeles, spuse el. 

— Nu, nu. Chiar nu sunt multe lucruri de luat, răspunse Amber. 
Prietena mea Tammy și iubitul ei mă pot ajuta să-mi încarc bagajele. 

— Cât de mult durează drumul până în Lubbock? 

— Aproximativ cinci ore și jumătate. 

— Prea mult pentru drăguţul acesta de aici. Sadie Jo plescăi din 
limbă. Meg, aproape că n-ai mâncat nimic din friptura înăbușită! 
Haide acum, scumpo. O să te ofilești. Mănâncă ceva. 

Meg se aplecă spre Amber. Dacă ești de acord să-l lași pe Jayden 
la Whispering Creek, pot să am eu grijă de el până te întorci de la 
Lubbock. 

— Ce idee grozavă! zise Sadie Jo. 

Cele două femei discutară pe tema asta o vreme — Amber nu părea 
convinsă, dar Meg și Sadie Jo căutau să o convingă. Bo nu credea că 
vreo mamă singură reușea să crească un copil fără să-l lase câteodată 
în grija unor persoane de încredere. După părerea lui, cel puţin, Meg 
și Jo erau cu siguranță de încredere. 

Amber își plimbă privirea între cele două femei. 

— Ei bine, dacă nu vă deranjează, cred că am să accept oferta 

voastră. Jayden urăște drumurile cu mașina. Cred că o să-i fie mult 
mai bine aici. 

— Atunci așa rămâne! Sadie Jo îl pupă zgomotos pe Jayden pe 
obrăjor. 

— Mâine trebuie să fiu la muncă toată ziua, spuse Meg, dar aș 
putea ieși devreme marți după-amiază ca să am grijă de Jayden. Poate 
că poți pleca atunci la Lubbock, să stai peste noapte și să te întorci 
miercuri. 

— Îmi convine, spuse Amber. 

— Eu și Lynn vom avea grijă de el miercuri, spuse Sadie Jo. Să fiu 
sinceră, aș vrea să o pot ajuta pe Meg să aibă grijă de copil și marți 
după-amiază, dar găzduiesc o partidă de bridge la mine acasă toată 
Ziua. 

— O să o ajut eu pe Meg marti, zise Bo. 

Cele cinci femei din jurul mesei îl priviră cu surprindere. 

El dădu din umeri. 

— După-amiezile de marți sunt adesea plictisitoare la fermă. O 
minciună gogonată. După-amiezile de marți erau la fel de ocupate ca 
restul săptămânii. Unde îi era capul? El plănuise numai să servească 
prânzul odată cu Meg. 

— Ai copii? Îl întrebă Amber. 

— Nu, nu am. 

— Ai petrecut timp cu copiii? 

— Nu mult. 

Amber zâmbi. 

— Atunci ești curajos. Copilul poate să te scoată din minți. 

Bo îi aruncă o privire lui Meg, care se uita și ea la el. A petrece 
o după-amiază întreagă cu ea — o idee foarte proastă. Și totuși, ar fi 
făcut orice numai ca să aibă ocazia asta. El se uită la Jayden, care își 
mânjea părul cu un cartof. 

— Cât de greu poate să fie? 

e spune că pisicile catadicsesc să-i lase pe stăpânii lor să aibă 
grijă de ele. Cam așa stăteau lucrurile și între Meg și domnul 
Son. El catadicsea să o lase pe Meg să-l angajeze. 

Într-o dimineață de luni, înainte de a pleca la muncă, Meg îi 
prezentă pe Amber și pe Jayden personalului de zi din casă, apoi îi 
conduse la spațiul de grădinărit al domnului Son, o seră cu climat 
controlat conectată la garajul cu cele șase autoturisme. 

Când ei intrară în spațiul umed, mirosind a pământ, domnul Son 
se ridică de la una dintre lungile lui rânduri de plante. 

— Meg. 

— Domnule Son. 

El își scoase mănușile de grădinărit. 

— Vreau să-ţi fac cunoștință cu Amber Richardson și fiul ei, 
Jayden. Ei vor sta la Whispering Creek și voiam să-i cunosti. 

— Hmm. Ochii lui întunecați îi cercetară pe Amber și Jayden. 

— Amber, ţi-l prezint pe domnul Son. El este geniul nostru 
peisagistic. 

— Nu, nu sunt geniu. 

— Ba da, ești. 

— Nu. 


Buzele lui Meg zvâcniră. 

— Bine atunci. 

— Te surprinde faptul, o întrebă el pe Amber, că sunt un peisagist 
şi nu un II-ist sau un doctor, sau un om de știință? 

— Îmm... spuse Amber, nu, domnule. 

— Deoarece se presupune că asiaticii trebuie să fie II-iști sau 
doctori sau oameni de știință, nu? 

Expresia lui Amber era aceea a unui raton care urma să fie călcat 
de camion. Nu... nu cred asta. 

— Nu? o întrebă domnul Son. 

— Nu, jură ea. 

Aparent îmbunat, domnul Son termină examinarea lui Amber și 
își mută atenţia asupra lui Jayden. 

— Ce avem noi aici? 

— El este fiul meu. 

— Ce vârstă are? 

— Are optsprezece luni. 

Domnul Son se uită lung la Jayden. 

Jayden îl privi la rândul lui cu interes, în timp ce își sugea un deget. 

— Tinere, spuse domnul Son, e timpul să ne apucăm de lucru. 

Amber îngheţă și rămase cu gura deschisă. Jayden își scoase 
degetele din gură cu un plescăit sonor. 

— Domnul Son mă lăsa adesea să-l ajut cu plantele când eram 
copil. Meg nu uitase acele după-amiezi de după școală și mângâierea 
pe care fata timidă și introvertită ce fusese o găsise în grădinărit și în 
prezenţa stoică și plină de siguranță a domnului Son. 

— Veniţi încoace. Domnul Son îi conduse la un dulap perfect 
organizat și scoase un mic șorț, o pereche de mănușele și o lopţică de 
copii. El i le dădu lui Amber. Lucrăm, îi spuse lui Jayden cu un ton 
plin de autoritate. 

Până când a plecat Meg, domnul Son îl făcu pe Jayden să stea pe 
un scaun înalt lângă el la masa de plante, îmbrăcat cu șorț și mănuși, 
folosindu-și lopăţica pentru a umple ghivecele cu pământ. Amber tot 
încerca să-l ajute pe Jayden, iar Jayden îi tot îndepărta mâna. 

Jayden mai mult dădu pe afară decât să umple ghivecele, dar 

domnul Son nu păru să-și dea seama. El îl trată pe Jayden cu respect și 
demnitate, ca și cum copilul ar fi avut optsprezece ani, nu optsprezece 
luni. 

Meg zâmbi. Poate că domnul Son nu arăta ca un iubitor înnăscut 
de copii. Dar avea un mod de a se raporta la copii — unul rigid și 
neobișnuit. 

La fel cum proceda cu florile lui, domnul Son putea să îi facă și pe 


copii să înflorească. 


Marţi după-amiază, Meg părăsi clădirea Cole Oil la timp pentru 
a ajunge până acasă, a se schimba și a se pregăti să-și petreacă 
după-masa făcând ceva cu totul neobișnuit pentru ea: să aibă grijă de 
un băiețel cu ajutorul unui bărbat matur. 

Meg se duse la garderobă și se uită printre haine, căutând o ţinută 
potrivită pentru ocazie. Cu salariul de la muzeu nu și-ar fi permis 
toate hainele astea. Dar tatăl ei, care nu se sinchisise vreodată să-și 
facă timp să-i cumpere ceva, îi oferise bijuterii alese de către un 
angajat de la magazin la fiecare Crăciun și un card cadou deosebit de 
generos la magazinul Neiman la fiecare zi de naștere. Aproape fiecare 
piesă de îmbrăcăminte pe care o cumpărase în ultimii cinci ani fusese 
achiziționată cu unul dintre acele carduri cadou. 

Alesese o bluză lungă și vaporoasă de culoare roz și colanţi negri, 
apoi se mută la colecția de pantofi. 

Să-l întâlnească pe Bo la prânzul de duminică fusese o coincidență 
norocoasă, deoarece prezenţa lui — din nou — îi potolise în mod 
miraculos anxietatea. În timpul în care a stat lângă el la masă, ea 
s-a simțit că ar fi în stare să dea piept cu viața. Calmă. Normală. Se 
bucurase atât de mult de masă, de companie, de conversaţie. Iar când 
s-a dus la culcare în acea noapte, a dormit adânc până dimineaţă, fără 
ca măcar să se întoarcă de pe o parte pe alta. 

Un somn bun este un ingredient necesar pentru o bună sănătate 
mentală. 

Meg îl considera pe Bo drept un... nou prieten. Așa să fie oare? 
El se purta frumos cu ea, chiar se oferise să o ajute în ziua aceea cu 

Jayden, în ciuda sorții crude pe care o hotărâse pentru ferma lui. Ar 
putea fi ceea ce părea să fie: un om bun? Un om de încredere? Trebuie 
să existe și bărbaţi de treabă în lumea asta. 

Meg încălțase o pereche de sandale argintii, cu perluţe de culoare 
gri, negru și alb, apoi se duse la baie pentru a se pieptăna și a-și retușa 
machiajul. 

Când sună clopoțelul de la intrare, ea deschise ușa și îl zări pe Bo 
stând la câteva trepte distanţă. În ziua aceea, când erau 26 de grade 
afară, el alesese un tricou simplu de culoare albă, blugi și ghete. El îi 
zâmbi, iar borul pălăriei lui din paie Stetson îi umbrise ochii. Pacea 
care emana din el o cuprinsese pe Meg, îi liniști sufletul și îi relaxă 
mușchii umărului. 

— Intră, îi spuse ea. 

— Mulţumesc. El o urmă înăuntru, scoțându-și pălăria când trecu 
pragul. În timp ce făcu mișcarea asta, cămașa i se întinse pe piept, 
dezvăluind o priveliște interesantă a unui tatuaj de pe antebraţul lui. 
Liniar și probabil de origine celtică. Meg nu se gândise vreodată că 
tatuajele îi vor atrage atenţia. Dar fiind vorba de el... 

Își dori să arunce o privire mai atentă. 

— Unde este Jayden? întrebă el. 

— Nu-i aici încă, dar Amber trebuie să-l aducă în orice moment. 
Meg se îndreptă spre bucătărie, punând o distanță sigură între ei doi, 
încercând să se stăpânească, în timp ce gânduri poznașe privitoare la 
acel tatuaj interesant îi umpleau mintea. 

— Te pot servi cu ceva? 

— E în regulă. Am însă o nedumerire. 

— În legătură cu ce? 

— Am avut impresia că locuiești acolo. El arătă cu degetul conacul. 
Dar când am ajuns la conac, Lynn mi-a zis să vin aici. 

— Înţeleg. 

— Tu chiar eşti fiica lui William Cole. Cuvintele îi erau pline de 
umor. 

— Da. 

— Și chiar ai crescut acolo. 

— Da. 


— Și chiar deții casa aia. 

— Da. 


El se uită la ea, așteptând mai multe detalii. 

— Nu-mi prea place conacul, spuse ea. 

— Cum așa? 

— Eu... locul era îngrozitor de singuratic. Este prea mare pentru 
mine. 

— Hmm, spuse el, ca și cum ar fi știut că îi evitase întrebarea. 

— Te deranjează dacă îţi fac un tur al casei? 

— Deloc. În timp ce el se plimbă prin dormitorul ei, baia și 
dormitorul de oaspeți, ea își ţinu mâinile ocupate pregătind un pahar 
mare cu ceai cu gheață, pe care nu avea deloc de gând să-l bea. 

Bo se opri în cele din urmă la rafturile cu cărți din camera de zi, cu 
mâinile în buzunare. Ai o colecție impresionantă de biografii. 

— Da. 

— Cred că jumătate dintre ele sunt biografii de artiști. 

— Mi-a plăcut dintotdeauna arta. Am lucrat la un muzeu înainte 
să mă mut înapoi aici. 

El lăsă rafturile cu cărți în urmă și se întoarse la ea. 

— Casa ta îmi amintește puţin de a mea. 

— Serios? 

— Și eu am două dormitoare și o baie. Deci bănuiesc că avem un 
lucru în comun. 

— E oficial, atunci. Avem exact un singur lucru în comun. 

— Un lucru, fu el de acord. 

— E mai mult decât așteptam, deci mă bucur. 

Ea râse. 

— Îmi dau seama de ce îți place aici. El atinse cu degetele marginea 
unei veioze cu ciucuri roz. 

— Ţi se potrivește. E foarte feminin. 

— Da. Sunt feminină. 

— Şi pe cine avem aici? Bo arătă înspre Cashew, care se încolăcise 
în mijlocul singurei ei canapele. 

— Fa e Cashew. Pisica își ridică botul, își cobori sprâncenele și se 
strâmbă la Bo. 

— E prietenoasă, spuse Bo. 

— E foarte posesivă cu canapeaua aia. Din păcate, Cashew nu 

era nici măcar frumoasă. Fusese o pisică vagaboandă pe care Meg, 
miloasă din fire, nu putuse să o lase pe străzi. 

— Eşti bine-venit să iei loc pe scaun. 

— E în regulă. 

— Bine. 

Ochii lui cenușii pătrunzători, care o priveau cu atâta atenție, 
făcură ca în încăpere să se lase deodată liniștea. Se auzea zgomotul 
mașinii de spălat vase și se simțea aroma de gardenie a lumânării pe 
care o aprinsese. 

— Mă gândeam să facem niște prăjiturele pentru Jayden. De fapt, 
ea se gândise că ar puteau să coacă prăjiturele împreună cu Jayden de 
îndată ce el va ajunge, dar acum părea o idee bună să aibă ceva asupra 
căruia să se concentreze în timp ce erau singuri la ea acasă. 

— Nu trebuie decât să întindem aluatul și să îl coacem. 

El i se alătură în mica bucătărie și spațiul liber dintre ei se 
restrânse. Meg îi spuse unde se aflau formele de prăjituri, apoi reglă 
temperatura aragazului, luă cutia cu aluat și o deschise. 

Se spălară amândoi pe mâini pe rând. 

— Deci, cum i-ai cunoscut pe Amber și pe Jayden? întrebă Bo. 

În sinea ei, Meg oftă. Ar fi putut evita adevărul, numai că s-ar fi 
aflat oricum. Oamenilor le plăcea să bârfească pe seama ei, și orice 
nou detaliu — precum vestea referitoare la Amber și Jayden — avea să 
se răspândească rapid. Fa dezlipi ambalajul... 

— Ştiai... ştiai că am fost măritată odată? 

Mâinile lui rămaseră nemișcate sub prosopul pe care îl folosise 
pentru a se usca. Cu grijă, el îl împături și îl așeză pe marginea 
chiuvetei. 

— Am auzit de asta. 

— ÎL chema Stephen McIntyre. Ea începu să felieze bucata de 
aluat. Îi dădu formele de prăjituri, iar el le puse pe foietaj. 

— Amber este o fostă iubită de-a lui Stephen. 

Fa simţi cum el se încordă. 

— Și Jayden? 

— Este fiul lui Stephen. 

Bo era prea bine crescut pentru a cere mai multe informaţii, dar 
întrebarea plutea nerostită între ei. 

— Stephen i-a părăsit acum doi ani și Amber trece printr-o 
perioadă mai dificilă. Am avut ocazia de a-i ajuta, așa că am făcut-o. 

El încuviinţă din cap, calm. Și totuși intuiţia ei îi spunea că 
vestea îl deranjează, ceea ce o necăji. Ea niciodată nu se împăcase 
cu ideea că era divorțată și probabil că nu avea să o facă vreodată. 
Meg își purta trecutul precum o literă stacojie pe o cămașă 
albă, întotdeauna conștientă de ea, dar atunci când trebuia să o 
recunoască în faţa altora, o ura cel mai mult și îi era extrem de 
rușine de ea însăși. 

DIVORȚATĂ. Nu era ceea ce visase în viață. Ea îi dădu lui Bo 
ultima bucată de aluat tocmai atunci când sună soneria la ușă. 

— O să le pun în cuptor, spuse Bo. 

Meg deschise ușa, iar Amber năvăli înăuntru ca o furtună de 
primăvară. 

— Știu că am întârziat, îmi pare atât de rău! Fa îl ţinu pe Jayden 
prins de șoldul ei, în timp ce puse jos o sacoşă voluminoasă cu scutece 
și îi bombardă cu tot felul de informaţii referitoare la ce să se aștepte 
din partea lui Jayden, care era programul lui și cum să îl adoarmă bine 
la noapte. Mult prea multe informații pentru ca Bo și Meg să le poată 
reține sau înțelege. 

— Aţi înțeles ceva? întrebă Amber. 

— Cred că da, răspunse Meg curajoasă, dorind să pară că este o 
dădacă competentă. 

— Ai notat undeva ce este mai important pentru noi, da? o 
întrebă Bo. 

— Sigur. Amber scoase o foaie de hârtie din sacoșa cu scutece și o 
puse pe masă. Și mă puteți suna. Numărul meu de celular este scris în 
partea de sus. Sper să nu vă facă prea multe probleme, deși s-a trezit 
devreme azi-dimineaţă și a dormit doar puţin la amiază. 

Meg nu fu prea entuziasmată de veste. 

— Vă mulţumesc azâz de mult. Amber își plimbă privirea de la 
unul la altul. Mă ajutaţi enorm de mult. Doamne, chiar apreciez atât 
de mult. 

— Cu multă plăcere, spuse Meg. 

— Cred că ar fi bine s-o iau din loc acum. 

Jayden se agăță de Amber precum o maimuţă-păianţen. Când 

încercă să-l pună pe covor, el începu să plângă și o apucă strâns de 
talie cu piciorușele. Ea trebui să-l tragă cu forța. 

De îndată ce i-l dădu lui Meg, scâncetele lui Jayden deveniră 
extrem de zgomotoase și gurița lui i se căscă larg. 

Meg încercă să-l liniștească, bătându-l ușor pe spate cu stângăcie, 
în timp ce el se întinse înspre Amber cu ambele braţe deschise. 

Amber tresări și se îndreptă spre ușă. 

— Scuze. Ar trebui să se potolească într-un minut sau două. 

— Nicio problemă, spuse Meg, apoi râse forţat. Oricine își putea da 
seama că preșcolarul pe care îl înfrunta acum era o MARE problemă. 

— Vă mulțumesc din nou. Te iubesc, Jay. Mami o să se întoarcă 
repede. 

Amber îi trimise o bezea, apoi ieși pe ușă. 

Jayden urlă. 

— Ă, spuse Meg, întorcându-se către Bo. 

— Ai vreo sugestie? 

— Poate că găsim ceva aici. El se duse la sacoșa cu scutece și 
începu să scoată lucruri din ea. Pungi cu mâncare. 

Jayden dădu din cap. Tipă. 

Bo scoase o broască verde, uzată și ușor pătată. Jayden o acceptă cu 
neîncrederea unui general care acceptă un dar de la un dușman înrăit. 
El o lipi de piept și continuă să plângă. 

— Vrei să bei? îl întrebă Bo, întinzându-i o cutie cu suc. 

Jayden o împinse alături. 

— Vrei un scutec? 

Jayden smulse scutecul din mâna lui Bo și îl aruncă pe covor cu 
emfază. 

— Vrei şerveţele? 

Și pe acelea le aruncă pe covor. 

— Vrei să-ți schimbi hainele? 

Cashew se piti repede sub canapea. 

— Vrei labirintul-jucărie? 

Jayden își întoarse fața. 

— Vrei vreo jucărie ciudată cu bilă și cască ce nu înțeleg eu? 

Pielea lui Jayden se făcu roșie ca racul. 

— Ei bine, spuse Bo, atât avem în sacoșă. 

Meg îl plimbă pe Jayden în camera ei de zi, legănându-l în brațe, 
încercând să vorbească cu el. Lacrimi mari se prelinseră pe obrajii 
micuţului. 

Meg fu cuprinsă de milă. Bietul micuţ. Nu se născuse cu prea mult 
noroc. Mama lui tânără, singură, care muncea, pur și simplu încerca 
să supraviețuiască. Acum el fusese luat din mediul lui familiar din 
Lubbock, adus la Whispering Creek și lăsat în grija unor oameni 
pe care îi socotea drept niște străini ameninţători. El nu avea cum 
să înțeleagă că mămica lui plecase numai temporar și că avea să se 
întoarcă. 

Meg porni TV-ul și găsi un canal pentru copii care rula un desen 
animat. 

Nici asta nu îmbunătăţi situaţia. Copilul continuă să plângă cu 
amar, fără a da semne că avea să se potolească în curând. 

— Bo? Nu știu ce să mai fac. Și încep să devin agitată. 

El ieși din bucătărie, aducând două prăjiturele cu zahăr pe un 
șervețel. 

— Lasă-mă să încerc și eu. 

Recunoscătoare, ea i-l dădu pe Jayden. Micuţul clipi din ochi cu 
îngrijorare și fascinaţie când îl văzu pe Bo. 

— Uite ce e, băiețel. Dacă ar trebui să mănânc ce se află în 
sacoșa ta și să mă uit la programul acesta TV, și eu aș fi furios. Vrei 
o prăjiturică? El ridică șervețelul. Lui Jayden îi luă ceva timp să se 
hotărască. Aruncă o privire la prăjiturică, apoi la Bo, apoi din nou 
la prăjiturică înainte să se liniștească îndeajuns să ia prăjiturica și 
să o guste. Bo se așeză pe un scaun cu Jayden în poala lui și folosi 
telecomanda pentru a schimba canalul la sport. 

— Îţi place baschetul? 

Jayden se uită la ecran și mestecă. 

— Bun. Și mie îmi place. Ce-ai zice dacă am sta jos și ne-am 
relaxa un pic? Bo se lăsă pe speteaza scaunului și Jayden se cuibări pe 
pieptul lui. Băiatul se linişti treptat. 

Bo îi aruncă o privire lui Meg, care înghețase pe loc, aproape 
fiindu-i frică să se miște ca nu cumva Jayden să înceapă din nou să 
urle. 

— Mă descurc, îi spuse Bo. 

— Eşti un magician. Slavă Domnului că ești aici. 

Bo îi făcu cu ochiul. 

Sfântul Bo, un bărbat uns cu miraculoasa abilitate de a îmblânzi 
cai, femei nevrotice și copii în vârstă de un an. 

Jayden petrecu următorul sfert de oră urmărind meciul de baschet, 
apoi trecu brusc de la starea de calm la aceea a unui diavol tasmanian. 
El încercă să scoată lucruri din sertarele lui Meg, să se suie pe mese și 
scaune, să deschidă fiecare sertar și dulap de pe proprietate, să caute 
și să strice tot ce era de stricat. 

Meg aduse creioanele și cărțile de colorat pe care le cumpărase 
cu ocazia vizitei lui. Jayden le studie preț de nouăzeci de secunde. 
După care Meg aduse un set nou-nouţ de cuburi. Nouăzeci și cinci 
de secunde de interes. 

Meg și Bo îl scoaseră pe Jayden afară și petrecură o oră și jumătate 
alergând după el în jurul peluzei, blocându-i în mod repetat accesul la 
capătul piscinei și oprindu-l din tendința de a introduce orice obiect 
în guriță. 

Preţ de încă o oră, cei trei alergară în aproape fiecare cameră, 
răscoliseră toate dulapurile de haine din casă, înainte de a-l așeza pe 
Jayden în scăunelul lui înalt la cină. La instrucțiunile lui Amber, Meg 
pregăti chesadillas şi le tăie cu grijă în bucățele înainte de a i le servi 
lui Jayden. 

— Bo? Ei stăteau de o parte și de alta a lui Jayden la masa din 
bucătăria conacului în timp ce el mâncă. 

— Da? 

— Am un nou scop în viață. 

— Care-i ăla? 

— Să angajez o dădacă pentru Jayden. 

El chicoti. 

— Pe cât de amuzantă a fost toată aventura asta, cred că e o chestie 
înțeleaptă. 

— Vor fi bani cheltuiţi cu înţelepciune. 

Jayden începu să arunce bucățele de chesadillas de pe scaun. 

— Cred că a terminat deja, spuse Meg ușor disperată. Ea stătuse 
jos numai cinci minute și nu avusese timp să bea măcar jumătate din 
sticla ei de apă. 


8/ 


BECKY WADE 


— Nu-mi dau seama cum e posibil așa ceva, răspunse Bo. 

Jayden îndepărtă farfuria din fața lui și încercă să se ridice din 
scaunul lui înalt. Apoi se opri deodată. 

— O, ce bine. Poate că s-a răzgândit. 

Privirea lui Jayden se fixă undeva în aer. El mormăi înăbușit. Faţa 
i se încordă. 

— Nici să nu te gândești la așa ceva, îl amenință Bo. 

Meg începu să râdă. Un scutec murdar. Cireașa de pe tortul 
provocării și al extenuării care constituia slujba de a avea grijă de 
Jayden Richardson. Și ea care credea că a conduce Cole Oil era dificil! 
Habar n-avea cum se descurca Amber singură, în fiecare zi. De-a 
lungul ultimelor ore, respectul și admiraţia față de femeia asta crescură 
în mod considerabil. Uită-i pe Superman și Batman. Mamele singure 
erau super eroinele adevărate. Dacă nu i-ar fi promis deja lui Amber 
ajutorul, sportul acesta de a-l supraveghea pe Jayden ar fi motivat-o 
s-o facă de încă zece ori. 

Jayden își termină treaba și încercă din nou să se ridice din scaun. 

— Bănuiesc, spuse Meg, că un scutec murdar era inevitabil. 

— De fapt, e un glonţ pe care speram să-l pot ocoli. 

— Dorești cumva să-l schimbi? 

— Deloc. 

— Nici eu. 

Bo își înclină capul într-o parte. 

— Vrei să aruncăm cu banul? 

— Pur și simplu fă-o. Fa îi zâmbi mieros. 

— N-o să-ţi placă condiţiile mele. 

— Spune-mi-le. 

— Dacă îi schimb eu scutecul, atunci tu trebuie să mergi la călărit 
cu mine. 

Avea dreptate, nu-i plăceau condiţiile lui. Treaba mare a unui 
copiluţ sau fobia ei de cai. Peste tot numai alegeri. Treaba mare a 
copilului era o tortură de mai scurtă durată. Poate că s-ar încumeta la 
asta... Dar apoi o lovi mirosul. Rânced peste măsură. 

— Îţi accept oferta, spuse Meg. 

— O să vii la călărit. 

Fa adusese sacoșa cu scutece a lui Jayden cu ei când veniseră la 
conac și acum scoase șervețele și un scutec curat pe care i le dădu 
lui Bo. El le puse în buzunarul de la blugi. Cu o expresie dureroasă, 
îl ridică pe Jayden din scăunelul lui înalt. Meg se luptă să-și înăbușe 
rânjetul. Numai expresia de pe fața lui Bo merita toată vizita la călărit. 

Bo îl ținu pe Jayden la distanță în fața lui, mâinile lui mari 
sprijinindu-i braţele mici ale lui Jayden. El se opri la intrarea în 
bucătărie, cu copilul care se legăna în aer. 

— Ar trebui să-l așez pe podeaua băii și să-l schimb acolo? 

— Cred că da. 

Fi plecară și rămăseseră acolo cam mult timp. Meg termină de 
băut apa și aranjă lucrurile în bucătărie. 

Când ei se întorseseră, Jayden se legăna pe mâna lui Bo și zâmbea 
larg. 

— Cum a mers? întrebă Meg. 

— Am reușit să mă descurc în Irak și Afganistan, dar cred că o să 
am nevoie de terapie după asta. 

— O să-ţi plătesc eu factura. 

— Nu sunt sigur dacă am pus scutecul pe față sau pe dos. 

— Să sperăm că merge oricum. 

— Am legat sacoșa de la coșul din baie în jurul scutecului și am 
aruncat-o la coșul de gunoi de afară. 

— Foarte isteţ. Mulţumesc. 

— Apoi mi-am spălat mâinile de trei ori cu apă clocotită. Mă mir 
că nu mi-a căzut pielea. 

— O să trebuiască să plătesc pentru terapie și compensații la locul 
de muncă? Meg îl luă zâmbind pe Jayden din braţele lui Bo. 

— Da, și factura o să fie mult mai scumpă decât îți poți permite. 

— Nu ştiu ce să zic în privinţa asta. 

Cei doi îl luară pe Jayden la etaj ca să-i facă o baie. Ei nici nu 
începură să-l dezbrace bine, că el și începu din nou să își facă nevoile. 

— Nu se poate, spuse Bo. 

— Nu e posibil așa ceva. 

Dar era posibil. 

Bo o privi pe Meg direct în ochi. 

— Două lecţii de călărit, mârâi el. 

— Două lecţii, fu ea de acord. 

El îl duse pe băiat în dormitorul pe care acesta îl împărțea cu 
Amber. Lrecură câteva momente. 

— N-a mai rămas decât un singur șervețel! Panica și dezgustul îi 
erau evidente în voce. Mersi frumos, Amber. 

Meg se grăbi să vină, încercând să ignore atât duhoarea, cât și 
imaginea lui Bo care ținea picioarele lui Jayden suspendate în aer, 
în timp ce copilul făcea tot posibilul să facă o piruetă. Ea deschise 
sertarele până reuși să găsească un pacheţel nou de șervețele, și îi dădu 
câteva lui Bo. Forţându-se să nu râdă, ieși repede din cameră. 

De îndată ce Bo îl curăţă pe Jayden, Meg îl puse în cadă și Bo făcu 
o nouă vizită la coșul de gunoi de afară. Se dovedi că baia îl linişti pe 
Jayden și-l făcu fericit, așa că Meg și Bo îl lăsară să se joace în apa 
înspumată până când se plictisi. 

— Ar fi bine să-i pregătesc toate lucrurile de culcare, spuse Bo. 

— E o idee bună. Eu o să-l îmbrac. 

Să-l șteargă cu prosopul fu o sarcină ușoară, dar să-l îmbrace în 
pijămăluțele lui era o dificultate de nivel mediu înspre ridicat. Meg 
tot încercă să prindă piciorușe care se agitau, iar Jayden încercă să 
sară de pe dulapul cu sertare, care slujea drept o masă temporară de 
schimbat scutece. 

Când, în sfârșit, reuși să termine treaba, Meg se uită la ceas. Chiar 
era posibil ca timpul să treacă atât de greu? Se simțea de parcă ar fi 
avut grijă de Jayden ani de zile, dar mai erau încă treizeci de minute 
până la ora de culcare sugerată de Amber. Dar băiatul părea somnoros 
și Bo îi pregăti o sticlă cu lapte. Așa că Meg se rugă și speră ca Jayden 
să adoarmă cât de iute. 

— Te descurci? o întrebă Bo. 

— Cred că da. Am făcut tot ce a spus Amber? 

— Da, am setat mașina de sunet pe cascadă, am tras perdelele, 
am aprins lumina de veghe și am verificat să văd dacă îi funcționează 
monitorul. Ca să fim siguri. 

— Atunci totul ar trebui să fie în regulă. 

El ieși, închizând ușa camerei lui Amber după el. Ea stinse aplica 
de pe tavan, apoi se așeză cu copilul în balansoarul pe care Lynn îl 
găsise în podul conacului. 


90 


Trima mea îti ti 

Amber scrisese pe lista de instrucţiuni că acum era timpul ca Meg 
să cânte un cântec de leagăn. 

Însă femeile adulte necăsătorite nu erau tocmai specialiste la acest 
capitol. 

Fa îi dădu lui Jayden broasca verde și sticluţa, apoi legănă 
balansoarul, gândindu-se la ceva care să meargă. 

— Ssss, puișor, cântă ea încetișor, nu spune nimic. Meggie o să-ţi 
cumpere o pasăre cântătoare. Dacă pasărea aia cântătoare nu o să 
cânte, Meggie o să-ţi cumpere un inel cu diamant. Dacă inelul cu 
diamant nu ţi se potrivește, Meggie o să-ți cumpere... Ea nu-și mai 
aminti versurile, așa că inventă: o mănușă de baseball. Dacă mănușa 
aia de baseball nu prinde mingile, Meggie o să-ți cumpere un... zăvor 
de ușă. Fa se chinui să găsească rime. Dacă zăvorul de la ușă nu ţine, 
Meggie o să-ți cumpere niște înghețată. Dacă înghețata nu e dulce, 
Meggie o să-ți cumpere un telefon care ciripește. 

După ce își epuiză creativitatea, Meg se opri din cântat și pur și 
simplu fredonă melodia. Ea se uită în jos la fețișoara lui Jayden și el se 
uită în sus la ea în semiîntuneric, cu ochii mari și strălucitori. Încrezător. 

În momentul acela, între ei se stabili o comunicare profundă și 
sinceră. 

Fa înțelese, deodată, de ce fiecare lucru prin care treceau femeile 
— munca, oboseala, sacrificiul — merita în cele din urmă. Lacrimile 
îi umplură ochii. Nu mai putu să fredoneze, dar continuă să legene 
copilul. Înainte și înapoi. Scârţâind ușor. Înainte și înapoi. 

— O să te ajut, îi șopti ea, vorbele pierzându-i-se aproape în 
zgomotul de fond al camerei, acel sunet ușor de cascadă. 

— Tu şi mama ta aţi venit unde trebuie, pentru că am de gând să 
vă ajut. Sunteţi în siguranță aici. Am să mă asigur că amândoi veţi 
beneficia de fiecare oportunitate. În regulă? 

Ochii lui denotau inocenţă și un fel de înțelepciune cu mult peste 
vârsta lui. Degeţelele lui strânseră broscuţa pe care o ţinea sub bărbie, 
aproape de modelul de rățușcă de la pijamaua lui, și se apucă să-și 
sugă degetul mare. 

— Îţi promit, îi șopti ea. 

Fi continuară să se uite unul la celălalt preţ de câteva momente 
bune. 

Cu ochii împăienjeniţi de lacrimi, ea îl duse în cele din urmă în 
pătuţul lui portabil și se aplecă mult în jos ca să-l așeze înăuntru. Ea 
se pregăti să-l audă țipând, dar, în mod uimitor, el pur și simplu se 
întoarse pe o parte și se cuibări în confortul cearșafului de pătuţ. 

Fa plecă tiptil și închise ușa fără zgomot după ea. Bo stătea 
sprijinindu-se de perete în hol, privind-o. 

— Ai așteptat, spuse ea. 

— Da. 

Fi îi trebuise mult timp să-l adoarmă pe Jayden. 

— Mulţumesc. 

Ochii lui se îngustară. 

— Plângi? 

— Numai puţin. 

El își băgă mâna într-unul dintre buzunarele din față ale blugilor 
lui, scoase două șervețele frumos împăturite și i le dădu. 

— Ti-am spus că o să le am pregătite. El rânji strâmb. 

Drept răspuns, ea simți cum ceva în interiorul ei se topește. 

C... Cum?! Trecuse atât de mult timp de când simţise dorință fizică, 
încât abia mai recunoștea sentimentul. Atât de mult timp. Ani de zile. 
Dar acel impuls din interior se transformă într-un alean dureros, pe 
care nu avea cum să nu-l recunoască, chiar și după tot acest timp. 
Ameţită, luă șerveţelele și se șterse sub ochi. 

— Te simţi bine? întrebă el. 

— Da. 

Fa îl conduse de-a lungul holului și în jos pe scara principală. 
Bineînţeles că observase, încă din ziua când s-au cunoscut, cât de 
chipeș era el. Dar fusese mai mult o observaţie obiectivă. La fel cum 
ar fi apreciat un tablou. Hmmm. Frumos. Nu o afectase... până acum. 
Un mare semn de avertizare. 

În camera mare, ea verifică monitorul copilului. Se auzea doar 
sunetul de cascadă, dar nimic altceva. 

— Sadie Jo o să vină în curând să-ți ia locul, nu-i așa? întrebă Bo. 

— Da. Fa a insistat să facă ceva, deci o să doarmă cu el în cameră 
la noapte, apoi ea și Lynn vor avea grijă de el dimineaţă până când 
se întoarce Amber. Si-ar fidorit să facă și mai mult de-atât, dar are 
optzeci de ani. Copilul ar fi solicitat-o prea mult. 

— Eu am treizeci și doi de ani și simt că aș putea dormi o 
săptămână. 

— Exact. Şi eu la fel. 

— Dacă vrei să te duci înapoi la locuinţa ta, o s-o aştept aici pe 
Sadie Jo. 

— E în regulă. Du-te și vezi-ți de treabă. Nu mă deranjează să 
aştept. 

Ei se uitară unul la celălalt în tăcere. Cât timp Jayden fusese în 
peisaj și înainte ca ea să simtă acel impuls fatal, lucrurile merseseră 
bine între ei. Acum, însă, acea atitudine prietenească se schimbase. 
Privirea intensă din ochii lui întunecați se schimbase în ceva mult 
mai personal. 

Simţi furnicături pe piele. Ea nu se putu abține să nu îl evalueze 
într-un mod care era oricum, numai obiectiv nu. În acea clipă, Meg 
îl găsi pe Bo Porter drept un bărbat adevărat, masculin și chipeș de-ți 
tăia răsuflarea. Și avu o dorință nebună de a i se arunca în braţe. 

Imposibil! 

— Atunci eu plec, spuse el. 

— Mulţumesc foarte mult pentru ajutorul de azi. 

— Pentru puţin. 

— A însemnat mult pentru mine. 

El își recuperă pălăria de pe o masă din apropiere și şi-o puse pe 
cap, oferindu-i o nouă priveliște a tatuajului său. Doamne. Ar putea 
să aibă și alte tatuaje? O roșeață îi apăru pe piept și i se ridică până la 
gât și la față. 

Fi trecură prin foaier până la ușile mari de la intrare, și ea deschise 
ușa înaintea lui. 

— Somn ușor. 

— Noapte bună, Bo. 

El trecu pe lângă ea și se îndreptă spre camioneta lui. Când Bo se 
sui la volan, Meg închise ușa și se sprijini de ea. Își plimba prin păr 
mâinile care deja îi tremurau. 

Nu-și putea permite una ca asta. Nu avea permisiunea să-l placă 
în alt mod decât în felul general acceptabil în care un șef ar aprecia 
un subaltern. 

Mintea îi era febrilă. În ultimii ani, ea colegi bărbaţi pe care îi 

considerase prieteni. Și așa se gândise și la Bo. Un cowboy cu efect 
calmant, un coleg. Dar gândirea i se schimbase, neinvitată, de la un 
cowboy cu efect calmant la un coleg extrem de atrăgător. 

Era măcar legal să se gândească la așa ceva? Nu putea fi considerată 
hărțuire sexuală? Ea era cea care îi semna statele de plată... 

Mai devreme în acea zi, Meg se gândi la Bo în termeni de sigur 
ȘI prieten. În momentul acesta, ea avea clar nevoie de un prieten 
adevărat. Dar din cauza acelor impulsuri de atracţie fatală de acum, 
sigur şi prieten păreau cuvinte îndoielnice. Ea primea cu bunăvoință 
pacea pe care el o emana în jur. Totuși, nu voia să dea curs acelui 
sentiment copleșitor care îi făcea pielea să se înfioare. 

Și totuși, în același timp, chiar voia să vadă tatuajul acela. 

Dacă Meg fusese bună la ceva în toată viața ei, aceea era respectarea 
regulilor. Respecta modul în care decurgeau lucrurile, își dădea toată 
silința să facă ceea ce trebuie. Faptul că făcea ceea ce trebuia îi oferea 
un sentiment de confort și siguranță. Să schieze fără să atragă atenţie 
nedorită asupra ei. Să meargă în limita regulilor. 

Ce însemnau toate aceste sentimente față de Bo Porter? Ceva 
dincolo de limite. Foarte nepotrivit. 

Probabil că ar fi murit de oboseală dacă ar fi trebuit să aibă grijă 
de Jayden singură. Chiar și așa, întrecuse limita când fusese de acord 
să-l lase pe Bo să se îngrijească de copil împreună cu ea. Deoarece, 
indiferent cât de dispus fusese Bo să o ajute cu Jayden, indiferent cât 
de recunoscătoare fusese ea pentru ajutorul lui, situația se dovedise a 
fi prea intimă. 

Fa era șefa lui. 

O>}, dar el era chipeș — 

Meg Cole! Eşti angajatoarea lui. 

l era angajatul ei. Dar sentimentele lui Bo în ceea ce o privea 

pe Meg aveau prea puţin de-a face cu profesia. Ar fi trebuit 

să o considere șefa lui și nimic mai mult. Dar nu așa stăteau 
lucrurile. 

După ce au avut grijă de Jayden, Bo se duse la caii de la Whispering 
Creek și se îngropă în muncă, fiindcă nu putea suporta să stea locului 
cu atâtea lucruri pe cap. 

Măsură recomandarea nutriţionistului în legătură cu alimentaţia 
iepelor, adăugând propriile sale ajustări, bazat pe ceea ce știa despre 
fiecare. Curăţă grajdurile care deja fuseseră curățate. 

Când paznicul de noapte veni în tură, el se uită la Bo și, judecând 
după expresia acestuia, se decise să-și țină gura închisă și să nu-i stea 
în cale. 

Bo conduse la hambarul mânjilor și îi examină cu grijă pe fiecare în 
parte. Apoi se duse la hambarul armăsarilor, băgă câțiva cai înăuntru 
și scoase câțiva afară. Mătură suprafața de asfalt a șopronului. 

Până la miezul nopții, Bo vizitase toate cele cinci hambare ale 
sale și, neavând unde să se ducă, el a condus spre casă. Se plimbă 
de colo-colo prin camera de zi, se holbă în frigider fără să mănânce 

nimic și, în cele din urmă, petrecu o oră lungit în pat între cearșafuri 
încâlcite, gândindu-se la Meg. 

Tot timpul de când își luaseră la revedere unul de la celălalt, el 
încercase să se convingă să nu-i mai pese de ea. Dacă nu îl preocupa 
prea mult soarta ei, viaţa lui ar fi fost mult mai ușoară și l-ar fi ajutat 
să-și menţină atenţia focalizată pe fermă. Fu măcinat de vină. Nu era 
în regulă ca gândurile lui să se tot învârtă în jurul lui Meg în timp ce 
ferma lui se ducea de râpă. 

Din nefericire pentru el, a nu se gândi la ea, a nu-i păsa de soarta 
ei nu reprezenta o opțiune. Și nici nu fusese o opțiune, încă de la 
prima lor întâlnire. 

Îi păsa de ea. Îi păsa de ea cu o ardoare care îi umplea întreaga 


ființă. 


În dimineaţa următoare, Bo a ajuns în hambarul cald al mânjilor 
și tocmai își deschisese laptopul când Jake intră în încăpere, aducând 
cu el un val de aer rece. 

Jake ridică din sprânceană când îl văzu pe Bo. 

— Arăţi teribil. 

— Mersi. 

— Ai stat treaz toată noaptea? 

— Cam așa ceva. 

Jake își scoase jacheta și se așeză pe un scaun vizavi de Bo. Bo își 
cumpărase două cafele de la McDonald în drum. El mută cana lui 
Jake din faţa lui. 

— Savureaz-o, spuse Jake. 

Ei stătură împreună câteva minute, bându-și cafelele. 

Chiar și după patru ani de când se uita la cicatricea de pe fața lui 
Jake, pe Bo tot îl durea sufletul să o vadă. Erau amândoi bărbaţi în 
toată firea, dar Bo avea să fie întotdeauna fratele mai mare. El nu avea 
să se oprească niciodată din a-i apăra pe fraţii lui de rău și avea să 
regrete mereu momentele când nu fusese în stare să facă acest lucru. 
Ty, Jake și sora lor mai mică, Dru, se născuseră după el, iar el era 
foarte protector cu ei toți. 

— La ce te uiţi? întrebă Jake. 

— La cana ta. 

— Foarte drăguță, nu? 

Fetele fuseseră întotdeauna atrase de frații Porter. Dar Jake fusese 
preferatul fetelor deoarece el era cel mai arătos. Bo regreta că lucrurile 
nu mai stăteau așa. 

La fel ca Bo, Iy, tatăl lor, John, și bunicul lor, Jake plecase în armată 
după liceu și devenise pușcaș de infanterie. Bo, Ty și Jake fuseseră în 
câteva misiuni, supraviețuiseră în numeroase operațiuni de luptă și 
trăiseră printre gloanțe, apucând să trimită vești acasă. Dar numai lui 
Jake îi explodase o bombă artizanală sub mașina de teren în care se 
afla. Numai Jake își văzuse trei dintre camarazii săi sfârtecaţi, fața îi 
fusese tăiată de un șrapnel și experimentase sindromul de stres post- 
traumatic. 

Când familia Porter a aflat despre accidentul lui Jake și când li s-a 
spus că acesta va supraviețui, toți fuseseră plini de recunoștință și de 
ușurare. Dar când Jake s-a întors acasă precum o umbră întunecată și 
pustie, și-au dat seama că Jake nu le împărtășea entuziasmul. 

Slavă Domnului că darul lui de a iubi caii rămase neatins. Jake 
avea un mod aparte de a se raporta la animale: tandru și cunoscător. 
Putea comunica cu ele folosindu-se de limbajul trupului și le putea 
citi așa cum oamenii citeau cărți. 

Jake se întorsese din război cam în perioada în care construcția 
hambarelor de la Whispering Creek se terminase. Bo îl angajase pe 
Jake pe post de dresor înainte ca primii cai de cursă să ajungă aici. 

Patru ani mai târziu, Jake încă se lupta cu coșmarurile, amintirile 
și vina experimentată de supravieţuitor, toate simptome ale stresului 
posttraumatic. Încă trăia ca și cum s-ar fi aflat în spatele unui geam 
blindat. Bo nu mai spera că Jake avea să redevină bărbatul de odinioară. 
În schimb, Bo trebuia să se mulțumească cu faptul că starea lui Jake se 
îmbunătăţise de-a lungul anilor și că se simțea acum mai bine decât 
atunci când revenise acasă. Bo știa că acest progres se datora muncii 
lui Jake. Dresajul cailor îi oferea lui Jake rațiunea de a trăi zi de zi. 

— Ai stat treaz toată noaptea din cauză că Meg Cole plănuiește 
să lichideze ferma? întrebă Jake. 

— Da. Asta era o parte din motiv. 

— Crezi că începe să se răzgândească puţin? 

Jake îi punea această întrebare cel puţin o dată la trei zile. 

— Nu ştiu sigur. 

— Ai petrecut timp cu ea ieri după-amiază, nu-i așa? 

— Da. 

— Și? Deja au trecut zece zile din acel termen-limită de șase luni. 
Ce faci ca s-o determini să se răzgândească? 

— Nu prea multe. El reușise să-i smulgă promisiunea de a merge 
împreună la câteva partide de călărit. Dar se gândise mai mult la el și 
prea puţin la fermă atunci când făcuse acea înțelegere. 

— Ei bine, vorbeşte cu ea, omule. Încearcă s-o convingi. 

Bo nu voia ca Meg să creadă — vreodată — că el încerca să profite 
de prietenia lor. Și dacă el ar fi avut o discuţie cu ea pe tema asta acum 
sau în viitor, cum ar fi putut ea să nu se răzgândească? 

— Uite cum stă treaba, Jake. Nu este cinstit să încerc să o conving. 

— Cum? Ochii lui Jake fură aprinși de îngrijorare. 

— Pur și simplu nu este. M-am gândit mult la asta. 

— Atunci de ce oare ai stat la ea acasă jumătate de zi ieri? 

— Avea nevoie de ajutor să aibă grijă de băieţelul care stă cu ea. 

— Avea nevoie de ajutor cu copilul? întrebă Jake neîncrezător. 

În pauza care urmă, Jake îl fixă aspru cu privirea pe Bo. Un 
cal necheză și niște voci nedeslușite trecură pe lângă ușa caldă a 
hambarului. 

— Nu cumva ţi-a picat cu tronc, spuse Jake. Nu-i așa? 

Bo pipăi cu degetul marginea ceștii de cafea. 

Jake fluieră. 

— Deci chiar ţi-a picat cu tronc. Ce se petrece de fapt între voi 
doi? 

— Nimic. Lucrez pentru ea. Suntem prieteni. 

— Asta-i tot? 

— Da. 

— Dar îţi place de ea. 

— Îmi place de ea. Asta era puţin spus. 

— Nu se poate, Bo. O relaţie între voi doi nu este posibilă. 

Bo se uită la fratele lui. 

— Știu asta. 

— Să zicem că începeţi să vă dați întâlniri și după trei, cinci luni 
sau cincisprezece luni, ea se supără pe tine dintr-un oarecare motiv. 
Fa ar putea lichida ferma oricând dorește, doar de furie. 

— Nu trebuie să mă convingi, Jake. Ti-am spus deja că sunt 
conştient de situație. 

— Mijloacele de trai ale oamenilor care lucrează aici sunt în joc — 

— Destul, îl avertiză Bo, începând să se înfurie. 

Jake își subție buzele. 

— Dacă tu nu faci nimic ca să o determini să se răzgândească, 
atunci ce pot să fac eu? Ce poate face oricine altcineva? 

— Nimic. Fa este o femeie de afaceri. Poate să ia o decizie în 
cunoștință de cauză și singură. 

— Fa a luat deja o decizie, și este cea greșită. 

— Nouă ni se pare așa fiindcă iubim caii. Fa nu-i iubește, cel 
puţin nu încă. Cu puţin noroc, o să înceapă să viziteze ferma. Și dacă 
se întâmplă lucrul acesta , ea va ajunge să cunoască locul și oamenii. 

— Asta-i strategia ta? Să stai deoparte și să speri că va începe să 
ne viziteze? 

— Nu, strategia mea este să-mi fixez atenţia pe plata datoriei de 
la fermă. Asta, și să mă rog. 

Jake pufăi batjocoritor. 

Bo se hotărâse încă din ziua când Meg vizitase hambarul iepelor 
de prăsilă să nu pună interesele fermei mai presus de ale ei. Viitorul 
personalului său depindea de decizia lui. Sănătatea mentală a lui Jake 
depindea de decizia lui. Dar chiar și așa, la bine și la rău, Bo n-ar fi 
ales altfel. El putea numai să spere că luase decizia corectă. 

— O să începi să vinzi cai? întrebă Jake. 

— O să aştept să văd cum ne descurcăm la curse întâi și cum merg 
vânzările de mânji. Vânzarea cailor este ultima mea soluţie. 

— Nu o să-l vinzi pe Silver Leaf. 

— Nu, răspunse Bo automat. 

— Nu pe Silver Leaf. El nici nu se gândea să vândă acel cal, nici 
măcar dacă soarta fermei depindea de asta. El și-ar fi pus la bătaie 
toate economiile de-o viață și l-ar fi cumpărat pe Silver Leaf chiar 
de la Meg. 


Jake se ridică și își aruncă ceasca de cafea la gunoi. 

— Mă întorc la muncă. 

— Vin și eu. Fraţii au mers împreună de-a lungul hambarului, 
având aceeași înălțime, măsură și mers. Ei au trecut de un grăjdar care 
ducea un cal în direcția opusă. 

Jake îl luă pe unul dintre cai din boxa lui și îl duse în țarc. Bo 
îl urmă, intrând în țarc, sprijinindu-se de el cu brațele încrucișate. 
Desfăcu vărguța de la căpăstrul mânzului și îi ciripi, îndemnându-l să 
meargă de la pas la alergare în jurul ţarcului. 

Bo privi mersul mânzului cu un ochi practic, evaluă aspectul lui și 
dezvoltarea musculară. Toate promițătoare. 

Vorbise serios când îi pomenise mai devreme lui Jake despre 
rugăciune. Părinții lui îl crescuseră cum trebuie, ducându-l la biserică 
în fiecare duminică dimineaţa. Era un om al rugăciunii și credea că 
Dumnezeu putea schimba inima lui Meg într-un mod în care el nu 
o putea face. 

Poate că fratele lui se îndoia de lucrul acesta acum, dar Bo iubea 
locul acesta. El îl iubea chiar mai mult decât Jake. 


E 


Întoarcerea lui Amber din Lubbock a făcut ca populaţia celor care 
supravieţuiseră unei legături cu Stephen McIntyre de la Whispering 
Creek să se mărească cu două persoane. 

Meg luă în considerare ideea de a o angaja pe Amber la Cole Oil, 
dar renunță la ea deoarece naveta înspre Dallas și înapoi ar fi luat 
cel puţin o oră din timpul petrecut de Amber cu Jayden în fiecare zi. 
În schimb, Meg îi dădu un telefon primarului din Holley, un vechi 
prieten de-al tatălui ei, ca să-i caute un loc de muncă lui Amber. 
Primarul i-a oferit lui Amber postul de secretară de birou cu jumătate 
de normă la firma sa de avocatură. 

Astfel, slujba lui Amber începu numai după o zi și jumătate. Meg 
și Lynn hotărâseră ca menajerele de la Whispering Creek să aibă 
grijă de Jayden în timpul orelor de lucru ale lui Amber, până când 
puteau găsi o dădacă. 

Pe măsură ce se apropia duminica de Paște, Meg și Amber se 
întâlneau în fiecare seară să analizeze CV-uri și referințe de dădace. 

După întâlnirile lor, Meg se întorcea la casa de oaspeți și studia 
rapoarte de la Cole Oil până când nu-și mai putea ține ochii deschiși. 

Cu credincioșie, citea Biblia, se ruga și își făcea notițe în carnețelul 
cu versete. Ar fi dorit atât de mult să primească pacea Lui. Încerca și, 
de cele mai multe ori, eșua. Slujba ei continua să o copleșească, iar 
panica tot îi dădea târcoale. 

În fiecare dimineață când își parca mașina în parcarea subterană 
de la Cole Oil, lui Meg îi venea să vomite gândindu-se la oamenii din 
clădire — asistenții ei, unchiul Michael și toți șefii de departamente — 
care o așteptau să vină și care se așteptau ca ea să afișeze acea încredere 
în sine, inteligență și simţ pentru afaceri, specifice familiei Cole. 

Fa zânjea să facă o vizită la ferma de cai să-l vadă pe Bo, dar 
se stăpâni. După episodul cu Jayden, Meg începuse să creadă că 
schimbarea ce survenise în relaţia lor nu trecuse neobservată de Bo și 
că și el ar putea să simtă ceva pentru ea. Chiar se pregăti să-l refuze, 
dacă era cazul. Dar sfârșitul de săptămână veni fără ca el să facă vreun 
efort de a lua legătura cu ea, ceea ce îi cam tăie cheful. 

Poate că înţelesese totul greșit. 

— Radarul ei în ceea ce îi privea pe bărbaţi fusese întotdeauna 
defect. Precum un sonar stricat de pe un submarin, nu se putea 
încrede în propria intuiţie. Poate că interpretase greșit atitudinea lui. 
Poate că el nici nu se gândea la ea în termeni romantici. Sau, poate că 
el o plăcea într-adevăr, dar ar fi preferat mai degrabă să moară decât 
să încalce limitele relaţiei profesionale dintre ei doi. 

Fără să vrea, Meg se gândea la el în cele mai ciudate momente. 
Când se spăla pe cap își amintea padocul, degetele lui împletindu-se 
ușor în coama calului. Când stătea în biroul tatălui ei din centrul 
orașului, uitându-se peste un document, își amintea modul în care 
el îl calmase pe micul Jayden. Își umplea cana cu cafea dimineața 
și își amintea de modul în care el îi dăduse acele șerveţele frumos 
împăturite în capul scării. „[i-am spus că o să le am pregătite“, 
spusese el. 

Cine făcea lucruri de genul acesta ? Cine purta la el șervețele ca să 
le dea unei femei pe care de-abia o cunoștea, în cazul în care aceasta 
ar fi plâns? Şerveţelele erau de vină pentru modul în care interpretase 
lucrurile, se hotărî ea. Era NUMAI vina șerveţelelor! 

Lui Meg îi plăcea tot ce ţinea de sărbătoarea de Paște. 

Îi plăceau cutiile de bomboane Godiva pe care ea și Sadie Jo și le 
dăruiau una alteia când luau micul dejun format din clătite, şuncă, 
suc de portocale servit în pahare de cristal și cafea servită în ceșcuţe 
din porțelan. Îi plăcea închinarea, triumful și speranța serviciului de 
la biserică din dimineaţa Paștelui. Îi plăcea să cânte imnul Cristos a 
înviat dintre morți. Îi plăceau iepuraşii acoperiți cu folie, coșurile din 
răchită și jeleurile care umpleau rafturile magazinelor. Îi plăcea să 
cumpere o rochie nouă și pantofi asortaţi cu tocuri înalte. Îi plăceau 
copacii din lemnul câinelui cu inflorescențele lor strălucitoare și 
aranjamentele florale din narcise și lalele. 

În schimb, detesta marele prânz formal organizat de familia 
mamei ei în fiecare duminică a Paștelui. Ori de câte ori le întâlnea pe 
bunica ei, Lake, pe cele trei surori mai mari ale mamei ei și cele nouă 
verișoare, era copleșită de un sentiment de intimidare. 

Anul acesta, familia Lake se hotărâse să se adune la cel mai 
nou conac al mătușii Pamela din cartierul strălucitor al Dallasului, 
Highland Park. De vreme ce Amber și Jayden nu aveau unde să 
se ducă cu această ocazie, Meg i-a adus la masa de prânz și, slavă 
Domnului, datorită lor, Meg nu era singura persoană normală de la 
masa lungă de un kilometru a mătușii Pamela, o masă care era altfel 
populată cu o panoplie dintre cei mai uimitori și mai distinși oameni 
pe care îi oferea statul Texas. 

În tot timpul mesei, Meg a ascultat-o pe frumoasa ei verișoară 
Heather cum stătea de vorbă cu frumoasa verișoară Erin în legătură 
cu faimoasele școli private ale copiilor lor, meritele unui cumpărător 
personal versus cele ale unui stilist, faimoasele realizări în carieră ale 
soților lor și propria lor implicare în misiunile caritabile locale. Meg 
reuși să nu trebuiască să se scuze de la masă pentru a supravieţui unui 
atac de panică într-una din toaletele din marmură, însă fu cât pe-aici. 

De îndată ce toată lumea termină de mâncat, copiii cerură 
zgomotos startul vânătorii anuale de ouă de Paște. S-a hotărât ca 
Meg, împreună cu taţii și bunicii, să stea cu ochii pe grupul de copii 

din curtea din față, în timp ce mamele ascundeau ouăle în curtea 
din spate. Așa că Meg a ieșit afară și a stat sub un cer gri perlat, 
acoperit cu nori, în vreme ce vântul făcea ca rochia să i se izbească 
de genunchi. Uriașul edificiu al locuinței mătușii Pamela părea să fie 
mai degrabă un conac de țară franțuzesc, în ciuda faptului că se afla 
pe pământ texan. 

Unul dintre copii a ţipat, iar atenţia lui Meg s-a mutat asupra 
fetelor care purtau tunsori bob, funde uriașe, rochițe elegante și 
sandale strălucitoare. Băieții erau îmbrăcaţi fie în pulovere cu șosete 
trei sferturi și pantofi de călărie, fie în costume de salopetă. 

În mijlocul acelui grup impresionant, Jayden arăta ca balaur. 

Pe Meg o durea inima din cauza lui. Copil fără noroc. Azi el îi 
amintea mai mult ca oricând de o păpușă cu capul prea mare care 
saliva. Amber nu fusese deloc inspirată să-l îmbrace cu o haină 
dungată puţin cam mică pentru măsura lui, care părea că a fost spălată 
de un milion de ori. 

Și totuși, dintre toți copiii din curte, inima lui Meg se topea de 
dragul lui. Și ea se simţise întotdeauna ca o paria înconjurată de 
familia mamei ei. Pentru că nu avusese mamă, ea fusese precum o 
piesă de puzzle împinsă dintr-o parte în alta, neputându-se lipi de 
familia Lake deoarece nu prea se potrivea. Un frate sau o soră ar fi 
schimbat lucrurile, deoarece atunci ar fi avut aliaţi, cel puţin. 

De câte ori, se întrebă ea, jelise lipsa unui frate sau a unei surori 
de-a lungul vieții ei? De mii de ori. 

Fa își îndepărtă părul din ochi și îl privi pe Jayden cum se învârtea 
in jurul unui grup de băieţi, cum se împiedică de rădăcina unui copac 
și cum căzu în față pe mânuţe. Meg se grăbi să ajungă la el și să-l 
ridice. 

— Eşti bine? 

El se uită în sus la ea, rânjind. 

— Oameni buni, e timpul să dăm startul vânătorii! Mătuşa Pamela 
tinu deschisă ușa de la intrare și îi îndemnă să intre înăuntru. 

În timp ce Meg îl duse pe Jayden în casă, mătușa Pamela o luă 
deoparte. 

— N-am primit răspuns de la tine, dar vii la petrecerea de logodnă 
a Tarei, nu-i așa? 

—Ă... Meg primise invitaţia la petrecere cu câteva săptămâni în 
urmă, dar era ultimul lucru care o interesa, așa că nici nu se gândise 
la asta. 

— Dăm petrecerea la Crescent și trebuie să vii. Tara s-ar supăra 
teribil dacă n-ai veni. 

Meg nu credea o clipă că Iara, cea mai mică dintre cele patru fiice 
ale Pamelei, ar fi vărsat măcar o lacrimă sub genele ei false dacă Meg 
n-ar fi venit la petrecerea ei. 

Jayden o scutură de mână și Meg îl luă în braţe. 

— Spune că o să vii. Pamela o fixă cu privirea pe Meg. 

Meg își frământă mintea, încercând să găsească un pretext să refuze 
invitaţia. Mătușa Pamela beneficiase de o chirurgie plastică excelentă. 
Nu arăta cu fața întinsă sau ciudată: doar proaspătă, catifelată și 
imposibil de tânără precum vârsta ei. Părul, de un castaniu strălucitor 
cu nuanţe de scorțișoară, îi cădea în șuviţe perfecte pe umeri. Pamela, 
cea mai mare dintre surorile mamei lui Meg, fusese întotdeauna o fire 
puternică și capabilă să pună presiune pe oameni cu o simplă privire. 

— Spune că o să vii, repetă mătușa Pamela. 

— Voi veni. 

— Excelent! Și să aduci pe cineva cu tine. Iarăşi acea privire 
inflexibilă. 

— Poate că da. 

— Trebuie. Fiecare va avea un însoțitor. Nu vrei să fii singura care 
nu are pe nimeni. 

— De fapt, nu m-ar deranja — 

— Nu o să fii singura care vine fără invitat. Mă bazez pe tine, plus 
încă o persoană. Bine? 

— Mmm... Jayden își întinse ambele mânuţe în direcţia în care se 
duseră ceilalți copii. 

— Tu plus încă o persoană. Bine, Meg? 

— Da. 

Mulțumită de răspuns, mătușa Pamela o conduse într-un salon 
din spatele casei. Părinții împărțeau coșulețe de Paște, apoi îi lăsară pe 
copii să alerge în voie în curtea presărată ici și colo cu ouă din plastic. 

Meg și Amber l-au urmat pe Jayden în timp ce acesta își cără 
coșulețul în jur și ignoră toate ouăle. După ce Amber i-a arătat de 

mai multe ori cum să culeagă ouăle, Jayden a luat trei la rând și le-a 
pus în coșuleț. 

Amber și Meg bătură din palme entuziasmate. 

Apoi le-a scos din coș și le-a călcat în picioare. 

Amber oftă, iar Meg râse. 

— Mulţumim pentru invitaţie, spuse Amber punând la loc ouăle 
în coșulețul lui Jayden. 

— Cu plăcere. Mă bucur că sunteți aici. 

— Mătuşile și verișoarele tale sunt frumoase. 

— Da, chiar sunt. 

— Vreau să spun că sunt impresionante. La fel și soţii și copiii lor 
și casa asta. Tot. 

— Știu. 

— Tu ești cea mai mică verișoară? 

— Aproape. Sunt vreo două care sunt cu doi ani mai mici decât 
mine. 

— Toată lumea este căsătorită? 

— Toţi, mai puţin două persoane. 

— Și toată familia locuiește în Dallas? 

— Da. 

— În case ca asta? 

— Aproape toţi. Mama lui Meg și cele trei surori mai mari ale ei 
ar fi putut participa cu succes la un concurs de frumuseţe în tinerețea 
lor și toate se căsătoriseră cu bărbaţi chipeși și bogați. Bărbaţii 
aceștia chipeși și bogați le dăruiseră copii superbi, care la rândul lor 
se căsătoriseră în familii de vază. Bunica Lake, care avea o pasiune 
gen Elizabeth Taylor pentru pietre prețioase și blănuri, era matroana 
casei, îmbinând viclenia, senilitatea și vanitatea. Am un singur văr din 
partea mea de familie. El locuiește într-o casă obișnuită. 

— Care dintre ei este? 

— ÎI cheamă Brimm. El este cel care stă pe terasă, ignorând 
vânătoarea de ouă de Paște ca să se poată juca pe telefon. Spre 
deosebire de ea, Brimm — răţoiul cel norocos — reușise să scape cu 
succes de masa de prânz și să ajungă târziu. 

Amber se uită peste umăr. 


— Îl văd. 

— E simpatic. E de o seamă cu mine și întotdeauna am stat 
împreună la reuniunile de familie. 

— Cu ce se ocupă? 

— E profesor universitar. 

Sprâncenele lui Amber se ridicară. 

— Nu pare îndeajuns de bătrân să fie profesor universitar. 

— El este un geniu al matematicii și al computerelor, așa că a 
absolvit de tânăr. Meg încercă să-și scoată tocurile din iarba moale. 
Predă matematică aplicată, deși nu sunt sigură că ştiu despre ce este 
vorba. 

Amber deschise câteva dintre ouăle lui Jayden în locul lui, 
descoperind două ouă din ciocolată învelite în folie, o radieră în 
formă de iepuraș și o bezea Peep. Băiatul ignoră radiera, se puse pe 
iarbă și începu să mănânce din bezea. 

Amber și Meg stătură una lângă cealaltă, privindu-l. 

— Dacă vărul tău Brimm se pricepe la computere, spuse Amber 
rar, crezi că ar fi dispus să mă ajute să-l găsesc pe Stephen? 

Atenţia lui Meg se mută asupra lui Amber. Ea crezuse că Amber 
renunţase la ideea de a-l mai căuta pe Stephen, acum că găsise 
stabilitate în viață. 

— Tu... încă mai vrei să-l găsești pe Stephen? 

— Da. 

— Chiar dacă acum ești stabilă din punct de vedere financiar? 

Expresia de pe fața ei arătă că își cere scuze. 

— Da. 

— De ce? 

— Pur și simplu ceva din mine are nevoie să-l găsească. Ea expiră 
și începu să-și roadă oja de pe unghii. Încă nu mă simt... nu știu... 
încă nu sunt împăcată în ceea ce-l priveşte. Nici nu cred că voi avea 
pace până nu-l văd față în față. Vreau să-l fac să recunoască că are un 
copil. Vreau să-și plătească partea, chiar dacă tu mă ajuţi. Eu... Buzele 
i se strâmbară. Încă mai vreau multe de la el. Numai că nu mă simt 
împăcată în legătură cu starea de fapt a lucrurilor. 

Meg înghiți cu greu. 

— Imi pare rău. Ochii albaștri ai lui Amber se umplură de 
îngrijorare. Nu vreau să te rănesc. Nici nu știu cum să-ţi mulțumesc — 

— Înţeleg. E în ordine. Îmi dau seama ce vrei să spui. Meg se uită 
la Jayden, care acum avea gurița pătată cu ciocolată. 

După ce Stephen o părăsise, Meg nu mai voise niciodată, dar 
chiar niciodată, să-l mai vadă vreodată. Dar se pare că Amber voia să 
încheie povestea asta stând față în față cu el. 

O, Doamne, imploră ea. Numai gândul de a se implica în căutarea 
lui Stephen, să trebuiască să se gândească la el, să audă vești despre 
el, o făcea să-și astupe urechile și să se ascundă într-un dulap. În 
același timp, partea aceea sensibilă din inima lui Meg nu putea să 
nu răspundă în alt fel cererii lui Amber decât oferindu-i ajutorul. 
În special datorită faptului că se considera pe jumătate responsabilă 
pentru modul în care Stephen a tratat-o pe Amber. Mândria, frica și 
tăcerea ei i-au permis lui să-și perpetueze comportamentul destructiv 
în decursul anilor de când o părăsise. 

Până în acel moment, ea o ajutase pe Amber fără să o coste prea 
mult efortul. 

Dar adevărul? Chestia asta presupunea multe lucruri. 

Stomacul i se strânse ca într-o menghină, făcând-o pe Meg să 
regrete tot ce mâncase la prânz. 

— Înainte să-l rog pe Brimm să te ajute, aș dori să stau de vorbă 
cu tine în legătură cu Stephen. 

— E o idee bună. 

— Într-o seară, cât de curând, după ce îl culci pe Jayden? 

— S-a făcut. 

Meg avea să-i povestească lui Amber propria ei experiență cu 
Stephen. Dacă Amber își va dori să-l găsească și după aceea, atunci 


așa să fie. 


Meg se întoarse la Whispering Creek, își schimbă hainele și 
se plimbă prin casa de oaspeţi singură, devenind din ce în ce mai 
neliniștită. Gândurile la Stephen o zăpăceau, cumulându-se cu stresul 
obișnuit de la muncă. Deveni atât de tulburată, încât nu putu nici 
să citească, nici să facă o baie cu spumă și nici să rezolve careuri de 
sudoku. 

În cele din urmă, disperată, alergă la mașină și conduse până la 
ferma de cai. Chiar voia să-l vadă pe Bo. Ştia că el nu lucrează în 
duminica Paștelui, și totuși... Poate că era un lucru bun, având în 
vedere că absenţa lui o împiedica să revină asupra deciziei de a păstra 
distanța faţă de el. 

La ce putea să se aștepte acum: că animalele și priveliștea de la 
fermă aveau puterea de a o linişti, chiar și în absența lui? 

Meg parcă la hambarul de iepe de prăsilă, apoi se duse la același 
padoc unde fusese ultima oară. Ca o binecuvântare a Domnului, ea 
găsi acolo câteva femele împreună cu mânjii lor. 

Fa își prinse mâinile de barele din față ale gardului, îi privi pe 
micii puiuți și încercă să își însușească liniștea locului. Inspiră timp de 
sase secunde. Meg, tine-ti respirația timp de şase secunde şi expiră timp de 
sapte secunde. 

Trecură minutele. Un mânz de culoarea ciocolatei o atinse pe 
mama lui cu nasul. O altă mamă împreună cu puiul ei se plimbau 
de-a lungul gardului, se opriră pentru câteva clipe să o observe, apoi 
merseseră mai departe. Toți păreau atât de liniștiți și de plini de pace, 
ceea ce o făcea pe Meg să-i invidieze. 

Încetul cu încetul, mingea arzândă de culoare portocalie a soarelui 
coborî dincolo de vârful copacilor. Meg își puse ochelarii și putu să 
vadă clar linia orizontului. Soarele apunea. Se ducea. Aproape că a 
apus. 

După apusul soarelui, cerul larg al Texasului strălucea în nuanţe 
de oranj pal, alb și roz. Un stol de păsări, ca o săgeată, zbură deasupra, 
trupurile lor întunecate fiind clar vizibile pe fundalul apusului de 
soare. Uită-te la păsările cerului, spune în Biblie. 

Ele nu seamănă, nici nu seceră şi nici nu-şi adună provizii în hambare, 
şi totuşi Tatăl tău ceresc le hrănește. Nu esti tu cu mult mai de pret decât 
ele? Poti tu să-ți adaugi o singură oră la viata ta dacă te îngrijorezi? 

— Amin, șopti ea. Dacă El putea să aibă grijă de cai, de păsări și 
de natura înconjurătoare, atunci El Se putea îngriji și de viața ei. 

Doamne, se rugă ea, cred că Tu ești Dumnezeul atotputernic. Îţi las 
Tie în grijă toată povestea asta cu Amber şi Stephen. Ajută-mă să fac ceea 
ce trebuie şi să fiu curajoasă. De asemenea, ajută-mă să-mi găsesc locul 
la Cole Oil. În adâncul inimii ei, Meg știa că nu era făcută pentru 

profesia care-i stătea în față. Totul era greșit. O greșeală teribilă. Și, 
cu toate acestea, datoria nu te întreabă niciodată ce părere ai, nu-i 
așa? Arată-mi ce pot să fac aici așa încât să-ţi aducă Tie slavă, Doamne. 
Arată-mi cum să conduc afacerea tatălui meu, casa asta şi oamenii care 
lucrează aici. Cel mai mult, Te rog, Doamne... Te rog, ajută-mă să-mi fin 
în frâu anxietatea. Mă năpădeşte din nou — 

O crenguță pocni în spatele ei. 

Ea se întoarse repede și îl văzu pe Bo apropiindu-se de ea. În loc să 
poarte hainele lui obișnuite de cowboy, el purta pantaloni și un tricou 
negru cu glugă. 

Corpul ei — trădător! — reacționă întocmai cum o făcuse atunci 
când vedea băieți drăguţi la cincisprezece ani. Inima îi bătu tare din 
cauza emoției și se înroși. 

Atenţia lui se fixă asupra ei când se apropie. 

— Unul dintre grăjdari m-a sunat și mi-a spus că ești aici. 

— Oh. 

— Tocmai îmi terminasem antrenamentul la sală, așa că m-am 
hotărât să dau o fugă pe aici. 

— N-ar fi trebuit să te deranjezi să conduci până aici de dragul 
meu. E Paștele. 

— Chiar așa. El se opri lângă ea la gard și se uită în ochii ei intens 
și cu multă căldură. 

— Paşte Fericit, Meg. 

— Paşte Fericit. 

El zâmbi ușor, ceea ce îi făcu vizibilă o gropiță în obraz. Fața lui 
amintea de aceea a unui vechi jandarm texan — trăsături ferme, o linie 
a maxilarului fermă, ochi liniștiți. Un chip robust și capabil. Numai 
uitându-se la fața lui, ea simțea cum stresul îi dispare. 

— Nu vreau să te simți obligat să petreci timp cu mine de fiecare 
dată când sunt la fermă. În special nu în ziua ta liberă. Doamna 
protestează prea mult. 

El ridică din umerii voinici. 

— Mi-am dorit să vin. Mi-am făcut griji că tu ești aici plângând 
din cauza mânjilor. Cine ar fi venit să-ți aducă șerveţele, dacă nu eu? 

Ah, şerverelele acelea afurisite! Ea fu deodată cuprinsă de 
sentimentalism și de o mare recunoștință față de el. Meg venise aici 

singură, încercând să respire regulat, având nevoie de un prieten și 
acesta — pur și simplu — venise. Avea timp mai târziu să-și facă griji în 
legătură cu atracţia pe care o simţea față de el. 

— Ai nevoie? întrebă el. De șerveţele? 

— Nu acum. Buzele ei se arcuiră. 

— Numai să-mi spui. El își puse coatele pe gard. Cum a fost ziua 
de azi? 

— Bună. A ta? 

— Bună. 

— Cum ai petrecut-o? 

— Am început-o la biserică. 

— Familia ta se duce la biserică în fiecare Paște? 

— Mergem în fiecare duminică, tot anul. 

— Eşti creştin. 

— Vin dintr-un orășel din Texas. Expresia feței denotă un umor 
ușor sarcastic. Nu știu ce altceva aș putea fi. 

— Vrei să spui în afară de un țăran care trage cu arma și care are o 
perspectivă retrogradă asupra lumii? 

El își lăsă capul pe spate. Se uită la ea, uimit, apoi izbucni în râs. 

Fa râse împreună cu el. 

— Probabil că mă fac vinovat și de asta, spuse el. Partea cu pușca 
și cu gândirea retrogradă. 

— Nu, glumeam doar. Mă bucur să aflu că ești creștin totuși. 
M-am gândit eu c-ai fi. 

— De ce? 

— Am putut să văd lucrul acesta în tine. 

— Dar tu? întrebă el. Ai crescut ducându-te la biserică numai de 
Paște? 

— Tatăl meu mergea cu mine numai de Paște și în Ajunul 
Crăciunului. Din fericire, Sadie Jo mă însoțea în restul anului. Și eu 
vin tot din același orășel din Texas ca tine, la urma urmei. 

— Am mai vorbit odată despre asta. Tu nu ești din Holley. 

— Ba da, sunt. 

— Nu. Tu ai același cod poștal. Dar o persoană care n-a mâncat 
niciodată la restaurantele noastre DQ nu a crescut în Holley. 

Ea îi zâmbi. 

— Bine. Punct ochit. 

Ei împărtășiră povești despre mesele lor de Paște, mâncărurile care 
le plăceau și cele pe care le evitau, ciudăţeniile familiilor extinse cu 
care își petreceau după-amiezele. Luminile de afară ale hambarului 
se aprinseră și se lăsă seara. Fa îi spuse despre vânătoarea de ouă a lui 
Jayden. El îi spuse despre îngrijorarea lui cu privire la fratele lui, Jake, 
lucrul nebunesc pe care sora lor mai mică, Dru, le spusese rudelor lor 
ca să-i șocheze și cum familia lui vorbise cu fratele lui Ty la speaker 
la telefon, deoarece Ty era plecat într-un turneu numit Circuitul 
Profesional Bull Riders. 

Prezenţa lui Bo, frumuseţea tăcută a animalelor și discuţia lor 
relaxată fură pentru Meg ca un balsam. Cultura lăuda odihna solitară 
drept leacul pentru anxietate. Dar în cazul ei, „efectul Bo“ funcționa 
mult mai bine. Apropierea lui o alina mult mai profund decât ar fi 
făcut-o vreodată timpul petrecut singură. La cei douăzeci și opt de 
ani ai ei, ea deja petrecuse atât de mult timp singură, încât să-i ajungă 
pentru cinci vieți. 

Când un grăjdar veni să bage caii în hambar, Bo o conduse pe 
Meg la mașină și îi deschise portiera. 

— Pun pariu că ești singura persoană din ţara asta, spuse el, care 
conduce un Mercedes decapotabil din anii ‘80. 

— Sunt convinsă că așa este. Fa se urcă pe scaunul șoferului și 
bătu cu palma volanul. Aceasta a fost mașina mamei mele. Într-un 
gest sentimental total necaracteristic tatălui ei, acesta păstrase mașina 
mult timp după moartea mamei ei. Atât de mult timp, încât Meg 
întrebase dacă ar putea să o folosească ea de îndată ce își lua carnetul 
de conducere. O conduse și avusese mare grijă de ea de atunci încoace. 
A sta pe locul mamei ei, a conduce micuța mașină albă elegantă pe 
care mama ei o condusese, o ajuta să formeze o legătură cu femeia pe 
care altfel o cunoștea doar din poze și din istorisirile rudelor. 

— Mi-am cam dat eu seama, spuse Bo. Îmi place. 

— Mulţumesc. Și mie îmi place. 

— Noapte bună. El închise portiera. 

În timp ce conduse în josul peluzei înspre conac cu el urmând-o în 
camioneta lui, ea aruncă o privire la farurile lui în oglinda retrovizoare 
din nou și din nou. 

În ultima vreme, Meg încercase să se hotărască dacă el era fie 
cineva care căuta să o manipuleze, fie cineva care nu era interesat 
de ea în mod romantic, fie cineva care era într-adevăr interesat de 
ea, dar care nu ar fi acţionat în baza acelor sentimente. După timpul 
petrecut împreună în acea seară, se gândi că el ar putea să se încadreze 
în ultima categorie. 

Dacă Bo ar fi venit în seara aceea și i-ar fi făcut avansuri, ea ar fi 
fugit îngrozită. Dar el nu făcuse nimic de genul acesta. Tot ceea ce se 
petrecuse până acum o asigură de faptul că, deși el ar putea să fie atras 
de ea, respecta prea mult relaţia lor profesională ca să o încalce. Ea 
nu avea nevoie să păstreze distanța între ei, fiindcă însuși Bo avea să 
se asigure de asta. Datorită relației lor profesionale, ea putea conta pe 
faptul că el avea să păstreze lucrurile dintre ei la un nivel onorabil și 
amical. El avea valori morale de modă veche. Bo chiar dădea dovadă 
de... etică. 

Meg își dorea să creadă, poate că deja credea, că Bo era un om de 
încredere. Şi dacă avea încredere în el, puţină dorinţă ici și colo nu 
avea cum să strice prea mult. Nu-i așa? 

A petrece timp împreună cu Bo era ca și cum s-ar fi holbat la 
o felie gustoasă de plăcintă cu brânză de la fabrica de plăcinte cu 
brânză. Felia era frumoasă. Ispititoare. Te umplea de poftă. Dar îti 
făcea și foarte mult rău. 

Deci, în ultimă instanță, erai recunoscător pentru vitrina din sticlă 
care te separa de plăcinta cu brânză. Geamul te împiedica să te îndopi. 
Geamul îţi oferea siguranță. 

rei niște biscuiţi Oreo cu lapte? o întrebă Meg pe Amber în 
seara următoare. O întrebare prostească. Cine n-ar fi avut 
chef — în orice vreme — de biscuiţi Oreo cu lapte? 

— Sigur. Amber conectă monitorul pentru bebeluşi la o priză de 
pe blatul de bucătărie și fixă setările. 

Meg umplu două pahare mari cu lapte și le puse pe masa de 
granit din mijlocul bucătăriei de la conac. La fel ca Jayden, era ora 
de culcare și la bucătărie. Lui Meg îi plăcuse dintotdeauna atmosfera 
curată și tăcută noaptea, luminița discretă de la dulap care îți dădea 
sentimentul că încăperea se odihnea după o zi aglomerată. 

Odată ce Meg și Amber se așezară pe scaunele de bucătărie, 
Meg întinse șervețele de masă, apoi deschise o pungă nou-nouţă de 
biscuiţi Oreo. Aroma de ciocolată neagră și vanilie umplură camera. 
Fa întinse punga spre Amber. 

Amber luă trei bucăţi, așa că Meg luă tot trei. Se gândi că ar fi mai 
bine să nu-i dezvăluie lui Amber că ea ar putea înfuleca și șase bucăți 
sau mai multe o dată. Cu atât mai mult cu cât acum mergea și la sală. 
Faptul că se limita numai la trei bucăţi o ajuta să scape mai ușor de 
surplusul de kilograme, ca să nu mai vorbim de refluxul de acid gastric. 

— N-am mai mâncat biscuiţi Oreo cu lapte de când eram copil, 
spuse Amber. 

— Serios? Eu tot mănânc din ei de-atunci. 

— Ar trebui să înmoi biscuiţii în lapte? 

— Cum vrei tu. 

Amber făcu lucrul acesta. 

Meg îi mâncă pe ai ei în stilul obișnuit. Prima îmbucătură, a doua 
îmbucătură, apoi o gură de lapte. 

— Ştii tu... Amber înmuie biscuitul ei pe jumătate mâncat în lapte, 
iar firimiturile se risipiră pe margine. Nu trebuie să vorbim despre 
Stephen dacă nu vrei, Meg. Ce vreau să spun este că îți mulțumesc că 
te-ai oferit, dar e în regulă. 

— Chiar vreau să vorbim despre el. Meg oftă. Numai că este greu. 

Amber o privi înțelegător, apoi se întoarse la biscuiții ei. 

În ochii lui Meg, Amber părea incredibil de tânără și de vulnerabilă 
în seara aceea, îmbrăcată cu blugi strâmți și hanorac galben. Ea se 
încălțase cu papuci pufoși de culoare turcoaz care aveau coronițe 
aurite croite în vârfuri și își aranjase părul castaniu cu șuviţe blonde 
într-o nouă coadă de cal neglijentă. 

De când Amber se mutase aici, cele două petrecuseră mult 
timp împreună. Meg bănuia că Amber fusese odată repezită și 
independentă, plecase de acasă în lumea largă plină de încredere 
în ea însăși, dar apoi realităţile vieții o loviseră dur. Deciziile ei 
proaste o lăsaseră fără bani, fără educaţie și fără un tată pentru 
copilul ei. 

Din păcate, pe cât de mult voia Meg ca lucrurile să nu stea așa, 
toată lumea — inclusiv ea și Amber — trebuia să plătească prețul 
voinței lor libere. Amândouă făcuseră alegeri greșite și plătiseră un 
preț imens. Dificultățile le zdrobiseră curajul amândurora. 

— Să o luăm cu începutul. Meg luă bucățele mici de biscuiţi 


cu vârfurile degetelor. — L-am cunoscut pe Stephen când eram la 
facultate. Mi s-a părut fermecător. 

— Așa era. 

— Și chipeș. 


— Foarte chipeș, nenorocitul. 
— Provenea dintr-o familie obișnuită, ceea ce mi-a plăcut. Mi-am 

dorit dintotdeauna să semăn mai mult cu ceilalți. Meg își reaminti să 
aibă grijă cu tipii fermecători, arătoși și normali. Bo se califica la toate. 

— Ce părere a avut tatăl tău despre el? întrebă Amber. 

— Fra foarte îngrijorat. De îndată ce ne-am logodit, a angajat o 
firmă ca să-l investigheze. 

— Serios? 

— Firma n-a putut confirma tot ceea ce Stephen mi-a spus despre 
trecutul lui, ceea ce l-a făcut pe tata să fie suspicios. Mi-aș dori ca și 
eu să fi fost suspicioasă atunci, dar n-a fost așa. La vremea aceea, nu 
voiam să aflu sau să cred altceva decât că Stephen era perfect. Ne-am 
căsătorit în vară, după ce am terminat facultatea. Aveam douăzeci și 
doi de ani. 

Amber o privi pe Meg nemișcată. 

Meg oftă dureros. 

— Totul a început cu o mică minciună. Nu m-am gândit prea 
mult la ea. Apoi l-am prins cu minciuni tot mai mari. Am început să-l 
verific și am aflat că mă mintea în legătură cu slujba lui. Cu finanțele 
noastre. Unde era noaptea. Totul. Meg începu să-și răsucească nervos 
cercelul și își plecă capul. De fiecare dată când încercam să-l confrunt 
în legătură cu minciunile lui, el se enerva. De fapt, se enerva din cel 
mai mic lucru. Niciodată, când ne dădeam întâlniri, nu-l văzusem 
pierzându-și cumpătul. Dar după ce ne-am căsătorit, lucrurile s-au 
înrăutățit atât de mult, încât cel mai neînsemnat lucru îl aprindea. Și 
se enerva. Devenea extrem de furios. 

— Și eu l-am văzut pierzându-și cumpătul. 

— Pe măsură ce treceau lunile, mi-am dat seama că tot șarmul și 
toată dulceața pe care mi le-a arătat atunci când ne dădeam întâlniri 
fusese numai teatru. Adevărul era că lui nu-i păsase niciodată de 
mine. Nu m-a iubit. Totul fusese o mare înșelătorie cu scopul de a 
căpăta ce dorise. Am petrecut ore întregi stând de vorbă cu terapeuţi 
despre el și, bazat pe unele dintre ședințele acelea, cred... ei bine, cred 
că suferă de tulburări de comportament. 

O tăcere asurzitoare umplu camera. Pe bună dreptate. Mintea 
unui sociopat ar trebui să te înfioare. Meg era pe deplin conștientă, 
așa cum era și Amber în acel moment, că Amber făcuse un copil cu 
bărbatul acesta. Meg putea foarte bine să se fi găsit în aceeași situație. 

Fa își aminti de visurile pe care le avusese cu mult timp în urmă, când 
era îndrăgostită de Stephen. Speranţa pe care o nutrea că într-o zi vor 
avea copii împreună. 

— Pe scurt, un sociopat este o persoană care este cu totul egoistă 
și care nu simte niciun fel de vină sau remușcare. Nu are conștiință. 

Amber înghiți cu greu. 

— „Singurul lucru pe care nu-l poţi ascunde este atunci când ești 
zdrobit pe dinăuntru.“ John Lennon. 

— Tu nu l-ai cunoscut pe Stephen atât de mult timp ca mine, 
spuse Meg cu grijă. Dar te-aș sfătui să cauţi informaţii în legătură 
cu caracteristicile sociopaţilor, apoi gândește-te cum era când erai 
împreună cu Stephen. Gândește-te dacă a manifestat sau nu unele 
dintre acele caracteristici. După căsătorie, eu și Stephen am locuit 
împreună timp de un an. Până când m-a părăsit, el a manifestat 
aproape toate trăsăturile specifice. Privirea lui Meg se plimbă peste 
paharele aburinde cu lapte, dincolo de blaturile ordonate, și afară pe 
fereastră la grădinile iluminate profesionist. Dar inima ei nu rămase 
în bucătăria primitoare. Ci călători înapoi în timp la disperarea 
cumplită prin care a făcut-o să treacă Stephen cu cinci ani în urmă. 
Nu pot să-ți spun cât de mult regret că n-am fost mai isteață, cât de 
mult regret că i-am căzut în plasă. Dar așa s-a întâmplat. 

— N-a fost vina ta, Meg. 

O ușurare surprinzătoare o cuprinse pe Meg auzind-o pe Amber 
spunând acele cuvinte, având pe cineva care să empatizeze cu ea după 
tot acest timp. Meg se întinse și îi strânse mâna lui Amber. 

Amber îi întoarse gestul. 

— Și eu am căzut în plasă. E un actor foarte talentat. 

După o clipă, cele două își desprinseră mâinile, dar experienţa lor 
comună nefericită le uni inimile. 

— Vrei să mai mănânci biscuiţi? întrebă Amber cu speranță. Ce 
zici să nu ne mai gândim la Stephen? 

— Mi-ar plăcea, dar mai am ceva să-ți spun. Meg făcu o pauză, 
adunându-și curajul, deoarece partea următoare era lucrul cel mai 
dificil de recunoscut pentru ea și era ceva ce ea nu dezvăluise niciodată 
nimănui. 

— Când am absolvit facultatea, tata mi-a dăruit două milioane 
de dolari drept cadou. Fa știu din prima clipă că părea drept cea mai 
răsfăţată fată bogată din lume și o lăudăroasă de neiertat. 

Amber fluieră ușor, iar ochii albaștri i se făcură mari cât cepele. 

— Cred că acesta a fost modul lui de a încerca să-mi poarte de 
grijă din punct de vedere financiar, deși eu refuzasem deja un fond 
fiduciar. Eu voiam să trăiesc numai din veniturile mele și ale lui 
Stephen și nimic mai mult. 

Nasul lui Amber se încreți. 

— De ce? 

— Aveam nevoie să-mi dovedesc mie însămi că eram capabilă să 
mă descurc singură în viață. 

— De fapt, și eu voiam să-mi dovedesc același lucru când am 
plecat de acasă. Dar nu știu dacă aș fi putut să-mi întorc spatele la — 
Amber arătă împrejurimile — toate astea. 

— Ba da, ai fi făcut-o. Dacă toate lucrurile astea ţi-ar fi lăsat un 
gol în suflet așa cum mi-au lăsat mie. 

— Deci, ce s-a întâmplat? 

— Nu m-am atins de cele două milioane de dolari. l-am depus 
într-un cont separat, privat în caz că aveam vreo nevoie urgentă de ei. 
— O, şopti Amber. Mi-e teamă că știu deja ce vrei să-mi spui. 

— Stephen i-a furat pe toţi. Fiecare bănuț. 

Cele două femei se uitară pătrunzător una la cealaltă o clipă 
îndelungată. 

— Cred că mi-a umblat prin lucruri, deoarece nu i-am spus 
niciodată de contul acela. Niciodată. 

— Îmi pare atât de rău. Ai aflat despre furtul banilor după ce te-a 
părăsit? 

— Da. La o săptămână după ce a dispărut, mi-am amintit de cont. 
Mi s-a făcut rău deoarece știam de dinainte să sun la bancă ce se 
întâmplase. 

Amber dădu din cap, înfuriată. 

— Nu pot să cred că ţi-a luat banii. 

— De îndată ce am primit confirmarea, am știut că plecase pentru 
totdeauna. Și știam și de ce se prefăcuse că-i place de mine. Pe el nu-l 
interesaseră decât banii tatălui meu. 

— Îl urăsc la culme. Când îl văd, o să-l bat cu pumnii chiar aici. 
Amber îi arătă cu mâna beregata. Ai trimis poliția pe urmele lui? 

— N-am putut să aduc acuzații penale împotriva lui, deoarece 
Texasul este un stat de proprietate comunitară. Dar aș fi putut să-i 
intentez un proces civil. 

— Ai făcut asta? 

— Am avut intenţia. Dar, în cele din urmă, am renunţat la idee, 
fiindcă mi-a fost teamă că povestea ar putea ajunge în presă. Nu 
voiam ca toată lumea să știe ce-mi făcuse, așa că am păstrat tăcerea. 
Nu i-am spus tatălui sau oricui altcuiva despre bani. 

— Eu sunt prima care află? 

— Tu ești prima. Meg se jucă cu colțul șervețelului. Nu pot să 
suport ideea că l-am lăsat să scape basma curată cu furtul banilor. 
Dacă l-aș fi adus în instanță, cel puțin i-aș fi dejucat planurile. Poate 
că nici n-ar mai fi fost în stare să facă ce ţi-a făcut ţie. Îmi cer iertare, 
Amber. 

— Nu ai de ce! După tot ce ai făcut pentru mine, cum aș putea să 
fiu altfel decât recunoscătoare? Nu te învinuiesc câtuși de puțin. 

— Dacă ai fi fost în aceeași situație, pun pariu că l-ai fi adus în fața 
justiției. Ai fi fost mai curajoasă decât mine. 

— Nicidecum. 

Ochii lui Meg se umplură de lacrimi. Iertarea și sprijinul lui 
Amber aveau pentru ea efectul unei ploi calde. 

— Mulţumesc pentru înțelegere. 

Amber își dădu ochii peste cap. 

— Glumești? Eu sunt cea care ar trebui să-ți mulțumească. 
Poftim. Ea îi dădu lui Meg un șervețel nou-nouţ pe care aceasta îl 
folosi pentru a-și șterge șuvoiul de lacrimi. Și ce le-ai spus oamenilor, 
întrebă Amber, atunci când a plecat Stephen? 

— Le-am spus pur și simplu că eu și Stephen ne-am despărțit. Și 
apoi, la un an după plecarea lui, am intentat procesul de divorț. 

— De ce ai aşteptat un an? 

— Deoarece motivul a fost abandonul, și ca să faci asta în Texas, 
trebuie să aștepți atât de mult. A fost un an dificil. În copilărie, Meg 
fusese sensibilă și timidă, dar stabilă din punct de vedere emoţional. 
După povestea cu Stephen, trădarea cumplită, dezolarea și atacurile 

de panică au tăbărât asupra ei ca niște păsări de pradă. Abia reușise să 
se țină pe linia de plutire. Locuiam tot în Houston, îi purtam numele 
și trebuia să răspund la tot felul de întrebări din partea familiei și 
prietenilor. De îndată ce am primit divorțul, mi-am reluat numele de 
domnişoară, m-am mutat în Tulsa ca să-mi găsesc o slujbă nouă și 
pur și simplu... am luat-o de la capăt. 

— Ei bine, bravo ţie! 

Meg ridică din umeri. — Am dorit să-ți spun toate astea ca să știi 
tot ceea ce știu eu atunci când te hotărăști dacă să-l cauţi sau nu pe 
Stephen. 

— Pot să mă mai gândesc puțin la ce vreau să fac în continuare? 

— Sigur. 

— Eu zic să terminăm de mâncat biscuiţii Oreo. 

— De acord. 

Amber fu ocupată cu înmuiatul biscuiţilor în lapte, iar Meg cu 
mestecatul. Și ce să vezi? Mâncarea avea un gust mai bun după ce îți 
ușurai conștiința de greșelile trecutului. 

— De fapt, pot să mănânc mai mult de trei biscuiţi Oreo, mărturisi 
Amber. 

— Ştii ceva? Meg zâmbi. Și eu la fel. 


SE 


Lui Amber îi luă două zile ca să se hotărască ce să facă în privinţa 
lui Stephen. 

— Deci, Amber îi spuse lui Meg miercuri seara la telefon, m-am 
gândit mult, încercând să decid ce să fac cu Stephen. M-am cam 
hotărât. 

Când îi sună telefonul, Meg se delecta cu o baie cu spumă și esență 
de trandafiri. 

— Stai o secundă, spuse Meg, ieșind din apă, temându-se să nu 
scape telefonul. Își închise ochii, își prinse fruntea cu mâinile și se 
pregăti pentru vești proaste. 

— Spune. 

— Pur și simplu trebuie să-l găsesc. 

Stephen. Pe Meg o luă amețeala la gândul de a-l căuta pe 

Stephen. O făcea să se simtă ca o persoană care lua parte la un 
plan de a merge la un stup de albine și de a-l spinteca cu un cuţit. 
Cel puţin, o mângâia faptul că își împărtășise secretele cu Amber. 
Acum aceasta avea toate informaţiile necesare pentru a lua o 
decizie în cunoștință de cauză în legătură cu vânătoarea stupului 
de albine cu un cuțit. 

— Tot încerc să renunţ la idee, continuă Amber. Dar nu cred că 
o să mă pot linişti până nu rezolv lucrurile o dată pentru totdeauna 
cu Stephen. 

— Înţeleg. 

— Serios?! 

— Da. Și mai știi ceva? O să te ajut. O să te ajut să-l găsești. 


E 


După apelul lui Amber, Meg dormi prost, bântuită de vise cu 
Stephen. Vise în care era paralizată, neputându-se mișca, în timp ce 
el se năpustea furios asupra ei pentru a o răni. 

Din momentul în care se trezi a doua zi dimineaţă, anxietatea o 
lovi din plin. Nu o părăsi nici în timp ce se pregăti pentru muncă, nici 
în timp ce conduse prin oraș și nici în timp ce își îndeplini sarcinile 
obișnuite ale zilei. 

Meg se rugă și Îi ceru ajutorul lui Dumnezeu, își impuse să fie 
calmă și să respire. Dar asemenea unui înotător prins într-un bazin, 
apele îngrijorării sufocante și fără noimă continuau să crească. Până 
la bărbie. Deasupra capului, sufocând-o. 

— Deci o să supraveghezi echipa? o întrebă unchiul Michael. 

— Da. El vorbise mult timp despre alcătuirea unei echipe care să 
întocmească un raport pentru o propunere de exploatație a gazului 
și a petrolului pentru o anumită companie. Starea ei de neliniște 
fu alimentată de el, de nemăsuratele lui așteptări și de evaluarea lui 
nerealistă cu privire la potenţialul ei la Cole Oil. 

Când avea de gând să plece? Ei erau înconjurați de luxul impresionant 
al biroului tatălui lui Meg, stăteau în fotolii strălucitoare din piele, 
ținând în poală dosare întregi numerotate și stilouri din argint în 
mână. Fa chiar nu voia să își piardă controlul în fața lui. 

— Mi-ar plăcea să primesc raportul echipei vineri dimineață, 
spuse el. 

— O să mă ocup de el. Dacă asta e tot, ea se ridică tremurând în 
picioare, trebuie să răspund la niște telefoane. 

El își întoarse scurt privirea asupra ei. 

— Sigur. Se ridică, la fel de elegant și calm ca întotdeauna, și se 
îndreptă spre ușă. Vorbim mai târziu. 

De îndată ce plecă, Meg numără până la zece, apoi închise ușa cu 
cheia și scoase un sunet pe jumătate plângând. Sunt nebună, se gândi 
ea. Jicnită de-a dreptul. Dacă unchiul Michael ar avea cea mai mică 
ideea despre ce se întâmplă... m-ar închide într-un ospiciu — 

Nu, Meg. Termină. Eşti în regulă. Pur şi simplu eşti supărată azi. 
Copleşită de toate. 

Fa se duse repede la birou, își găsi revista de sudoku și își scoase 
pantofii. 

— Doamne, vino! șopti ea. Ajută-mă! Cu degete tremurânde, Meg 
deschise revista din fața ei. Nu mai rămăseseră multe careuri goale. 
Va trebui să cumpere o revistă nouă deoarece avea încă îndeajuns de 
multă psihoză de vindecat. 

Își închise ochii strâns. Te rog, ajută-mă, Doamne. Te rog, Te rog, Te 
rog. Ajută-mă să mă linistesc. 

Fa credea în Duhul Sfânt. Nu numai în faptul că El era aproape 
de ea, ci și că El de fapt locuia în lăuntrul ei. 4i încredere în Mine, 
Meg, Duhul păru să-i spună. 

Tot încerc. Doresc asta. Este... este slujba asta în planul Tău pentru 
mine? Nu prea pare, dar nu văd nicio altă cărare înaintea mea. Îmi arăti 
voia Ta? 

Niciun plan nu se contură clar în mintea ei. De fapt, singurul lucru 
pe care părea Dumnezeu că îl spune? 

Asteaptă-Mă. Nu foarte liniştitor! Sănătatea ei mentală atârna de-un 
fir de aţă, iar ea tânjea să capete o călăuzire clară. Cât de mult timp se 
mai putea lupta cu acest atac? Cât de mult mai putea trăi în halul acesta? 

Fa își deschise ochii, apucă creionul ca o vestă de salvare și 
încercă să-și concentreze gândurile pe completarea careurilor goale 
cu numere. Mintea analiză opţiunile. 1? 7? Dar aici? 5? Verifică 
coloanele în sus și jos, în sus și jos, ca să vadă ce se potriveşte. 


121 


BECKY WADE 


Aproape că se prăbuși cu totul în tumultul propriei panici minute 
întregi. În cele din urmă, apele începură să se retragă, dându-i 
îndeajuns de mult aer ca să respire. 

Când îi sună telefonul, Meg avu încredere că Dumnezeu o ajuta 
în modul în care El o făcuse adesea, oferindu-i sprijin și mângâiere 
prin intermediul unuia dintre copiii Săi. De la plecarea lui Stephen, 
El Se dovedi credincios de mii de ori. Meg învăță că se putea baza pe 
El așa cum știa că erau șaizeci de minute într-o oră sau douăzeci și 
patru de ore într-o zi. 

Își scoase telefonul din poșetă, așteptându-se să vadă numele lui 
Sadie Jo sau al lui Lynn pe ecran. În schimb, apelul venea de la un 
număr necunoscut. 

Fa apăsă butonul de apel. 

— Alo? 

— Meg? 

Fa recunoscu imediat vocea. Un fior îi străbătu tot corpul, din șira 
spinării și până în picioare. 

— Bo? 

— Bună. Scuze că te deranjez la muncă. Voiam doar... El ezită. Te 
simți bine? 

Dumnezeu Îl alesese pe Bo Porter drept ambasadorul Său? 
Dumnezeu îi dăduse lui Bo Porzer sarcina de a fi alături de ea? O, 
Doamne... 

— Sunt bine. A fost o dimineaţă dificilă la birou. 

— Îmi pare rău. Ea îi putu citi îngrijorarea din voce. Pot să te ajut 
cu ceva? 

— Nu, dar mulțumesc pentru grijă. Ea își mușcă ușor buzele, 
încercând să-și controleze emoţiile haotice și să nu pară că își pierduse 
cu totul controlul. 

— Uite, spuse el, te-am sunat pentru că doream să-ți spun, 
când te-am văzut la fermă alaltăieri seară, că Amber și Jayden sunt 
bine-veniţi să călărească la fermă. 

— Cred că se vor bucura. 

— Mă gândeam eu că lui Jayden i-ar plăcea caii. 

— Sigur. Am să le dau de știre. 

— Numai să-i spui lui Amber să mă sune sau să-mi lase un mesaj 

ca să știu când le-ar plăcea să vină. Am să-l trimit pe unul dintre 
grăjdari să-i întâmpine. 

— Grozav. Urmă o pauză. Meg nu dorea ca discuţia să se termine. 
Fa voia să se agaţe de cuvintele lui încurajatoare, calme... să se sprijine 
de el... încă puțin. 

— Vrei să-mi spui ce s-a întâmplat azi? întrebă el. 

Meg se ridică și merse la ferestrele cu priveliște către centrul 
Dallasului. Evită în mod intenționat să-i spună că avea să se implice 
direct în a o ajuta pe Amber să-l găsească pe Stephen. 

— Pur și simplu munca mă copleșește. Sunt depășită de situație 
și chestia asta mă stresează. Ea îi povesti despre Cole Oil, iar el o 
ascultă cu atenție. Fa îi puse întrebări despre munca lui, fermă, cai. 
Când și-au luat la revedere în cele din urmă și a închis telefonul, ea a 
rămas în picioare, stând în fața ferestrelor. Afară puteai admira cerul 
de un albastru pal. 

În cea mai mare parte, emoţiile și gândurile ei se liniștiseră. 
Tulburarea cumplită din trupul ei se potolise. Fără îndoială că 
convorbirea cu Bo o calmase. 

Se poate ca Dumnezeu să-l fi îndemnat să o sune chiar în clipa 
aceea? Totul se potrivise atât de bine. În special felul lui de-a fi atunci 
când ea avea probleme. 

Dar... Bo? Să creadă că Dumnezeu îl adăugase pe lista persoanelor 
de care El Se folosea pentru a o consola? Singurul bărbat de care era 
atrasă în mai bine de cinci ani? Angajatul ei. 

EP 

Brusc, efectul acela neobișnuit pe care Bo îl avea asupra ei — 
pacea pe care o experimenta când se afla în apropierea lui — avu sens. 
Seninătatea lăuntrică pe care apropierea de el i-o oferea nu venea 
de fapt de la Bo, un om la fel de uman și fragil în el însuși ca și ea. 
Venea de la Dumnezeu și se transmitea prin cuvintele și ochii plini de 
compasiune ai lui Bo, prezența lui demnă de încredere, Duhul Sfânt 
din el. Dumnezeu îl folosea pe Bo drept mâinile și picioarele Lui. 

— Oh. Un oftat răsună din ființa ei. 

Totuși, nu era bine să se lase dusă de val prea tare. Ea trebuia să 
aibă grijă să nu-și imagineze lucruri care nu erau adevărate, numai 
pentru că așa spera și dorea. 

Apelul lui Bo putea fi o simplă coincidență. 
Numai că... 
Numai că ea nu credea în coincidențe. Nu atât de mult, cel puţin, 


pe cât credea în Dumnezeu. 


Stephen se considera expert la jocul de blackjack. El își pusese 
mintea la contribuţie și, când își punea mintea cu ceva, el devenea 
expert. 

De-a lungul ultimilor ani, câștigase mii de dolari la mesele de 
blackjack la fel ca asta, în cazinouri întocmai ca acesta — cu aerul lor 
purificat, pereţii fără ferestre și zgomotul de fundal alcătuit din voci 
ȘI jocuri mecanice. 

El era sigur că va câștiga runda asta. 

Jucătoarea a tras următoarea ei carte, apoi a trebuit să tragă din 
nou. Și din nou. 

O să ajungă falită, se gândi Stephen, cu multă satisfacție lăuntrică. 

În schimb, ea a întors un trei, ceea ce i-a dat nouăsprezece. Cartea 
ei a fost mai puternică decât cartea lui. 

Cu o față total inexpresivă, jucătoarea a tras fișicul lui de fise înspre 
ea. Și cu asta, ea a luat ultima dintre cele cinci mii de dolari cu care el 
jucase în seara aceea. 

Stephen nu afișă altă reacție decât dând din cap binevoitor. În 
sinea lui, explodă ca lava unui vulcan. 

Blonda de vârstă mijlocie, cu o bluză cu decolteu adânc, care stătea 
lângă el îl îngână înţelegător. 

— N-am noroc în seara asta, spuse el și îi oferi un zâmbet 
neputincios. 

— Lucrurile pot să se schimbe de-acum încolo, spuse ea, cu o 
expresie provocatoare. 

Ca și cum ar fi posibil. Ea era mult prea în vârstă pentru gusturile 
lui, ceva ce ar fi putut trece cu vederea dacă ar fi avut bani mulți. Dar 
judecând după poșetă, haine, bijuterii și conversaţie, n-avea dare de mână. 

— Scumpo, răspunse el, chiar dacă mi-am pierdut banii, am putut 
să stau aici cu tine mult timp. Ce poate fi mai bun decât asta? 

Fa se emoționă, ceea ce lui îi permise să se scuze repede și să plece. 
El se deplasă prin cazinou către parcare, uitându-se la ceas în timp ce 
mergea. Două și jumătate dimineaţa. Și cinci mii pierdute. Cinci mii! 

El strânse în mână brelocul de chei din buzunarul său atât de tare”, 
încât marginile ascuţite ale cheilor îi pătrunseră în piele. În sinea lui, 
o înjură pe ultima jucătoare. Nu ar fi fost deloc surprins să afle că ea 
trișase de îndată ce el se așezase la masă. 

Dezgustător cazinou. Promit pe panouri, pe internet și în reclamele 
TV că pun la bătaie milioane, dar orice prost știa că ei erau cei care 
făceau milioane. Lor nu le păsa decât de bani. Și de ei înșiși. 

Stephen luă liftul și cobori la nivelul 2. Un șir de mașini stăteau la 
locurile lor, tăcute și fără pasageri. Asigurându-se că nu-l vede nimeni, 
apucă capacul unui coş de gunoi metalic din apropiere și îl fixă cu 
privirea mult timp în vreme ce respirația îi deveni tot mai greoaie și 
furia îl copleși. Lovi cu piciorul coșul de gunoi, îl lovi cu genunchiul, 
îl lovi de mai multe ori, apoi îl aruncă cât de departe putu. Ateriză pe 
o parte cu un zăngănit metalic asurzitor care nu-i calmă deloc nervii. 

Fusese o noapte cu ghinion și o lună cu ghinion. Chiar dacă o 
parte din banii pe care îi jucase în acea seară îi luase de la Kelsie — 
una dintre fetele din Phoenix cu care se culca — o bună parte din ei 
fuseseră și ai lui. 

Câteva milioane de dolari nu mai erau suficiente așa cum fuseseră 
odată. Cu siguranță nu pentru cineva ca el. El nu era precum 
majoritatea bărbaților americani, o turmă de boi proști, mulțumiți cu 
o slujbă de birou, o canapea, fotbal la TV și pui la cină. El avea gusturi 
rafinate și inteligența de a aprecia lucrurile de calitate. 

În curând avea să aibă nevoie de mai mulţi bani. 

Și nu se îndoia că era în stare să facă rost de ei. 

Singura întrebare: 

Cum anume? 

n următoarele două săptămâni, o zi însorită din Texas, 

animată de o briză caldă, făcu loc următoarei, presărată ici și 

colo cu o furtună de primăvară îndeajuns de amenințătoare 
încât să-i înnebunească pe meteorologii locali. Ultimele zile de aprilie 
făcură loc începutului de mai. 

După deliberări serioase, Meg hotărî că vizitele ei la fermă nu 
prezentau niciun pericol și erau benefice pentru a le face în continuare. 
De trei sau patru ori pe săptămână, ea se ducea la gardul padocului. 
De fiecare dată, indiferent de oră sau de temperatură, indiferent dacă 
îl chema cineva sau nu, Bo își făcea aparitia. 

Cei doi stăteau de vorbă vreme îndelungată, uneori râzând ușor, 
alteori admirând caii în tăcere. Discutau despre copilăriile lor, armată, 
teologie, slujbele ei anterioare, Tulsa, Kentucky, cai. El îi spunea 
că lucrează prea mult. Ea îi zicea același lucru. Prietenia lui Bo și 
camaraderia lor o ajutară pe Meg. În acele momente de relaxare, 
stând la gard lângă el, înconjurată de natură, sufletul lui Meg începu 
să se vindece. 

Mulțumită lui Bo, Sadie Jo, Lynn, antrenamentele dese ale lui Meg 
pe bicicleta eliptică și, cel mai mult, datorită harului lui Dumnezeu, 

Meg începu să-și revină mental și emoţional. Atacurile de panică cu 
care se luptase de la moartea tatălui ei începură să se rărească. 

De fiecare dată când era împreună cu Bo, ea continua să simtă 
acea atracție reciprocă. Și totuși, amândoi, ca și cum ar fi semnat un 
act în faţa notarului, aveau grijă să nu spună sau să facă chiar și cel 
mai mic gest nepotrivit. Ei nu stăteau niciodată unul prea aproape de 
celălalt. Nu se atingeau niciodată. 

Meg nu se mai îngrijora — sau cel puţin nu se mai îngrijora prea 
des — că Bo putea să joace teatru. Ea nu uitase complet faptul că el 
avea multe de câștigat de pe urma afecțiunii ei, și că ar putea să se 
folosească de ea. Dar de fiecare dată când se gândea la asta, ideea 
părea din ce în ce mai absurdă. 

Atâta vreme cât ea își păzea inima și nu-și pierdea capul din cauza 
lui. Atâta vreme cât păstrau acea distanță respectuoasă între ei. Atâta 
vreme cât rămâneau prieteni și nimic mai mult... 

Atâta vreme cât respectau limitele, ea considera relația ei cu Bo 
drept o binecuvântare din partea lui Dumnezeu și nimic dăunător. 


E 


De-a lungul acelorași două săptămâni, Bo ajunsese să considere 
relația lui cu Meg drept ceva ce îl putea face să sufere enorm. Și totuși, 
la fel de sigur era că nu putea renunța la ea. 

Într-o seară după vizita ei de la fermă, el și-a parcat camionul în 
garajul casei lui, și-a luat cele două sacoșe de cumpărături și a intrat 
pe ușa laterală. Nu-i plăcea să facă cumpărăturile, așa că întotdeauna 
ajungea la magazinul Brookshire când avea nevoie urgentă de ceva, 
cum se întâmpla de fiecare dată când rămânea fără băutura răcoritoare 
Dr. Pepper. 

Bo a aprins lumina de la bucătărie și a pus sacoşele pe blatul 
Formica. După ce şi-a scos telefonul din buzunarul jachetei, îl puse 
în husa lui și porni piesa „Tomorrow“ a lui Chris Young. 

Începu să scoată mâncarea în timp ce recapitula în mintea lui toate 
detaliile conversației avute cu Meg. Cum se prezentase, lucrurile pe 
care le spusese, felul în care se uitase la el cu ochii aceia căprui deschis. 
Tinea mult la timpul petrecut împreună de fiecare dată când ea venea 

la fermă și petrecea fiecare minut din restul zilelor dorind ca ea să fie 
acolo. 

Când termină de scos cumpărăturile, se sprijini de masă, cu 
mâinile în șolduri și încruntat, fără un motiv anume. Fa avea să fie 
întotdeauna șefa bogată și el băiatul obișnuit de la ţară, angajatul ei. 
Pe această temelie, ei clădiseră o prietenie care ar fi durat numai atât 
cât ferma continua să funcţioneze și niciun minut mai mult. Trecuse 
o lună de când ea îi spusese că avea să-i închidă ferma. Mai rămâneau 
cinci luni, iar el nu reușise decât să recupereze puțin din datoria 
fermei. Nu făcuse un prea mare progres. 

Când era cu Meg, el încerca din greu să păstreze acea legătură 
profesională dintre ei. Nu numai că Meg îl angajase, dar ea și fusese 
rănită cumva și încă încerca să se pună pe picioare. Bo ştia foarte bine 
că ea se baza pe el să o trateze ca un gentleman. Ea ar fi stupefiată 
dacă ar afla cât de profunde erau sentimentele lui pentru ea. 

Chiar și în seara asta, după ce tocmai o văzuse și petrecuse timp 
cu ea, el simți puternic imboldul — așa cum simțea nevoia de mâncare 
sau somn — să o vadă din nou. 

William Cole s-ar fi răsucit în mormânt dacă ar fi aflat toate astea. 

Bo nu putea înţelege încă efectul pe care Meg îl avea asupra lui. 
Nu înțelegea sentimentele lui față de ea. De-a lungul anilor, își dăduse 
întâlniri cu multe femei și îi plăcuse sincer de fiecare dintre prietenele 
sale. Totuși, în cele din urmă, când venea vorba să le ia de nevastă sau 
să le lase, el le părăsise fără nicio problemă. 

Dar Meg? Numai simplul gând de a nu o mai vedea îi făcea inima 
să bată cu putere. Reacţia pe care ea o stârnea în el era nebunească, 
puternică, periculoasă și nu putea niciodată să acționeze în baza ei. 


E 


Amber Richardson luase multe decizii deplorabile în viața ei. De 
exemplu, părul tuns scurt în clasa a șaptea. Prietenul ei din clasa a 
noua, Justin. Prietenul ei din clasa a zecea, Robbie. Încercarea de a se 
califica drept majoretă, deși îi lipsea coordonarea fizică. Prietenul ei 
din clasa a unsprezecea, Chris S. Toate ocaziile când se îmbătase la 
petreceri și-și lăsase prietenii și mai beţi s-o conducă acasă. Prietenul 

ei din clasa a douăsprezecea, Cody. Momentele când îi vorbise 
obraznic tatălui ei, deși știa că și el avea să-i răspundă la fel de acid, 
însă mai tare, mai agresiv și mai dureros. Alegerea de a se duce după 
Cody în Lubbock în loc să stea acasă și să se concentreze pe studii. 
Sexul în afara căsătoriei. Decizia de a se muta împreună cu un grup 
de petrecărețe în Lubbock. Legătura ei cu Stephen. Modul neglijent 
în care folosise anticoncepţionalele. 

Totul prost. O mulţime de decizii proaste. 

Ultimii doi ani din viaţa ei fuseseră în special un maraton lung și 
greu. De multe ori se îndoise că ea și Jayden aveau să se descurce; se 
îndoise că nu era îndeajuns de puternică. Dar chiar acum, părea că ei 
doi puteau cumva să supravieţuiască. Deoarece în sfârșit îndreptase o 
decizie tâmpită. Decizia de a se muta acasă la Meg și de a-și schimba 
viața fusese cea mai bună alegere pe care o făcuse până atunci. 

Amber stătea călare pe un cal mare și negru cu Jayden în faţa ei în șa, 
mergând la pas în jurul uneia dintre pășunile de la Whispering Creek. 
Jayden nu mai călărise niciodată, dar asta nu fusese o problemă. El 
râse tot timpul de când începuseră să se miște, iar râsetul băiatului ei 
era cel mai dulce sunet pe care îl auzise Amber vreodată. Își îmbrățișă 
copilul și îndemnă calul să o ia la pas. 

Un licean roșcat pe nume Zach călărea împreună cu ei. El lucra la 
fermă și înșeuase caii. 

— Cum vă descurcaţi? întrebă el. 

— Bine. Amber nu avusese niciodată un cal al ei, dar în copilărie 
călărise cai de-ai prietenilor ei. 

— Arătaţi foarte stăpână pe dumneavoastră și Jayden pare să se 
distreze de minune. 

— Cu siguranță. 

În după-amiaza aceasta, norii de deasupra arătau pufoși, precum o 
frişcă pe care o presărase Dumnezeu. Aerul mirosea a iarbă proaspătă 
Și noi începuturi. 

Mersul calului făcea ca părul să i se miște în vânt. Pentru prima 
dată după mult timp, Amber nu mai trebuia să se îngrijoreze cu 
privire la lucrurile pe care nu le putea gestiona. 

Îi plăcea noua ei slujbă la firma de avocatură și chiar o simpatiza pe 
dădaca pe care o angajase în ultima săptămână. Cu ajutorul lui Meg, 

Sadie și Lynn, ea se hotărâse să angajeze o doamnă de cincizeci și 
ceva de ani, cu ochi blânzi și o personalitate plăcută, și care le spunea 
tuturor „drăguților“. 

Jayden ţipă încântat. 

Amber zâmbi. 

— Îţi plac caii, Jayden? 

El mângâie încântat coama calului. 

Când Meg îi spusese că Bo Porter îi invitase la fermă, Amber 
și-ar fi dorit imediat să-l poată aduce pe Jayden. Numai că nu avusese 
timp. Acum își dorea să fi venit mai dinainte. 

Fi trecură de marginea îndepărtată a pășunii, care îi îndreptă 
înapoi în direcția hambarului. 

— Se pare că a venit domnișoara Cole, zise Zach. 

Amber își miji ochii. Într-adevăr, o vedea pe Meg mergând alături 
de un bărbat până la gardul alb din lemn. 

— Să mergem să-i salutăm. 

— Da, doamnă. 

Caii lor traversară întinderea pășunii. Pe măsură ce Amber se 
apropia, ea văzu că Meg tocmai venise de la muncă. Purta costum, 
machiajul arăta ca și cum era făcut de un profesionist de pe coperta 
revistelor și cu siguranță că își îndreptase părul. Dacă Meg n-ar fi 
avut atât de mult bun simț și sensibilitate, ar fi putut avea cu siguranță 
propriul ei reality show la Bravo. 

Meg își înclină capul să se uite în sus a ei. 

— Arătaţi impresionant. 

— Mulţumesc, răspunse Amber. Lui Jayden îi place mult călăritul. 
Se distrează de minune. 

— Mă bucur foarte mult. Bună ziua din nou, Zach. 

— Bună ziua, domnișoară Cole. 

— Amber, îţi amintești de vărul meu Brimm Westfall? 

— O, sigur. Acum că se apropiase, Amber îl recunoscu pe bărbatul 
de lângă Meg. Îl cunoscuse de Paște. Era geniul matematicii și al 
computerelor. Mă bucur să te văd din nou. 

— Și eu. 

Cu înălțimea lui medie și trupul subţire, Brimm părea mai degrabă 
un puști de facultate decât un profesor universitar. Purta o pereche de 

ochelari șic, un tricou verde uzat de modă veche, blugi și o pereche de 
adidași de fotbal alb cu negru cu tălpi plate bronzate. 

— l-am explicat totul, spuse Meg, și a fost de acord să te ajute cu 
— ea se uită la Zach — ă... căutarea. 

— Serios? Amber se uită fix la Brimm. E grozav! Uau! Mulţumesc. 

El ridică din umeri. 

— Cu plăcere. 

— Voiaţi să... începeți acum? întrebă Amber. Jayden mormăi, 
informând-o că nu-i plăceau întreruperile, apoi arătă cu mânuţa 
înspre pășune. Am putea să ne dăm jos. 

— Nu, răspunse Brimm. E în ordine. Duceţi-vă și terminați runda. 
Părul lui castaniu și drept îi cădea peste fața ascuţită, dar plăcută. 

— V-ar plăcea să călăriți cu noi? întrebă Amber. 

— Eu nu, răspunse repede Meg. 

— Îhmm... Brimm își ţuguie buzele, gândindu-se la ofertă. 

— Stii să călărești? îl întrebă Amber. 

— Cât de cât. 

— Atunci haide! 

— Puteţi să-l călăriți pe Huck de aici, se oferi Zach. El se dădu jos 
și trecu hățurile peste capul calului. 

— Aceștia sunt caii de rasă care fac parte din afacerea cu curse și 
de prăsilă? îl întrebă Brimm pe Zach. 

— Nu, domnule. Domnul Cole îi păstra pe acești cai pentru el și 
prietenii săi. Huck e foarte blând. Aţi dori să încercaţi? 

— Ei bine, de ce nu? 

— Deoarece ţi-ai putea rupe toate oasele, șopti Meg. 

Brimm îi zâmbi repede lui Meg, apoi intră pe pășune și încălecă. 
Zach se scuză și plecă să aducă un alt cal din hambar. 

— Eşti gata? Amber îl întrebă pe Brimm. 

El dădu din cap, iar ei plecară împreună la plimbare. 

Meg îi privi pe Amber, Jayden și Brimm îndepărtându-se. 
Jayden ţipă de plăcere și își lovi piciorușele, ceea ce o făcu pe Meg să 
zâmbească. 

Acesta era un alt hambar, pe lângă cel pentru iepe de prăsilă, pe 
care îl vizita Meg de obicei, și totuși clădirea în sine și aranjamentul 
padocurilor și al pășunii erau aproape identice. 

Fa își puse ochelarii pentru a vedea mai bine priveliștea din fața 
ei și apoi se relaxă în locul ei cunoscut și confortabil de la gard. Din 
fericire, ea supraviețuise până într-o nouă după-amiază de vineri, ceea 
ce însemna că se putea bucura de două zile înainte să se întoarcă la 
muncă la Cole Oil. 

Zach se întoarse cu un alt cal și se alătură celorlalți. Înainte ca 
grupul să fi înconjurat o dată padocul, Meg auzi pași care se apropiau. 

Stia cine se apropia dinainte de a se uita să-l vadă, deoarece 
stomacul îi fremăta de emoție. Se uită în spate, și era el. 

Bo. 

Veni înspre ea purtând pălăria lui de paie Stetson, blugi, ghete de 
rodeo și un tricou alb sub jachetă bej din velur, cu un guler din blană 
de oaie. Zâmbi tot mai larg pe măsură ce se apropie. 

— Bună, zise Meg. 

— Bună, răspunse el, apoi se opri brusc. Ţi-e frig? O să mă duc să 
mă uit prin hambar. Cred că pot să-ți găsesc ceva — 

— E în regulă. 

— Nu durează mult. El se întoarse, apoi dispăru în hambar. 

Fa fluieră ușor. De ce trebuia el să arate așa tot timpul? Ca un tip 
dintr-o reclamă de succes? 

Mătușa Pamela o sunase mai devreme în dimineața aceea să stea 
de vorbă despre petrecerea de logodnă a Tarei, care se apropia cu 
repeziciune. Ea îi reaminti lui Meg să aducă un invitat. Dacă Meg 
trebuia să roage pe cineva să o însoțească la petrecere, ceea ce era 
evident, ea voia să-l roage pe Bo. În primul rând, arăta ca un tip 
dintr-o reclamă. În al doilea rând, el ar fi făcut ca seara să treacă 
bine pentru ea. În al treilea rând, planul ei de rezervă era domnul 
Son. 

Din păcate, ea nu știa cum să facă să-l roage pe Bo să o însoţească 
la ceva care părea o întâlnire fără să-i dea o impresie greșită. 

El se întoarse și îi dădu un pulover portocaliu din bumbac pe care 
scria PUNEŢI-LE COARNE. 

— Cred că-ți vine. 

— Mulţumesc. Puloverul avea să-i strice ţinuta, dar ea nu protestă 
pe tema asta, așa că îl puse pe ea. 

— Bănuiesc că nu ai venit aici la o lecţie de călărie. 

— Ca să ştii și tu, n-am uitat de lecţiile noastre de călărie. O să te 
anunț când mi-am făcut destul curaj. 

— Te rog. Voi fi pregătit. 

Grupul de călăreți se apropie de ei și îl salutară pe Bo. 

— Se pare că știi să ai grijă de oamenii aceștia, îi spuse Bo lui 
Zach. 

— Da, domnule Porter, băiatul răspunse respectuos. 

— Ne distrăm de minune, îi spuse Amber lui Bo. Mulţumesc 
foarte mult pentru invitație. 

— Oricând, eşti bine-venită. 

— Eu şi Brimm vorbeam despre mâine seară. Amber îl mută pe 
Jayden în poala ei. Sadie Jo vrea să aibă grijă de el în locul meu, dar nu 
știu sigur ce să fac în Holley în marea mea seară în oraș. 

— Ce îţi place să faci? întrebă Bo. 

— Fi bine, n-am mai fost acolo de ceva vreme, dar îmi place 
muzica country. Există ceva asemănător aici? 

— Da, este un loc numit „Deep in the Heart“ la marginea orașului. 

Atenţia lui Amber se mută asupra lui Meg. 

— Ţi-ar plăcea să mergi cu mine, Meg? Desigur că probabil ai 
deja planuri... 

În decursul ultimilor cinci ani, planurile de la sfârșit de săptămână 
ale lui Meg includeau în principal pisica, o baie și o carte. 

— Mă tem că am dansat în stil country numai de vreo două ori, 
doar în timpul facultăţii, și asta pentru că prietenii ei insistaseră. 
„Deep in the Heart“ părea ultimul loc din Holley în care ea s-ar fi 
dus de bunăvoie. 

— E în ordine dacă nu ai prea multă experiență, o asigură Amber. 
Ce zici? 

— Îmm... 

— Te rog? O să ne distrăm. 

Fa nu suportă să tergiverseze răspunsul și nici nu voia să o lase pe 
Amber să frecventeze localul acela de una singură. 

— Cred că aş putea să merg. 

— Dar voi? Amber se uită la Bo și Brimm. Dacă veniţi și voi, eu 
și Meg n-o să trebuiască să tocmim băieți de-ai locului ca să ne ţină 
companie. 

Meg nu avea absolut nicio intenţie de a tocmi vreodată băieți 
de-ai locului care să danseze cu ea. 

— O să fiu acolo, spuse Bo. 

Slavă Domnului, se gândi Meg. 

Toată lumea se uită la Brimm. Meg era sigură că el avea să refuze 
invitaţia. Nu ţinea deloc ritmul la dans. 

Brimm ridică din umeri. 

— Ei bine, de ce nu? 

— Deoarece ai putea să-ți rupi toate oasele, răspunse Meg. 

Sâmbătă, Meg se sechestră în casa de oaspeți și se uită pe fișierele 
Cole Oil de pe computer. După-amiază târziu, se opri și se îndreptă 
spre sala de gimnastică de acasă a tatălui ei, hotărâtă să dea jos cât 
de mult surplus de apă putea. Nu era sigură ce înseamnă termenul 
surplus de apă. Și nici nu ştia cât de multă apă avea în organism o 
persoană cu greutatea ei. 

Cu siguranță că multă, se gândi ea cu năduf, deoarece transpirația 
era singura ei speranță de a încăpea în cea mai strâmtă pereche de 
blugi ca să iasă cu Bo în oraș. 

Fa se puse pe bicicleta eliptică și se apucă de treabă. Sesiunile ei 
cardio erau tot atât de dificile, deși ea avea o practică regulată acum. 
O storceau de puteri de fiecare dată. Fa își forță trupul, ignorând 
protestul mușchilor și al inimii. 

De asta oamenii renunță prea devreme. Rezistă, Meg. O să-ţi facă 
bine. Ea continuă hotărâtă. Te ajută cu anxietatea. Și în cele din urmă o 
să te descurci tot mai bine. 

Meg decise ca azi să-și termine pentru prima dată exercițiile cardio, 
apoi să încerce ridicarea de greutăți. Căutase pe internet și găsise un 
dispozitiv de ridicare a greutăților pentru femei și îl achiziționase. 

Odată ce termină exercițiul de pe bicicleta eliptică, se târî 
până la minifrigider, îl deschise și scoase o apă îmbuteliată. Reciti 
instrucţiunile de ridicare a greutăţii, selectă greutatea recomandată 
pentru un începător, se puse pe o bancă și, cu mult scepticism, încercă 
ceva numit presa pentru piept. 

Oare făcea bine exercițiul? Împingea greutăţile în sus înspre tavan. 
Amintindu-și de mișcările pe care le văzuse pe internet, făcea tot 
posibilul să imite modelul. 

După opt prese pentru piept, mușchii începură să o ardă. Își 
imagină blugii și astfel se motivă să continue. Cu o expiraţie dureroasă, 
ridică din nou greutăţile. 

De îndată ce termină setul, Meg se ridică în capul oaselor și își 
îndepărtă o şuviță de păr din ochi. 

Slavă Domnului că Bo fusese de acord să le însoțească pe ea și 
pe Amber în seara asta. Meg nu se simţise niciodată în largul ei în 
preajma străinilor, dar, cu Bo alături, avea să fie în regulă. Faptul că el 
îi era alături, avea puterea de a transforma un potențial coșmar în ceva 
ce putea fi chiar... plăcut? 

Revăzu instrucţiunile, apoi începu să facă genuflexiuni. 

Nu era corect, bineînțeles, să-și pună speranţele în Bo. În primul 
rând, pentru că probabil el avea multe cunoștințe la „Deep in the 
Heart“ și Bo ar fi putut și să socializeze cu ei și să o lase singură 
intervale lungi de timp. Ceea ce era firesc, la urma urmei. Sau... putea 
să o placă pe Amber. 

Sau, își reaminti ea, putea să fie minunat. Și tu o să te simți minunat. 

Mai ştii cum este să te simti minunat, Meg? 

lanul lui Meg de a vizita localul „Deep in the Heart“ îl dădu 

peste cap pe Bo. El stătuse ca pe ace toată ziua din cauza 

asta, și acum, în timp ce o aștepta afară, așa cum conveniseră, 
îngrijorarea îi spori. 

Bo privi cum câteva mașini se opriră în parcarea întunecată, 
luminată numai ocazional de niște felinare. Oamenii se perindau pe 
lângă el înăuntru, vorbind șoptit. Îi recunoscu pe cei mai mulți dintre 
el. 

În cele din urmă, Mercedesul lui Meg ajunse în parcare. Instinctele 
lui se fixară asupra mașinii, și el se îndepărtă de locul unde stătuse, 
sprijinit de camioneta lui. 

Când Meg păși în aerul nopții, dispoziția lui se strică cu totul. Ea 
îi amintea de Sandy din scena finală din filmul Grease. Ea purta o 
pereche de blugi care ar fi trebuit să fie interziși, un tricou negru sub o 
jachetă neagră din piele care i se mula pe corp şi o pereche de ghete în 
valoare de 1500 de dolari. Bo intui că Meg petrecuse și mai mult timp 
aranjându-se, deoarece machiajul ochilor era mai întunecat. Părul era 
mai voluminos. Era atât de frumoasă că aproape te durea sufletul, și 
fiecare bărbat din local avea să o remarce. 

Amber și Meg se apropiară de el. 

— Bună seara, zise el. 

— Bună, Bo. Amber îl privi încântată. Trecuse ceva vreme de când 
Amber avusese timp doar pentru ea. Și era destul de vizibil acest 
lucru. 

— Arăţi bine, spuse Meg. 

— Mulţumesc, răspunse el. 

— Și tu la fel. 

— Nu pare că port un costum de Halloween? 

— Nu. 

— Sigur? 

— Sigur. 

— Brimm e pe drum, spuse Amber. 

— Ne-a spus să intrăm, iar el o să se întâlnească cu noi înăuntru. 

— Să intrăm atunci. Bo le deschise ușa femeilor, le urmă în holul 
de la intrare și achită taxa pentru ei trei și le escortă înăuntru. Bo 
mai fusese la „Deep in the Heart“ de nenumărate ori. Tavanul jos, 
iluminatul slab, mirosul slab de tutun, luminile strălucitoare de neon 
din spatele barului lung — toate îi erau bine cunoscute. 

Ce era cu emotia asta întunecată în sufletul lui? Nu știa. 

Versiunea piesei „Beer For My Horses“ a formaţiei de pe scenă 
umplu atmosfera. Bo își ridică vocea ca să fie auzit. 

— Vreţi ceva de băut? 

— O, da, răspunse Amber. O Cola dietetică pentru mine, te rog. 

— Și tu? O întrebă el pe Meg. 

— Apă îmbuteliată? 

Alegerea ei îl linisti. 

Femeile îl urmară pe Bo la bar. În vreme ce barmanul căuta apă 
îmbuteliată, ceea ce probabil era o comandă neobișnuită, Bo simți 
cum bărbaţii din încăpere deveniseră interesați de Meg. Presiunea lui 
arterială crescu. 

Hoarda de vlăjgani se ţinu departe îndeajuns de mult cât Bo 
să apuce să plătească. Apoi le-a condus pe femei la o masă înaltă 
dintr-un colț întunecos. 

În jurul lor, câteva persoane își dădură capul pe spate, își ridicară 
paharele și îngânară versurile refrenului melodiei... 

— Ţi-e foame? o întrebă el pe Meg. 

— Putin, poate. Deschise capacul de la sticla cu apă. Mulţumesc 
pentru apă și pentru că ai plătit pentru noi. 

— Nicio problemă. Era dificil să se înțeleagă pe fundalul muzicii 
date la maximum, așa că s-au rezumat să-i privească pe dansatori cum 
se mișcau pe ringul de dans din lemn tare. 

Bo fu cuprins de îngrijorare. Nu era bine că Meg se afla aici. Ea 
era una dintre cele mai bogate femei — poate cea mai bogată, din câte 
știa el — din statul Texas, și era fără apărare chiar lângă el. 

El nu era obișnuit să aducă pe cineva atât de rafinată ca Meg 
într-un local ca acesta. De-a lungul săptămânilor în care o cunoscuse, 
ajunsese să înțeleagă destul de bine ce femeie aleasă era Meg. Ea 
valora mult mai mult decât banii tatălui ei, pur și simplu datorită 
faptului a cine era ea. Și de asemenea cine era ea... pentru el. 

El ar fi putut pur și simplu să aducă un diamant nepreţuit în 
încăpere și să-l arunce pe scenă. 

Credea cu sinceritate că locul ei nu era aici. Niciunul dintre 
oamenii de aici, inclusiv el, nu erau îndeajuns de buni pentru ea. Nu 
avea de unde să știe ce puteau face oamenii de îndată ce s-ar fi aflat 
cine este ea. De ce nu era însoțită de gărzi de corp? 

Meg și Amber își plecară capetele, spunându-și lucruri pe care el 
nu le auzi. Atenţia lui era fixată pe mulțime. 

Sean și Brady, doi tipi care fuseseră la școală cu fratele lui, Ty, 
îl văzură și se îndreptară spre el. Amândoi erau niște pierde-vară 
încrezuți după care femeile din Holley erau înnebunite. 

— Salutare, Bo, spuse Sean. Ce mai faci? 

— Bine. 

— Mă bucur să te văd în seara asta aici. Privirea lui se mută de la 
Bo la Amber și Meg. 

Bo intră imediat în defensivă. 

— Pe cine ai adus cu tine? întrebă Sean. 

Bo le prezentă pe femei. 

— Meg Cole? Sean ridică din sprâncene. 

— Acea Meg Cole? 

— Nu știu la ce te referi, spuse Meg. 

Bo își încleștă dinții. 

— Unica şi inegalabila Meg Cole? întrebă Sean. 

— Sunt sigură că există multe femei cu numele acesta. 

— Nu și în Holley, spuse Sean. În părțile astea, e numai una. 

Meg se jucă cu partea de jos a cercelului, iar Bo știa că asta însemna 
că Sean o făcea să se simtă inconfortabil. El se aplecă spre ea. 

— Te simţi bine? 

— Eu... 

Brady o escortă pe Amber la ringul de dans. 

— Vrei să li te alături, Meg Cole? Sean rânji convingător şi îi 
întinse o mână. 

Bo abia reuși să se stăpânească ca să nu facă sau să spună ceva 
nepotrivit. El nu avea niciun drept să ia decizii în locul ei. Era 
angajatul ei. 

Meg își mușcă obrazul. 

— Bine. 

Bo rămase înghețat pe loc în timp ce Sean o luă pe Meg și o duse 
pe ringul de dans. Cuprins de o mânie surdă, el privi cum degetele 
altui bărbat se încolăciră în jurul ei și cum mâna altuia o tinu de 
mijloc. El nu mersese niciodată mai departe de o simplă strângere 
de mână. 

Meg reuși să danseze grațios, cu fața în jos și întoarsă într-o parte, 
în timp ce Sean vorbea cu ea. Cântecul era de nesuportat. Părea că nu 
se mai termină. 

Deodată, Bo își aminti de multele ocazii când călărise la 
Whispering Creek cu tatăl său în perioada adolescenței. John 
Porter crescuse cai de rasă și de rodeo. Dar mai era cunoscut în tot 
nordul Texasului drept expert în dresajul cailor. Cu mult înainte 
ca William Cole să se fi decis să deschidă o fermă de cai de curse, 
el deținuse un hambar cu cai de călărit. ÎI consulta pe tatăl lui Bo 
de fiecare dată când se gândea să cumpere un cal sau când avea o 
problemă cu unul dintre animalele sale. Bo îl însoţise pe tatăl său de 
multe ori la Whispering Creek, iar tatăl lui îi spusese mereu același 
lucru. 

— Familia Cole, îi spunea tatăl lui în felul său liniștit și rar, merită 
cel mai mare respect al nostru. Mă înţelegi, fiule? Domnul Cole are 
multe realizări. Foarte multe. Nu vorbi cu dumnealui neîntrebat. Și 

dacă domnul Cole îți adresează o întrebare, să nu cumva să aud că nu 
i te adresezi cu apelativul domnule. 

La vremea aceea, Bo nu avusese nicio problemă cu acceptarea 
acestei stări de lucruri. William Cole fusese un om de afaceri redutabil, 
un multimilionar, născut într-o familie de petroliști. Bineînţeles că el 
era cineva, pe lângă Bo Porter din Holley, Texas, ale cărui singure 
realizări erau notele mediocre și poziția lui de apărător în cadrul 
echipei de fotbal din Plano East. 

După terminarea liceului, nu avură bani pentru facultate, așa că Bo 
și frații lui urmară toți tradiția familiei lor și se înscriseră în armată. 
Abilităţile de călărie ale lui Bo se dovediseră a fi de mare ajutor. Ca să 
fie sincer, lui Bo nu-i prea păruse rău de faptul că nu avea o educaţie 
mai aleasă. Nu-i văzuse rostul. Nu avusese de ce să se simtă rușinat 
din cauza asta. 

Până acum. 

În toată viața lui, nu-și conștientizase lacunele mai puternic decât 
în acel moment, stând singur într-un colț întunecat din „Deep in the 
Heart“, privind-o pe Meg cum dansează. El era un puști din clasa 
de mijloc dintr-un orășel care nu avea alte cunoștințe decât despre 
război și cai. Dacă el și Meg ar fi trăit cu cinci sute de ani în urmă, ea 
ar fi fost o contesă, iar el ar fi fost tipul care lucra în grajd, potcovind 
caii. Slujitorul ei. 

Așa stăteau lucrurile. Dar, spre deosebire de perioada adolescenței, 
lui nu-i mai era acum ușor să accepte prăpastia dintre ei. 

Cântecul se sfârși, iar Sean se apropie mai mult de Meg ca să-i 
spună ceva. Fără îndoială că o invita la un nou dans. 

Bo făcu o jumătate de pas înainte — 

Meg dădu din cap și arătă înspre locul unde stătea el. 

Bo respiră din nou. 

Ei se întoarseră. Când ajunseră la masă, Meg se uită în sus la el și 
apoi repede în altă parte. 

— Mă duc să aduc ceva de băut, spuse Sean. 

— Ai nevoie de ceva? 

— Nu, mulțumesc, răspunse Meg. 

— Să-mi spui dacă te răzgândești în privința unui nou dans. 

Fa încuviință, iar el se îndepărtă. 

Meg se întoarse spre Bo și se ridică pe vârfurile picioarelor, 
vorbindu-i la ureche lui Bo. 

— Nu vreau să dansez cu necunoscuţi. Pur și simplu... nu mă 
pricep la chestiile astea. Dacă mă mai roagă cineva, te deranjează dacă 
le spun că sunt împreună cu tine? Ca scuză? 

Slavă Domnului! El se trase înapoi și întâlni privirea ei rușinată. 

— Nu mă deranjează câtuși de puțin. 

— Apreciez. 

Se mai interpretară numai două piese până când următorul tip își 
încercă norocul. Tatăl acestuia era proprietarul hotelului din piață. 

— Mulţumesc pentru invitație, răspunse Meg. Dar sunt împreună 
cu Bo aici, în seara asta. 

Zvonurile circulau repede în Holley. Meg Cole era rezidenta lor 
milionară și, de asemenea, cineva pe care lumea nu prea avea ocazia 
să o vadă. Vestea că fusese la barul „Deep in the Heart“ avea să fie un 
bun subiect de bârfă. Faptul că refuzase tipi pentru că era împreună 
cu Bo Porter? Informația asta putea să ajungă la urechile angajaților 
săi în mai puțin de jumătate de oră. 

El avea să se găsească în mijlocul unor discuţii aprinse din cauza 
asta. 

Chiar și așa, el avea să înfrunte controversa. Prefera să facă asta, 
decât să o privească pe Meg cum dansează toată seara cu un alt bărbat. 


BE 


Trebuie să fie un bărbat cu totul deosebit acela care se îmbrăcase la 
patru ace ca să iasă în oras într-o sâmbătă seara, se gândi Meg. 

Spre deosebire de ea, Bo arăta atrăgător tot timpul. Atrăgător 
într-un simplu tricou alb. Atrăgător în timp ce avea grijă de un 
preşcolar. Atrăgător în hainele de muncă. Atrăgător la sfârşitul unei 
zile de lucru. Şi atrăgător, aşa cum se putuse vedea, în timp ce le 
escorta pe Amber și pe Meg la un bar de muzică country. 

El purta o cămașă de un alb strălucitor, mult mai formală decât 
orice purtase el înainte. Îi venea perfect și i se mula bine pe spate. Albul 
strălucitor al materialului făcea ca pielea lui să pară mai bronzată, iar 
ochii lui cenușii mai strălucitori. 

De fiecare dată când se aplecase ca să vorbească cu el, ea simţise 
un iz de colonie picantă. Aroma îndrăzneață o făcu să-și dorească să-i 
miroase gâtul. 

Doamne, își pierdea minţile! Avea douăzeci și opt de ani. Nu se 
mai simțise atrasă de vreun bărbat de ani de zile. Și acum, deodată, 
fusese copleșită de o atracţie totală față de Bo Porter. De când îl 
zărise în parcare, mai devreme, toate simţurile îi erau sensibilizate în 
prezența lui. 

Formaţia începu un cântec mai lent, mai dulce. Un alt bărbat o 
invită la dans și, din nou, ea îl folosi pe Bo drept scuză. 

N-ar fi vrut să accepte să danseze nici cu primul cowboy care o 
invitase, dar pentru că avea un bun simț educat nu vrut să-l refuze 
fără temei. Deci, ca fire slabă ce era, acceptase, după care îi păru 
rău. 

Meg fusese dintotdeauna o introvertită. O parte a disconfortului 
ei în preajma străinilor izvora tocmai din faptul acesta. Cealaltă parte 
izvora din experienţele ei. Din cauza tatălui ei și a banilor lui, oamenii 
o priveau ca pe o ciudățenie. Într-o încăpere plină de rațe, ea era 
lebăda. Din cauza aceasta devenise foarte sensibilă când îi vedea că 
oamenii se uitau la ea și șușoteau, judecându-i înfățișarea. 

Trebuia să înveţe să depășească faza asta. Putea să fie mai 
susceptibilă de-atât? Cel mai probabil, nimănui de-aici nu-i păsa cine 
era sau cum arăta. 

— Te distrezi? o întrebă Bo. 

— Da. Mă distrez privindu-i pe alţii. Tinere purtând blugi, 
lănţișoare subțiri, centuri cu ţinte și bluze cu decolteu larg dansau 
în braţele unor cowboy drăguți cu pălării marca Stetson și Ariat. 
Cupluri de vârstă mijlocie care păreau că erau împreună de zeci de ani 
se perindau și ei pe ringul de dans. Și câțiva suburbaniști, îmbrăcați 
mai nonconformist decât cei de la țară, se pare că veniseră până acolo 
din Plano sau Allen. 

Deodată, apăru Brimm. Meg îi făcu cu mâna și el veni la ei, 
cu mâinile în buzunare. Brimm evitase ținuta western şi optase în 
schimb pentru niște pantaloni kaki și un tricou galben cu un desen 
cu Pac Man în față. 

Meg îl îmbrățișă scurt. 

— Ai întârziat din cauză că te-ai blocat rezolvând o ecuaţie 
imposibilă la matematică? 

— Meg. Elo privi uşor sarcastic. Ştii că eu rezolv ecuații imposibile 
numai în timpul săptămânii. Am jucat Xbox Live. 

— Aha. 

Brimm îl salută pe Bo, apoi se uită în jurul lui. 

— Drăguţ local. Unde este Amber? 

— Uite acolo, Meg arătă înspre cei care dansau. 

— O văd, spuse Brimm. 

Și Amber îl zări. 

— Brimm! 

El o salută cu două degete. 

De îndată ce se termină cântecul, Amber veni la masa lor. Ea îi 
zâmbi lui Brimm ușor stânjenită, cu părul dezordonat după atâta 
dans. 

— Eşti pregătit să dansezi? 

— Sper că nu aveți de gând careva să mă filmaţi și să puneţi 
postarea pe Youtube, astfel încât toată lumea din America să râdă de 
mine mâine? 

Fi dădură din cap că nu. 

— Atunci cred că o să dansez. Cel puţin, cei de aici vor avea parte 
de o priveliște pe cinste. 

Amber îl trase pe ringul de dans. 

Când Brimm a încercat să țină ritmul pe melodia lui Garth Brooks, 
Callin Baton Rouge, Meg nu se putu abține să nu râdă. Brimm fusese 
dintotdeauna vărul ei preferat: calm, loial, inteligent, cu un bun simț 
al umorului. Dar, din păcate, vărul ei preferat se mișca precum un pui 
de girafă. 

— Credeam că este texan, șopti Bo. 

— Și bărbaţii din Texas ar trebui să știe să călărească, să vâneze, să 
joace fotbal și să danseze. 

— Ei bine, da. El se uită amuzat la ea dintr-o parte. 

— Brimm nu poate face nimic din toate astea. El a mers la o 
școală privată pentru băieți din Dallas care avea o echipă de lacrosse. 

Sprâncenele lui Bo se lăsară în jos a dezgust. 

— Lacrosse? 

— A jucat lacrosse câțiva ani și la Institutul de Tehnologie din 
Massachussets. Deci se poate spune că este un texan atipic. 

— Trebuie să fii un dansator prost ca să mergi pe calea asta? 

— Da, confirmă Meg. Foarte prost. 

Cântecul se termină, iar Brimm ridică din umeri și Amber chicoti 
și îl bătu pe braţ consolator. 

— Hopa! spuse Bo. 

Meg urmă privirea lui Bo și văzu o adolescentă deosebit de 
frumoasă, cu părul lung și negru, cu ochi albaștri deschis și un costum 
de piele neagră din cap până în picioare. Fata s-a îndreptat țintă spre 
ei, s-a uitat întâi la Bo, apoi la Meg, apoi din nou la Bo. 

— Ai vreo nouă iubită despre care nu mi-ai spus? 

Meg se crispă. 

— Suntem prieteni, răspunse Bo. 

Fata păru sceptică. 

— Meg, spuse Bo, ţi-o prezint pe sora mea, Dru. Dru, domnișoara 
este Megan Cole. 

— Pe bune? Ochii lui Dru luciră. Megan Cole? Proprietara cailor 
de la Whispering Creek? 

— Da. 

— Te-ar interesa să mi-i vinzi ieftin? Mi-ar plăcea să o fac pe ṣefa 
cu fraţii mei mai mari. 

Meg râse surprinsă. 

— Gata, o avertiză Bo pe Dru. El îi luă sticla de bere pe care o 
ținea în mână și o puse pe masă. Eşti minoră. Cine ţi-a cumpărat 
asta? 

Fa își dădu ochii peste cap. 

— Ce contează? Sunt vreo douăzeci de tipi aici care mi-ar 
cumpăra bere. 

— Nu și cât timp sunt eu aici. Tata știe unde ești? 

Fa ignoră întrebarea și șterpeli sticla de pe masă. 

Bo i-o luă din nou, de data asta ţinând-o strâns în mână. 

— Spune-mi că n-ai venit cu motocicleta până aici — 

— Ce altceva pot să conduc? Nu pot să conduc mașina pentru că 
sunt pedepsită. 

— Doamne, Dru. Ţi-ai pus casca — 

— Ei bine, îl întrerupse Dru pe un ton voios, mi-a făcut plăcere 
să vă văd. Mă duc să joc biliard. Ne vedem mai târziu. Ea îi făcu cu 
ochiul lui Meg, s-a întors pe vârfuri și a dispărut în mulțime. 

— Sora ta, spuse Meg. Dru Porter avea acea alură impunătoare, 
acea îndrăzneală încăpățânată care era de obicei caracteristică 
personajelor de film interpretate de Angelina Jolie. 

— Sora mea. 

— Câţi ani are? 

— Optsprezece, și sper să apuce nouăsprezece. 

— Trebuie să fie distractiv să fii fratele ei mai mare. 

— E un coșmar. Intră dintr-un bucluc în altul. 

Formaţia începu un cântec care te făcea să vrei să fredonezi și să 
baţi din picior. Meg bătu darabana pe masă în ritmul muzicii. 

— Îţi place asta? întrebă Bo. 

Fa încuviință din cap. 

— Ştii că — și expresia îi deveni ușor ironică — s-ar putea să fie 
nevoie să dansezi cu mine de vreo două ori. 

Fa își ascunse pe jumătate satisfacția la un astfel de gând, luând o 
gură rapidă de apă. 

— De ce zici asta? 

— Ca să pară că spui adevărul când zici că ești aici împreună cu 
mine. 

— Chiar crezi că asta va trebui să fac pentru a-mi dovedi spusele? 

— Îmi pare rău, dar mi-e teamă că da. 

— Un preţ mare. 

— Foarte mare. 

— Ei bine, Ioana D'Arc s-a sacrificat pe sine. Și eu voi face la fel. 

Un zâmbet se ivi pe buzele lui. Își puse o mână pe spatele ei și o 
conduse pe ringul de dans. Ajunși acolo, el o cuprinse în brațele lui 
cu ușurință, o mână puternică luând-o pe a ei, și alta, în jurul taliei ei. 
Nasul lui Meg ajungea aproape de umărul lui. 

— Eşti pregătită? o întrebă el. 

Tonul lui era plin de respect, însă inima ei bătea cu putere. 

— Pregătită. 

El o conduse lin, cu graţia unuia care făcuse asta toată viața. Cu 
fiecare pas, ea devenea din ce în ce mai conștientă de prezenţa lui 

fizică. Faptul că-l ținea de mână, că se mișca atât de aproape de el, 
că-i simțea căldura și tăria, toate îi luau răsuflarea. Meg nu a realizat 
niciodată până acum că o apropiere atât de simplă putea fi atât de 
puternică. 

Sesiză că și Bo se străduia să-și controleze reacțiile. El își plecase 
capul asupra ei, dar ea nu avu curajul să se uite în sus la el. Dacă ar 
fi făcut-o, nu doar că fețele lor ar fi fost numai la câțiva milimetri 
distanță, dar se temea și de faptul că el i-ar fi putut citi tandrețea din 
ochi. 

Când se termină cântecul, Bo nici măcar nu încercă să o ia de pe 
ringul de dans. 

— S-ar putea să nu fie de ajuns doar acest dans. El ridică din 
umeri, cerându-și scuze. 

— Pe cine vreau eu să păcălesc? răspunse ea. Un singur dans 
probabil că n-o să-mi dovedească spusele. 

— Corect. 

— E o tortură, spuse ea. Un alt cântec începu, și un fior de plăcere 
imensă îi străbătu trupul. 

— Tortură curată. 

Ei discutară tot felul de amabilități în timp ce dansară de vreo 
câteva ori. Apoi Meg, Bo, Brimm și Amber împărțiră o comandă de 
nacho, după care se întorseseră pe ringul de dans. 

Lui Meg îi era greu să-și ascundă zâmbetele amuzate care tot 
amenințau să o cuprindă. Nicio grijă în legătură cu seara asta nu se 
materializase. Bo nu o lăsase singură toată noaptea, nici măcar o dată 
și cu siguranță nu pentru a dansa cu alte femei. El o trată pe Amber 
cu politețe, dar nu se arătă interesat de ea. Nu băuse nimic, cu atât 
mai puțin să se îmbete. 

Când formaţia luă o pauză, Meg se duse repede la toaletă. La 
ieșire, îl găsi pe Bo aşteptând-o. 

— Pot să-ţi aduc ceva? întrebă el. 

— O nouă sticlă cu apă ar fi grozav. 

La ora asta din noapte, o mulțime mult mai numeroasă era la bar 
decât atunci când veniseră ei. Bo trebuia să-și exercite atât răbdarea, 
cât și mușchii numai ca să apuce să-i plaseze comanda. 

În timp ce Bo intră în mulţime, Meg reveni. Ea se uită în jurul 


146 


Trima mea îti ti 
ei și, din greșeală, întâlni privirea lui Sean, partenerul ei de dans de 
mai înainte. Deși ea privi repede în altă parte, el veni la ea. Doi dintre 
amicii lui îl urmară. 

— Bună din nou. Sean o privi cu niște ochi aprinși, neatent. Se 
vedea clar că se înfruptase prea mult din bere și din admirația arătată 
de amicii lui de când vorbiseră ultima oară. 

— Bună. 

— Vrei să dansăm din nou? întrebă el. 

— Nu, mulţumesc. 

— Haide, frumușico. El își deschise larg braţele. Nu musc. 

— Fermecător. Ea îi zâmbi crispat. 

— Încă unul, o îndemnă el. 

— Nu, mulțumesc. E în ordine. Ea se uită după Bo. Atenţia 
lui fusese concentrată asupra barmanului, dar își întoarse imediat 
privirea, ca și cum simţise că ea avea nevoie de el. 

— Doamna nu vrea să danseze cu mine, băieţi, le spuse Sean 
amicilor lui. Ce să fac? 

Brady, cel cu care dansase Amber, își mestecă îmbucătura din gură. 

— Probabil că se crede prea bună pentru noi. 

— Sunt convins că așa este. Rânjetul lui Sean se făcu tot mai mare. 
Cred că asta e. 

— Nu gândesc deloc așa ceva. Unde era Bo? Acolo. Slavă 
Domnului, zise Meg, făcându-și drum în direcția lui. 

— O să mă inviţi odată la Whispering Creek, Meg Cole? întrebă 
Sean. Toată lumea vorbește despre conacul ăla al tău și mi-ar plăcea 
să-l văd cu ochii mei. 

— Îmmm... 

Bo ajunse în sfârșit la ea. 

Sean se uită la Bo, apoi din nou la ea. 

— Deci, dacă ești prea bună pentru mine, de ce umbli cu unul ca el? 

Bo se încordă, iar ușurarea lui Meg se transformă într-o uimire 
sinceră. 

— Nu umblu — 

— Vreau să spun că el nu-i mai presus de noi. Poţi să umbli în 
schimb cu mine, drăguţo. Haide. Încă un dans. Sean își încolăci 
degetele în jurul cotului ei. 

Bo izbi mâna lui Bo de pe ea. 

— Nu o atinge. 

— Ce? Sean se uită furios la Bo. Eşti singurul ţăran de aici care 
poate să o atingă? Sean își înfrână o înjurătură și-i întinse din nou 
mâna lui Meg. De data asta, Bo îl împinse pe Sean în piept. 

Meg își tinu răsuflarea. Atenţia lui Bo — intimidantă, fără umbră 
de compasiune — era fixată totalmente pe Sean. 

Sean își recăpătă echilibrul. Furia începu să-i lucească în ochi. 

— E în regulă, îi spuse Meg lui Bo cu tonul cel mai calm de care 
era în stare. Poate că ar trebui — 

— E atrăgătoare, nu-i așa, Bo? îl şicană Sean. Vreau să spun 
îndeajuns de atrăgătoare, având în vedere toți banii — 

Bo se învârti. Pumnul lui lovi direct obrazul lui Sean. Faţa lui Sean 
se dădu într-o parte și el își pierdu echilibrul. Își reveni. Îngheţă pret 
de o secundă. 

— Bo, spuse Meg uluită și tremurând pe dinăuntru. Ea încercă 
să-l tragă pe Bo deoparte, înainte ca ceva mai grav să se întâmple. 

Dar Sean se lansă în acţiune, repezindu-se la Bo. Pumnul lui Sean 
viză faţa lui Bo. Bo respinse atacul lui și îl lovi în vintre. 

Meg mai mult simţi decât văzu mulțimea din jur cum rămase 
uluită și se dădu înapoi, așa cum era când aruncai o piatră în apă. 
Șocul o tinu lipită locului. Nu se putu mișca, nu știu cum să ajute — 

Unul dintre amicii lui Sean se aruncă la spatele lui Bo și reuși să-i 
apuce brațele. 

Sean, cu sângele curgându-i din nas, profită de ocazie ca să-i dea 
o lovitură care ateriză pe faţa lui Bo cu zgomot. 

Meg ţipă, se duse înspre Bo — 

Bo se aruncă înainte, aruncându-l pe tipul din spatele la pământ. 
Sean și Brady îl încolțiră pe Bo. Acesta se mișcă rapid, lovindu-l pe 
unul cu cotul său și împărțindu-i pumni celuilalt. 

Dru veni ca o furtună în mijlocul încăierării, înjurând în stânga 
și-n dreapta și lovindu-l pe unul la pământ. 

— Dru, nu, mârâi Bo. Sean sări la el. Bo îl roti pe Sean cu o 
lovitură puternică, apoi îl apucă de beregată. Înainte ca Meg să apuce 
să vorbească, Sean leșină și căzu la pământ. 


Brady se repezi la Bo. 
148 


Trima mea îti ti 

Cu toată puterea de care era în stare, Meg îl împinse. Brady se 
împiedică, apoi se uită furios la ea. 

Bo își aruncă brațul în fața ei și o duse în spatele lui. 

— Ai grijă. 

Brady îi dădu o lovitură puternică lui Bo. Acesta o pară, dar 
pumnul lui Brady tot reuși să atingă umărul lui Bo. Bo lovi la rândul 
lui, și Brady răspunse. Bo mai mult evită loviturile până când Brady 
se repezi la el, încercând să-l doboare la pământ. Bo reuși să rămână 
în picioare și să-l arunce pe Brady într-o parte. 

Dru fu țintuită la pământ de bărbatul pe care îl lovise, ceea ce îi 
făcu pe ceilalți din mulțime să se bage și ei în luptă. Bărbaţii veniră 
asupra bătăușilor, despărțindu-i. 

Doi bărbați îl ţineau pe Bo. El respira cu greutate, pieptul 
ridicându-i-se spasmodic. Buzele îi erau deschise, iar un ochi începea 
deja să se învineţească. 

Priveliştea aceasta făcu ca inima lui Meg să se strângă de îngrijorare. 

Bo făcu o pauză preţ de câteva momente, uitându-se la Dru, apoi la 
oponenții săi, înainte ca privirea lui să scaneze mulțimea, oprindu-se 
asupra ei. El îi spusese că fusese în armată. Ea putu vedea clar acum 
calitățile lui de soldat, trupul său fiind la fel de în formă și de puternic 
precum fusese întotdeauna. 

Bo le vorbi bărbaţilor care îl imobilizaseră și se eliberă din 
strânsoarea lor. 

Se duse la ea. 

— Eşti bine? 

— Sunt bine, promise ea. Dar tu? 

El încuviință și o duse la sora lui. 

— Te simţi bine, Dru? 

Fata își aranţă costumul de pisică și își roti umerii o dată. 

— Ba bine că nu. Ea avu puterea să le zâmbească, ca și cum tocmai 
pășise dintr-un montagne russe. Apuc să mă distrez și eu o dată... 
apoi se uită la Meg. Niciodată nu apuc să mă distrez. 

Distracţie? Distractie?! Faţa lui Bo arăta ca a unui boxer, iar Meg 
se simţea ca și cum ar fi fost făcută bucăţi. Ar fi putut leșina. 

— Te-ai descurcat bine, îi spuse Dru lui Bo. A fost grozav. 

O voce răsună în gălăgia muzicii. 

— Ce se întâmplă aici? 

— Proprietarul, îi spuse Dru lui Meg. 

Un tip care arăta precum Kenny Rogers trecu prin mulțime și se 
îndreptă înspre ei. El evaluă scena din fața lui cu o mișcare scurtă și 
furioasă a capului. 

— Bo? întrebă el. 

— Sean a insultat o doamnă, spuse Bo. 

— Și ce i-ai făcut? Bărbatul mai în vârstă se opri în fața lui Sean. 
El îl atinse cu gheata. Nicio reacţie. 

— l-am dat o lecţie, răspunse Bo. Atâta tot. 

Proprietarul îl privi pe Bo furios. 

— O să se facă bine. Nu exista nicio urmă de regret în vocea lui 
Bo. După ce își revine. 

— Ar fi bine să fie așa. 

— Așa o să fie. 

— Atunci du-te. Proprietarul îi arătă ușa cu capul. Dispari. 

Bo îi aruncă o privire lui Meg. Ea încuviință. 

— Dru’ întrebă el. 

— Nu te uita la mine. Eu tocmai ce-am ajuns aici. 

Bo îl întrebă pe proprietar dacă avea să stea cu ochii pe Dru până 
când Jake sau tatăl lor avea să vină s-o ia. Bărbatul fu de acord și Bo o 
conduse pe Meg spre ieșire. Bărbații murmurară în urma lor. 

— Frumoasă bătaie, omule. 

— Superb croșeu de stânga. 

Brimm și Amber se îmbulziră în direcţia lui Meg, plini de 
îngrijorare. Meg îl apucă de braț pe Brimm. 

— Bo a fost implicat într-o bătaie. 

Brimm se uită la Meg, apoi la Bo, cu ochii mari. 

— Mă duc cu el, continuă Meg. Uite cheile de la mașină. Cred că 
Amber ar putea conduce mașina spre acasă și tu să o urmezi, ca să te 
asiguri că ajunge cu bine. 

— Sigur. Te mai pot ajuta cu ceva? 

— Nu. Mulţumesc. 

— Eşti albă ca varul. 

— Mi-e bine. Însă în sinea ei tremura cu totul. 

Brimm îl însoți pe Bo afară din local. O liniște binecuvântată și un 

întuneric răcoros îi întâmpinară când ieșiră în parcare. Meg se duse 
la cel mai apropiat felinar, unde o rază de lumină cădea într-un cerc 
neclar. 

Lui Meg nu-i venea să se uite în ochii lui Bo. Îşi încrucișă braţele 
și își folosi tocul ghetei pentru a mișca o pietricică dintr-o gaură din 
asfalt. 

— Meg, spuse el blând. 

Ea se uită la el. Bo, cu cămașa ruptă, buza crăpată, ochii întunecați, 
trupul lui masiv nemișcat. Vederea aceasta o străpunse drept în inimă 
și o făcu să se simtă neajutorată, stupidă, incapabilă de a avea încredere 
în sine. 

— Îmi pare foarte rău, Meg. Pentru tot ceea ce a spus Sean despre 
tine. 

— Nu, mie îmi pare foarte rău. Eşti rănit. Ea arătă neputincioasă 
înspre faţa lui. Îmi pare atât de rău. 

El își duse palma la gură, și văzu apoi sânge pe ea. Îşi linse buza de 
vreo câteva ori. Nu-i mare lucru. Am păţit-o și mai rău. 

— O să ai un ochi vânăt. 

— N-o să mor din asta. 

— Aș putea să te duc la doctor. 

— N-am nevoie. Mă simt bine. 

Meg trase adânc aer în piept, își tinu respirația ca și cum ar fi dorit 
să capete putere, și expiră încet. Bo stătea nemișcat. Rolurile lor se 
inversaseră cumva. El, care fusese rănit, era liniștit. Fa, căreia nu i se 
atinsese un fir de păr din cap, era cu totul răvășită. 

— Chiar cred că ar trebui să te duc la doctor. 

— Tot ce are nevoie faţa mea este puțină gheață. Promit. 

— În cazul acesta, ar fi bine să ne grăbim, nu? 

— Probabil că da. 

— Atunci să mergem. 

Ei se urcară în camioneta lui, stând unul lângă altul pe banchetă în 
întuneric. El ieșise din spațiul de parcare bolovănos pe drumul pavat 
lin. Postul de radio difuza o melodie country mult mai lentă decât 
vacarmul pe care îl lăsaseră în urmă. 

— Te doare fața? întrebă ea. 

— Nu. Dar un colț al gurii sale era umflat. 

— Mincinosule, șopti ea. 

El întoarse camionul, iar ea îl privi cum mâinile i se strânseră pe 
volan. Încheieturile îi erau zgâriate. 

— Eşti... ăă... obişnuit să te iei la bătaie? 

— Nu m-am mai bătut de multă vreme. 

Trecură prin marea intersecţie din Holley, cea pe unde Meg trecea 
de două ori pe zi când se ducea și venea de la muncă. Sute de păsări 
se adunau acolo la apusul soarelui, scoțând țipete ascuţite și stând 
pe liniile de înaltă tensiune. Când se speriau, își luau zborul în aer 
într-un stol haotic. Apoi, în numai câteva momente, se așezau din 
nou pe liniile de înaltă tensiune, revenind în același loc. 

În timp ce Bo conducea înspre Whispering Creek, Meg reuși să 
întrețină o conversaţie amabilă. Zăpăceala din capul ei îi reamintea 
totuși de acele păsări. Gândurile îi năvăleau în toate direcțiile. 

— E atrăgătoare, nu-i aşa, Bo? Vreau să spun, îndeajuns de sexy, 
având în vedere banii ei. Astea fuseseră cuvintele care-l scoseseră din 
minţi pe Bo și-l făcură să-și piardă controlul. Îndeajuns de sexy, având 
în vedere bănetul e; era exact modul în care o priveau majoritatea 
bărbaţilor de vârsta ei. Meg știa asta. Părerea lui Sean despre ea nu o 
supără prea tare. 

Faptul că Bo fusese lezat de comentariul lui Sean? Asza o supără. 
Precum și faptul că Bo îl auzise pe Sean acuzând-o pe Meg că „umbla 
hai-hui“ deoarece era împreună cu el. 

Meg tresări, amintindu-și. Se temu că vorbele lui Sean, asemenea 
unei săgeți care vâjâi prin aer, pătrunseră adânc în pieptul lui Bo. Și-ar 
dori să fi putut face ceva în acest sens, se simţi aproape ca și cum ar 
trebui să-și ceară iertare de la el. Bo fusese rănit pentru simplul fapt 
că fusese de acord să o însoţească pe fata care citea biografii cu pisica 
în poală în serile de sâmbătă. Își mușcă interiorul obrazului și privi 
cum stâlpii de iluminat treceau repede pe lângă ei. Trecură de turnul 
de apă pe care stătea scris cu litere roșii îngroșate Holley, Texas, SUA. 

Nu-i venea să creadă că Bo se luase la bătaie cu tipii ăia de dragul 
el. 

Pentru ea. 

Cândva, Meg avea un tată bogat și important. Dar nu avusese 
niciodată pe cineva care să lupte pentru ea. În toată viața ei, nu fusese 

nimeni care să-i ia apărarea și să fie gata să încaseze pumni și picioare 
pentru a-i proteja sentimentele. 

Fa îi aruncă o privire lui Bo, cu ochii plini de lacrimi și de afecțiune. 
Înainte ca el să observe, ea își întoarse capul, privind peisajul de 
dincolo de geamul mașinii până când avea să-și revină. 

Ajunși la Whispering Creek, opriră la poartă și paznicul veni să-i 
întâmpine. Când a recunoscut-o pe Meg, el îi escortă repede înăuntru. 

Bo parcă aproape de casa de oaspeţi, apoi o conduse pe alee în 
tăcere. Când au ajuns la casa de oaspeți, Meg urcă cele două trepte 
până la ușa de la intrare. Bo rămase în urmă pe alee, cu mâinile în 
buzunare. Lumina de pe verandă îi căzu lin pe față, făcându-i ochii 
să strălucească. 

Meg își scoase cheile din poșetă. Ar fi de acord dacă l-ar ruga să 
intre înăuntru? Fa zânjea să se îngrijească de el. O cârpă umedă rece, 
o pungă cu gheață, Advil, picioarele sus pe pernele de pe canapea. Tot 
tipicul. 

— Ar fi bine să plec, spuse el. Noapte bună — 

— Așteaptă. Fa voia să-l invite înăuntru în termenii relaţiei lor 
amicale. Numai că își cunoștea slăbiciunea mult prea bine. Ea fusese 
singură toată viața. Tânjise atât de puternic și pentru atât de mult 
timp să aibă pe cineva pe care să se poată baza. Și colac peste pupăză, 
evenimentele din seara asta o făcură să fie extrem de vulnerabilă în 
faţa lui. În clipa asta, unde era imparţialitatea ei? Inteligența ei? Toate 
lipseau cu desăvârșire. 

Dacă își urma îndemnul inimii în seara asta, ea ar fi putut face 
un pas greșit și să strice orice ar fi existat deja între ei... prietenia, 
încrederea, relația profesională dintre şefă și angajat. 

— Aș vrea să-ți mulțumesc. Pentru că m-ai apărat în felul acesta. 
A însemnat mult pentru mine. 

— Aș face ori — Bo se opri. Privirea lui o întâlni pe aci cu o 
asemenea intensitate încât ei i se făcu pielea de găină. 

— Și din nou, reuși ea să șoptească: îmi pare foarte rău de ochiul 
și de buza ta. 

— Nu-i vina ta. 

Fa oftă în sinea ei, pentru că bineînţeles că totul se întâmplase 
din cauza ei. 

— Pe curând. 

Fa îl aşteptă să plece. El rămase pe loc. 

— Nu plec, spuse el, până când nu știu că ești în siguranță, deci 
intră înăuntru și închide ușa după tine. 

Fa încuviință, intră înăuntru și închise ușa. Fa fixă cu privirea 
interiorul slab iluminat al casei de oaspeţi clipe întregi. Cashew veni 
să se încolăcească în jurul gleznelor ei. 

Un zid foarte înalt înconjura proprietatea de la Whispering Creek. 
O tehnologie de ultima oră asigura paza clădirilor din interior. Și un 
paznic înarmat era la poartă. Cei mai mulți oameni ar fi considerat 
că ea era păzită îndeajuns de bine fără să mai fie nevoie să-și închidă 
ușa de la casa de oaspeți. 

Dar Bo Porter nu era precum majoritatea oamenilor. 

Fa nu știa... Înima i se topi de dor. Ea nu știa încă ce reprezenta 
el pentru ea. 

o își setase telefonul pe modul silențios încă dinainte să se 

întâlnească cu Meg la „Deep in the Heart“. După bătaie, 

telefonul începu să-i vibreze, dându-i de știre în legătură cu 
apeluri nepreluate și mesaje. 

Mai vibră de vreo câteva ori, în timp ce vira pe străzile întunecate 
dintre Whispering Creek și casa lui. Ştia exact de ce voiau oamenii să 
ia legătura cu el, dar în starea lui actuală, nu avea chef să răspundă, să 
vorbească sau măcar să gândească. 

Aproape de marginea orașului, Bo coti pe străduța lui liniștită. El 
și toți vecinii lui aveau parcele de pământ în jurul caselor lor. La fel 
ca tatăl său, nici Bo nu putea trăi dacă nu avea un teren de zece acri 
în jurul lui. 

Strada cobora ușor și cotea la dreapta, dar el o luă la stânga pe 
terenul lui. Casa lui din cărămidă maro se găsea la o bună distanţă 
de drumul principal. Putea zări numai lumina din bucătărie pe care 
o lăsa întotdeauna aprinsă. În timp ce se apropie de casă, farurile lui 
iluminară camioneta fratelui său, parcată în față. ÎI văzu pe Jake stând 
în spatele volanului în întuneric, așteptându-l. 

— Grozav. Asta îi mai lipsea. 

Parcă, apoi se întoarse înspre camioneta lui Jake. Lumina de la 
senzorul de mișcare montat pe colțul din față al casei clipi în timp ce 
trecu sub ea. Jake îl întâlni la jumătatea drumului, cei doi frați stând 
față în față pe peluză, zgribulindu-se sub aerul rece al nopții. 

— Am tot încercat să te sun, spuse Jake. 

— Nu te supăra, dar n-am avut chef să vorbesc. 

— Am aflat de bătaie. 

Bo încuviință din cap. 

Privirea lui Jake era greu de descifrat sub borul pălăriei. Dar Bo 
știu că fratele său avea să-i observe rănile de pe față. 

— Ai mers la „Deep in the Heart“ cu Megan Cole în seara asta? 
întrebă Jake. 

— Cu ea și alte câteva persoane. 

— Aţi ieșit la o întâlnire? 

— Uite ce e, Jake. Sunt obosit. Chiar nu vreau să discut chestia 
asta cu tine acum. Bo se întoarse și porni spre casă. 

— Am auzit, spuse Jake, că ai sărit la bătaie din cauza ei. Așa este? 

Bo se opri. El nu era surprins de faptul că Jake aflase deja totul 
sau că putea fi supărat sau îngrijorat din cauza celor întâmplate. Și el 
l-ar fi căutat pe Jake, dacă Jake era acela care ar fi strâns de gât tipi la 
„Deep in the Heart“. Cu greu, Bo se întoarse cu fața spre Jake și ținu 
piept determinării fratelui său. 

Jake avea o postură agresivă. Cicatricea bine cunoscută de pe faţa 
lui îi punea în valoare trăsăturile încruntate. Toată hotărârea de care 
era în stare, se pare. 

Mintea lui Bo se întoarse în timp, la toate ocaziile când rolurile 
fuseseră inversate, când el fusese cel care nu mai putea de îngrijorare 
din cauza lui Jake, momentele când el încercase să afle informații de 
la fratele său. 

— Care era întrebarea ta? întrebă Bo. 

— Te-ai bătut în seara asta din cauza lui Megan Cole? 

— Sean Sutter a băut cam mult și o tot pipăia, așa că l-am împins. 
Apoi a jignit-o. 

— Deci te-ai luat la trântă cu el și cu amicii lui. 

— Da. Așa am făcut. Bo își trecu mâinile peste fața care îl durea, 
peste cap. El se uită la puzderia de stele de deasupra. Un nor lăptos 

trecu, mișcându-se repede și acoperind acea puzderie de stele, apoi 
descoperindu-le din nou. Se uită din nou la fratele lui. 

Jake îl privi încordat. Bineînţeles că Jake cunoștea trecutul lui Bo 
în legătură cu femeile. Știa că lui Bo nu-i prea păsase niciodată prea 
mult de vreuna dintre iubitele lui și că niciodată nu-și pierduse capul 
într-atât încât să-i ia apărarea într-o bătaie la bar. 

— Doamne, Bo. Ce faci? Mi-ai spus că nu se întâmplă nimic între 
voi doi. 

— Şi nimic nu s-a întâmplat. Uite, nu poți să-mi spui un nou 
motiv pentru care ar trebui să stau departe de ea, pe care să nu-l știu 
deja. 

— O să încerc totuși. 

Bo așteptă în tăcere, fierbând pe dinăuntru, asemenea unui vânt 
înfuriat pe timp de furtună. Știa că nu este bărbatul potrivit pentru 
Meg. Și nu avea nevoie ca fratele lui să-i pună pe tapet toate motivele 
pentru asta. 

— Oricum soarta fermei noastre atârnă de un fir de aţă. Te încurci 
cu Meg Cole și apoi totul se termină prost? Mi-e teamă că putem 
spune adio cailor de la Whispering Creek. 

Jake își scoase și își aranjă pălăria. 

— Sunt multe lucruri în joc. 

— Știu asta. 

— Când angajaţii vor afla ce s-a întâmplat în seara asta, se vor 
gândi la unul din două lucruri. Unii vor crede că ai de gând să o seduci 
ca să ţii ferma deschisă. 

Cuvintele lui Jake îl răniră. 

— Sper că mă cunosc mai bine de-atât. 

— Alţii vor crede că ai cedat. Că ești atât de orbit de ea, încât 
nu-ți mai pasă de ei. 

Ochii lui Bo se aprinseră de mânie. 

— Bineînţeles că îmi pasă de ei. Eu i-am angajat. Asta mă face 
responsabil de soarta lor. Crezi că tratez lucrul acesta cu ușurătate? 

— Eu doar îți spun că îndată ce află ce s-a întâmplat, unii dintre 
ei se vor îngrijora că tu nu mai ai de gând să le ţii partea. 

— Asta îi îngrijorează pe angajaţi sau asta te îngrijorează pe tine, 

Jake își băgă mâinile adânc în buzunare. Se lăsă tăcerea între ei. 

— Da, sunt îngrijorat. Mi-ar plăcea să-mi pot păstra slujba. 

— Am muncit mai mult, spuse Bo cu asprime, decât oricine de 
dragul fermei. Zi și noapte timp de patru ani. Atât de mult îmi pasă 
de ea. Dacă tu și ceilalți vă îndoiţi de asta acum din cauza a ceea se 
s-a întâmplat... El dădu din cap și se îndreptă cu pași mari spre ușa 
de la intrare. 

El auzi pașii lui Jake în spatele lui, ajungându-l din urmă. 

— Uite ce e, frate, spuse Jake. Îmi pare rău. 

Bo ajunse la ușă și o deschise. 

— Vreau să fii fericit, spuse Jake. Chiar vreau asta. Numai că nu 
văd ce lucru bun poate să iasă din faptul că tu te combini cu o femeie 
ca asta. 

Bo îl privi pe fratele lui de peste umăr. 

— O femeie ca asta? E cea mai drăguță persoană din lume. 

— Ştii ce vreau să spun. Este fiica lui William Cole. Ferma nu 
este singura problemă. Fa nu e ca noi, Bo. Toți banii pe care îi are. 
Modul în care a fost crescută. 

— Uită-te la mine, Jake. El își ridică palmele, devenind din ce în 
ce mai furios. Oricine mă vede își dă seama că nu sunt de nasul ei. Eu 
știu asta cel mai bine. Își dori din adâncul inimii să poată face ceva, 
astfel încât să devină demn de ea. 

— Poate că Meg este cea care nu e potrivită pentru tine. În primul 
rând, e divorțată. Nu vreau asta pentru tine. 

Trecutul lui Meg era o parte din ea, precum culoarea ochilor sau a 
părului. Ceva ce nu putea schimba. Bineînţeles că nu îi făcea plăcere 
să se gândească la fostul ei soț! Nici la faptul că fusese măritată cu 
altcineva! Nu. Dar accepta lucrurile ca atare: o experiență care o 
transformase în persoana care era acum. 

— Așa cum am spus. Încă nu s-a întâmplat nimic între noi. 

Jake încuviință din cap. 

— Acum du-te. Bo îi arătă bărbia. Du-te la „Deep in the Heart“. 
Dru este singură acolo. 

Sprâncenele lui Bo se uniră. Bo nu avea nevoie să-i spună lui Jake să 
se asigure că Dru ajungea în siguranță acasă sau să le spună părinților lor 

unde fusese. Din punctul acesta de vedere, cuvintele erau de prisos între 
ei. 

— Mă duc. Jake se întoarse spre camioneta lui. 

Bo intră în casă. De obicei dădea drumul la muzică de îndată ce 
intra pe ușă, dar nu fu în stare de asta acum. După ce umplu o pungă 
din plastic cu cuburi de gheață, se duse în dormitor și se întinse pe 
pat. Cu grijă, el își puse gheața pe ochiul vânăt și pe obraz. 

Răceala gheții îl duru precum o arsură. 

Ce se întâmplase cu el? 

Toată viaţa lui știuse cine este și de ce era în stare. Era un om 
simplu, la urma urmei. Își dorise să facă doar două lucruri: să-și 
slujească ţara și să lucreze la o fermă de cai. 

Înainte ca William Cole să moară, el fusese atât de sigur de el 
însuși, de slujba lui, de țelurile lui. Dar apăru Meg în viața lui și, tot 
ceea ce credea că știe se destrămase, deoarece acum voia un al treilea 
lucru. O dorea pe Meg. O dorea cu disperare, însă nu putea să o aibă. 

Tânjea din adâncul inimii să o protejeze. Atât de mult, încât părea 
că asta era voia lui Dumnezeu. Ca și cum tot trupul lui fusese făcut 
pentru ea. Ca și cum fusese destinat de la bun început să-i pese de 
femeia asta. Întreaga lui viață — șotiile din copilărie, timpul petrecut în 
armată, anii maturității petrecuți în preajma cailor — toate îl aduseseră 
aici. La ea. 

Își dorea ca lucrurile să fi stat altfel, ca pur și simplu el să se fi 
îndrăgostit de o fată simplă de la țară, așa ca el. Numai că nu se 
întâmplase așa. 

Inima lui se amorezase de singura fiică a lui William Cole, bogată, 
inteligentă, frumoasă, plină de bani — care merita un soț pe măsura ei. 

Își acoperi ochiul sănătos cu mâna liberă, își înfipse degetele în cap 
și se rugă pentru tărie. Oare va reuși să-și mai stăpânească emoțiile 
în preajma ei. 

Poate că trebuia să se forțeze să renunţe la ea. 


R 


Prânzul cu prietenele era o sursă nesecată de bucurie. Mai ales 
la un restaurant în stil feminin. Mai ales pe terasa unui restaurant 

pentru fete, cu soarele de primăvară mângâindu-ţi brațele și cu o 
pereche de ochelari mari care să-ţi acopere fața. 

Meg, Lynn şi Sadie Jo stăteau la o masă acoperită pe veranda de 
la restaurantul doamnei Tiggy-Winkle. Înăuntru se afla și un mic 
magazin de antichități și totul era acoperit cu viță-de-vie și opere 
de artă înrămate marca Beatrix Porter. Afară, un gard negru din fier 
forjat încercuia opt mese, despărțite de o alee pietruită care ducea la 
ușa magazinului. 

Chelnerița apăru și puse în fața lor farfuriile cu salată de pui 
între felii de pâine cu nuci, fructe, chipsuri și spumă de verdețuri cu 
garnitură de seminţe de mac. Fata aruncă o privire la paharele lor și le 
asigură că va reveni cu mai mult ceai cu gheață. 

Fa și Sadie Jo fuseseră împreună la biserică în dimineaţa aceea 
și erau îmbrăcate cu rochițe elegante. Lynn purta colanţi, sandale 
Birkenstock și un tricou decolorat pe care scria Festivalul de Artă 
Cottonwood. 

În timp ce Lynn și Sadie Jo vorbeau despre suferințele unui prieten 
comun care avea zona zoster, Meg își mestecă sendvișul cu salată de 
pui și admiră împrejurimile. 

Magazinul doamnei Tiggy-Winkle era plasat într-un loc foarte 
bun, în vechea piață din centrul Holley-ului. Clădirile din piață datau 
din perioada căruțelor, a pistolarilor și a magazinelor de la ţară care 
vindeau bucăți de pânză. 

În ciuda istoriei bogate, Holley se aflase pe marginea prăpastiei cu 
câteva decade în urmă. La fel ca majoritatea orășelelor din America, 
Holley se confruntase cu propriul său moment de cotitură. Meg 
își aminti plimbările din această zonă pe vremea când, copil fiind, 
mergea cu Sadie Jo de mână. Pe atunci, fațadele magazinelor aveau 
geamuri crăpate și vopsea cojită. 

Meg, îngrijorându-se mereu, își aminti cum se temea că Holley 
avea să dispară și că Sadie Jo avea să trebuiască să se mute din căsuţa ei. 

Uitându-se în urmă, ar fi trebuit să știe că tatăl ei nu ar fi permis 
ca un oraș aflat pe codul lui poștal să dispară. William Cole, cu firea 
lui impunătoare și încrederea nezdruncinată, alcătuise o comisie 
de planificare. Oferise împrumuturi fără dobândă pentru a aduce 
afacerile în centrul orașului. Semnase cecuri generoase cu scopul 

renovării hotelului din Holley și plantării și întreținerii fiecărui petec 
de verdeață din oraș. 

Până în ziua de azi, ghivece cu flori atârnau de fiecare stâlp din 
oraș. Meg își îndesă mai adânc ochelarii pe nas și se uită peste capul 
ei. Unul dintre ghivece atârna chiar aproape de masa lor, cu petunii 
de culoare roz, roșu și alb. 

Acum, călătorii beneficiau de un tur cu autocarul care îi purta 
prin orașul cu case în stil victorian, parcuri pline cu copaci din Texas 
și flori sălbatice, și grădini private pline cu azalee, flori de gura-leului 
și margarete. Datorită caselor victoriene vopsite în culori vesele și 
a florilor din abundență, Holley devenise cunoscut drept „Capitala 
culorilor din Texas“. 

În prezent, piața din oraș înflorea datorită restaurantelor moderne, 
micilor magazine drăguțe pline cu lucruri de care nu aveai nevoie, dar 
pe care le cumpărai oricum deoarece te fermecau; exista o bancă, un 
muzeu, tribunalul și emblematicul hotel din Holley, înalt de trei etaje. 
Blocurile care se întindeau din piață în fiecare direcţie rivalizau cu 
cele mai vechi case din ţinut. Clădirile vechi erau acum în mare parte 
ocupate de clasa de mijloc, oameni care se mutaseră recent aici și care 
aduseseră cu ei banii și curajul necesare pentru a le renova cu migală. 
Nou-veniţii se amestecaseră cu rezidenții din Holley care locuiau mai 
departe de centrul orașului, oameni precum Bo Porter. 

Meg își aminti cum arătă Bo aseară după bătaie: respira cu 
greutate, ochii o fixau cu o intensitate ce părea că o arde. O căldură 
plăcută îi trecu prin tot corpul și o făcu să se întrebe pentru a o suta 
oară dacă el se simţea bine azi — 

— Meg? 

Fa își mută atenţia asupra lui Sadie Jo și a lui Lynn, care se uitau 
amândouă la ea. — Scuze, spuse ea. Visam cu ochii deschiși. 

— Te întrebam cum îți merge la locul de muncă, spuse Lynn. 

— Merge bine, zic eu. Îl urăsc. Toată lumea are răbdare cu mine. 

— Chiar și Michael? întrebă Lynn. 

— Chiar și unchiul Michael. 

— Dar? Sadie Jo insistă. Având spirit de observaţie, Sadie Jo putea 
simţi de la o poştă când lucrurile nu mergeau tocmai bine. Meg știa 
că sentimentele ei în legătură cu slujba nu aveau cum să constituie un 

secret pentru Sadie Jo. Hellen Keller putea trage concluzia că Meg 
ura lucrul la Cole Oil. 

— Personal, nu sunt foarte entuziasmată în legătură cu afacerile 
cu petrol, răspunse Meg. 

Sadie Jo și Lynn o priviră cu bunătate în timp ce luau prânzul. 

— Continuă, o îndemnă Lynn. 

— Munca este foarte presantă. E vorba de multă competiție și 
ritm alert de lucru. Există tot felul de controverse ecologice legate de 
afacerile cu petrol care mă deranjează. Nu este... bine, nu este ceea ce 
aş fi ales pentru mine. 

— Ai ales o slujbă la un muzeu de artă, dragă, spuse Sadie Jo. 

— Da. Deci vezi tu... Meg își ridică mâna dreaptă: asistent al 
administratorului muzeului de artă. Apoi ridică mâna stângă: acţionar 
majoritar la Cole Oil. Fa își apropie mâinile una de cealaltă și apoi le 
depărtă. Nu au prea multe în comun. 

— Sunt convinsă că te descurci grozav la Cole Oil, o asigură 
Sadie Jo. Vei deveni cel mai bun președinte pe care l-a avut compania 
vreodată. 

Sadie Jo, Dumnezeu s-o binecuvânteze, îi spusese astfel de lucruri 
lui Meg de când se ştia ea. Fa preţuia iubirea statornică a lui Sadie Jo 
și încrederea pe care i-o arăta. Dar cu siguranță că Meg nu avea să fie 
cel mai bun președinte al companiei Cole Oil. Mai degrabă aricioaica 
Tiggy-W inkle dintr-una din piesele de artă avea să se materializeze 
și să li se alăture la desert. 

— Sunt puţini cei care își iubesc locurile de muncă, spuse Lynn. 
Majoritatea fac ceea ce pot ca să-și asigure un venit și să-și întrețină 
familiile. 

Meg se simţi vinovată. Ai dreptate. Nu am motive să mă plâng. 
Fa nu trebuise niciodată să-și facă griji în legătură cu hrana familiei, 
cu plata chiriei și a utilităţilor. Numai dacă aceste rațiuni ar putea să 
o facă să se simtă altfel. Inima tot i se răzvrătea de fiecare dată când 
trecea prin ușile de sticlă ce aveau imprimate pe ele cuvintele Co/e Oil. 

— Nu prea știi încotro să o apuci, îi spuse Sadie Jo înţelegător. 

— Așa este. Chiar îmi este greu să discern calea pe care să merg. 
Mi-am moștenit locul de muncă, la fel ca tata și bunicul. Mi-aș dori 
numai... ca totul să pară mai corect. Meg nu putea alunga sentimentul 

că Dumnezeu nu plănuise niciodată, de la bun început, ca Meg să 
lucreze la Cole Oil. 

— Încă te afli într-o perioadă de tranziţie, dragă. O roșeață 
ușoară de culoare roz coloră obrajii ridați și moi ai lui Sadie Jo. Şi 
pentru noi e supărător când nu știm exact cum lucrează Dumnezeu 
în viețile noastre. Știu că și eu am avut parte de astfel de perioade 
în Viață. 

Sadie Jo își pierduse soţul în războiul cu Coreea, când erau 
amândoi foarte tineri și înainte ca să aibă copii. Ea nu se recăsătorise. 
În schimb, se întreţinuse toată viaţa muncind din greu. 

— Ai trecut prin perioade din astea, Lynn? 

— Cu siguranță. Să nu știi despre ce este vorba este cel mai greu 
lucru. 

— Nesiguranţa, fu de acord Sadie Jo. Ea se întinse peste masă și 
cuprinse mâinile lui Meg într-ale sale. Nu cred că Domnul ne lasă 
pe vreunul dintre noi să trecem prin viață fără să avem și perioade 
din astea. Cum altfel ne-ar face să creştem în credință? Sadie Jo 
strânse mâna lui Meg. Credința înseamnă să mergi mai departe prin 
ascultare, drăguță. Pas cu pas, încrezându-te în El, până când îți arată 
ce ai de făcut în continuare. El o să limpezească lucrurile până la 
urmă. La fel ca întotdeauna. 

Meg sărută mâna lui Sadie Jo. 

— Mulţumesc. 

— Așşteaptă-L și fă ceea ce îţi spune. Asta este cu adevărat singura 
ta responsabilitate. El va avea grijă de restul. Acum mai mănâncă din 
chipsurile astea. Eşti numai piele și os. 

Meg râse. 

— Nu, nu sunt. 

— Ba da, ești. Uite, ia chipsurile mele. Sadie Jo luă un pumn din 
ele. 

— Mănâncă-le tu, insistă Meg. Îţi plac chipsurile. 

Oftând prelung, Sadie Jo își păstră chipsurile. 

Tocmai în clipa aia, un bărbat între două vârste cu o bicicletă cu 
trei roți trecu pe lângă ele. O pereche de ochelari de soare de culoare 
albastru deschis îi acoperea ochii. 

— Cine-i acesta? întrebă Meg. 

— Toată lumea îi zice Trei Roţi, spuse Lynn. A devenit cumva 
mascota orașului. 

— ÎI cheamă Al. Sadie Jo zâmbi în urma lui. Are nevoi speciale. 
Un tip tare, tare simpatic. 

— Lucrează cu jumătate de normă la magazinul Brookshire, 
punând în sacoşe cumpărăturile, spuse Lynn. Locuiește cu mama lui. 

— Unde se duce? Coșul de sârmă aflat între cele două roți din 
spate ale bicicletei conținea câteva vechituri. 

— Nu cred că se duce undeva anume, răspunse Sadie Jo. 

— Pur și simplu se dă cu bicicleta, spuse Lynn. 

La fel ca mine, se gândi Meg, simțind că are ceva în comun cu Trei 
Roţi. Alerga în viață fără să știe încotro se îndreaptă. 

Un verset apăru în mintea lui Meg. Încrede-te în Domnul din 
toată inima ta și nu te bizui pe înțelepciunea ta. Recunoaște-L în 
toate căile tale, și E7 îi va netezi cărările. 

Când chelnerița se întoarse la masă, cele trei femei stăteau la 
taclale, apoi comandară o felie de plăcintă de nuci pecan la desert. De 
îndată ce fata luă farfuriile din faţa lor, Sadie Jo se aplecă spre Meg. 

— Am vrut să te întreb în legătură cu Bo Porter. 

— Da? Meg făcu tot posibilul să-și păstreze calmul. În ciuda 
eforturilor ei, ea simţi cum amândoi obrajii îi luară foc. Ea se uită în 
jos și scotoci prin poșetă, prefăcându-se că își caută rujul pentru a se 
aranja puţin. 

— Nu-i așa că este chipeș? întrebă Sadie Jo. O, Doamne. Și un 
tânăr atât de amabil. 

Meg se îndreptă de spate, își drese glasul și se uită la Lynn. Lynn 
se uită și ea în direcția ei, amuzată. 

— Mă ajuţi aici un pic? întrebă Meg. 

— Glumești? Abia aştept să aud ce ai de spus. 

— Trădătoareo, șopti Meg, lipsită de entuziasm. 

— Am auzit că a bătut șase tipi aseară din cauza ta, spuse Lynn. 

— Cum? exclamă Sadie Jo. 

Meg rămase cu gura căscată. 

— De unde știi asta? 

— Holley e un oraș mic, răspunse Lynn. În dimineaţa asta, la 
biserică, oamenii discutau mai mult de bătaie decât de Isus. 

Meg pur și simplu clipi. 

— Nu au fost șase tipi, spuse ea în cele din urmă. 

Lynn zâmbi, vizibil încântată. 

— Câţi au fost? 

— Trei. 

— Ce? Sadie Jo fu uluită. 

Ele o asaltară cu întrebări, iar Meg își dădu silința să le explice cât 
mai bine ce se întâmplase la „Deep in the Heart“. 

Ochii lui Sadie Jo se făcură mari de încântare. 

— Meg, ţie îţi place de el, nu? 

Meg nu dori să mintă, dar nici nu voia să-și facă speranțe deșarte. 
Sadie Jo dorea foarte mult ca Meg să se mărite (din nou) și să facă 
copii (de data aceasta). 

— Cred că e atrăgător, conchise Meg. Cine n-ar fi de acord? 

— Da, într-adevăr! Sadie Jo arăta la fel de entuziasmată pe cât 
ar fi fost dacă ar fi urmărit o serie întreagă de episoade din Verdict: 
Crimă la sfârșit de săptămână. Cine n-ar fi de acord!? 

— Dar el este angajatul meu. Suntem doar prieteni. 

Bucuria lui Sadie Jo se risipi. 

— Tot ai de gând să-i închizi ferma de cai? întrebă Lynn. 

— Cum? Sadie Jo se întristă și mai tare. Vrei să-i închizi ferma 
de cai? 

— Asta i-am spus lui Bo că voi face prima oară când ne-am 
întâlnit. l-am dat șase luni să rezolve problemele fermei. 

Veni plăcinta lor cu nuci pecan, iar Meg mușcă repede și cu 
disperare din ea. 

— E aproape la fel de bună ca a ta, Lynn. Poţi să-mi spui din 
nou cum o faci? Era o încercare penibilă de a schimba subiectul, dar 
totuși, eficientă. Lynn nu ratase niciodată ocazia de a-și împărtăși 
rețetele culinare minune. 

În timp ce Lynn răspundea la întrebarea lui Meg, Trei Roţi trecu 
din nou pe lângă ele, de data asta în direcția opusă. 

După cină, Meg și Sadie Jo se bucurară de un hobby pe care îl 
aveau încă de pe vremea când Meg era copil: terapia prin cumpărături 
la Neiman Marcus. Deși, în cazul lor, era mai potrivit să se spună 
terapia admirativă numită Neiman Marcus. Ele se bucurau de vizitele 


165 


BECKY WADE 


la magazinul universal în același fel în care cineva se bucura de vizita 
la un muzeu. Te uitai peste tot și nu prea cumpărai nimic. 

Tot timpul cât ele au stat la taclale și s-au plimbat prin magazin, 
întrebarea pusă de Lynn la prânz, referitoare la închiderea fermei lui 
Bo, nu-i dădu pace lui Meg. 

Când se întoarse la casa de oaspeți în acea seară, Meg își făcu niște 
ceai, apoi puse în cadă cea mai bună sare de baie de lavandă și spumă 
pe care le avea. Umplu cada cu apă și aprinse toate lumânările pe care 
găsi. Apoi, oftând, se cufundă în apa fierbinte și parfumată. 

l-ar fi plăcut mult să citească biografia lui Monet, dar, în fiecare 
seară înainte de culcare, își punea în ordine dosarele de la firmă. Le 
luă de lângă cadă și încercă să se concentreze asupra lor. 

Chiar avea de gând să închidă ferma de cai de la Whispering 
Creek? 

Nu. Nu tocmai. 

De ce? Pentru că ajunsese să-l cunoască și să-i placă de Bo, și 
pentru că nu voia ca ea să fie motivul pentru care toți angajaţii de 
acolo își pierdeau slujbele. 

Deci ce era de făcut? 

Partea asta era mai complicată. 

Îi spusese lui Bo foarte clar și hotărât că avea să închidă ferma 
după șase luni. 

Ar fi fost stânjenitor, dar nu imposibil, să revină asupra deciziei. 
Dar dacă făcea asta, tocmai ea ar fi fost cea care își asuma răspunderea 
întreținerii unei ferme de cai de rasă pentru curse. 

Meg puse deoparte hârtiile și se cufundă mai adânc sub apă, așa 
încât numai nasul, ochii și fruntea îi erau deasupra apei. 

Fi îi plăcea de Bo. Fără nicio îndoială. 

Dar ea nu știa ce simţea el pentru ea. Chiar era posibil ca el s-o fi 
plăcut pe atât de mult cât credea ea? 

Poate că da. Doar se luase la bătaie cu Sean și cu amicii lui, și 
pumnii lui dovediră că simţea ceva pentru ea. 

Sau poate că nu. După tot acest timp, Meg nu elimina posibilitatea 
ca Bo să joace foarte bine teatru, pretinzând că îi pasă, la fel cum 
făcuse Stephen. Bo avea la fel de multe motive ca Stephen pentru a 
o manipula. 

Rațiunea o îndemna să aibă grijă cu Bo. În timp ce intuiţia ei tot 
continua să spere în sinceritatea lui. 

Dezgustată de ea însăși, Meg îndepărtă o palmă de spumă. Întuiţia 
ei era deplorabilă! Nu-și putea baza deciziile de serviciu pe intuiţie. 
Cum ar fi fost să păstreze ferma de cai deschisă, numai ca să vadă 
cum prietenia ei cu Bo se destramă. Apoi, nu numai că ar fi trebuit 
să continue să întrețină nouăzeci de cai și mai mult de douăzeci de 
angajaţi, dar — ceea ce era mai rău — ar fi trebuit să interacționeze cu 
Bo în timp ce acesta își vedea liniștit de viață. Meg ar fi nevoită să se 
întâlnească cu el în termeni strict profesionali, să afle că, în cele din 
urmă, se însoară cu altă femeie și apoi să audă de nașterea copiilor lui 
cu ochi cenușii. 

Un val de gelozie o străpunse. Ea voia să fie mama copiilor lui cu 
ochi cenușii. 

Meg se ridică în cadă, cu apa șiroindu-i pe ea. Își acoperi obrajii 
cu mâinile pline de spumă. Nu-și putea permite să întrețină astfel de 
gânduri. Simplul fapt că luase în considerare ideea de a-i naște lui 
copii cu ochi cenușii o speria. Își deschidea prea mult inima, devenea 
mult prea vulnerabilă. 

Care era abordarea inteligentă și imparțială? Să păstreze înțelegerea 
cu Bo neschimbată, cu termenul-limită pentru închiderea fermei încă 
în vigoare. Exact asta avea să facă. 

M-ai prostit o dată, Stephen. Ruşine să-ţi fie. 

Mă prosteşti a doua oară, Bo. Ruşine să-mi fie. 

Poate că era o sentimentală. Numai că refuza să fie sentimentală 
și proastă în același timp. 

n decursul următoarelor zile, Meg fu nerăbdătoare să afle vești 

de la Bo. Da, se hotărâse să meargă mai departe cu planul 

ei de a închide ferma. Dar ea era și femeie. Și după o seară 
specială petrecută în compania unui bărbat, toate femeile au avut 
nevoie de o urmare. 

Seara petrecută cu Bo la „Deep in the Heart“ fusese cu siguranță 
specială, atât de mult încât după tot ceea ce se întâmplase între ei, ea 
se simți puţin stânjenită la gândul de a-l vedea din nou, și mai ales 
dacă ea era cea care să preia inițiativa. Deși în mod obișnuit ei se 
vedeau numai la gardul ţarcului, ea spera să primească un telefon, o 
vizită sau ceva din partea lui. 

Își verifică bateria telefonului, căsuţa vocală și mesajele în mod 
repetat. De fiecare dată când mergea de-a lungul holurilor principale 
de la conac, își verifica apelurile. Făcu tot felul de scenarii cum ar 
putea să-l invite, ca fapt divers, la petrecerea de logodnă a verișoarei 
sale. În timp ce se antrena la sală, visa cu ochii deschişi la Bo. La fel, 
în timpul orelor lungi de lucru. 

Dar... nimic. 

Niciun telefon. Nici un semn din partea lui. 

Fa rezistă luni, marți și mare parte din ziua de miercuri. Dar cum 
nu primi nicio veste de la el, miercuri seara, Meg cedă. 

Lăsă în urmă muntele de dosare de pe birou și se duse acasă. 
Neluând în seamă temperatura scăzută, ea îi luă pe Amber și Jayden 
și îi trase de mânecă până la grajduri, sub pretextul de a vedea mânjii 
și de a-i hrăni pe ei și pe mamele lor cu morcovi. 

Sigur, după numai patru morcovi și zece minute de la sosirea lor la 
țarcuri, ea auzi sunetul inconfundabil al pașilor lui. Un fior de emoție 
prostească i se opri în gât. 

Amber fu cea care îl salută prima. 

— Bună, Bo. 

— Bună. 

— O, Doamne, suspină Amber. Ochiul tău. 

Meg se întoarse și îl văzu pe Bo cum se uită direct la ea. Buza 
aproape că i se vindecase, îi rămânea numai o urmă ușoară. Dar ochiul 
lui era vânăt și galben, lovitura fiind vizibilă până la falcă și aproape 
de tâmplă. Vânătăile lui arătau cumplit... și totuși frumos. 

— Bună, îi spuse el. 

— Bună. L-am adus pe Jayden să vadă caii. Chiar și ei i se părea 
o scuză jalnică. 

— Mă bucur. Cum te simţi? 

— Sunt... Fa își drese vocea. Bine. 

— Ai un ochi destul de vânăt, comentă Amber. Ai pus gheață pe el? 

Bo își întoarse atenția de la Meg pentru a-i răspunde lui Amber. 

— Da, mi-am pus. 

Jayden se întinse din braţele lui Amber spre Bo. 

— Bună, micuțule. 

Copilul își întinse mânuțţele grăsuțe înspre cai. 

— Da, răspunse Bo, văd caii. 

Jayden rânji. 

Bo continuă să vorbească cu Jayden și Amber, oferindu-i lui Meg 
posibilitatea de a-l studia, atunci când el nu se uita în direcţia ei. 
Era îmbrăcat în hainele lui obișnuite, cu pălăria și jacheta lui bej din 
catifea cu guler din blană de oaie. 

De îndată ce Bo termină de vorbit, el se uită numaidecât la Meg. 
Destul de mult timp. Amber se uită când la unul, când la altul, în 


169 


BECKY WADE 


timp ce Jayden se întindea după ţarc. Meg știa că trebuia să spună 
ceva, dar rămase fără cuvinte. 

În ce fel se uita la ea! Își vorbiră numai din ochi. Grija lui pentru ea, 
grija ei pentru el, asigurarea ei că poate să facă față bârfelor, asigurarea 
lui că rănile erau minore și se vindecau. Amândoi spunându-și unul 
altuia că celălalt îi lipsise. 

Un fior de plăcere îmbătătoare o umplu pe Meg. De asta avusese 
nevoie, își dădu ea seama. Mângiâierea de a-l vedea față în față, de a 
ști că orice se întâmpla între ei era real. Apropierea lui îi oferea același 
sentiment de relaxare pe care i-l dăduse întotdeauna, plus sentimentul 
că așa trebuie să fie lucrurile. Un zâmbet îi înflori pe buze. 

— O, e răcoare în seara asta, spuse Amber nemulțumită. 

— Aţi vrea să călăriți? întrebă Bo. L-aş putea ruga pe Zach să 
pregătească caii. 

— Mulţumesc, dar eu și Jayden nu putem în seara asta, răspunse 
Amber. Am făcut numai o vizită scurtă. E ora cinei, iar eu trebuie să-l 
duc înapoi în casă. Poate cu altă ocazie? 

— Sigur. 

Jayden, care arăta adorabil în hăinuța lui cu gluga ridicată peste 
cap, păru să înțeleagă că mama lui voia altceva decât el. Așa că începu 
să bată din piciorușe și să urle cu gura larg deschisă. Amber încercă 
să-l liniștească, plimbându-l de-a lungul gardului și săltându-l ca să-l 
țină sub control. 

— Dar tu? întrebă Bo. Eşti gata pentru prima ta lecție de călărie? 

— Ştii prea bine că nu. Fa arătă înspre costumul și pantofii ei cu 
tocuri. Mare păcat. 

— Cât timp ai să mai folosești ținuta de serviciu drept scuză? 

— A expirat perioada de graţie pentru asta? 

— Oficial, da. 

— E timpul să plătesc? 

— Timpul să plătești, fu el de acord, nu foarte binevoitor. 
Înțelegerea e înţelegere. 

— Și tu ai fost mai mult decât răbdător. 

— Exact. El îi zâmbi leneș pe jumătate. 

Drept răspuns, trupul îi fu inundat de căldură. 

— Ce propui să fac, să călăresc în șa pentru femei? 

— Du-te acasă, schimbă-te și vino înapoi. 

— În seara asta? 

— În seara asta. Ochii lui Bo erau hotărâți. Mai sunt câteva ore 
până când se întunecă. 

Fa arătă înspre cerul înnorat, care ameninţa să plouă. 

— N-o să plouă. 

Meg își mușcă interiorul obrazului, încercând să se hotărască dacă 
era dispusă să înfrunte moartea pe cal numai pentru a petrece mai 
mult timp cu el. 

— Bine. 

— Bun. Ne întâlnim în douăzeci de minute la hambarul de cai al 
tatălui tău, acolo unde Amber și Brimm au călărit în ziua aceea. 


R 


Un fior de teamă o lovi când îl văzu pe Bo așteptând-o lângă un 
cal brun pe pășune, în fața hambarului tatălui ei. Senzația nu avea 
nimic de-a face cu Bo, ci cu faptul că el se aştepta ca ea să călărească 
acel animal masiv și imprevizibil. 

Bo petrecu mult timp vorbind cu ea despre calul pe care îl alesese 
(o femelă pe nume Banjo), cum se folosea căpăstrul și șaua. Cu 
răbdare și în cuvinte simple, el îi explică cum să întoarcă hățurile și 
cum să-l facă pe cal să meargă și să se oprească. Totuși, lui Meg îi fu 
greu să se concentreze deoarece creierul ei făcea „aoleu“ tot timpul. 

Ar fi trebuit să ia lecţii de călărie de la oricine, numai de la Bo 
nu. Deoarece nu i-ar fi păsat dacă arăta ca un copil mare în fața 
profesorului ei. Cu Bo, însă, ei îi păsa, deci se prefăcu curajoasă. 

În cele din urmă, veni timpul să o încalece pe Banjo. Meg cercetă 
capul calului, încercând să-și dea seama dacă femela avea gânduri rele 
în ochi și să se și asigure că urechile nu-i erau date pe spate. Auzise 
undeva că acesta era semn rău. 

Calul părea calm. Urechile îi erau ridicate. 

— Meg, spuse Bo cu blândeţe. El arătă înspre urechea lui, și ea își 
dădu seama că se jucase cu cercelul ei. 

— O. Își plecă capul. Sunt gata. 

— Uită-te la mine. 

Ea se uită. 

— Nu aş permite niciodată să ţi se întâmple ceva rău. Nori se 
îngrămădiră peste fața lui și păsări negre își luară zborul din vârfuri 
înalte ale copacilor. 

El spuse lucrurile astea cu atâta seriozitate, încât lui Meg îi dădură 
lacrimile. 

— Să-ţi dau un șervețel? El băgă mâna în buzunar. 

— Nu. Fa se îndreptă și zâmbi entuziasmată. Chiar sunt pregătită. 

O minciună sfruntată. 

Bo se aplecă și își făcu palmele căuș. Ea își puse gheata — singura 
pereche pe care o avea și probabil că nu era deloc potrivită pentru 
călărie — în mâinile lui, iar el o săltă în șa fără efort. Fa trecu un picior 
peste spatele lui Banjo și se așeză în șa. 

Imediat, frica îi sugrumă beregata și pulsul i se acceleră rapid. 
Își aminti senzaţia asta din copilărie. Sentimentul că te afli la mila 
calului. 

În ziua când fusese aruncată, ultima oară când șezuse în șa, calul 
se ridică în două picioare, se răsuci și o luă în altă direcție. Meg își 
aminti cum căuta disperată să preia controlul, îngrozită, înainte să 
cadă. 

Se gândi la momentul când ea şi Bo avuseseră grijă de Jayden. 
Unde-i fusese capul? Fa ar fi trebuit să schimbe cele două scutece 
murdare. Călăritul era mult mai provocator decât toaleta unui copil. 

Bo continuă să o asigure că totul va fi bine și să o învețe. El îi așeză 
hăţurile în mâini, potrivi scărițele de șa sub picioarele ei. 

— Dacă te simţi confortabil, o să o duc la pas la plimbare. 

Meg încuviință rapid. Ea apucă hăţurile așa cum era recomandat, 
dar asta nu o împiedica să se ţină de ele strâns. 

Bo agățase o bucată de sfoară groasă de zăbala lui Banjo, dar nu fu 
nevoit să tragă de ea ca să facă calul să-l urmeze, căci, de îndată ce a 
început să meargă, calul a mers alături de el. 

Bo se uita mereu în spatele lui la ea, să-i observe expresia de pe 
chip, în timp ce continua să vorbească lejer despre cum a învățat el 
să călărească, apoi despre caii preferați ai tatălui ei și de ce anume 
fuseseră preferații lui. 

Conversaţia lui o ajută. Bo nu puse multe întrebări, ceea ce ea 

aprecie, de vreme ce toată atenţia îi era concentrată pe urechile calului. 
Meg nu se putea obişnui cu statul sus în șa și modul cum se legănă 
dintr-o parte în alta pe spinarea lui Banjo. 

Ei se plimbară destul de mult timp, înconjurând pășunea de două 
ori. Meg încercă să-și relaxeze mușchii, dar nu reuși. Frau încordați 
precum corzile unui pian. 

Nu simteau caii teama? Sau o simteau? Din păcate, faptul că-și 
spunea să nu-i fie teamă, deoarece calul simțea lucrul acesta, nu o 
ajuta deloc. Este greu să-ți alungi teama cu un avertisment împotriva 
fricii însăși. 

La un moment dat, dintr-un anume motiv, Banjo făcu un pas 
rapid într-o parte, și Meg abia reuși să nu tipe. 

— Totul e în regulă, îi șopti Bo. —Ești în siguranță. 

Fa încuviință din cap, deoarece e/ avea cumva puterea de-a o face 
să îndure totul. Bo îi spusese că nu va permite să i se întâmple ceva 
rău, iar ea îl credea. 

O ideea atât de fermecătoare, să ai pe cineva sigur pe el însuși, 
puternic și cu cunoștințele necesare, astfel încât să te poți baza pe 
el. Era foarte tentant să crezi că, dacă ai avea o astfel de persoană în 
viața ta, ai putea să depășești orice obstacol. Chiar și moartea unui 
părinte, atacurile de panică și răspunderile care veneau drept rezultat 
al faptului că erai acționara majoritară a companiei. 

În cele din urmă, Bo a oprit calul și a ajutat-o să se dea jos. 

— Te-ai descurcat foarte bine. 

Când picioarele ei simţiră pământ solid dedesubt, fu cuprinsă de 
ușurare. Îți mulțumesc, Doamne. 

— Ba am fost teribilă. 

— Nu, nu ai fost. Pur și simplu ești la început. Asta-i tot. 

Fa își înclină capul ca să-i privească fața lui frumoasă plină de 
vânătăi; el stătea cu mâna întinsă ușor peste gâtul lui Banjo, degetele 
lui jucându-se cu coama calului. Meg nu s-ar fi suit niciodată pe un 
cal decât pentru el. De fapt, se temea că ar putea face orice îi cerea el, 
dacă asta îl făcea fericit. 

Nu poti, Meg. Nu-ti poti permite să te încrezi în el atât de ușor. 
Indiferent cât de chipeș este, cât de serios pare. 

— Ei bine, eu... ar fi bine să plec. Mulţumesc pentru lecţie. 

— Pot să te conving să mai vii la o nouă lecție? 

— Așa cum ai spus mai devreme, înţelegerea e înțelegere. 

— Deci o să mai vii o dată. 

— Da, dar pot să mă odihnesc câteva zile mai întâi? Cel puțin 
până data viitoare când am chef să mor? 

El zâmbi. 

— Sigur. Eu o să fiu plecat până săptămâna viitoare oricum. 

— O? Ea se întristă la gândul acesta. 

— Da, am vrut să-ţi spun. Mâine zbor spre Florida. 

— În scop de serviciu? 

El dădu afirmativ din cap. 

— Este vorba despre un seminar pe tema proprietarilor cailor 
de rasă și pentru prăsilă la care m-am înscris cu luni în urmă. De 
asemenea, am un dresor care antrenează niște cai acolo și trebuie să 
mă duc să-l văd. 

— Înţeleg. 

S-au îndreptat împreună spre hambar, apoi au ezitat. Ea urma să 
se ducă la mașina ei, iar el să ducă înapoi calul în boxa lui. Aici își 
luau rămas-bun. 

Chiar o să-mi fie dor de tine, se gândi ea. Tot ceea ce voia să spună i 
se învălmăși în minte. Nu cred că voi avea pace până nu vii acasă. O sută 
de cărți şi o sută de băi nu mă vor ajuta cu nimic. Ai dori să mă însoteşti 
la petrecerea de logodnă a verișoarei mele? 

— Călătorie plăcută. 

— Mulţumesc. 

— Mă anunti când te întorci? 

— Cu siguranță. 

Fa se întoarse să plece. 

— Ai fost curajoasă azi, Meg. 

Fa se opri, apoi se uită la el. 

— Mulţumesc. De fapt, fusese o lașă fără pereche. Dar nu voi să-l 
contrazică, nu atunci când se uita la ea cu admiraţie, ca și cum făcuse 
ceva deosebit. 

— Apropo, spuse ea, înainte să-și piardă curajul. 

— Da? 


— Dacă ești de acord, vreau să te rog ceva. Verișoara mea își 

organizează petrecerea de logodnă vineri seara. Mă întrebam dacă ai 
dori să mă însoțești. Asta dacă te întorci la timp în oraș. 

— Bineînțeles. 

— Sigur? întrebă ea sfios. 

— Da. Mă întorc la timp. 

Meg dori să se arunce în brațele lui și să-i acopere faţa vânătă cu 
sărutări pline de recunoștință. 

— La urma urmei — privirea lui cenușie sclipi — mi-a mai rămas 
un ochi sănătos. Pot foarte bine să-l învinețesc și pe acesta. 

Ea râse. 

— Da, exact. Mi-a plăcut dintotdeauna simetria. 

Fa îi făcu cu mâna în semn de rămas-bun și se îndreptă spre 
parcare. 

Dori să-i arunce o ultimă privire. 

Nu, nu ar trebui — 

Trebuia. Nu putea rezista. 

Meg se uită înapoi și îl văzu cum stătea exact acolo unde era, 
privind-o. 

El își înclină pălăria în fața ei. 

O, băiatule, se gândi ea. Ce să mă fac cu tine? 


SE 


— Mulţumesc pentru că m-ai ajutat cu asta, îi spuse Amber lui 
Brimm câteva seri mai târziu. Amândoi se așezaseră la biroul de acasă 
al tatălui lui Meg. 

— N-ai pentru ce, spuse Brimm. 

Amber ridică unul dintre dosarele pe care le adusese cu ea. 

— Meg a fost foarte drăguță să pună laolaltă toate fişele și 
informaţiile pe care le avea de pe vremea când era încă măritată cu 
Stephen. Amber întoarse coperta din față și frunzări printre câteva, 
arătându-i și Brimm. O fotocopie a CNP-ului și a carnetului de 
conducere al lui Stephen. O licență de căsătorie. Contractul de 
închiriere al apartamentului lor. Rapoarte bancare, facturi, declarații 
fiscale. Ea îi dădu dosarul lui Brimm. 

— Astea sunt de ajutor. 

— Şi am făcut rost de asta pentru tine. Amber își deschise propriul 
ei dosar, mult mai mic. Singurul document oficial pe care îl avea era 
certificatul de naștere al lui Jayden, și asta era cam tot ce se putea 
spune despre relaţia ei cu Stephen. Mai avea și notițe făcute pe caiete 
cu spirală. De îndată ce și-a dat seama că Stephen o părăsise, Amber 
începuse să scrie tot ceea ce-și amintea din ceea ce-i spusese el despre 
sine, familia lui, locurile unde locuise. Fusese hotărâtă să-l găsească 
încă de pe atunci. 

Brimm luă dosarul din mâna ei și se uită prin el. După ce termină, 
puse hârtiile deoparte și o privi cu atenţie. 

— Eşti sigură că vrei să faci asta? 

— Să-l găsesc? 

— Da. 

— Sunt foarte sigură. 

Brimm păru îngrijorat. Poate că el credea că era precum acele femei 
de joasă condiție de la emisiunea lui Jerry Springer care întotdeauna 
făceau lucruri din astea, urmărindu-i pe tăticii copiilor lor și altele. 

— Nu... mai simţi nimic pentru el, nu-i aşa? 

— Nu. Nu era tocmai adevărat. Ea avea multe simțăminte în 
legătură cu Stephen, toate rele. 

— Bun, deoarece n-aş dori să trec prin toată tevatura asta doar ca 
tu să te combini cu o persoană care nu-mi place deloc. 

Amber își ridică mâna dreaptă. 

— Nici nu mă gândesc să mă combin cu Stephen. 

— Bine, atunci. Brimm se întoarse spre laptopul mare pe care îl 
adusese cu el. 

— Să începem. 

— Să trecem la treabă. Acţiunea este cheia fundamentală a 
succesului. 

— Hmm? 

— Pablo Picasso a spus asta. 

El își întoarse capul spre ea, cu o sprânceană ridicată. 

— Şi eu aş fi fost un geniu, spuse Amber, numai că nu-mi plac 
hainele ciudate. 

El râse. 

— Uniforma geniului este ceea ce nu ţi-a plăcut? 

— Da. 

Încă zâmbind, el se concentră asupra computerului. 

Amber începuse să citească expresii celebre din liceu, în efortul 
eşuat de a o impresiona pe mama iubitului ei. Când îl pierdu pe tip, 
păstră cartea cu citate. Apoi mai adăugase cărți la colecţia ei. 

Încă mai citea și învăţa pe de rost citate în fiecare seară înainte 
de culcare. Când stingea lumina, îi plăcea să mediteze la ideile 
persoanelor faimoase și pline de succes. Îi mai plăcea și faptul că, 
grație citatelor, cunoștea măcar un lucru erudit. 

Amber nu-și pusese prea mult mintea la contribuţie. Dar fusese 
capabilă să înveţe pe de rost aproape toate citatele din toate cărțile ei, 
deci asta însemna ceva. Nu-i așa? 

Degetele lui Brimm se plimbau pe tastatură. Fa îl privi cum se 
oprea, derula pagina și tasta mai departe. 

— Mă aşteptam să foloseşti computerul tatălui lui Meg, spuse 
Amber. 

— L-am adus pe al meu deoarece m-am învăţat cu el și pentru că 
are şi niște programe în plus. Computerul unchiului William nu este 
depășit, totuși al meu are câteva facilități în plus. Voi folosi ambele 
computere imediat. 

Ambele? Uau. Ea îl privi timp de câteva minute. 

— Care-i planul? 

— Vom începe pur și simplu să vedem dacă-l putem găsi pe baza 
datelor din dosare — CNP-ul lui etc. 

— Bine. Fa își ciuguli oja verde deschis și făcu să treacă timpul 
uitându-se la poze înrămate de-ale lui Meg pe când aceasta era copil. 

— Cred că se petrece ceva între Bo și Meg, murmură ea în timp 
ce se uită la o poză cu Meg când era bebeluș, întinsă pe o pătură și 
purtând o bonetă mare. 

— La ce te referi? 

— Mă refer la faptul că par foarte interesați unul de celălalt. 

El se uită la ea. 

— În sens romantic? 

Fra atât de naiv încât era tare scump. Fi îi plăceau tricourile lui 
nostime și felul cum părul lui castaniu îi cădea în față. 

— Da, mă refer la un interes de natură romantică. Am mers la 
ferma de cai cu ea aseară, și ei doi se sorbeau din priviri. 

— Serios? 

— Serios! 

El își trecu încet mâna prin păr. 

— Credeam că Bo este mai degrabă genul tău decât al ei. 

— Fata de la țară cu băiatul de la țară? 

— Exact. 

— Nu-i asta puțin prea previzibil? 

— Eu... Privirea lui confuză îi comunică faptul că, în lumea lui 
matematică, răspunsul previzibil era echivalent cu răspunsul corect. 

— Te tachinez numai. Bo este superb și aș fi interesată de el dacă 
și lui i-ar plăcea de mine. Dar lui nu-i place de mine. El o place pe 
Meg. 

— Familia mea nu o să fie de acord cu asta. 

— De ce? 

— Vor presupune că umblă după ea pentru avere. 

Amber se ofensă în numele tuturor oamenilor săraci. 

— Nu toată lumea este așa. 

El ridică din umeri. 

— Nu cred că Bo e genul acesta. Tu crezi? 

— Nu. 

— Ei bine, priveşte lucrurile din perspectiva asta, spuse Amber. 
Meg nu poate găsi un bărbat mai nepotrivit decât Stephen. 

udy poate să mângâie ursuletul, Sadie Jo îi citi cu voce tare 

lui Jayden. Acum tu poţi mângâia ursulețul. 

Jayden nu se urni din loc, așa că Sadie Jo îi luă degețelul și 
cu el mângâie ursuletul blănos din interiorul cărții. 

Meg se așeză mai confortabil în canapeaua de pe terasă, mulțumită 
să-i observe pe cei doi împreună. Deoarece Amber lucra cu Brimm 
în seara aceea, Meg și Sadie Jo se oferiseră să aibă grijă de Jayden în 
locul ei. Ele deja îl hrăniseră și îl îmbăiaseră. Pentru că era o seară 
frumoasă le convinse să-l scoată afară pentru o jumătate de oră 
înainte de culcare. 

Au ales una dintre canapelele cu rezistență la intemperii, l-au 
pus pe Jayden între ele și au așezat un vraf de cărți pe măsuța joasă 
de cafea. Deși ziua era pe sfârșite, luminile aprinse de deasupra lor 
iluminau cărțile. Sistemul de iluminat din curtea din spate lumina 
copacii. 

— Acum te poţi juca de-a v-aţi ascunselea cu Paul. 

Sadie Jo adusese cărţile astea din colecţia ei personală și deja îi 
reamintise lui Meg de două ori că acestea erau chiar cărțile pe care i 
le citise ei când era mică. 

Meg admiră luna, mare și plină în acea seară. Vederea ei o făcu să 
se întrebe dacă și Bo se uita pe cer, acolo unde se afla în Florida, și 
dacă o observase și el. 

Fusese o adevărată surpriză, nu tocmai bine-venită, de a 
conştientiza cât de mult îi era dor de el în ultimele zile. Whispering 
Creek nu mai era la fel fără el. Faptul că îl vizita îi aducea mângâiere. 
Dar până nu a plecat, nu și-a dat seama că se obișnuise cu confortul 
de a-l avea (cel puţin) aproape. Undeva pe proprietate. Aproape. 
Lucrând cu caii. 

Cu Bo plecat, Whispering Creek devenise singuratic și gol. 
Fără a mai avea parte de discuţiile lor la gardul țarcului, zilele ei se 
întunecaseră. 

Domnul Son își făcu apariţia din direcția serei sale. 

Jayden îl zări, sări în picioare și alergă în direcţia lui precum un 
concurent la o cursă. Ca regulă, domnul Son nu îl căra pe Jayden 
peste tot. Dar îl salută călduros cu o strângere de mână. 

Jayden îl trase pe domnul Son la măsuţa de cafea și îi arătă cărțile 
lui Sadie Jo. Noapte bună, mamă. Omida bămesită. Ouă verzi şi şuncă. 
Ursul brun, ursul brun. Eşti tu mama mea? 

— Bună seara, doamnelor. Domnul Son își plecă bărbia. 

— Bună seara, răspunseră ele în cor. 

Jayden alese Omida hămesită şi o puse în mâinile domnului Son. 

— Vrei să-ţi citesc cartea asta? întrebă domnul Son. 

Jayden i-o împinse și mai aproape. 

Domnul Son se așeză pe cel mai apropiat scaun și îl puse pe 
Jayden în poala sa. Cu eficiența unui om de afaceri, el își drese glasul 
și începu să citească. 

Jayden fusese deosebit de năzdrăvan în faţa lui Sadie Jo şi a lui 
Meg. Dar acum că venise domnul Son, Meg văzu cum se transformă 
deodată. Din ceea ce îi spusese Amber lui Meg, asta se întâmpla 
întotdeauna când Jayden îl vizita pe domnul Son de trei ori pe 
săptămână pentru lecții de grădinărit. În lumea populată cu femei a 
lui Jayden, se pare că băieţelul îl recunoștea și îl prețuia pe domnul 
Son. 

— Dar lui îi era încă foame, citi domnul Son. Așa că mâncă o 
felie de tort din ciocolată, o înghețată, murături... El mormăi și lăsă 

cartea jos. Ce prostie. De ce o omidă ar mânca tort din ciocolată sau 
murături? 

— E o poveste, răspunse Meg. 

— O ficţiune prostească. 

— E o carte de copii, răspunse Meg. E distractivă. 

— E o carte de copii stupidă. 

— E o poveste clasică! insistă Sadie Jo. 

— Nu e un clasic de-al meu. El aruncă cartea pe masă. 

Jayden se uită la domnul Son fascinat. 

— Tinere, îi spuse domnul Son, nu-ți pierde vremea citind despre 
o omidă flămândă. Mai bine citește cărți despre alfabet și numere. E 
mult mai practic. 

Meg râse. 

— Are un an și jumătate, domnule Son. Nu trebuie să fie practic 
încă. 

— Asta e problema cu voi, americanii... 

Meg se abţinu din a menţiona că şi domnul Son era american, la 
fel ca ei toți. 

— Voi credeţi că singurul lucru de care au nevoie copiii este 
distracţia. 

— Ei bine... Meg își scărpină tâmpla. Cred că lucrul acesta arată 
foarte bine ceea ce cred eu cu privire la preșcolari. 

— la aminte, ia aminte! Sadie Jo zâmbi larg. 

Domnul Son dădu din cap la o asemenea atitudine. 

— Îi este cuiva foame? întrebă Sadie Jo. Meg? N-ai mâncat deloc 
la cină. Am o pungă cu carași aurii în geantă. 

— Nu, mulțumesc. Mi-e bine. Meg își verifică ceasul. Cred că e 
timpul ca Jayden să meargă la culcare. Ar trebui să-l duc sus și să-l 
culc. 

Se ridicară toți în picioare, iar Meg îl luă pe Jayden în brațe. El își 
băgă mânuţa în guriță și începu să se agite. 

— Oh. Sadie Jo se neliniști. Crezi că și-a udat scutecul? 

— Nu știu, răspunse Meg. I-am pus unul nou acum o jumătate de 
oră. Bebeluşii își udă scutecele la fiecare jumătate de oră? Și dacă da, 
mamele îi schimbau atât de des? O să-i verific scutecul înainte să-l 
culc. Bine? 

— În regulă. Sadie Jo îl alintă pe Jayden, netezindu-i părul cu 
mâna, uitându-se cu drag în ochii lui și sărutându-l pe vârful nasului. 
Apoi se întoarse spre Meg și îi apucă obrazul în palme. Aceasta e 
copila mea, îi spuse ea lui Jayden. 

Sprâncenele lui se lăsară în jos amuzate. Era clar că nu pricepea ce 
legătură avea copila cu femeia adultă care îl ținea în brațe. 

— Copila mea, spuse Sadie Jo din nou, zâmbindu-i lui Meg și 
mângâindu-i obrazul. 

Meg zâmbi la rândul ei, simțind că îi dau lacrimile. Deși avea 
douăzeci și opt de ani, tot se simțea bine să fie copila cuiva. 

— Vino, domnişoară Greene, spuse domnul Son. Dacă o ţii tot 
așa, stăm aici toată noaptea. Eşti pregătită să mergi acasă. 

— Da, bineînțeles. 

— O să te conduc la mașină. 

Meg îi privi pe cei doi cum pleacă împreună, apoi îl duse pe 
Jayden în dormitorul lui. Așa cum îi promisese lui Sadie Jo, ea îi 
scoase cu conștiinciozitate pijămăluța să-i verifice scutecul. Era cât 
se poate de uscat. Era nevoie să schimbe un scutec curat? Neștiind 
exact ce să facă, ea se hotărî să-i pună un scutec nou pentru orice 
eventualitate. 

Fa îi pregăti camera de culcare ca la carte, apoi se instală într-un 
balansoar cu Jayden, sticluţa lui de lapte și broasca verde. Apoi începu 
să cânte fals o versiune a cântecelului: „Somn ușor, puişor“. 

Uitându-se în lumina slabă la ochii strălucitori ai lui Jayden, în 
timp ce-l ţinea în brațe, îl legăna și îi cânta, era ca și cum se uita în 
sufletul lui Dumnezeu. Timpul nu mai exista acolo. Totul era har. 

La fel ca ultima dată când făcuse asta, fu inundată de un sentiment 
profund de tandrete față de micut. Și la fel ca data trecută, și Jayden fu 
la fel de atent la ea, aproape fără să clipească. 

Meg termină de cântat și se apucă de fredonat. 

Slavă Domnului că îi invitase înăuntru pe Amber și Jayden în acea 
primă noapte, cu mai bine de o lună în urmă, când ei și-au făcut în 
mod neașteptat apariția la ușa ei. Ajutorul pe care avusese privilegiul 
de a-l oferi lor îi dăduse mai multă satisfacție decât orice altceva făcuse 
în ani de zile. În toată viața ei de adult, ea avusese acest simţământ 
adânc îngropat în ea că era făcută pentru mai mult. Mai mult decât 

lucrul într-un muzeu. Mai mult decât slujba de a câștiga bani mulți 
la Cole Oil. Dar, în tot acest timp, ea nu fusese în stare — sau poate că 
fusese prea egoistă sau poate prea nepregătită — pentru a-și da seama 
care era chemarea lui Dumnezeu pentru viața ei. 

În cele din urmă, prin faptul că ajuta o mamă singură și fiul ei, 
Meg găsise acel lucru mărunt de importanță majoră pe care îl putea 
face. Să se alăture lui Dumnezeu într-o lucrare valoroasă era ca și 
cum trăgea adânc aer în piept sau precum o pală puternică de vânt 
răcoros care trecea prin ea. 

Fa își dori să-i poată ajuta și pe alții la fel, dar — 

Cercetează-i pe văduve şi pe orfani în necazurile lor. Versetul biblic 
răsări în mintea lui Meg ca și cum Însuși Dumnezeu S-ar fi aplecat 
asupra ei și i l-ar fi șoptit ușor în ureche. 

Da, Doamne, se rugă Meg, Te ascult. Amber nu era văduvă, dar era 
într-o situație asemănătoare cu cea a unei văduve. Și Jayden avea un 

Jayden își termină laptele, iar Meg îl puse deoparte. Fa se uită 
cum băieţelul își strânse broscuţa uzată aproape de obraz și își băgă 
degetul mare în guriță, sugând cu intermitențe. 

Meg înțelegea situaţia lui Jayden, deoarece și ea fusese un fel de 
orfană... 

O, Doamne. Fu cuprinsă de mirare. De ce nu observase 
asemănările dintre ea și Jayden până acum? De asta simţea atât de 
multă compasiune pentru el. 

Ea fusese odată în locul lui. Ea era încă în locul lui, numai că mai 
în vârstă. 

Pielea i se făcu de găină. 

Se hotări să caute în Biblie versetul despre văduve și orfani când 
se va întoarce la casa de oaspeți. Orfani. Văduve. 

Meg continuă să-l legene, să fredoneze și să vadă cum genele lui 
Jayden se închid tot mai mult. Până acum, în seara asta, ea nu se 
gândise să ajute și pe alții în situația lui. Dar trebuia să fie mulți copii 
ca el. Mulţi, mulți părinţi singuri care aveau nevoie de o a doua șansă. 

Ar putea ea... ? Ar putea ea, o simplă femeie, să-i ajute pe mulți? 

Gândurile i se duseră în toate direcțiile. Cum avea să-i găsească pe 
oamenii aceștia? Ce putea ea să facă pentru ei? Cum? Când avea timp 

de așa ceva, de vreme ce lucra mai mult de o normă întreagă? Meg 
voia să scape de slujba de la Cole Oil, dar nu putea. 

La un moment dat, ochii lui Jayden se închiseră cu totul. Feţișoara 
lui nevinovată se calmă în somn. 

Fra posibil ca lucrul la care fusese chemată de Dumnezeu să fie 
acela de a sluji părinților singuri și copiilor lor? Copii ca acesta? Copii 
aşa cum fusese ea? 

Deodată, văzu că era echipată în mod unic pentru asta, că 
Dumnezeu Se folosise de trecutul ei să o pregătească. Dumnezeul ei 
avea cu siguranță puterea de a răscumpăra trecutul copiilor Lui. 

Mamele singure și copiii lor — domeniul ei de slujire. 

Ideea se potrivi la fel de bine precum cheile unei mașini în contact. 
O potrivire perfectă. Meg renunță la fredonat, dar continuă să se 
legene în balansoar în timp ce lacrimi de ușurare și recunoștință îi 
cădeau încet pe obraz. În sfârșit! În sfârșit. O potrivire perfectă. 

Cum avea de gând să facă asta? Nu știa. Avea o sută de întrebări 
și doar un singur răspuns. Dar acel răspuns reduse la tăcere celelalte 
întrebări. Acel răspuns? 

Dumnezeu. 

Dacă Dumnezeu lucra prin ea, atunci da,ea—o persoană obișnuită 


— ar putea să ajute... pe mulți. 


Bo stătea închis în patul său de hotel din Florida, la mii de mile 
distanță de Texas, fiindu-i tare dor de Meg. Se întinse pe spate, cu 
cearșafurile alunecându-i pe șolduri, cu privirea concentrată în 
întunericul de deasupra capului său, auzind zgomotul aparatului de 
aer condiționat. 

Somnul îl ocolise cu totul în timpul ultimelor două ore. De fapt, 
somnul îl ocolise mult timp în ultima vreme, deoarece se gândea 
mereu la blonda care intrase în viața lui și care îl zăpăcise cu totul. 

După dezastrul de la „Deep in the Heart“, el petrecu zile întregi 
întrebându-se dacă nu ar fi mai bine să întrerupă orice contact cu 
Meg. El își spusese că Jake putea fi cel care să se întâlnească cu ea și 
atunci când ea se întorcea la fermă. 

Apoi veni după-amiaza când Meg se întoarse într-adevăr. 
Grăjdarul lui îl anunță de venirea ei, exact așa cum ceruse Bo. Drept 
răspuns, Bo și-o aminti pe Meg stând în fața casei de oaspeți în 
noaptea în care o duse acasă de la „Deep in the Heart“: Am vrut doar 
să-ți multumesc. Lumina lunii se prelinse pe profilul ei, părul ei. Pentru 
modul în care m-ai apărat. A însemnat mult pentru mine. Încrederea i se 
citea în ochi când ea spuse acele cuvinte. 

Și în următorul moment, momentul în care el trebuia să se 
decidă dacă merge sau nu la ea la țarc, el nu fusese în stare să nu 
meargă, deoarece, dacă se ținea departe de ea, știa că avea să-i trădeze 
încrederea în el. Indiferent cât îl costa, Meg avea nevoie de cineva în 
viața ei pe care putea conta, cineva care să pună nevoile ei mai presus 
de ale lui, cineva care era dispus să o protejeze. 

El se întinse pe noptieră, își luă celularul și tastă numărul ei. Fixă 
cu privirea cele zece cifre. Degetul îi ezită pe tasta de apel, deși știa că 
nu o va suna. Trecură minute întregi. În cele din urmă, cu un oftat, el 
își odihni încheietura pe frunte și se uită din nou în sus în întuneric. 

În trecut, îi plăcuseră conferințele pe tema asta. Însă de data asta, 
fu precum un robot la întâlnire, spunând și făcând tot ceea ce trebuia, 
însă mintea îi era la kilometri distanță. Fără speranța de a o revedea pe 
Meg, zilele excursiei lui nu avură niciun sens. Tot ceea ce făcuse fusese 
golit de însemnătate, fără un strop de culoare. Bo era pe punctul de 
a-şi pierde minţile de dorul ei. 

Cel puţin, slavă Domnului, mâine avea să-și ia zborul spre casă. 
Abia aștepta să se întoarcă acasă. 

El și Meg erau prieteni și parteneri de lucru care nu se 
îmbrățișaseră, nu se sărutaseră. Dar dacă ar fi fost după el, el n-ar mai 
fi plecat niciodată atât de departe de ea. Nici măcar pentru o singură 
zi din viaţa lui. Pentru niciun motiv. Nu-și putea imagina vreun loc 
de pe pământ unde să nu meargă de dragul ei. Sau vreun loc în care 
să meargă fără ea. 

Ce anume îl deruta? Cum avea să se stăpânească atunci când se 
afla în preajma ei. Își făcea mereu griji din cauza asta, deoarece, dacă 
și-ar fi dezvăluit sentimentele în fața ei, nu numai că ar fi pus ferma 
și mai mult în pericol, dar se temea că avea să o sperie. Dacă o speria, 
ea ar fi putut pune punct prieteniei lor. 

Petrecerea de logodnă a verișoarei ei era în câteva zile, ceea ce l-ar 
fi tentat să spună sau să-i zică ceva nepotrivit. Nu numai asta, dar el 
avea să-i cunoască familia la petrecere. Cu siguranță că ei aveau să-l 
cântărească și să-și dea seama câte parale face. Aveau să-l privească cu 
toții drept un țăran prost, deloc potrivit pentru Meg. 

Meg, cu inima ei blândă, fie nu-și dăduse seama, fie nu o deranja 
faptul că el nu făcea parte din aceeași clasă socială. Dar familia ei avea 
să observe lucrul acesta foarte bine. Și el putea paria că la un moment 
dat, în timpul petrecerii sau după petrecere, cel puţin unul dintre ei 
avea să se simtă obligat să-i bage mințile în cap lui Meg cu privire la 
persoana lui. 

Probabil că ar fi cel mai bine pentru Meg să audă adevărul de la 
cineva apropiat de ea. Și totuși, el tot spera ca ea să nu afle niciodată 
adevărul — că el nu era de nasul ei — de la nimeni. 

A doua zi, Meg se puse pe unul dintre aparatele din sala de 
gimnastică a tatălui ei și începu cele cincisprezece „runde“ ale ei. Se 
strâmbă strașnic la cablurile din fața ei, uitându-se cum ridicau şi 
coborau greutățile. 

Se dusese să se antreneze din două motive azi. Primul, Bo era 
plecat, iar exercițiul fizic îi distrăgea atenţia de la el. Al doilea, 
cumpărase o revistă de fitness pentru femei pentru a se motiva și citi 
acolo că mușchii ardeau calorii. 

Nouă, zece, unsprezece. 

Voi termina — doisprezece, treisprezece — exerciţiul acesta... Avea 
să fie într-o formă mai bună, indiferent dacă trupul ei coopera sau 
trebuia să se forțeze — paisprezece, cincisprezece. 

Telefonul ei bâzâi, dându-i de veste că primise un mesaj. 

De la Bo? În sfârșit? Doamne, ai milă. Ea se grăbi să apuce 
telefonul. Micul ecran o informă că primise un mesaj de la Bo Porter. 
Instantaneu, trupul îi amorți, dar inima ei înnebuni de fericire. 

Ea citi textul mesajului. 

M-am întors din călătorie. Mă bucur că am venit acasă. Tu ce mai faci? 

Timp de cinci minute, Meg își mușcă obrazul și se holbă la telefon, 

încercând să se hotărască ce să răspundă. În cele din urmă se hotări să 
scrie: Bine ai venit acasă! Sunt bine. Apăsă butonul „trimite”. 

Semnul de exclamare arăta că era încântată, iar tonul ei politicos 
era în tandem cu tonul lui politicos. Cu toate astea, răspunsul i se 
păru total lipsit de entuziasm. Ei bine? Fa nu putea răspunde pur 
și simplu la mesajul lui prietenesc cu Te-ai întors! Te-ai întors! Mi-a 
fost dor nebunește de tine, ca o fraieră, mi-e jenă să recunosc. Sunt atât de 
fericită că te-aş săruta! Pot să te sărut? Mi-ar plăcea să te sărut. 

Fa aşteptă, dar nu primi niciun răspuns. Mesajul ei nu cerea un 
răspuns. Chiar și așa, ea își puse telefonul în pantalonii de trening, 
să-l aibă la îndemână. 

Termină ultimele exerciţii de ridicare de greutăți de pe lista ei, 
apoi deschise TV-ul la canalul de istorie și se sui pe bicicleta eliptică. 
Luptă, transpiraţie, agonie. În mod obișnuit, singura ei distracție în 
timpul exerciţiilor cardio era frivolitatea televizorului. De data asta, 
însă, mintea nu-i mai rătăcea aiurea, ci se gândea numai la faptul că 
Bo se întorsese acasă. 

Nu-l mai văzuse de șase zile. 

| se păru că trecuseră șase săptămâni. 

Meg amânase cumpărăturile mult prea mult timp. Spre deosebire 
de ea, Lynn își păstra cămara plină mereu. Așa că a doua zi, înainte 
de serviciu, Meg năvăli în bucătăria conacului pentru un mic dejun 
rapid. Apucă un baton energizant și o banană pe care probabil nu 
avea să o mănânce și apă îmbuteliată în poşeta ei, apoi își turnă cafea 
într-un termos. 

În timp ce părăsea bucătăria, Meg aruncă o privire drăgăstoasă 
în josul holului mare din direcţia biroului lui Bo. Poate că era 
înăuntru. Unchiul Michael o aștepta în centrul orașului la o 
întâlnire în curând, ceea ce însemna că avea numai câteva minute 
libere înainte să înceapă naveta. Dar nu făcea nimic rău dacă trecea 
prin fața biroului lui Bo. Dacă ușa era deschisă, ea avea să tragă cu 
ochiul înăuntru. 

Covorul din pluș de pe podea camufla sunetul pașilor ei. Când se 

apropie la numai câțiva centimetri distanță de ușa lui, chiar Bo ieși 
afară. În persoană. Ca și cum l-ar fi chemat ea însăși cu propria ei 
speranță. 

Meg se opri imediat și așa făcu și el. Șocul și încântarea de a-l 
vedea din nou, după zile întregi aflat departe năvăliră peste ea precum 
un val uriaș din ocean. 

Un zâmbet cald apăru în colțul buzelor lui. 

Meg îi zâmbi şi ea, cu poșeta pe braţ, cafeaua în mână și cu inima 
la gât. 

— Bună, spuse el. 

— Bună. Simţurile ei se desfătară în prezenţa lui. Parfumul lui 
proaspăt de după duș, fața masculină și părul tuns scurt, acei ochi 
cenușii deschişi. Toate aceste detalii îi erau atât de familiare și de 
dragi. Totul era plin de carismă la el. 

— Era și timpul să vii înapoi, reuși ea să spună. 

— Da. Așa mă gândeam și eu. 

— Ai avut o călătorie plăcută? 

— Da. El se uită la ţinuta și cafeaua ei. 

— Eşti în drum spre serviciu? 

— Da, dar mai am puțin timp. Mi-ar plăcea să-mi povestești 
despre călătoria ta. Mi-ar plăcea să mă uit mai mult la tine. 

— Nu-i nicio grabă dacă trebuie să pleci. 

— Nu sunt azâz de grăbită. Unchiul Michael organiza multe 
întâlniri. Pe bune, chiar nu era nevoie ca ea să apară la ora fixă de 
fiecare dată. Haide. Ea îl conduse în camera de zi, unde se așeză 
într-un colț pe canapeaua de sub candelabrul cu braţe din coarne de 
cerb. El luă loc pe un scaun. 

În timp ce ei vorbiră despre conferința lui, despre dresorii și caii 
din Florida, iar el răspundea întrebărilor lui referitoare la muncă, ea 
continua să se bucure de prezenţa lui: hainele, mâinile, zgârieturile de 
pe ghetele lui, linia maxilarului. 

Exista o atracţie puternică între ei de multă vreme, iar acum se 
intensificase. Dar ceva nou deveni evident în timpul revederii lor. Un 
fel de bucurie. Ea putu vedea asta în expresia feței lui. Și ea simțea 
același lucru. 

— Cum îţi merge la muncă? întrebă el. Esti la fel de copleșită? 

— Da. Îmi ocupă tot timpul. Îmi aduc de lucru și seara acasă și la 
sfârșit de săptămână, și tot nu reușesc să fiu la zi. 

— Trebuie să te și odihnești câteodată, Meg. Muncești prea mult. 

— Spune-i asta unchiului meu. Ea dori din toată inima să poată 
rămâne cu Bo toată ziua. Poate să se țină după el, ca hipnotizată, în 
timp ce el își vedea de lucru. Dar, vai, trebuia să plece. 

Bo o conduse la garaj. 

— N-ai uitat de petrecerea de vineri seară, nu-i așa? îl întrebă ea, 
mergând alături de el. 

— N-am uitat. 

— Tot mai ești dispus să mergi? 

— Cu siguranță. 

— Nu știu dacă ţi-am spus asta înainte, dar evenimentul va avea loc 
la hotelul Crescent din centrul Dallasului și are un cod vestimentar. 

— Ce înseamnă asta? 

— Pentru mine, o rochie și pantofi cu toc. Pentru tine, un costum 
și cravată. Ea își făcu griji, deodată, că el nu avea un costum. De ce nu 
se gândise la asta mai devreme? 

— E în regulă? 

— Bineînţeles. E] îi aruncă o privire. Ai fi surprinsă să afli că dețin 
un costum Și cravată. 

— Nu. Ea făcu tot posibilul să-și ascundă ușurarea. Nu sunt 
surprinsă. Eu — 

— Nu-i nimic dacă asta te surprinde. Singurul motiv pentru care 
am costum este deoarece tatăl tău a insistat. El l-a pus pe croitorul lui 
să-mi facă unul. 

— Trebuia să-mi fi dat seama. Ea își aminti acum. Tatăl ei se 
asigurase mereu că angajații lui arătau impecabil pentru a nu-l face 
de râs. 

— La ce oră vrei să vin să te iau? întrebă el. 


— La şase și jumătate. 


— Cred că l-am găsit pe Stephen, îi spuse Brimm lui Amber 
târziu în acea seară. 

— Cum! Cuvintele lui îi atraseră imediat atenţia lui Amber. L-ai 
găsit? 

— Cred că da. 

Ei se întâlniseră în biroul de la conac mai devreme, în acea seară, 
pentru a patra lor sesiune de căutări pe internet. Brimm lucrase atât 
pe computerul său, cât și pe computerul lui William Cole ore în șir. 
In cea mai mare parte, Amber îi ținuse companie, visând cu ochii 
deschişi și făcându-și manichiura. Fa își puse repede pensula înapoi 
în sticluța cu ojă și o puse deoparte. 

Brimm își întoarse scaunul cu fața la ea. 

— Bine, deci am stat ore întregi să-l căutăm pe site-urile de pe 
internet și pe motoarele de căutare. 

— Exact. Ea se uită fix la el cu ochii mari. N-am avut noroc. 

— Noaptea trecută m-am hotărât să mă uit din nou peste notițele 
tale. Acolo, tu ai menţionat că Stephen a participat la un forum al 
hackerilor pe internet. 

— Știu asta numai pentru că el s-a lăudat în fața mea o dată. El 
fusese primul care reușise să răspundă la o provocare pe care o postase 
unul dintre ceilalți membri. Ea se încruntă. Nici nu-mi amintesc 
numele forumului acum. 

— Hackerii Anonimi. L-ai scris în notițe. 

— Deci... ai fost acolo? Pe forum? Și l-ai găsit? 

— Fie vorba între noi, eu deja... Brimm își îndesă ochelarii pe nas, 
cunosc puțin acel forum, dar este vorba despre o chestie măruntă, 
legală și inofensivă. 

— Oh. 

— Toată lumea de acolo folosește pseudonime. Dar din moment 
ce știu că lui Stephen îi plac provocările, m-am hotărât să postez eu 
una. Apoi am organizat o competiţie ca să văd cine reușește primul. 

— Ai folosit o momeală. Ca să-l scoţi pe Stephen din ascunzătoare. 

— Exact. Virusul este de fapt un fel de Cal Troian. Odată ce este 
descărcat pe computerul cuiva și ei încearcă să-l curețe, atunci pot 
intra în computerele lor să arunc o privire. 

— Uau. 

El îi zâmbi scurt, mândru. 

— Da. Până acum zece persoane au acceptat provocarea. În fiecare 

caz, de îndată ce am căpătat acces în computerele lor, m-am dus direct 
la poze. El își întoarse scaunul spre computerul lui William și mișcă 
mouse-ul. Pe monitor apăru o imagine. 

— Ti se pare cunoscut tipul acesta? 

— Da. Un fior rece străbătu trupul lui Amber în timp ce se uită 
la fotografie. Stephen stând împreună cu o brunetă la un restaurant 
scump cu băuturi în mână. Stephen avea aceeași tunsoare ca atunci 
când erau împreună, același gust în materie de îmbrăcăminte, același 
zâmbet. Dar acum Amber putu vedea că zâmbetul lui era numai de 
fațadă, nu se reflecta în ochii lui reci și lipsiţi de viață. Arăta la fel 
de fals pe cât arăta un poster tăiat din carton al unei vedete în fața 
cinematografului. 

— Şi-a luat numele de Stephen McKenzie și locuiește în Phoenix. 

— Phoenix? 

— Da. l-am verificat poşta electronică și i-am găsit toate datele pe 
un bon pe care l-a primit după ce a cumpărat ceva pe internet. Brimm 
arătă spre monitor, apoi notă informația de acolo pe un carnețel. 
Rupse hârtia și i-o dădu. 

— Uau. Fa o luă în mână, şocată. Mulţumesc. Ea îl căutase pe 
Stephen timp de doi ani. Și acum, deodată, Brimm îl găsise. Amber se 
uită la literele și cifrele de pe foaia de hârtie pe care o primise. 

— O să ies din computerul lui. Brimm se întoarse să lucreze pe 
computer. 

Doamne. Dumnezeule. Îl găsise pe Stephen. 

O mulțime de amintiri îi inundară mintea. Dimineaţa când îl 
născuse pe Jayden, având doar o prietenă alături care să o țină de 
mână. Când se plimba pe covorul din apartamentul ei în miezul 
nopții, încercând să-l adoarmă pe Jayden. Modul inestetic în care 
îi arătase abdomenul în lunile de după naștere. Momentele în care 
trebui să-l lase pe Jayden la o creșă care ei nu-i plăcea, doar ca să poată 
câștiga bani să-l întrețină. Momentele când cedase nervos, deoarece 
fusese atât de obosită și de copleșită de toate. 

Fa făcuse 7o/u/ singură. 

Acum avea adresa și telefonul lui Stephen. Atunci de ce simțea 
că-i vine rău de la stomac? Cum se făcea că a lua un telefon în mână 
era ultimul lucru din lume pe care îl dorea? 

— Ai de gând să-l suni? întrebă Brimm. 

— Nu chiar acum. Ea îi întâlni privirea. O voi face. Dar poate că e 
mai bine să mă pregătesc pentru asta mai întâi, știi tu. 

— Sigur. 

— Mulţumesc, Brimm. Sunt foarte impresionată. Serios. 

— Cu plăcere. 

Fa îi întinse mâna. El i-o strânse. 

— Misiune îndeplinită, spuse ea. 


— Misiune îndeplinită. 


Stephen prefera să nu petreacă noaptea în casele femeilor cu 
care se culca. Dacă situaţia și personalitatea femeii se dovedeau a fi 
plăcute, el întotdeauna pleca devreme şi se întorcea în intimitatea 
apartamentului său. Situația și personalitatea femeii fuseseră agreabile 
în acea seară. 

De îndată ce ajunse acasă, el făcu un duș, apoi se instală în 
bucătărie pentru a se juca cu un virus pe care un utilizator îl postase 
mai devreme. Se chinuise cu el cu câteva ore în urmă, nu reușise nimic 
și fu nevoit să ia o pauză. Dar creierul lui lucră în tot acest timp, și 
credea că în sfârșit reușise să-i vină de hac. 

Deschise programul și se apucă de lucru — 

Stai puţin. El făcu o pauză, încruntându-se. Ceva nu era în regulă. 
Programul nu funcţiona așa cum ar fi trebuit. 

El tastă. Așteptă. Tastă din nou. Încercă să înțeleagă. Se uită peste 
mesajul de avertizare. 

Cineva îi intrase în computer. 

Realitatea îl lovi ca o găleată cu apă rece. Persoana care postase 
provocarea pe forum folosise programul pentru a sparge computerul 
lui. Se pare că asta fusese intenţia de la bun început. 

El își accesă programul antivirus. Acesta nu detectase atacul, ceea 
ce însemna că virusul era ceva nou. 

Uluit și furios, Stephen fixă cu privirea monitorul. Cine? De ce? ÎI 
căutaseră pe el în special? 

După câte infracțiuni făcuse, Stephen era foarte precaut și își 

proteja datele personale cu ferocitate. Trebuia să știe — cât de repede 


posibil — cine îl descoperise. 
Aşa că se puse pe treabă, încercând să spargă codul. 

Ore întregi mai târziu, Stephen refăcu traseul virusului înapoi în 
spaţiul virtual către adresa de internet de unde venise. În sfârșit, aproape 
de apusul soarelui, el intră pe acea adresă și găsi sursa. El își odihni mâinile 

în poală și se lăsă înapoi în scaun, uitându-se la adresa de pe monitor. 

411 Farm Road 721. Holley, Texas. 

Sprâncenele i se uniră, deoarece recunoscu adresa. Era de la 
Whispering Creek, un loc unde fusese de multe ori atunci când își 
dădea întâlniri și când se însurase cu Meg. 

Stia, bineînțeles, că William Cole murise. Ştia când avusese loc 
decesul, cauza și aproximativ cât de mulți bani lăsase în urmă. Meg ar 
fi cea care locuiește la Whispering Creek acum. Meg, care se afla în 
posesia unei averi care varia între sute de milioane de dolari. 

Era o întorsătură a destinului care îl făcea să vrea să scuipe venin 
de fiecare dată când se gândea la asta. Crezuse, atunci când o părăsise 
pe Meg, că se folosise bine de ea. Dar un tată care murise de tânăr, 
timpul și distanța îl făcuseră să-și dea seama că se folosise de ea prea 
puţin și prea ieftin. Dacă ar fi avut răbdare, ar fi fost cel care ar fi 
deținut acum toți banii lui William Cole. 

Adresa de pe monitor îi ardea în minte. Meg? Meg angajase copoi 
care să-l vâneze? 

El o văzuse pe Meg fire slabă și credulă, niciodată ca pe o 
ameninţare. Dar poate că puterea care venea odată cu averea familiei 
Cole o schimbase. O făcuse răzbunătoare. Se părea că, deodată, după 
ani de zile de când el o părăsise, ea se hotărâse să-l facă să plătească 
pentru tot ceea ce-i făcuse. 

El comisese un lanţ de infracţiuni în trei state. Dacă punea poliția 
pe urmele lui, s-ar fi găsit într-o situaţie extrem de periculoasă. 

Își închise repede computerul și îl puse în geanta de laptop. Apoi 
se duse în dormitor și începu să-și facă bagajele. 

Nu era nimic altceva la care să nu se priceapă mai bine decât 
să-și ascundă urmele. Fusese un expert în asta încă din copilărie. În 
loc să aștepte ca soarta să-l găsească și să-l pedepsească, Stephen 
întotdeauna își lua soarta în propriile mâini. 

Computerul îi fusese compromis, ceea ce însemna că Meg putea 
să-i ştie acum numele curent, locația, numărul de telefon. Trebuia să 
plece din Phoenix. Avea să scape de telefon și să-și ia altul. Chiar și 
mașina. 

Apoi avea să se ducă în Holley. De acolo, el putea să evalueze 
situația mai bine și să pună la cale următoarea mișcare. 


194 


Capitolul Z 


n seara petrecerii de logodnă, Meg răspunse ciocănitului de la 

ușă și îl zări pe Bo stând în prag. Era îmbrăcat într-un costum 

gri-închis imaculat, o cămașă albă, o cravată argintie şi o 
pereche de pantofi negri. 

— Uau. Ei îi trebui un moment să se obișnuiască cu ținuta lui de 
om de afaceri. Ești cât de poate de chipeș. 

— Nici pe jumătate ca tine. Privirea lui strălucitoare îi admiră 
ținuta, apoi o privi în ochi. Încerci să-mi provoci un atac cerebral, 
contesă? Pentru că aproape m-ai dat gata. 

Ea râse. 

— Mi-ai spus contesă? 

— Eşti una, nu-i așa? 

— Nu cred că avem contese în America. 

— Eşti sigură? 

— Foarte sigură. 

— Ei bine, dacă am avea, tu ai fi una dintre ele. Arăţi minunat. 

Complimentul lui o înveseli precum o rază de soare. 

— Mulţumesc. Și tu. 

— Nu pare că port un costum de Halloween? 

Fa își aminti că îl întrebase același lucru când se întâlniseră la 
„Deep in the Heart“. 

— Deloc. 

Croiala fină a costumului îi venea perfect, punându-i în evidență 
înălțimea și statura. 

Meg își luă poșeta cu paiete și ieşi. Merseră pe alee, vântul 
zburlindu-i puţin câteva pliuri ale rochiei. 

Bo credea că era frumoasă! El îi spusese că e frumoasă — folosise 
exact acest cuvânt — și îi spusese contesă, ceea ce era un compliment 
foarte drăguţ. 

Meg petrecuse fiecare pauză de prânz din ultima săptămână 
căutând rochia perfectă și se hotărî în sfârșit asupra unei ţesături de 
un roz pal — o rochiță fără bretele și strânsă pe șolduri, apoi amplă 
cu cute diagonale din șifon. Era cu doar câțiva centimetri deasupra 
genunchiului. Își cumpărase și pantofi roz pal, cu tocuri subțiri foarte 
înalte și panglici plisate în față. 

Azi, își făcuse manichiura și pedichiura și un masaj, apoi 
tenului. Deodată toată tevatura, toate detaliile părură că dau 
roade. 

El îi spusese că este frumoasă. 


AR 


De ce erau atât de multe pahare? Se întrebă Bo. Și de ce atât de 
multe furculiţe? 

De-a lungul anilor, el mersese la cine la restaurante elegante cu 
proprietarii și cumpărătorii de cai de rasă. Dar această petrecere de 
logodnă pentru verişoara lui Meg le întrecea pe toate. Până acum, 
supravieţuise la masă observând-o pe atenţie pe Meg şi imitând-o 
întru totul. El nu credea că o făcuse de râs... încă. Cel puţin, se rugă 
să nu o fi făcut de râs. 

Un ospătar puse al cincilea fel de mâncare în fața lui. Desertul. 
O chestie mare din ciocolată pe o farfurie albă rotundă. Bo speră că 
acesta era ultimul fel, dar cine putea ști. Nu-l mai surprindea nimic 
cu privire la oamenii aceștia. 

Meg nu-și luă linguriţa. În schimb, aşteptă un alt chelner care 
aducea un ulcior din argint. 

Si Bo aşteptă. 

Bărbatul cu ulciorul îi întrebă pe fiecare dacă doreau sos din alune 
cu ciocolată caldă. Bo refuză, dar pentru cei care doreau, bărbatul 
folosi o lingură pentru a deschide vârful desertului lor. Apoi turnă 
ciocolată lichidă înăuntru. 

— Am stomacul plin, îi șopti Meg. Dar voi mânca măcar puţin 
din asta. Ea își luă lingura și luă o îmbucătură. E delicios. Încearcă. 

El luă o mică înghițitură. 

— Se compară cu milkshake-ul de ciocolată de la Dairy Queen? 
Ea îi aruncă o privire amuzată. 

El ridică din sprânceană. 

— Chiar vrei să știi ce cred eu? 

Meg zâmbi. 

Bărbatul care stătea de cealaltă parte a ei, unul dintre verii ei, îi 
puse o întrebare și ea se întoarse să-i răspundă. 

Meg explicase că petrecerea din acea seară era pentru una dintre 
fiicele uneia dintre mătușile ei. Totuşi, el și Meg erau așezați la o masă 
rotundă, aflându-se numai lângă membri ai familiei Cole. 

Unchiul lui Meg, Michael, stătea chiar în faţa lui Bo. El îl privise 
pe Bo cu suspiciune toată seara și-i dăduse de înțeles destul de 
limpede că nu-l putea suferi. Soţia lui Michael, Della, avea un păr 
cenușiu strălucitor și era prietenoasă. Cei doi fii adulți ai lor păreau 
niște tipi de treabă: isteți, dar modești, dispuși să discute despre cai 
cu el. Ambii bărbați își aduseseră partenere superficiale și putred de 
bogate. 

Fiecare părea că se simte ca la el acasă în sala luxoasă de bal. 

Nu și el. 

Locul îl sufoca pe Bo — foarte mult. Mesele acoperite cu pânză, 
flori și porțelanuri. Draperiile de la ferestre. Candelabrele de perete. 
Covorul bej și albastru care avea aproape cinci centimetri grosime. 
Mâncarea. 

Toate astea îl iritară. Îl făceau să se simtă ca un bărbat obișnuit 
îmbrăcat în hainele unui bogătaș care încerca să pretindă că este 
altcineva. Îi aminteau faptul că toţi bărbaţii bine îmbrăcaţi din 

încăpere erau mai potriviți pentru Meg decât el, fapt ce îl umplu cu 
o frustrare puternică. 

Nu-i plăcea petrecerea asta. Deloc. 

Dar, de dragul lui Meg, el s-ar fi oferit să suporte încă o mie de 
petreceri de logodnă ca aceasta. 

Meg se aplecă spre el. 

— Crezi că unchiul meu Michael seamănă cu tatăl meu? 

— Da, cred. 

— Și eu. 

Bo îl privi pe Michael cum îl bătu pe umăr cu afecţiune pe fiul lui 
cel mare. 

— Îi seamănă tatălui tău și ca personalitate? 

— Ei bine, amândoi au fost foarte încrezători, inteligenți și 
ambiţioşi. Dar unchiul Michael are felul lui de-a fi. El este inimos. 

— Și tatăl tău nu era? 

— Nu. Fa își dădu farfuria cu desert deoparte. 

Bo aşteptă, privind-o, sperând că avea destulă încredere în el 
pentru a-i spune mai multe. Fa arăta superb. Atât de mult încât îl 
durea inima. Purta cercei cu diamante și o brățară cu diamante în 
jurul încheieturii. Părul ei blond era lăsat lejer, fiecare buclă fiind 
strălucitoare și perfectă. 

Bo dori să o ducă undeva deoparte, să-și înfigă mâinile în părul 
acela și să o sărute o oră întreagă. Voia să-i spună lucruri, să facă 
lucruri — 

El luă o gură de apă, ce avea cuburi mici de gheață înăuntru. 
Cu grijă, puse paharul înalt înapoi la locul lui și încercă să respire 
profund. Dorinţele lui lăuntrice începuseră să-l ia cu asalt în ultima 
vreme, fiindu-i tot mai greu să se controleze. 

Soţia lui Michael își dădu capul pe spate și râse la ceva ce-i spusese 
soțul ei. 

Meg arătă înspre cei doi. 

— Vezi? Unchiul Michael a avut-o întotdeauna pe mătușa Della. 
Fa și băieții lor înseamnă totul pentru el. Cred că ei l-au împiedicat 
să devină ceea ce a devenit tatăl meu atunci când mama a murit. 

— Și ce a devenit? 

— A devenit rece. 

El își întoarse scaunul mai mult înspre ea. 

— Fu l-am cunoscut pe tatăl tău doar în calitate de om de afaceri. 
Era dur, dar corect. Unul dintre cei mai pretenţioși bărbaţi pe care 
i-am cunoscut. 

Fa încuviință din cap. 

— M-am întrebat cum era să fii fiica lui. 

El văzu cum ochii ei căprui se umplură de multă durere. 

— Nu el m-a crescut, Bo. Nu stătea acasă prea mult. Sadie Jo m-a 
crescut. 

Stomacul i se strânse ca o menghină deoarece îl supără să o vadă 
îndurerată. E] dori, inutil, să repare cumva trecutul pentru ea. 

— Părinţii tăi stăteau acasă? îl întrebă ea. 

— Tot timpul. Mama a stat acasă cu noi și tata a muncit din greu, 
dar a muncit pe proprietatea noastră. De ce era plecat tatăl tău atât 
de mult? 

— Era la muncă. Plecat în călătorii de afaceri. Fa ridică din 
umeri. Avea hobby-uri. Nu-l vedeam zile la rând, iar atunci când ne 
întâlneam era foarte stânjenitor. Cred că nu știa cum să se comporte 
cu mine. Eram total diferită de el. Întotdeauna am simțit că el era... 

— Întotdeauna ai simțit că el era cum? 

Meg se uită la el ca și cum încerca să-și dea seama dacă ar trebui 
să spună mai multe. 

— Mi-ar plăcea să știu, spuse el. 

— Întotdeauna am simţit că tatăl meu era dezamăgit de mine. 

— Meg. El putu vedea nesiguranța din ochii ei. Dacă a fost 
vreodată dezamăgit de tine, atunci a fost un prost. Bo își dori să-l 
aducă pe William Cole înapoi din mormânt și să-i dea o săpuneală 
zdravănă. Eşti perfectă din toate punctele de vedere. 

Sprâncenele ei se ridicară. 

— Asta nu-i adevărat. 

— Ba da, este. El mergea prea departe și spunea prea multe. Dar 
sala de bal, emoţiile lui și nefericirea ei îl făceau nesăbuit. El nu-și 
putu aminti motivul pentru care ar trebui să-și ascundă sentimentele 
față de ea. De ce nu ar trebui să-i spună — 

Că o iubea. 

Asta era ceea ce simţea, Dumnezeu să aibă milă de el. O iubire 

puternică, devotată. El nu o dorise, dar îi pătrunsese în suflet 
împotriva voinţei lui, fiind de nestăvilit. Acesta era lucrul pe tema 
căruia se scriau cărți, se cântau piese și motivul pentru care merita să 
mori. Cinismul lui vizavi de amicii care se găsiseră în această situaţie 
îl ustură acum pe el. 

El o iubea pe Meg, și era o bucurie plină de durere. O durere plină 
de bucurie. Haos lăuntric. Loialitate feroce. 

Meg oftă prelung. 

— Oh, Bo. Nu-mi vine să cred că-ţi spun ţie toate astea. Nu 
vorbesc niciodată pe tema asta. 

— Cred că era și cazul să-ţi descarci inima, atunci. 

— Cred că da. 

Chiar atunci, se ridică în picioare cuplul logodit, luară un 
microfon și începură să vorbească. Meg își puse ochelarii ei negri, 
iar Bo mormăi în sinea lui deoarece o făceau mereu să pară drept o 
profesoară atrăgătoare. Doamne, ai milă. 

El și Meg aplaudară în timpul toasturilor cu şampanie. Când se 
termină, toţi musafirii se ridicară de la mesele lor. 

Planul lui Bo era să rămână alături de Meg. Chiar și aici, unde 
probabil că nimeni nu purta o armă mai periculoasă decât un stilou 
aurit, instinctul lui Bo îl avertiza că ea avea nevoie de cineva care să 
o apere. 

Meg îl prezentă bunicii ei, Lake, o doamnă în vârstă care purta o 
tonă de machiaj și bijuterii mari albastre înconjurate de diamante și 
era măritată cu soțul numărul patru, un tip care arăta ca Boss Hogg. 
Bo întâlni o puzderie de mătuși, unchi și veri, inclusiv pe viitoarea 
mireasă. Apoi un cuplu de vârstă mijlocie care deţinea cai de rasă îl 
găsi și îl prinse într-o conversaţie despre afacerea cu cai. 

Meg se scuză, iar el fu blocat. În timp ce vorbea cu acei oameni, 
el o privi pe Meg cum își făcea loc prin mulțime. El observă că și alți 
bărbaţi o remarcaseră. Bărbaţi care veneau din lumea ei, cu educaţie 
aleasă și care se simțeau comod în costume scumpe. De fiecare dată 
când ea stătea de vorbă cu unul dintre ei, Bo înţepenea. 

Pe unii dintre invitați, precum Brimm, ea îi plăcea cu siguranță. 
Dar în fața multora dintre ei, își dădu el seama, chiar și de la distanță, 
expresia ei era politicoasă, aproape prea precaută. 


200 


Trima mea îti ti 

Cuplul cu caii îl prezentă la două tipe divorțate care îi zâmbiră din 
spatele paharelor cu vin. 

Atenţia lui era focalizată pe Meg, care se apropie de mama miresei, 
mătușa ei. Cele două femei își plecară capetele. La un moment dat, 
mătușa lui Meg se uită la el îngrijorată, apoi continuă să vorbească 
cu Meg. 

El știuse că venirea lui în seara asta îi va face pe unii dintre membrii 
familiei să-i scoată în relief lui Meg defectele lui, și nu se înșelase. 

Meg plecă de la mătușa ei cu o expresie încordată. Ea îl căută 
prin încăpere și, când privirile li se întâlniră, el simţea forţa din 
spatele lor în mod fizic. Meg se îndreptă spre el și, când ajunse lângă 
grupul lor, se uită lung și rece la cele două tipe. Tipele divorțate și 
Meg schimbară niște amabilităţi de fațadă, care n-aveau nimic în 
comun cu realitatea. 

Când Meg îl întrebă în sfârșit dacă era gata de plecare, aproape că 
el se forță să nu pară prea dornic s-o șteargă de acolo. 

În drumul spre casă, ea păstră tăcerea. Bo îi tot arunca priviri în 
întunericul cabinei din camionetă, încercând să-i citească starea de 
spirit. Putu vedea cu ușurință că era tulburată. Tot ce-și dorea acum 
era să știe cum să o facă să se simtă mai bine. 

— Vrei să-mi spui ce s-a întâmplat? întrebă el. 

Ei îi trebui ceva timp să răspundă. Merseră pe autostrada 75 înspre 
nord, clădirile de birouri și magazinele care erau lângă autostradă 
trecând repede pe lângă ei. 

— Ştii cum este când ai în viață oameni care te încurajează? 
întrebă ea. Si-apoi mai sunt cei care te secătuiesc de energie? 

— Da. 

— Câţiva membri ai familiei mele mă obosesc teribil. Aș vrea să 
nu fie așa, dar așa stau lucrurile. 

— Te pot ajuta cumva? 

— Nu. Îţi mulțumesc, totuși. 

— Ţi-ar face bine niște mâncare de fast-food? 

— Doamne, nu. Dar ea îi zâmbi uşor. 

— Esti sigură? Uite acolo e „Whataburger“. 

Zâmbetul i se lăți. 

— Aș putea să te duc la călărie. 

— Acesta e probabil unul dintre puţinele lucruri care mă stresează 
mai tare decât familia mea. 

— Aș putea să-ţi zic un banc siropos. 

— Îmm. 

— Aș putea să joc o farsă familiei tale la telefon. 

Ea chicoti. 

— Ceea ce mă ajută e prezența ta. Asta-i îndeajuns. 

Înainte de ea, el nu știuse că tandreţea poate să doară. Dar așa era. 
Dulceaţa cuvintelor ei îi pătrunse ca un foc în inimă. 

Fa se întoarse să-l privească. 

— Mulţumesc că m-ai însoţit în seara asta. Știu că nu este genul 
tău de petrecere. 

— Ce vrei să spui? Îmi place hotelul Crescendo. 

— Crescent. 

— O. Așa. 

Ei își zâmbiră ştrengărește unul altuia. În restul drumului, ei 
vorbiră cu mai multă ușurință în timp ce postul local de muzică 
country difuza piese. 

Odată ce ajunseră la Whispering Creek, Bo o conduse la ușă. 
Chiar atunci când se aştepta ca ea să dispară în casa de oaspeţi, ea se 
întoarse spre el, se ridică pe vârfuri și îl îmbrățișă. 

— Mulţumesc, îi șopti ea din nou la ureche. 

Bo îngheță, uluit. El avu timp numai să înregistreze fineţea și 
aroma de trandafiri înainte ca ea să-l lase și să dispară. Ușa se închise 
în urma €l. 

El rămase afară în picioare, nemișcat. Simplul contact îi făcu 
trupul, care era deja împins la limită, să ardă de dorință. 


AR 


Mătuşa Pamela avusese întotdeauna o abilitate neobișnuită de a 
citi gândurile oamenilor. Ceva ce s-a dovedit prin faptul că o sună pe 
Meg la mai puţin de un minut după ce aceasta şi-a luat la revedere 
de la Bo. 

Ea își scotea pantofii cu toc atunci când îi sună telefonul. ÎI scoase 
din poșetă și citi numele mătușii Pamela pe ecran. Porţia ei zilnică de 

răbdare față de mătușa Pamela se consumase deja. Se gândi să-i ignore 
apelul, dar știa din experienţă că asta nu făcea decât să înrăutățească 
situația. 

— Alo? 

— Meg, sunt eu, mătușa Pamela. 

— Bună. Ea se lăsă pe scaunul cu spătar. Cashew îi sări în poală. 

— Uite ce este, îmi pare rău dacă te-am jignit mai devreme cu 
ceea ce am spus referitor la partenerul tău. 

De îndată ce mătușa Pamela aflase că Bo se îngrijea de caii de la 
Whispering Creek, ea strâmbă din nas și spuse: 

— Are măcar două leţcaie în buzunar? Apoi încercă să o tragă de 
limbă pe Meg în legătură cu situaţia lui financiară. 

— Tu, sublinie Meg, ești cea care a insistat să vin însoţită. 

— Bineînţeles! Dar am crezut că o să aduci pe cineva... care să-ți 
semene mai mult. 

Cum? Chinuit de atacuri de panică? 

— Imi fac griji în privința ta, continuă mătușa Pamela. Atâta tot. 
Și ştii de ce. 

— Nu. Nu știu de ce. 

— Pentru că acum trebuie să fii mult mai atentă decât erai înainte. 

— Vrei să spui acum că tata a murit. 

— Exact. Acum că tatăl tău a murit și tu ai moștenit o avere 
incredibil de mare. Nu ești o fată oarecare. 

Interesant, de vreme ce ea simţea că este o fată foarte banală în 
exterior. Doamne, ce-o mai enerva familia ei. Dacă ar fi putut numai 
să-și arunce telefonul în piscină, să-l tragă pe Bo înăuntru în casa de 
oaspeți și să se izoleze de toată lumea. Să fie numai el în preajma ei. 
Avea cel puţin un tatuaj pe care ea chiar voia să-l vadă. 

— Bineînţeles că este în regulă să fii prietenă cu bărbați ca Bo 
Porter, să-i aduci la evenimente precum petrecerea Tarei și chiar să-ţi 
dai întâlniri cu ei. Dar urmează-mi sfatul și asigură-te că distracţia nu 
merge mai departe de-atât. Ai înțeles? 

— Mătușă Pamela — 

— Sunt mulți oportuniști în lume. 

— Nu cred că Bo este unul dintre ei. 

— Posibil, dar nu poți fi sigură, nu? Am niște experienţă de viață și 

am căpătat înțelepciune. Singurul mod prin care poţi să te asiguri că 
un bărbat nu te ia de soţie pentru banii tăi este să te măriți cu cineva 
care este deja bogat. 

Buza de jos a lui Meg se deschise. Ea nu crezuse vreodată că 
mătușa ei avea să-i vorbească în felul acesta josnic, fără nicio reținere. 

— Un bărbat bogat te va înţelege mai bine, Meg. Este important 
să veniți amândoi din același mediu și să aveți interese comune. 

— Precum? întrebă Meg. Croazierele pe iaht? 

— Meg, o dojeni mătușa ei. 

— Am cunoscut o mulțime de bărbați bogați... As prefera să risc 
cu Bo oricând. Cred că sunt unii dintre cei mai lacomi oameni din 
lume. Cum pot să mă asigur că un bogătaș nu se însoară cu mine doar 
pentru a pune mâna pe averea mea? 

— Două cuvinte. Contract prenupțial. 

O tăcere apăsătoare se lăsă la telefon. Mânia lui Meg crescu, și ea 
știa că trebuie să încheie convorbirea înainte să spună ceva ce avea să 
regrete mai târziu. 

— Å... mai bine te las. Trebuie să am grijă de Cashew acum. Pisica 
îi rămăsese în poală, deja adormită pe jumătate. 

— Bine, atunci. Vom vorbi despre asta mai încolo. 

— Pa. Meg termină convorbirea și aruncă telefonul deoparte. 
Tinând-o pe Cashew în braţe, ea se duse la fereastra care dădea 
înspre capodopera domnului Son și la suprafața strălucitoare, ca de 
satin, a piscinei. 

Dacă fusese ceva bun cu privire la seara asta, era datorită lui Bo. 
Cuvintele lui, zâmbetul lui, atracția ei irezistibilă față de el, faptul că 
o asigurase de prietenia lui în orice vreme. Toate lucrurile astea și 
numai astea salvaseră petrecerea pentru ea. Când se uită retrospectiv 
la această seară, acestea fură singurele amintiri pe care le preţui. 

Mătuşa Pamela nu punea mare bază pe discernământul lui Meg. 
Și cu siguranță că Meg însăși nu pusese mare preţ pe capacitatea ei de 
discernământ. Dar câteodată pur și simplu știai, simţeai, recunoșteai 
diferența dintre un om serios și o persoană toxică. Deși Meg era ruda 
mătuşii Pamela și o cunoștea încă din copilărie, mătușa Pamela era 
acea persoană toxică. 

Iar Bo era omul serios, raiul ei sigur. 

Chiar Meg avusese îndoieli cu privire la intențiile lui în trecut. 
Dar în seara asta — judecând după maniera plină de grijă în care o 
tratase, după gelozia ce o cuprinse când le văzuse pe acele două femei 
care salivau după el — ea era din ce în ce mai încrezătoare în Bo. 
Poate că era vremea să alunge și ultima suspiciune cu privire la el. 


AR 


Așa cum îi era obiceiul, Bo lucră în mare parte din ziua următoare, 
sâmbătă. În sfârșit, mulţumit de modul cum mergeau lucrurile la 
fermă, el părăsi Whispering Creek, se duse la benzinărie, se opri la 
magazinul Brookshire ca să-și facă cumpărăturile și să ia o băutură 
Dr. Pepper, apoi se îndreptă spre casă. O zi obișnuită. 

In timp ce se apropia de casă, zări un Porsche negru strălucitor la 
capătul aleii. Asta era ceva neobișnuit. 

El strânse mai tare volanul deoarece nu era nevoie să vadă fața 
bărbatului dinăuntrul mașinii ca să știe cine îl vizita și de ce. Era ca 
în noaptea în care ajunsese acasă, iar fratele lui era acolo așteptându-l. 
Aceeași situaţie. Același motiv. Un bărbat diferit. 

Simţindu-se mult mai bătrân decât era, parcă și se apropie de 
Porsche. 

Unchiul lui Meg, Michael, cobori din mașină. 

— Domnule, spuse Bo când veni la el. 

— Bo. Îşi strânseră mâinile. 

Bo își îndesă mâinile în buzunarele din față ale pantalonilor săi și 
aşteptă, scrâșnind din dinți atât de tare că îl duru falca. El întotdeauna 
fusese mândru de pământul său și de casa lui, dar înțelese cât de urâte 
și simple păreau toate astea în ochii unchiului lui Meg. 

— Îmi cer scuze că te deranjez la sfârșit de săptămână, spuse 
Michael. 

Bo își cobori bărbia drept înţelegere. 

— Am venit să vorbesc cu tine. În legătură cu Meg. 

sta o să fie distractiv, spuse Amber. 

— Îhî, răspunse Meg, deși nu era atât de sigură. Ea își 

parcă Mercedesul în faţa clădirii „All The Time Fitness“ și 
se uită cu suspiciune la sala de gimnastică de mărime medie, aflată la 
capătul unui centru comercial. „All The Time“ era primul lanţ naţional 
de săli de gimnastică ce se deschisese în Holley. Oferea localnicilor 
ceva ce nu avuseseră înainte: avantajul de a face sport la miezul nopții, 
la patru dimineaţa sau la răsăritul soarelui. 

Personal, Meg prefera să facă exerciţii în timpul ei obișnuit în 
intimitatea sălii de gimnastică a tatălui ei. Fa încercase să-i spună lui 
Amber că avea de lucrat la niște dosare la Cole Oil, dar Amber nu 
mai putea de nerăbdare să meargă aici. Până la urmă, Meg acceptă. 
Asta și datorită faptului că Sadie Jo insistase să stea cu Jayden în 
după-amiaza asta de duminică și, iată-le aici. Meg și Amber au mers 
împreună spre intrarea în sala de gimnastică, echipate în trening și 
sticle cu apă și prosoape. 

— Ştii, e mult mai bine să faci exerciții cu alți oameni în jur, spuse 
Amber. 


— Pun pariu că se găsesc niște tipi drăguți pe-aici. 

— Mergem la un curs de aerobic. Sunt destul de sigură că băieții 
drăguți nu se înghesuie la orele de aerobic. 

— Nu la cursul nostru, Meg! Cei drăguți vor ridica greutăți sau 
vor alerga pe banda de alergare. Putem să ne uităm la ei în timp ce 
trecem pe acolo. 

— Oh. 

În timp ce Amber se opri la birou să ia bilete pentru vizitatori, 
Meg cercetă încăperea. Speranța lui Amber se adeveri. Doi tipi 
drăguți ridicau greutăţi. De fapt, unul dintre ei semăna foarte bine 
cu Bo. Simti furnicături în trup și merse câțiva pași în direcţia lui, dar 
când el se întoarse, furnicăturile încetară. Nu era Bo. 

Atenţia i se plimbă de la un grup de persoane care lucrau la 
aparatele cardio la un tip de vârstă mijlocie care stătea pe o saltea în 
fața oglinzilor. Tipul făcea exerciții calistenice, întinderi puternice de 
braţe, sărituri și mișcări de arte marţiale. În timp ce Meg se uita, el s-a 
întins Și s-a așezat în cap. 

Poate că sălile publice de gimnastică nu erau atât de rele până la 
urmă. 

Fetele se îndreptară spre încăperea folosită pentru orele de grup. 
Alte patru doamne și un tip nu atât de drăguţ își aranjau echipamentul 
de aerobic. Amber și Meg se apucară și ele de asta. 

— L-ai observat pe tipii ăia de la greutăţi? 

— Da. 

— Vezi? Ţi-am spus eu! 

— L-ai observat pe tipul care stă în cap? 

— Cum? Nu! Cum de nu l-am văzut? 

O femeie, având nu mai puţin de șaptezeci de ani, intră în 
încăpere purtând un ruj roz aprins, un tricou negru cu o floare de crin 
cu bijuterii în faţă, pantaloni scurți negri peste colanţi din spandex și 
pantofi de jazz. 

Părul ei negru mat, tuns scurt, arăta de parcă beneficiase de 
ajutorul unui spray împotriva calviţiei — chestie care avea consistenţa 
zăpezii artificiale care se dădea pe pomul de Crăciun. 

— Bună ziua, oameni buni! strigă ea. Haideţi să ne dezmorțim! 

— Asta e instructoarea noastră? o întrebă în șoaptă Meg pe 

— Nu ştiu. Eu... Amber, care fusese atât de entuziasmată la 
început, deodată fu năpădită de îndoieli. 

Femeia puse un CD în casetofon. 

— Cred că da, spuse Amber. 

Poate că ajunseseră din greșeală la un curs pentru seniori. În 
cazul acesta, ora ar fi mult prea ușoară, de vreme ce Meg lucrase în 
mod regulat pe bicicletele eliptice și cu greutățile. Ea le aruncă o 
privire celorlalți participanţi, care erau cu zeci de ani mai tineri decât 
instructoarea. Nu se putea să fie un curs pentru seniori. 

Piesa muzicală se auzi din difuzoarele montate pe perete. 

— Haideţi! îi îndemnă instructoarea cu rujul ei roz aprins. Să ne 
punem pe treabă! 

Înainte ca Meg să-și dea seama, ea urma pașii plini de energie 
ai femeii drept încălzire. Instructoarea lor nu avea instrumente de 
ridicat sub bancheta de aerobic. Pur și simplu stătea jos pe podea. Lui 
Meg nu-i luă mult timp să-și dea seama că cele două instrumente 
de ridicat pe care le montase la capetele banchetei ei de aerobic erau 
puţin prea pretenţioase. Ea își încuraţă eul sportiv pe care nu-l avusese 
niciodată și se hotărî să-și dea toată silința. 

— Fiţi sexy, îngână instructoarea pe ritmul muzicii. Fiţi sexy! 

Buze-Roz avea să-și demonstreze abilitățile și, odată ce toți 
intrară în ritm, ea își părăsi bancheta și se plimbă în jurul încăperii, 
încurajându-și participanţii. Când consideră că grupul exersase până 
la epuizare un set de pași, ea le arătă un set nou, apoi se plimbă din 
nou în jurul lor. 

— Îţi place? Ea se opri în fața lui Meg în timp ce aceasta sărea în 
sus și jos. E bun antrenamentul? 

— Da. Meg nu avu suflu să-i mai spună și altceva femeii. 

Și ea chiar se îngrijorase că timpul acesta va fi o pierdere de 
vreme. Îi aruncă o privire lui Amber, care părea că suportă mai bine 
antrenamentul. Alergarea după un copilaș toată ziua te menținea în 
formă, nu glumă. 

Faţa lui Meg roși puternic. Plămânii îi erau încinși. Sudoarea îi 
ustura ochii și i se prelingea pe bărbie. La un moment dat, simți că-i 
vine să verse. Trupul îi urla să se oprească, că nu putea să țină pasul. 

Dar încăpățânarea din interiorul ei nu accepta retragerea. O durea, 

dar nu avea să dureze pentru totdeauna. Mușchii și oasele trebuiau să 
asculte de voinţa ei. Poate că inima avea să-i cedeze, dar ea n-avea de 
gând să se oprească. Își încleștă dinţii şi se mobiliză. 

Când începu un nou cântec și pașii deveniră ceva mai ușori, 
Meg se simți cuprinsă de un val de energie puternică. Auzise de 
„euforia alergătorului“. Dumnezeu știe că ea nu se pricepea la alergat. 
Pieptul îi era prea mare, în primul rând. Și, pe deasupra, nu-i plăceau 
deloc alergările. Dar poate că aceasta era versiunea ei de „euforie a 
alergătorului'. 

Aruncă o privire în oglinzi. O blondă cu forme, de înălțime medie, 
destul de atrăgătoare. Nişte șuvițe scurte de păr îi ieșiseră din coada 
de cal. Transpiraţia îi distruse machiajul perfect. Pielea îi pălise de la 
atâta efort. 

Cu toate astea, ei îi plăcea de Megan Cole din oglindă, deoarece 
această Megan Cole nu era o lașă. Femeia asta nu era paralizată de 
frică, îndoială de sine și atacuri de panică. 

Nu putea spune dacă exercițiile fizice îi slăbiră sau îi întăriră 
inima, sau dacă o făcură să capete mai multă masă musculară care 
să ardă caloriile. În orice caz, îi testară hotărârea. De fiecare dată 
când se confruntase cu provocarea și o depășise, Meg deveni mai 
puternică. 

— Arătaţi bine! se auzi vocea pițigăiată a lui Buze-Roz. —lrageţi 
tare, doamnelor și domnilor. Haideţi! Ea bătu din palme de vreo două 
ori pe deasupra capului. Să nu ne dăm bătuți! 

Meg își şterse sudoarea de pe frunte. Dumnezeu avusese multă 
răbdare cu ea până acum. Aproape că se îngropase de vie cu cinci 
ani în urmă. Și totuși, cumva în tăria Lui incredibilă, Dumnezeu 
fusese alături de ea când avusese inima frântă, când fusese trădată, 
când trecuse printr-un divorț și traversase o perioadă de anxietate 
paralizantă. 

La urma urmei, și [sus a fost îngropat odată. Dar El nu a rămas în 
mormânt. El a înviat, este viu și biruitor. El a învins. Tot timpul El îi 
șoptise lui Meg că, în EI, şi ea putea să fie biruitoare. 

Meg avusese încredere în El, iar El Se dovedise credincios. Și, 
încetul cu încetul, ea începuse să treacă peste dezastrul din trecutul ei. 
Datorită puterii Lui, pentru prima dată în ani de zile, ea devenise mai 

puternică; se simţea în sfârșit în stare să stea tare în picioare și să-și 
gestioneze propria viață. 

Odată cu recuperarea, veni și chemarea Lui de a-i ajuta pe ceilalți, 
la fel cum o ajutase El. Cercul era acum complet. 

Sunt dispusă, Îi declară Meg. Să mergem mai departe împreună — Tu 
și cu mine. Sunt gata. Arată-mi calea. 


AR 


În drumul înapoi spre Whispering Creek, Meg şi Amber opriră 
la restaurantul Sonic. Nu îndrăzniră să comande ceva cu prea multe 
calorii după toate câte înduraseră, așa că optară pentru un ceai din 
meniul happy hour la jumătate de preţ, îndulcit cu Splenda. Se așezară 
una în fața celeilalte la o masă în aer liber, transpirate și mulțumite că 
supravieţuiseră exerciţiului cardio. 

— Ştii că, zilele trecute, Brimm și cu mine ne-am ocupat de 
căutarea lui Stephen? întrebă Amber. 


— Da. 
— Ei bine... l-am găsit. 
Meg se holbă la ea. 


Amber se jucă cu paiul ei. 

— Chiar așa? Meg își păstră fața şi vocea neutre. 

— Da. Locuiește în Phoenix sub un alt nume de familie. Brimm 
mi-a dat numărul lui de telefon și adresa și toate datele. Brimm e 
minunat. 

— Da, așa este. 

— În fine, a fost ceva ciudat deoarece atât cât am vrut să-l găsesc 
pe Stephen, odată ce i-am aflat numărul, mi s-a cam făcut rău la 
gândul de a-l suna. Ştii? 

Meg dădu din cap. Numai gândul la Stephen avea același efect 
asupra el. 

— În cele din urmă, i-am format numărul ieri. Mi-a răspuns 
căsuţa vocală, spunând că numărul nu mai este valabil. 

— Oh. 

— Am fost dezamăgită. Dar am fost și bucuroasă într-un fel... 
Vreau să spun că am făcut ceea ce am dorit: l-am găsit. Și am avut 

curajul de a-i da un telefon. Dar atunci când mi-a răspuns robotul, 
am luat asta drept un semn. Cred că trebuie să las trecutul în urmă, 
aşa cum ai făcut tu. 

— Oh, Amber. Lacrimi de ușurare apărură în ochii lui Meg. 

— Traiul la Whispering Creek, alături de niște oameni cumsecade 
ca voi, m-a ajutat. Nu mă mai simt atât de goală pe dinăuntru și 
de furioasă. Mă simt... știi cum, plină de pace. Am o viață frumoasă 
acum. Nu mai trebuie să-l găsesc pe Stephen așa cum am crezut că 
am nevoie cândva. 

— Amber, am vrut să fiu alături de tine orice decizie ai fi luat, dar 
mă bucur să aud asta. Meg o îmbrățișă pe femeia mai tânără, apoi o 
tinu de mână. Cred că ai dreptate. 

— Da? 

— Da. Cred că faci ceea ce trebuie pentru tine și pentru Jayden. 

— Să-l las în trecut, nu-i așa? 

— Lasă-l în trecut, fu de acord Meg. 

— Totuși, asta nu înseamnă că n-o să mă iau de el dacă am ocazia, 
Meg. Dacă o să-l mai văd vreodată, crede-mă — o să mă iau bine de el. 


E 


Mai târziu în acea după-amiază, Meg conduse de-a lungul 
pășunilor înguste și lăturalnice de la Whispering Creek. Nu-l mai 
văzuse pe Bo de la petrecerea de vineri seara și îi era dor de el. 

Își verifică rujul, chiar dacă petrecuse douăzeci de minute 
aranjându-se înainte să iasă din casă. Arăta la fel cum arătase cu zece 
secunde în urmă. Ti-ai pierdut minţile pe bune când vine vorba de el, 
spuse ea în interiorul maşinii. Pe bune. Își dai seama de asta? 

Ca de obicei, când ajungea la fermă, ea zări un grăjdar înăuntrul 
hambarului și îl salută, înainte de a ieși afară la padoc. Meg își luă 
locul ei obișnuit de la gard și îl aşteptă, nu foarte răbdătoare, pe 
Bo. 

Mânjii crescuseră mai înalți și mai voinici în ultima lună și 
jumătate de când începuse să vină aici. Ea le dăduse nume tuturor. 
În seara asta, micul Fifi și Bartolomeu erau afară cu mamele lor. În 
timp ce se uita la ei, aceștia se luară la întrecere, alergând cu picioarele 

lor subțiri și cozile bogate ridicate. Când se opriră, se apropiară unul 
de celălalt de vreo câteva ori, se lăsară pe picioarele din spate, apoi se 
lansară în ceva ce părea wrestling pentru mânji. 

Meg zâmbi. Poate că nu-i plăcea să călărească, dar cu siguranță se 
bucura să-i privească de la distanță dintr-un loc sigur. 

Din când în când, își verifica ceasul. Ciudat. De fiecare dată când 
venise la fermă, Bo ajunsese mai devreme. Fra duminică, dar asta nu-l 
împiedicase niciodată să vină. O fi pățit ceva... sau să se fi întâmplat 
ceva între ei? Ea cercetă parcarea și drumurile de mai încolo, căutând 
să vadă camioneta lui Bo. Nimic. 

Rememoră seara de la petrecere. Nu-și dădea seama ce ar fi putut 
spune sau face care să le pună în primejdie prietenia. Din contră, el 
fusese incredibil de înțelegător cu ea în timpul drumului spre casă. 

Cu siguranță că nu-l deranjase acea mică îmbrățișare de la sfârșitul 
serii. Nu-i așa? Sigur că nu. Exagera. Nu-i spusese chiar ea lui Bo de 
atâtea ori că nu era nevoie ca el să o aștepte aici? Probabil că Bo 
trăgea un pui de somn sau petrecea timp cu familia. Meg se surprinse 
jucându-se cu inelul și se opri. 

Minute întregi, continuă să aştepte. Cu fiecare bătaie a ceasului, 
neliniștea ei creștea. 

După o oră întreagă, Meg se întoarse la mașină. Se simțea precum un 
cetățean al orașului Gotham care ţintise înspre lumina de liliac de pe cer, 
așteptase cu speranță, apoi își dăduse în cele din urmă seama că Batman 
nu avea să vină. Bo renunțase la obiceiul lor. Nu mai răspunse chemării ei. 

Toată seara, în timp ce se uita peste un raport de la Cole Oil, Meg 
continuă să încerce să se convingă că nu era nimic rău în absența lui 
Bo, să fie rațională și obiectivă. 

Dar ceva îi spunea că lucrurile nu erau în ordine. 

Ceva îi spunea că se întâmplase ceva rău. 


BE 


În dimineața următoare, Meg stătea la fereastra din biroul tatălui 
ei. Picioarele ei desculte se încolăceau pe covor în timp ce își înfășura 
o șuviță de păr în jurul degetelor. Mintea îi era departe, la o fermă de 
cai, și își făcea griji cu privire la un anumit cowboy. 

— Domnișoară Cole? Vocea asistentului se auzi în interfon. 
Sunteţi așteptată în biroul domnului Cole în două minute. 

— Mulţumesc. Fără chef, Meg își găsi pantofii sub birou și-i puse 
din nou în picioare și ieși pe hol. 

Asistenţii ei, precum niște câini de pază, își întoarseră capetele în 
direcţia ei. 

— Oh, îi spuse o asistentă, ca și cum vederea lui Meg îi aminti de 
ceva. Aș dori să vă întreb dacă domnul Cole a reușit să ia legătura cu 
domnul Porter la sfârșit de săptămână? 

Meg o cercetă pe femeie, încercând să-i înţeleagă întrebarea. 

— Cei doi au avut o întâlnire vineri seară. La asta te referi? 

Fruntea femeii se încreți. 

— Nu, eu... 

Meg aşteptă. 

— Domnul Cole m-a sunat sâmbătă. 

— Sâmbătă? Ceva rău prevestitor o cuprinse pe Meg. Pe ce motiv? 

— Îmi cer scuze. Poate că... n-ar fi trebuit să spun nimic. 

— Nu, îmi pare bine că ai adus vorba. Vrei să-mi spui ce s-a 
întâmplat? 

Femeia aruncă o privire nesigură în direcția biroului unchiului 
Michael. 

— Domnul Cole m-a sunat sâmbătă și m-a rugat să caut adresa 
domnului Porter. Mi-a spus că ați avut... o problemă pe care trebuia 
să o discutați împreună. Poate că am înțeles eu greșit. 

Meg se îndoi cu sinceritate. 

— Ai găsit adresa domnului Porter? 

Fa dădu din cap. 

— Am intrat pe computerul de serviciu și am căutat date despre 
locurile de muncă ale domnului Porter. 

— Înţeleg. Ce făcuse unchiul Michael? Meg îi mulțumi asistentei, 
apoi se îndreptă spre biroul unchiului ei, cu mintea răvășită. Unchiul 
Michael nu avea niciun alt interes de a găsi adresa lui Bo decât dacă 
avea de gând să vină la Bo acasă. Dar de ce? Ce îi spusese unchiul ei? 
Era vreo legătură între vizita unchiului Michael și absența lui Bo de 
la padoc aseară? 

Inima începu să-i bată cu putere. O, Doamne. Bo nu merita 

ostilitate din partea unchiului ei. Bo nu fusese decât bun cu ea, nimic 
altceva decât cumsecade. 

Meg ciocăni la ușa unchiului ei, aşteptă răspunsul lui mormăit. 

— Intră! Meg deschise ușa de la biroul lui și păși înăuntru. 

Unchiul Michael nu-și dezlipi ochii de pe computer. 

— Ia loc. Aproape că am terminat cu asta. Degetele lui îi zburau 
pe tastatură. 

Meg aşteptă, simțind cum emoțiile o năpădesc și mâinile începură 
să-l tremure. 

El termină și-și îndreptă întreaga atenție asupra ei. 

— Ai sunat-o pe asistenta mea sâmbătă și i-ai cerut să găsească 
adresa lui Bo Porter? 

Nefiind niciodată luat prin surprindere, unchiul Michael se lăsă 
pur și simplu în spătarul scaunului de birou. Scaunul se mișcă în timp 
ce o studia. 

— Da. 

— De ce? 

— Vrei să iei loc? 

— Nu, voi sta în picioare. 

Fa văzu că lui nu-i părea rău deloc, ci era vorba numai de răbdarea 
unui om puternic obișnuit cu confruntarea. 

— Am vrut adresa lui Bo deoarece m-am hotărât să vin la el acasă 
și să vorbesc cu el. 

— Despre ce? Cuvintele îi ieșiră neclar de pe buze, dar își stăpâni 
lacrimile printr-un efort al voinței. Ce i-ai spus? 

— l-am explicat motivul pentru care nu agreez ideea unei relații 
romantice între voi doi. 

— Ce-ai făcut? ea înghiți cu greu. 

— A fost o conversaţie cât se poate de amiabilă. Dacă vrei să știi, 
el a fost de acord cu mine în privința faptului că nu sunteți potriviți 
unul pentru celălalt. 

Obrajii îi luară foc de furie și de jenă. Cum îndrăznea el să se 
preteze la așa ceva! Ea nici nu se putu gândi la modul în care unchiul 
ei îl tratase pe Bo sau cum Bo aparent fusese de acord cu el cum că ei 
doi nu se potriveau împreună. Nici nu era de mirare că Bo nu venise 
să o vadă la padoc aseară. 

— Eu şi Bo suntem prieteni. 

Privirea lui o mustră. 

— Haide, Meg. Am stat în fața voastră toată seara vineri. Nu sunt 
orb. 

— Nu ai niciun drept să vorbeşti cu Bo despre relația noastră. E 
ceva personal. 

— Da și nu. Orice bărbat cu care îți dai întâlniri este un potențial 
soț. Și orice bărbat cu care te măriți va avea parte de jumătate din tot 
ceea ce fratele meu a construit într-o viață. Asta este afacerea mea. 

— Nu este. 

— Cu siguranță că da. 

— Nu, nu este. 

El își înclină capul cu eleganță, iar în ochi i se citi provocarea. 

Oftând frustrată, ea se îndepărtă de el și încercă din răsputeri să 
gândească limpede, să se calmeze. Nu era ușor. El și mătușa Pamela 
reacționaseră exagerat la o simplă întâlnire! 

Meg se întoarse să-l confrunte, cu spatele drept. 

— Fie că-ți place sau nu, o să trebuiască să accepţi faptul că banii 
tatălui meu îmi aparțin acum. Ca să fiu sinceră cu tine, nici mie nu-mi 
place asta în cea mai mare parte a timpului. Dar asta este. Banii sunt 
ai mei, așa că eu mă preocup de ei. Numai eu. Și bărbatul cu care mă 
mărit — acea alegere? — îmi aparține de asemenea. Ea nu mai avusese 
niciodată curaj să-i vorbească în felul acesta unchiului ei. Aproape că 
nu-i venea să creadă că face asta acum. Nici acum nu și-ar fi dorit să 

facă asta, doar că el avusese tupeul să-l implice pe Bo în toată povestea 
asta. Dorinţa de a-l apăra îi dădea curaj. 

— Tu n-ar trebui să-ţi dai întâlniri cu Bo Porter, Meg. În primul 
rând, pentru că este angajatul tău. 

Unchiul ei atinse chiar punctul de care ea se agăţase în tot acest 
timp, în încercarea de a nu-și pierde capul și inima în faţa lui Bo. 

Totuși, în acest moment, stând aici și apărându-l pe Bo în fața 
unchiului ei, îi părea extrem de prostesc faptul că îl ținuse pe Bo 
la distanță atât de mult timp, indiferent de motiv. Modul cum 
reacționase în fața unchiului ei îi confirmă — o dată pentru totdeauna 
— cât de profunde erau sentimentele ei față de Bo. Ea avea atât de 
puţini oameni de încredere în viața ei. 

Bo era autentic și de încredere. Cumsecade, amuzant și transparent. 
Și ea chiar credea că lui îi păsa de ea. Toate astea îl făceau și mai 
prețios, și mai rar în ochii ei decât toți banii din conturi. 

— Nu este ilegal să-ți dai întâlniri cu un angajat. Bărbaţii fac asta 
tot timpul, nu-i așa? 

— Nu este ilegal, dar este nepotrivit. 

— Atunci sunt dispusă să mă port necuviincios în acest caz. 

Unchiul ei oftă şi se ridică în picioare. Ușor, el făcu ocolul biroului. 

— Nu vrei să iei loc? 

— Nu, mulțumesc. 

El își strânse buzele și se așeză pe marginea biroului său. 

— Nu am încredere în motivațiile lui, Meg. 

— Îl duc pe Bo la o petrecere de familie. Una singură! Iar tu și 
mătușa Pamela trageţi imediat concluzia că el umblă după banii mei. 

— Nu cred că este înțelept să nu luăm în calcul ce tentație puternică 
poate fi moștenirea ta pentru un bărbat ca Bo Porter. Niciunul dintre 
noi nu am crescut în sărăcie, Meg. Noi nu ne dăm seama ce înseamnă 
să trăiești fără bani, ce efect are asta asupra oamenilor, cât de mult își 
pot dori ei să capete bani și cât de departe ar merge ca să facă rost de ei. 

Un țipăt i se înăbuși în gât, amenințând să explodeze. 

— De vreme ce tatăl tău e mort, mă simt responsabil de soarta ta, 
Meg. Ştii asta. El nu mai este printre noi, deci mie îmi revine sarcina 
acum de a-ți purta de grijă. 

— Nu am nevoie de protecţie. 

— Nu sunt de acord. Tu ai fost întotdeauna... blândă. Doar încerc 
să mă asigur că nimeni nu profită de tine. El își puse braţele pe piept. 
Vreau numai ce este mai bine pentru tine. 

— În viitor, dacă ceea ce este mai bine pentru mine te face să fii 
preocupat de relațiile mele, atunci abordează-mă direct. Te rog să nu 
mai tragi sfori pe la spatele meu vreodată. Ne-am înțeles? 

El ezită o clipă, apoi spuse: 

— De acord. 

— Îmi iau restul zilei liber. 

— Unde te duci? 

— Să vorbesc cu Bo. Trebuie să încerc să repar cumva dezastrul 
pe care l-ai făcut. 

La jumătatea distanței de la ușa biroului, ea se întoarse să se uite 
din nou la el. 

— Incă un lucru. 

— Da? 


— Nu sunt chiar atât de blândă. Nu mai sunt așa. 

eg își petrecu restul zilei într-o agitație teribilă. La 

început, se hotărâse să meargă imediat la fermă și 

să-l vadă pe Bo. Dar se răzgândi, deoarece nu-i 
plăcu ideea de a purta această discuţie în apropierea angajaţilor lui 
sau a fratelui său. 

Se decise să-l sune. Dar parcă nu era potrivit să vorbească la 
telefon pe tema asta. 

În cele din urmă de gândi să aștepte până seara, apoi să meargă la 
el acasă și să vorbească cu el acolo. Deși îi displăcea ideea de a se afișa 
neanunțată și neașteptată la ușa lui, se gândi că asta era o opțiune mai 
bună decât celelalte. 

Spre deosebire de unchiul ei, ea reuși să găsească singură adresa 
lui Bo. Era notată în dosarele de la biroul de acasă al tatălui ei, printre 
toate registrele cu cai de la Whispering Creek. 

Puțin după ora opt, Meg ajunse la ceea ce părea a fi drumul 
principal care ducea la casa lui Bo. Verifică de două ori indicaţiile 
și harta GPS de pe telefonul ei și trase pe dreapta. Cina ușoară pe 
care se forțase să o mănânce înainte să plece de acasă îi căzuse greu 
la stomac. 

Când ajunse la capătul aleii, opri motorul Mercedesului. Bo 
locuia într-o căsuță din cărămidă, cu o ușă din lemn maro închis 
care se asorta cu băncuţele pătrate de pe verandă. În față erau garduri 
împrejmuite. Nu erau ghivece cu flori. 

I se păru că locul acesta îl caracteriza bine pe Bo: o casă texană pe 
pământ texan. Nepretențioasă și fără prea multe brizbizuri, masculină, 
și înconjurată de natură. 

Înăuntru se vedeau niște lumini aprinse, iar ea putu vedea camioneta 
lui Bo parcată în carportul de lângă casă. Prin urmare era acasă, ceea 
ce însemna că poate el o fi văzut-o stând acolo, holbându-se la casă. 
Acest gând nepoftit o făcu să înșface pachetul de biscuiţi Oreo pe 
care-l adusese și să se îndrepte spre ușă. Sandalele ei cu paiete făceau 
zgomot, iar stomacul i se făcu și mai greu. 

Soarele aproape că dispăruse după linia orizontului și se lăsă un 
amurg cețos. Meg se gândi să-i lase timp lui Bo să ajungă acasă și 
să mănânce înainte să vină peste el. Poate că ar fi trebuit să vină 
mai devreme? Poate că ar fi trebuit să poarte bluza ei verde în loc 
de asta albastră-pal cu mâneci scurte care se terminau cu franjuri la 
capete? Poate că ar fi trebuit să zică pur și simplu: „Unchiul meu e un 
căpcăun!“ de îndată ce el deschidea ușa. 

Fa trase adânc aer în piept și ciocăni. Aproape imediat, ea auzi 
mișcare înăuntru. Ea își mușcă interiorul obrazului și aşteptă. 

El îi deschise ușa, purtând un tricou negru simplu, blugi cu talie 
joasă, și era în picioarele goale. 

O, Doamne sfinte, ajută-mă. Ajută-mă. Aproape că-i veni să leșine. 

— Meg. Sprâncenele lui se lăsară în jos. Se risipise căldura și 
afecțiunea care de obicei plutea între ei. Fusese înlocuită, cel puțin de 
partea ui, cu precauție. 

Unchiul ei — câteva cuvinte foarze rele îi veniră în minte pentru a-l 
descrie — făcuse atât de mult rău pe cât se temuse ea. 

— Bună. Ea îi aruncă un zâmbet care spunea te-rog-să-nu-fli- 
supărat-pe-mine. Îmi cer scuze că apar așa, neanunțată. Voiam să 
vorbesc cu tine. Sper că nu te deranjez. 

— Nu mă deranjezi. 

El o conduse într-o cameră de zi, mobilată simplu, cu articole 
din piele și o măsuță de cafea din lemn, pe care se aflau niște cărți cu 

copertă tare și revista Sports Illustrated. Un meci de baseball se derula 
pe un televizor cu ecranul plat montat pe perete. Sonorul era setat 
pe minim, deoarece, în loc de vocile comentatorilor, ea auzi muzică 
country în surdină. Pe un birou de la peretele din spate al încăperii se 
afla un computer pornit, cu ecranul luminat. Un scaun stătea strâmb 
în fața lui. 

— Lucrai la computer? întrebă ea. 

— Da. 

— Îmi pare rău că te întrerup. 

— E în regulă. După ce stătu ezitant lângă canapeaua din camera 
de zi, el se duse către o măsuţă pătrată care se afla în spaţiul dintre 
camera de zi și bucătăria deschisă. E bine așa? 

— Sigur, mulțumesc. Ea se așeză și puse cu grijă biscuiții pe masă. 

Tot stând în picioare, el își îndesă mâinile în buzunarele din spate. 

— Îţi pot aduce ceva de băut? 

— Nu. Dar îţi mulțumesc. 

— Vrei să mănânci? 

— Nu, mi-e bine. 

— Sigur? 

— Da, mulțumesc. 

O clipă mai târziu, el se așeză pe un scaun lângă al ei. Părea imens 
în comparație cu ea și cu măsuța. 

— Astea sunt pentru tine. Meg îi dădu punga cu biscuiţi. 

— Mulţumesc. 

Când se afla la ea acasă, ideea de a-i aduce biscuiţi Oreo părea o 
ofertă de pace decentă. Acum i se păru nepotrivit, deoarece era clar 
că nu bătuse tot drumul până aici doar ca să-i aducă ceva ce el putea 
cumpăra de la orice băcănie cu mai puțin de patru dolari. 

— Este desertul meu preferat. 

— Aș fi crezut că desertul tău preferat este ceva mai sofisticat. 

— Cum, ceva în genul cremei de zahăr ars? 

— Habar n-am ce-i aia. 

— Cremă de zahăr ars, repetă ea. 

— Nu, n-am auzit niciodată de așa ceva. 

— E o cremă cu un înveliș tare, caramelizat. 

— Atunci nu e de mirare că-ți plac mai mult biscuiţii Oreo. 

— Așa-i, nu-i de mirare. Fa se băgase într-o situație extrem de 
ciudată, venind aici și apoi purtând o discuție banală despre desert. 

El o studie cu atenţie cu ochii lui cenușii, atât de pătrunzători, 
atât de serioși în seara asta, atât de capabili de a pătrunde direct în 
sufletul ei. 

Ce se alesese de toată bravada ei? Fusese curajoasă în fața unchiului 
ei, dar acum se simțea precum un soldat laş în focul bătăliei. 

— Bo, eu... voiam să spun că îmi pare rău. 

El se încruntă. 

— De ce îți pare rău? 

— În legătură cu unchiul meu. Am aflat că a venit aici sâmbătă și 
a vorbit cu tine. 

În loc să pară că înţelege, expresia lui deveni și mai tulburată. 

— Nu știam nimic despre asta până când am aflat la muncă azi, 
continuă ea. Îmi pare atât de rău. Nu avea niciun drept să facă asta. 
Mi-e rușine... și sunt furioasă pentru că sunt sigură că te-a jignit. 

— Nu e vina ta, Meg. Nu trebuie să-ţi ceri scuze. 

— E unchiul meu. 

Bo își împreună mâinile pe suprafața mesei și le fixă cu privirea. 
Fa văzu cum mușchii maxilarului i se încordau de la efort. Mai mult 
de-atât, Meg simți zbuciumul lui interior. 

Nu putea suporta să vadă că el se simte prost din cauza ei. În loc 
să facă vreo scenă sau să izbucnească în lacrimi, ea se aplecă spre el 
din impuls și îl sărută rapid pe obraz — repede și gata - și se întoarse 
imediat la locul ei. 

Bo stătuse nemișcat și înainte, dar acum înţepeni complet. Arăta 
ca un bărbat care se lupta cu o furtună, singura mișcare pe care o făcea 
era ridicarea și coborârea pieptului. 

Ce se întâmplase? Îl sărutase? ÎI sărutase. Ea își deschise gura să-și 
ceară scuze din nou — 

El ţâșni repede în picioare, iar scaunul i se izbi de podea. El o 
ridică de pe canapea în fața lui, până când fură numai la o respiraţie 
distanță. El se uită pătrunzător la ea timp de o clipă arzătoare, apoi 
o sărută. 

Șocul și exaltarea o răvășiră complet pe Meg. Bo. Bo al ei. Bo 
Porter — tipul de care era îndrăgostită, prietenul ei, angajatul ei, cu 

calmul lui — o săruta. Și, o, Doamne. Ce sărut. Tandru și pasional. Plin 
de promisiuni eterne și dorințe nețărmurite. 

Mâinile lui se înfipseră în părul ei. Propriile ei mâini răspunseră 
la rândul lor. Ei nu-i venea să creadă că îl atinge — pieptul lui, gâtul 
lui — încolăcindu-și mâinile în spatele capului lui pentru a-l trage 
mai aproape. Fiori reci îi străbătură spatele genunchilor în contrast 
puternic cu fierbințeala din lăuntrul ei. 

Când își ridică capul în cele din urmă, expresia lui era hotărâtă, 
sinceră, intensă. Avea culoare în obraji. 

— Te iubesc, spuse el. 

Pur și simplu. 

Fa se holbă la el. 

— Te iubesc. Te iubesc cu adevărat. Și vreau să mă însor cu tine. 

Un sunet asemănător unei note finale, apoteotice din refrenul 
unui cor, umplu capul lui Meg. 

— Bo, șopti ea. Doar de atât mai era în stare. El îi luase graiul. 

— Nu pot să fac multe lucruri, spuse el cu aprindere, dar te pot 
iubi, Meg. Te pot iubi în fiecare oră din fiecare zi pentru tot restul 
vieții mele. Jur că sunt în stare de asta. Vreau să câștig dreptul de a 
încerca. El o mângâie pe obraz cu vârful degetului mare. Te iubesc 
atât de mult, încât nici nu mai văd limpede. Nu mă pot concentra. Nu 
pot dormi. Nu-mi mai pasă de nimic altceva de pe pământ decât de 
tine. Nu sunt bun de nimic. 

— Nu-i adevărat. 

— Sunt un dezastru. 

— Nu. 

— Ba da. El insistă. Când vine vorba de tine, sunt. 

Privirea ei se plimbă peste trăsăturile lui bine cunoscute cu uimire. 
El o iubea! Până acum, Meg nu putu decât să intuiască ce simte el 
pentru ea, nu era sigură. Confirmarea sentimentelor lui cu atâta forță 
îi aduse bucurie și uimire peste măsură în inima ei, violent de dulce, 
aproape de nestăvilit. Ea se ridică pe vârfuri și îl sărută pe buze, apoi 
pe o parte a gâtului, apoi își încolăci brațele în jurul lui și îl îmbrățișă. 
Drept răspuns, braţele lui puternice o cuprinseră într-o îmbrățișare 
protectoare care spunea mai mult decât o mie de cuvinte. Ei rămaseră 
aşa multă vreme, cu inimile bătându-le la unison. 

Când el vorbi în cele din urmă, cuvintele lui se auziră aspru în 
părul ei: 

— Mi-aş dori.. 

Fa aşteptă, dar el nu-și duse gândul până la capăt. 

— Ce îţi dorești? 

— Mi-aş dori să poţi fi a mea. 

Asta nu părea promițător. Fa se trase din îmbrăţișarea lui doar atât 
cât să se uite la el. 

Gura lui se strâmbă de amărăciune. 

— Nu-mi place de unchiul tău — 

— Nu, nici mie nu-mi place de el în clipa de față. 

— Dar cel puţin el a avut curajul să-mi spună în față să te las în 
pace. N-am putut să-l contrazic în privința asta. El îi dădu drumul și 
se îndepărtă de ea. Din prima zi când te-am cunoscut, am știu exact 
ceea ce ar trebui să fac, dar nu am putut sta deoparte. M-am amăgit 
singur. Sperând, chiar dacă știam mai bine... atât de prost. 

— Bo, unchiul meu s-a înșelat amarnic — 

— Nu, auzindu-l spunând toate lucrurile astea ieri m-a făcut 
să-mi dau seama câtă dreptate are. Meriţi pe cineva mult mai bun 
decât mine. Meg. 

— Poftim? 

— Ar trebui să fii împreună cu cineva care are diplome agățate pe 
pereți. Care este sofisticat. Bogat. El își aruncă mâinile în aer. Uită-te 
la mine! Nu sunt nimic din toate lucrurile astea. 

— Crezi că mie îmi pasă de astea? Pe bune? Inima ta are dreptate, 
Bo, şi asta e singurul lucru de care îmi pasă. Ceea ce ai tu valorează 
mai mult decât orice mi-ar putea dărui altcineva. 

— Conduc o camionetă veche de zece ani. Locuiesc în casa asta 
micuță. Am crescut în Holley. Sunt un om simplu. Sunt un tip normal, 
și apoi... ești tu. Eşti întruchiparea frumuseţii. Nu sunt îndeajuns de 
bun pentru tine, și chestia asta mă macină, pentru că vreau să fiu acel 
bărbat pentru tine. 

Lacrimile îi umplură ochii, împiedicând-o să-l vadă. 

— Bineînţeles că ești îndeajuns de bun pentru mine, Bo. Bineînţeles 
că eşti. Nu vreau să te mai aud că spui lucrul acesta niciodată. 

El veni imediat la ea. 

— Contesă, șopti el, luând-i ușor fața în palme. Ea își închise 
ochii, iar el șterse orice urmă de lacrimi cu vârful degetelor. Îmi pare 
atât de rău. Nu plânge. 

— Eşti îndeajuns de bun. 

— Şşş. Te rog, nu plânge. Îmi pare atât de rău. Poftim. 

Fa își deschise ochii și îl văzu scoțând un șervețel din blugii lui. El 
i-l dădu și ea îl folosi pentru a-și șterge lacrimile. 

El ţinea șerveţele în buzunare pentru ea, chiar și în serile când nu 
se aștepta să o vadă. În ciuda eforturilor lui de a o convinge contrariul, 
era unul dintre bărbaţii cei mai buni și mai merituoși pe care ea îi 
întâlnise vreodată. 

Meg îl trase să se așeze pe scaunul din piele. Ea se puse pe măsuţa 
de cafea din fața lui; chipul lui era mai sus decât al ei, iar genunchii lui 
îi înconjurară pe ai ei. Fa făcu o ultimă încercare de a-și şterge rimelul 
întins de pe față. 

Bo o privi, plin de îngrijorare. 

— Bine. Ea îi luă mâinile lui mari într-ale ei. Eu sunt cea care este 
un dezastru. De cinci ani încoace, dar mai ales de când a murit tatăl 
meu, am fost slabă și speriată și nesigură de mine însămi. 

— Meg, protestă el. 

— E adevărat. Ea îi strânse mâinile. Iu, Bo. Tu, spre deosebire 
de mine, ești echilibrat. Eşti puternic, solid și integru. Nu ai niciun 
motiv de a te considera mai prejos de mine, dacă nu cumva te referi 
la banii mei. 

El se încruntă. Avea mândria lui, ea știa asta. El era fiul cel mare, 
cel care purta de grijă fraților lui mai mici. Fără îndoială că fusese 
crescut și educat în așa fel încât să știe că el trebuie să fie cel care 
să-și întrețină viitoarea familie. Probabil că așa și voia. Fra cu totul 
neobișnuit pentru el să fie împreună cu o femeie ca Meg, dată fiind 
diferența de clasă socială dintre ei. Mulţi l-ar tachina pe tema asta. 
Alţii l-ar privi întotdeauna cu suspiciune, ar crede ce este mai rău 
despre el, l-ar bârfi pe la spate și ar spune că îi urmărește numai banii. 
Avuţia avea avantajele ei, dar prezenta și multe provocări. Dificultăţi 
pe care ea nu le putea schimba sau de care nu putea să-l protejeze. 

— Vreau să-ți spun câte ceva despre banii mei, spuse ea. În primul 
rând, ştiu că sunt foarte, foarte norocoasă să am tot ceea ce am. Nu 

am meritat toate privilegiile astea. Pur și simplu m-am născut în lux. 
Whispering Creek, școli bune și restul. El spusese că o iubea. Fa 
putea vedea asta acum, o delicateţe profundă în priviri, în timp ce se 
uita la ea. Totuși, vreau să știi că aceste avantaje au venit cu un pret. 
Averea familiei mele mi l-a luat pe tatăl meu de lângă mine, ceea ce 
m-a făcut să nu am încredere în mine însămi. Gâtul i se strânse de 
emoție, dar reuși să vorbească până la capăt. Banii au pus capăt primei 
mele căsnicii. Și m-au făcut să-mi pierd în mare parte încrederea în 
bărbaţi. Deci, fie vorba între noi, m-am săturat — chiar m-am săturat 
— să las ca banii să mă coste tocmai ceea ce iubesc. Nu sunt dispusă 
să renunţ la tine. 

— Meg, gemu el, ochii umezindu-i-se. Vreau numai ce este mai 
bine pentru tine. 

— Ceea ce ar fi cel mai bine pentru mine ar fi să mă privești total 
detașată de numele meu de familie și de tot ceea ce vine la pachet cu 
el. Bine? Să mă vezi doar pe mine. 

El încă părea nehotărât. 

— Crezi că Dumnezeu ne vede diferit, Bo? Nu. Lui nu-l pasă 
câtuși de puţin de lucrurile exterioare. În fața Lui suntem egali. 
Suntem amândoi iubiţi la fel de mult, preţuiţi la fel de mult. Amândoi 
trebuie să ne găsim valoarea în ceea ce spune Dumnezeu despre noi. 
Să o căutăm în altă parte ar fi o mare greșeală. 

— Meg... 

— E o mare greșeală, Bo. 

O tăcere prelungită se lăsă între ei. Ea îl simţi cum este nehotărât 
cu privire la ce să facă. În prima zi când îl întâlnise în biroul tatălui 
ei, și ea fusese nehotărâtă în privința unei decizii: să-l lase să stea sau 
să-l facă să plece. Acela fusese un punct de cotitură, așa cum era acum. 
Meg nu putea suporta să-l lase să plece acum. Trebuia să-l convingă. 

— Chiar mi-ar plăcea să ne dăm o șansă. Ea îi sărută mâinile o 
dată, de două ori, de trei ori. Apoi se uită în sus la el, zâmbindu-i 
timid. Ce-ai zice să ne dăm întâlniri? Nu face asta toată lumea? Hai 
să ieșim împreună. 

— Sunt angajatul tău. 

— Ştii ceva? M-am săturat să-mi mai fac griji în privința asta. 

— Chestia asta nu o să placă multora. 

— Mi-am petrecut o viață întreagă gândindu-mă la ceea ce cred 
alții despre mine, și nu am fost niciodată în stare să-i mulțumesc, 
indiferent cât de mult am încercat. Nu o să mă mai îngrijorez de 
acum încolo cu privire la ceea ce zic alții despre mine. 

— Mie îmi pasă foarte mult de ceea ce spun ei despre tine, Meg. 

— O să trebuiască să treci peste asta. 

El păru sceptic. 

— Haide. Să o luăm ușor, să ne întâlnim și să vedem ce iese. Nu-i 
nimic rău în asta, nu? 

— Nimic rău? Sunt deja pe jumătate mort după tine. 

— E vreo şansă ca jumătatea în viață să fie dispusă să încerce? 

El se uită în sus, oftă adânc, apoi își îndreptă atenţia pe deplin 
asupra ei clipe întregi. 

— Da, să te ajute Dumnezeu. 

Speranţa și bucuria îi inundară ființa. 

— Chiar așa? 

— Da. 

— N-o să te răzgândești? 

— Nu. 

Zâmbind ştrengărește, ea se sui în poala lui. El o strânse la pieptul 
lui, își îngropă faţa în gâtul ei, și o sărută tandru în spatele urechii. 

— Sper din toată inima că acesta e cel mai bun lucru pentru tine, 
șopti el. O să fac orice pentru tine. Orice dorești. Orice ca să fii fericită. 

— Mă faci deja fericită. Nu trebuie să faci nimic. 

El își ridică capul, cu ochii înflăcărați. 

— Meg. Apoi o sărută pe buze — un sărut plin de adoraţie — care 
îi demonstra fără tăgadă sentimentele. 

i vorbiră ore întregi în seara aceea. Bo întinse pernele de pe 

canapea pe podea, și ei se așezară pe covorul din camera zi, 

stând față în faţă, cu capetele și umerii sprijiniți de perne. 
Mâncară biscuiţi Oreo. Băură Dr. Pepper. Râseră. El se jucă cu 
degetele ei, din când în când sărutându-i vârfurile. 

Bo se simţea ca și cum era treaz în cel mai minunat vis pe care îl 
avusese. Aproape că-i era frică să creadă că este real, deoarece voia 
asta — o dorea pe ea — atât de mult. Grijile îi tot dădeau târcoale, dar 
el continuă să le dea deoparte. 

În orele timpurii ale dimineții, el se sui în camioneta lui ca să o 
poată escorta înapoi la Whispering Creek. Ea încercă să-l convingă 
că nu era nevoie să facă lucrul acesta, dar el nu se clinti. Toţi bețivii 
umblau aiurea pe străzi la acea oră din noapte. 

Așa cum se dovedi, între casa lui și a ei, Bo zări o mașină Honda 
veche, și nimic altceva. Asta nu-l opri din a o conduce tot drumul până la 
Whispering Creek, apoi se uită cum paznicul o salută și îi dădu drumul. 

Acolo-i inima mea, se gândi el. Tot ce am eu mai scump. 

Când mașina ei dispăru, el se îndepărtă și conduse prin beznă 
înapoi în direcția casei lui. 

Spera că făcuse ceea ce trebuia în seara aceea. Spera din toată inima. 

Dar nu era sigur. Stând singur în liniște, grijile deveneau tot mai 
greu de îndepărtat. 

Când el cedase și îi spusese ce simţea pentru ea, oare făcuse ce 
era cel mai bine pentru ea? Sau doar ce îi convenea lui mai mult? 
Se putea oare ca ceea ce făcuse în seara asta să îi facă rău în cele din 
urmă? Să dăuneze fermei? 

Prea târziu acum. Nu-i mai rămăsese decât să se încreadă în 
Dumnezeu că va avea grijă de ea. El trebuia să se încreadă în 
discernământul și bunătatea lui Meg pentru a face bine fermei și 
angajaților. Ceea ce ne-am spus nu mai putea fi anulat. El îi spusese în 
față că nu avea să se răzgândească. Mai mult de asta, el nu voia să se 
răzgândească. Mai degrabă și-ar fi tăiat brațul decât să schimbe un 
singur lucru din ceea ce se întâmplase între ei. 

Bo trase pe marginea drumului, farurile străpungând întunericul 
din jurul lui, iar copaci plini de umbre se legănau deasupra lui. Își 
puse mâinile pe volan și își așeză capul pe ele. O, Doamne. Nu lăsa ca 
nimic rău să i se întâmple. Niciodată, şi mai ales nu din cauza mea. 

Își făcea griji pentru ea și nu-și dădea seama de ce. Când fusese în 
armată, avusese același simț al pericolului câteodată, chiar înainte ca 
escadronul lui să dea peste inamici ascunși. 

De ce avea acum un presentiment rău în ceea ce o privea pe Meg? 
Era din cauza turnurii pe care o luase relația lor? Era cineva care voia 
să o rănească? Sau era din cauză că nu voia ca oamenii să-și facă o 
părere proastă despre ea din cauza lui? 

Jake era prima persoană de care Bo se temea să nu-și facă o părere 
greșită despre Meg. Dimineaţă, avea să-i dea un telefon fratelui său 
ȘI să-i spună vestea. 

Doamne, Te rog, veghează asupra ei. Nu mă lăsa să fac nimic din egoism. 
Sfinfeşte-mi motivațiile. Arată-mi cum să o apăr. Sunt aici şi sunt gata ca 
Tu să Te foloseşti de mine. Voi face tot ceea ce îmi ceri ca să o protejez. 


R 


Stephen McIntyre își puse binoclul la intersecția dintre strada principală 
din Holley și drumul care ducea la intrarea de la Whispering Creek. 

Nimic. Nici urmă de camioneta lui Bo Poter întorcându-se de la 
Meg de-acasă. 

El își lăsă jos binoclul. Parcase într-o alee. Clădirile comerciale de 
pe fiecare parte îi ascundeau poziţia. Interiorul mașinii Honda de un 
verde închis mirosea a fum de ţigară și pământ. Îl duruse inima să-și 
lase BMW M5 la depozit, dar făcuse lucrul acesta deoarece mașina 
lui putea să-l dea de gol. Își cumpărase rabla asta cu bani gheață de 
la un service de mașini uzate din apropiere, aproape de granița dintre 
Texas și New Mexico. 

El își șterse lentila. O urmărise pe Meg zile întregi și îi învățase 
programul. În timpul săptămânii, ea mergea cu mașina la birou și 
o parca într-un garaj de la Cole Oil, plin cu agenți de pază. După 
muncă, ea conducea direct acasă. 

Sâmbătă, plecase de la Whispering Creek ca să se vadă cu bătrâna 
ei dădacă și să viziteze niște magazine din oraș. Duminica, se ducea 
la biserică. În timp ce mașina ei fusese parcată în curtea bisericii, el 
îi atașase un dispozitiv de urmărire GPS. Dispozitivul îi ușura mult 
munca, deoarece nu mai trebuia să meargă pe urmele ei la propriu. El 
o putea urmări electronic. 

Își puse din nou binoclul la ochi. Mai devreme în acea seară, din 
camera lui de la Garden Inn, aplicaţia de urmărire de pe telefonul lui 
inteligent indicase că Meg plecase de la Whispering Creek. 

Fa nu plecase de acasă în timpul săptămânii de când începuse el 
să o urmărească, deci conduse la locaţia specificată pe GPS: o casă 
mică din cărămidă din Holley, întinsă pe câţiva acri de pământ. El 
parcase la o oarecare distanță și se apropiase de casă pe jos. Deși nu 
putuse vedea nimic înăuntru, el reținu adresa casei și numărul de 
înmatriculare al camionetei parcate în carport. 

Când văzu că Meg nu se grăbea să plece, Stephen închiriase o casă 
goală, aflată în depărtare, pe care o folosea drept bază de operațiuni, 
pe lângă camera de hotel. El își scosese laptopul și căutase pe internet 
până când descoperi identitatea proprietarului casei și a camionetei. 

Un bărbat pe numele de Bo Porter, care se părea că lucra pentru 
Meg la caii la de la Whispering Creek. 

Cu aproape jumătate de oră în urmă, când aplicaţia îi indică 
faptul că Meg era din nou pe drum, el o urmărise. Se așteptase să o 

vadă conducând singură înapoi spre Whispering Creek. În schimb, 
camioneta lui Bo Porter era chiar în urma ei, aşa că Stephen virase 
repede pe o stradă lăturalnică și se feri să fie observat de cei doi. 

GPS-ul lui îi spuse că Meg se întorsese la Whispering Creek. 
Nu ştia unde se dusese Bo Porter, dar el se așteptă ca omul să se 
întoarcă acasă din clipă în clipă. Doar dacă nu petrecea noaptea la 
Meg acasă. Acea Meg pe care o cunoscuse Stephen fusese extrem de 
pudică în ceea ce privea sexul înainte de căsătorie, dar, cine știe, poate 
că oamenii se mai schimbă. 

Prin binoclu, el văzu o camionetă apropiindu-se. Camioneta lui 
Porter. 

Se părea că Meg nu se schimbase prea mult până la urmă. 

Camioneta viră pe strada principală și conduse cele câteva sute 
de iarzi în direcţia lui Stephen, apoi trecu pe lângă el. Stephen se 
uită după vehicul până când acesta dispăru în zare. Cu grijă, își puse 
binoclul înapoi în husă și îl lăsă deoparte. 

Bo Porter era o persoană importantă pentru Meg. Probabil un 
iubit. Poate doar un prieten. Oricum ar fi fost, lui Stephen nu-i plăcea 
potenţialele complicaţii pe care le putea aduce tipul acesta. Nu-i 
plăcea să se gândească la faptul că Bo Poter o putea influența pe Meg. 
Fa fusese — era — sub controlul lui. 

Faptul că o urmărise zilele astea îl făcuse foarte invidios. De ce 
trebuia ca ea să aibă atât de multe? Meg? Nu avea tărie, coloană 
vertebrală, niciun merit, nicio abilitate de conducere. 

El investise câţiva ani din viață în ea. Dar două milioane de 
dolari era o picătură într-un ocean în comparație cu genul de avere 
în posesia căreia intrase acum. El avea acum în minte ceva mult mai 
diferit pentru ea. Și cu o miză mult mai mare. 


R 


În noaptea primului lor sărut, Meg îi sugerase lui Bo că o vor lua 
ușor în ce privește relația dintre ei. Dar, pe drept vorbind, niciunul 
dintre ei nu suporta asta. În zilele următoare, ei își petrecură aproape 
fiecare minut disponibil împreună. 

La o zi după primul lor sărut, Meg îi trimise un mesaj lui Bo de 


230 


Tu mea iti ti 
îndată ce se întoarse acasă de la muncă, în jurul orei 8:30. Orele de 
muncă de la Cole Oil o epuizaseră, dar de îndată ce el îi apăru în prag 
și ea îl zări — bum. Extenuarea ei se evaporă. Bo îi pregăti spaghete 
pentru cină. Meg îi explică cum unchiul ei venise la ea și își ceruse 
scuze pentru modul în care îl înfruntase. Bo îi spuse că Michael îl 
sunase și procedă la fel și față de el. 

Următoarele două seri la rând, Meg plecă de la muncă cât de 
repede putu, și totuși destul de târziu după lăsarea întunericului. În 
ambele seri, Bo își amână masa până când ea veni, iar ei mâncară 
împreună mâncare mexicană la pachet acasă la el. El o rugă în mod 
repetat și cu drăgălășenie să nu mai lucreze atât de mult. Îi spuse că 
își făcea griji în privința ei. 

A doua zi, ea plecă la cumpărături în timpul pauzei de prânz și 
cumpără o carte de bucate numită Mâncărurile lui preferate, apoi îi 
pregăti reţete de pui copt și tort de ciocolată în acea seară. 

Când era la muncă, Meg aproape că nu se gândea la nimic altceva 
decât la el. În mintea ei se derulau neîncetat amintiri cu el — lucruri 
pe care el i le spusese, cum arătase, ce cămașă purtase, modul în care 
îi mângâia fața. Visatul cu ochii deschişi o făcu și mai nefolositoare la 
Cole Oil decât fusese înainte. 

Ziua de sâmbătă veni ca un cadou. Meg ignoră munca pe care 
putea și trebuia să o facă și, împreună cu Bo, făcu exerciții fizice în 
sala de gimnastică a tatălui ei. Apoi fiecare se duse acasă la el să 
facă un duș și se întâlniră din nou să mănânce sendvișuri cu șuncă, 
salată verde și roșii (aduse de el) și au urmărit filmul Când Harry a 
întâlnit-o pe Sally (adus de ea). În acea după-amiază, ei se întoarseră la 
Whispering Creek și se plimbară împreună pe dealuri și prin pădurile 
din împrejurimi, ținându-se de mână. 

Bo avea visuri — iluzii — de a merge împreună cu ea la pescuit, 
aşa că ei se opriră în cele din urmă la cel mai mare eleșteu de pe 
proprietate la un picnic și să-și încerce norocul la pescuit. După 
două ore întregi de pălăvrăgeală și de tachinări, ei au pus deoparte 
undițele și au urcat pe un teren mai înalt să privească apusul 
soarelui. 

Meg se întinse pe pătură lângă Bo, capul ei sprijinindu-se pe 
braţul lui, iar picioarele ei odihnindu-se pe una dintre ghetele lui. 

Un vânt ușor cu parfum de iasomie o învălui. Nuanţe de portocaliu 
deschis și închis înflăcărau cerul imens al Texasului. Norii străluceau 
puternic în culori albe. 

Meg îi aruncă o privire. Lumina blândă aurie îi mângâia chipul și 
părul lui tuns. În timp ce se întoarse să-i zâmbească, lumina îi străluci 
în ochi. 

Fa îi zâmbi la rândul ei. Cuvintele erau de prisos între ei. 

Bucuria îi umplu fiecare părticică a trupului în timp ce își mută 
din nou atenția la apusul de soare. Fiecare oră petrecută în prezența 
lui fusese exact așa — de aur. Incredibil de perfectă. 

— Dacă noi doi o să locuim împreună într-o zi, spuse el, unde 
crezi că ar trebui să locuim? 

— Hmmm, răspunse Meg. 

El nu-i spusese din nou „Te iubesc“ sau „Vreau să fii soţia mea“, 
aşa cum îi spusese când fusese la el acasă. Bo își alese cuvintele 
cu grijă, într-un efort, ghici ea, de a nu o grăbi sau speria. Meg îi 
aprecie prudența. Îi era foarte bine deoarece ea nu voia încă să-și 
exprime sentimentele față de el. Ea evitase mental un moment de 
genul îl-iubesc-pe-Bo-Porter deoarece a-l iubi pe Bo — a-l iubi cu 
adevărat — însemna că trebuia să se încreadă în el cu totul, trebuia să-i 
ofere inima ei și, în același timp, să riște posibilitatea unei decepții 
dacă el o rănea. După toate lucrurile prin care trecuse, acel nivel de 
vulnerabilitate o terifia. 

Deci, în timp ce evitară să facă declaraţii oficiale, ei discutară 
succint ipoteze amuzante cu privire la viitorul lor împreună, precum 
scenariul pe care tocmai i-l sugerase el. Lucruri de genul: Ce nume 
i-ai pune celui de-al șaselea fiu al nostru? Ce rasă de câine mi-ai 
cumpăra de ziua mea? Dacă ai dori să mergem în vacanţă în ianuarie, 
ai prefera pârtiile de schi sau plaja? 

— Am putea trăi într-o cutie din carton, spuse Meg. 

— Am avea parte de mult curent. 

— Mie mi-ar conveni dacă ai fi și tu acolo. 

Un zâmbet înflori la colțurile gurii lui. 

— Pe bune? 

— Ei bine. Glumesc și eu un pic. 


El chicoti. 

— Nu pot spune, de vreme ce n-aș îngădui ca tu să trăiești într-o 
casă din carton oricum. N-am avea destulă siguranță. 

— Casa ta, atunci? 

— Tot nu este destul de sigură. 

— Chiar așa? 

— Mi-e teamă că da. 

— Aș dori să te informez că niciun răpitor sau șantajist nu mi-a 
făcut vreodată zile fripte. 

— Chiar și așa, mie îmi place zidul înalt și camerele video și 
paznicii. 

Fa oftă. 

— Vrei să locuiesc într-o casă mare? 

— Nu, dacă tu nu vrei asta. 

— Nu-mi place. 

— Casa de oaspeți, atunci? 

— Este în regulă pentru mine, dar nu e potrivită pentru un cuplu 
căsătorit. 

— Ce zici de o casă nouă? Chiar aici în locul acesta? 

— Asta da idee. Discul soarelui dispăruse pe jumătate sub linia 
orizontului. 

— Ce fel de casă ti-ar plăcea? întrebă el. 

— Ceva fermecător. Ceva care să arate ca o căsuţă din povești. 

— Un basm texan? 

— Da, exact. Am putea-o construi din piatră texană — 

— Asta îmi place. 

— Cu cherestele mari de lemn. Tavane înalte. Lambriuri albe. 
Podele uzate din lemn. 

— De ce casele noi trebuie să aibă întotdeauna podele vechi? 

— Pentru că le dă o notă aparte. 

— Câte etaje? 

— Unul. Cu posibilitate de extindere. 

— Multe ferestre, adăugă el. 

— Da, și mobilă ușoară și confortabilă. 

— Mobila asta ușoară și confortabilă va fi roz? 

— Bineînțeles. 

El scoase un sunet nemulțumit. 

— Ce ai împotriva rozului? 

— Sunt bărbat. Asta-i problema. 

Buzele ei se arcuiră. 

— Poate că aș putea face niște concesii. 

— Cât de generoasă ești. 

— Ce părere ai dacă numai dormitorul principal este roz? 

— Cu siguranţă nu vreau culoarea roz în dormitorul principal. 

— Nu? 

— Un bărbat n-ar trebui să doarmă sub cuverturi roz. 

Fa râse, dar, în mintea ei, și-l imagină sub cuverturile ei, de orice 
culoare ar fi fost ele. Pielea i se înroși. 

— Ei bine, atunci ce zici de o cameră de oaspeți roz? Când am 
chef, mă duc acolo și mă desfătez în roz. 

— Cu asta sunt de acord. 

Casa lor imaginară i se părea de basm. Fa aproape că își închipuia 
cum avea să fie, ca ei doi să-și construiască o casă și o viață împreună. 

— Spune-mi totul despre locurile în care ai trăit, spuse el. 

Fa se cuibări mai aproape de el. 

— Să vedem. Cunoști deja conacul. După asta, am stat într-un 
internat la Rice. Ea îi povesti despre camera ei de cămin din primul 
an de facultate și despre apartamentul aproape de campus pe care îl 
împărţise cu prietenele ei în următorii trei ani. Apoi ea ezită. 

— Şi? o îndemnă el. Ce a venit după asta? 

— Eu... Ar trebui să-i spună ce s-a întâmplat sau să treacă peste 
detaliul acesta? Ei discutaseră multe lucruri în săptămâna aceea, dar 
nu vorbiseră despre asta. Fa nu voise să destrame farmecul visurilor 
lor. 

— Spune mai departe, spuse el. Soarele dispăru, lăsând în urma lui 
o dâră galbenă la orizont. Poţi să-mi spui. 

Ea respiră cu greu. 

— După facultate, m-am măritat, iar eu și soțul meu am închiriat 
o casă în The Village în Houston. 

— Am înțeles că relaţia voastră n-a durat prea mult. 

— Așa este. 

— Vrei să-mi povestești despre asta? 

— Da şi nu. 


234 


Trima mea îti ti 

— Bine. El rămase pur și simplu întins lângă ea. 

Fa simți că el era de acord cu ea oricum — fie că-i spunea, fie că nu. 
Răbdarea lui o încurajă să vorbească. 

În timp ce cerul căpătă o nuanţă închisă de mov, ea îi povesti 
despre Stephen. Ezită la început, dar apoi avu mai multă îndrăzneală. 
Meg îi spuse cum s-au cunoscut, cum se purtase el cu ea în timpul cât 
și-au dat întâlniri, îndoielile tatălui ei. Îi spuse despre modul în care 
Stephen se schimbă după căsătorie: minciunile lui, mânia explozivă, 
lipsa remușcării și, în cele din urmă, despre banii pe care îi furase 
atunci când a părăsit-o. 

Aflând toate astea, Bo se ridică în capul oaselor. El tremură de 
mânie în tăcere în timp ce greierii țârâiau sonor. 

Fa își puse mâna pe spatele lui. 

— Fără supărare, Meg, dar se pare că fostul tău soţ este un individ 
nemaipomenit de... El își încordă maxilarul, abţinându-se din a rosti 
oricare cuvânt era pe cale să spună. 

Totuși, ea îl înţelese perfect. 

— Da. Așa era. 

Bo se uită la ea pe pătură. Ochii lui, care străluceau în lumina lunii 
de-acum, îi spuseră multe despre ceea ce simţea. El își întinse mâna. 
Fa i-o luă, și el o ridică în picioare lângă el. 

— Ţi-ai recuperat banii de la el? 

— Nu. Ar fi trebuit să-l urmăresc pe Stephen și să încerc să-i 
recuperez, dar nu am făcut asta. Îmi pare rău acum. 

— Câţi ani aveai atunci? 

— Douăzeci și trei. 

Fa nu-și dădu seama că se juca cu cercelul ei până când el nu-i 
luă mâna și nu-i sărută palma. Fără să spună un cuvânt, Bo o trase în 
poala lui, îi puse pe umeri jacheta lui și o cuprinse cu brațele. 

— Dacă l-aș fi urmărit, murmură Meg, sprijinindu-se de gâtul 
lui, poate că aș fi fost în stare să-i protejez pe oameni ca Amber de 
el. 

— De asta ai luat-o la tine acasă atunci când ţi-a cerut ajutorul? 

— În parte. Dar și pentru că nu puteam să-i întorc spatele. Amber 
avea nevoie de un loc unde să stea, o slujbă și ajutor pentru a-l găsi 

— Ajutor ca să-l găsească pe Stephen? 

— Amber voia ca Stephen să-i plătească pensie alimentară. 

— Eu... El tăcu o clipă îndelungată. Nu mi-am dat seama că ea îl 
căuta. L-a găsit? 

— Nu. Era cât pe ce, dar mai apoi s-a răzgândit și s-a hotărât să 
renunţe. 

— Și tu? Ai încercat vreodată să-l găsești? 

— Nu. Nu vreau să-l mai văd câte zile voi avea. 

El își puse bărbia pe capul ei și ei rămaseră așa, atât de aproape, 
încât ea îi putu simți bătăile inimii. 

— Mi-aș dori, şopti Meg, ca trecutul meu să fie altul. Mi-aș dori 
să fiu curată și nevinovată. Mi-ș dori să nu mă fi măritat și divorțat 
niciodată. Am făcut tot felul de lucruri pe care le regret, am luat tot 
felul de decizii proaste. 

— Te-ai măritat cu persoana nepotrivită. 

— Da, dar am făcut alte lucruri pe care nu le mai pot îndrepta. El 
își trecu mâinile pe după gâtul ei, îi întoarse capul în așa fel încât ea 
se uită direct la fața lui întunecată. 

— Îmi pare rău pentru toate lucrurile prin care a trebuit să treci, 
dar nu se poate să-mi pară rău pentru persoana care ești acum. 

— Mi-ar fi fost mai bine fără ele. 

— Dar n-ai mai fi fost la fel. Și nu ai fi atât de puternică. 

Fa înghiți cu greu. 

— Dumnezeu te-a iertat, Meg. Acum trebuie să te ierți și tu. 

Ea nu-i răspunse. 

— Mă auzi? 

— Da. 

El o strânse la pieptul lui. Îmbrăţișarea lui îi spuse că era acceptată, 
ea și trecutul ei. Și poate pentru prima dată de când divorțase, Meg 
simți că putea primi harul complet al lui Dumnezeu, că putea merge 
înainte şi să lase tot trecutul la picioarele crucii. 

— Ce ai făcut după ce Stephen te-a părăsit? 

— Eu și tatăl meu stabiliserăm cu mult timp înainte că aveam să 
lucrez la Cole Oil la zece ani după terminarea facultății. Dar după 
ceea ce s-a întâmplat cu Stephen, tatăl meu a încercat să mă convingă 
să vin acasă și să lucrez pentru el. L-am refuzat. 

— De ce? 


— În primul rând, nu agreez afacerea cu petrolul. Până când aveau 
să treacă acei zece ani, voiam să-mi aleg propria carieră. 

— ȘI? 

— Stiam că, dacă nu aveam alte venituri decât salariul meu 
obișnuit, nimeni n-ar fi avut motive să mă manipuleze sau să se 
prefacă că-i place de mine, așa cum făcuse Stephen. Pur și simplu... 
mi se părea mai sigur. 

— Poate că și era mai sigur. 

— Am ajuns să-mi găsesc de lucru în Tulsa, deoarece era la mare 
distanță de Houston. Ea îi povesti despre apartamentul pe care îl 
închiriase în timpul șederii ei acolo. 

— Și cu asta se încheie lista locurilor unde ai trăit. 

— Da. 

— Uite la ce mă gândeam. 

— Îmm? 

— În care dintre acele locuri unde ai stat te-ai hotărât că trebuie 
să arăţi perfect tot timpul? 

— Ce vrei să spui? 

— De fiecare dată când te văd, chiar şi atunci când te duci la sală, 
arăţi de parcă ai poza pentru o revistă. 

— Eu... O critica oare? Îi scotea în evidență vanitatea? Nesiguranța 
ei? Cred că era pe vremea când locuiam la conac când am început să 
arăt așa. El nu avea cum să-și dea seama ce însemnase pentru ea să 
crească drept fiica lui William Cole. De copil mi-am dat seama că 
oamenii mă observau cu atenție. Deci, într-o anumită măsură, am 
încercat întotdeauna să arăt prezentabil ca să nu-l dezamăgesc pe 
tata. Îmi făceam... Ei bine — ea se încruntă — probabil mult mai multe 
griji în privința asta decât majoritatea copiilor. 

— Și după ce a plecat Stephen? 

Fa căută cu înfrigurare un răspuns. 

— Te-ai asigurat că arătai întotdeauna perfect, spuse el blând, ca 
nimeni să nu spună sau să gândească ceva rău despre tine. 

Cuvintele lui o loviră ca un zid de cărămizi. Ea îngheţă în 
brațele lui, încercând să suporte lovitura. Fra greu, deoarece ea 
știu imediat, cu o claritate infailibilă, că el avea dreptate. Meg nu 

fusese niciodată conștientă de această decizie interioară a ei. Am 
de gând să arăt cât mai frumos posibil pentru ca nimeni să nu mă 
acuze de faptul că sotul meu m-a părăsit. Dar exact asta era ceea ce 
încercase ea să facă. 

— Bo Porter, șopti ea, tu n-ai spune lucruri de genul acesta decât 
dacă ai avea o diplomă în psihologie. 

— Îmi pare rău, Meg. Nu era treaba mea să comentez. N-ar fi 
trebuit să spun nimic. Probabil că mă înșel amarnic. 

— Aș vrea ca așa să stea lucrurile. 

— Te rog, iartă-mă. Sunt așa un ticălos. Am spus lucrul acesta 
numai pentru că vreau să știi cât de frumoasă ești în ochii mei. 
Poate tu te îndoiești de multe lucruri pe lumea asta, dar nu vreau 
să te îndoiești vreodată de asta. Vocea i se înăsprise. Ai fi la fel de 
frumoasă fără machiaj, cu părul dezordonat - și cu haine vechi care 
nu-ți vin. 

Fi îi dădură lacrimile, simțind presiunea din lăuntrul ei. 

— O să mă faci să plâng. 

— Atunci plânge. Ştii că am șerveţele. 

Lacrimile i se scurseră pe gene. 

— În ochii mei, ești perfectă așa cum ești, și nimic din ce ai face 
sau ai spune nu va schimba vreodată lucrul acesta. 

— Oh, Bo. Nu arăt prea grozav și sunt destul de plinuță. 

— Pardon! El se uită la ea foarte jignit, așa cum nu-l mai văzuse 
niciodată. O să mă superi foarte tare dacă vorbești așa. 

El păru atât de deranjat încât ea râse. 

— Vorbesc serios! 

Meg zâmbi. 

— Știu. 

— Eşti superbă. În ochii mei, ești cea mai superbă femeie care a 
existat vreodată. El scoase din buzunare niște servetele. 

— Uite aici. 

— Mulţumesc. 

Dar ea nu mai avu nevoie de șerveţele deoarece el îi sărută lacrimile 
de pe obraz. 

— Casa noastră aici pe dealul acesta, spuse el, lipit de ea, respirând 
împreună. 

— Casa noastră de vis din Texas? 
— Casa noastră de vis din Texas va fi cel mai bun loc unde ai stat, 
contesă. 
Fa îl strânse de mijloc. 
— Îţi promit. 

Mult mai târziu, ei se îndreptară spre casa de oaspeți. Bo insistă 
să care trusa cu unelte, undiţa lui, coșul de picnic și pătura aruncată 
peste umerii lui. Meg avea numai undița ei și o lanternă pe care o 
folosi pentru a lumina drumul printre copaci. 

— Familia mea ia prânzul împreună acasă la părinții mei duminica 
după biserică, spuse Bo. Fratele meu, Ty, este în oraș săptămâna asta și 
mi-ar plăcea să vii cu mine mâine. 

Până acum, ei își ținuseră relaţia în secret, mai puţin față de Jake. 
Nu merseseră nicăieri în public împreună. Să-i cunoască familia? 
Foarte public. 

— Eu... 

— Nu trebuie să facem mare caz din asta sau să le spunem ceva 
despre noi. 

Tonul lui era puţin defensiv. Meg se opri imediat și lăsă jos 
lanterna, între picioarele lor. 

— Sper că nu crezi că tocmai am ezitat acum din cauză că mi-e 
rușine să mă întâlnesc cu tine. Am ezitat pentru că sunt tentată să nu 
spun nimic despre noi cât mai mult timp ca să protejez relația noastră. 

— De ce? 

Fa gesticulă cu undița. 

— Oamenii din afară. Ai fi gata să iei prânzul cu familia mea 
mâine? 

— Nu. El zâmbi ruşinat. 

— La asta mă gândeam și eu. Ei începură să meargă din nou. 

— Deci planul tău este să-ți bagi capul în nisip? întrebă el. 

— Da. 

— N-o să meargă. Holley e un oraș mic, iar adevărul o să iasă la 
iveală mai devreme sau mai târziu. 

— Ce-ai zice dacă am lăsa adevărul să iasă la iveală săptămâna 
viitoare, luna viitoare sau anul viitor? 

— Ce-ai zice dacă ai lua prânzul cu mine mâine? 

Ea oftă. 

— N-o să le spun că ne dăm întâlniri, bine? N-or să-și dea seama. 

Fa pufni. 

— Meg? 

— Da. 

— Vrei, te rog frumos, să iei mâine prânzul împreună cu familia 
mea? 

Cererea lui, exprimată atât de politicos, o împiedică să spună nu. 

— Da, Bo, voi veni mâine să iau prânzul cu familia ta. 

— Mulţumesc. 

eg, am două avertismente rapide pentru tine, îi spuse 
Bo în timp ce se îndreptau spre casa părinţilor lui să 
ia prânzul duminică. 

— Avertismente? Ea avea deja emoţii să facă o impresie bună, 
îngrijorată că se îmbrăcase prea elegant și nefiind sigură dacă 
buchetul pe care îl alesese în semn de mulțumire pentru mama lui 
Bo era potrivit. 

— Mama mea nu a întâlnit niciodată un străin, spuse el. 

— În fine. Asta nu suna prea rău. 

— Deci îmi cer scuze dinainte pentru ceea ce ar putea spune. 

— Al doilea avertisment? 

— Să nu îndrăznești să-i faci ochi dulci fratelui meu, Ty. Bo se 
uită, în glumă, urât la ea de sub borul pălăriei lui. 

Între ei exista o atracție atât de puternică, încât faptul că se uita la 
el — numai asta, că se uita la el— o zăpăcea de cap pe Meg. 

— Å... cred că tu-mi dai destul de multă bătaie de cap în momentul 
de față. 

— Bun. Să te gândești la asta când îl întâlneşti. 

— Ştie să le vorbească dulce femeilor, nu? 

— A fost întotdeauna irezistibil în faţa lor. E... 

Bo deschise ușa de la intrare și o pofiti în casa în care crescuse. 

La fel ca acasă la Bo, ușa de la intrare dădea direct în cameră. 
În spatele acelui spaţiu, jumătate dintre pereţi dădeau la iveală o 
sufragerie în partea stângă și o bucătărie în dreapta. 

O femeie se întoarse de la chiuvetă. 

— Aici sunteţi! Ea veni în grabă, zâmbind cu gura până la urechi. 

— Mamă, ţi-o prezint pe Meg Cole. 

— Eu sunt Nancy. Mă bucur să te cunosc, Meg. 

— Și eu mă bucur să vă cunosc. 

Nancy îl salută pe fiul ei ridicându-se în vârfurile picioarelor și 
lovindu-l uşor peste obraz. 

Mama lui Bo era o femeie robustă, cu câțiva centimetri mai înaltă 
decât Meg, cu o față bronzată care n-avea nevoie de machiaj. Părul 
ei castaniu, tuns chiar sub umeri, se mândrea cu șuvițe mari argintii. 

Meg îi dărui buchetul de margarete, trandafiri cățărători și garofițe. 

— Sunt pentru dumneavoastră. 

— Sunt atât de frumoase! Nu trebuia să te deranjezi. 

— A fost plăcerea mea. 

— Mulţumesc. 

— Eu vă mulțumesc pentru că m-aţi primit. 

— Facem cinste! Pofteşte înăuntru. 

Se părea că Nancy adoptase stilul decorativ de genul mai-mult- 
este-mai-mult. Un covor de perete maroniu împodobea un colț plin 
de mobilă veche, presărat ici și colo cu perne albastre și galbene cu 
imprimeuri provinciale franceze. Coșuri împletite și piese decorative 
din fier forjat atârnau de pereți alături de poze înrămate — una cu o 
biserică lângă un câmp de levănţică, alta cu un vechi magazin francez 
cu o bicicletă care se sprijinea de perete. 

Întreaga casă a familiei Porter putea încăpea în garajul de la 
Whispering Creek. Totuși, Meg își putu da seama că această casă 
avea ceva mult mai valoros decât metri pătraţi: avea farmecul unui 
cămin, ceea ce plăcea oamenilor. Asta îi făcea să se simtă în largul 
lor când erau acolo și să-i facă să se întoarcă ori de câte ori aveau 
ocazia. 

Meg o urmă pe Nancy spre bucătărie, unde tema provincială 

continuă cu o draperie galbenă încrețită peste fereastra de la chiuvetă, 
o față de masă albastră cu cocoși pe ea și un cufăr plin cu obiecte 
din ceramică. Meg se opri să admire colecţia impresionantă. Îi 
plăcu nuanța deschisă a veselei și combinația de puncte albastre și 
împletituri albe care împodobea jantele. 

— Sunt frumoase. 

— Asta este ceramica mea franțuzească. Sunt pur și simplu 
îndrăgostită de Provence. 

Nancy pronunță cuvântul pro-vence cu accentul ei puternic din 
Texas. 

— Nu-i așa, Bo? 

— Așa este. 

Nancy scoase o vază din dulapul ei și o umplu cu apă. 

— Sunt convinsă că m-am născut în locul nepotrivit. Domnul a 
dorit să fiu o micuță franțuzoaică, știu asta. Ochii ei cenușii, întocmai 
ca ai fiului ei, sclipeau de umor. El trebuie să-mi dea niște explicaţii 
când ajung acolo sus, deoarece m-am născut în Farmesville, Texas. 
Cred că El ar fi vrut să fiu o fată din clasa de mijloc din suburbii, așa 
că trebuie să-mi dea și mie niște explicații. 

Nancy își dădu capul pe spate și râse. 

— Ştiam că ai să fii amuzantă, și știam că o să-ți placă vesela de 
acolo. I-am spus lui John că ar trebui să luăm prânzul azi pe acele 
farfurii sau chiar pe porțelanuri. Nu se întâmplă ca în fiecare zi să 
avem oaspeţi din familia Cole — 

— Mamă, o avertiză Bo. 

— Ei bine, așa este, insistă Nancy. Se întristă. Dar băieții au dorit 
hamburgeri la grătar, bineînțeles. Și erau hotărâți să mănânce de pe 
farfurii din carton așa cum facem mereu, așa că va trebuie să ne scuzi. 
Nu suntem foarte formali pe aici. 

— E în regulă, o asigură Meg. 

Nancy dădu din cap în direcţia obiectelor din ceramică în timp ce 
punea florile în vază. 

— Am cumpărat toate astea la o întâlnire a colecționarilor în 
Canton. Ai fost vreodată acolo? 

— Nu, nu am fost. 

— Glumești? N-ar fi niciun fel de mobilă în casa asta dacă n-ar fi 

Canton. O să te iau cu mine data viitoare când merg. Fa rosti fraza cu 
ușurință, ca și cum era obișnuită să vorbească cu străinii. Bine? 

— Bine. 

Nancy îi împinse lui Bo un platou plin cu hamburgeri. 

— Ai putea să duci platoul acesta dincolo? 

Bo îşi lăsă capul într-o parte. 

— O să te porți frumos? 

— Bineînţeles! Suntem chiar în urma ta. Acum șterge-o de aici! 
Nancy îl plesni ușor pe Bo și îl expedie pe ușa din spate. 

— Vrei să-ţi spun un secret? o întrebă pe Meg de îndată ce el 
plecă. 

— Sigur. 

— El este copilul meu preferat. Să nu le spui celorlalți. 

Meg zâmbi. 

— Nu o să le spun. 

— Nu mă pot abtine. Este azâ de bun. A fost dintotdeauna așa. 
Atât de calm și de responsabil. Și știe cum să mă facă să mă tăvălesc 
de râs. Voi doi vă dați întâlniri, nu? 

Bo! S-a zic cu faza că ei n-or să-și dea seama. Fa şi Bo nu-și 
adresaseră un singur cuvânt în prezența mamei lui și totuși în numai 
cinci minute ea intuise adevărul. 

— Noi... 

— E în regulă. Nu trebuie să-mi spui nimic. Știu că vă daţi 
întâlniri. Nancy o îmbrățișă complice pe Meg, cuprinzând-o în 
braţele ei voinice. Dacă s-ar fi aflat într-un concurs de wrestling, 
Nancy ar fi sfărâmat-o pe Meg. Mă bucur tare mult de asta, spuse 
Nancy. Atâta tot. 

— Eu.. 

— Acum vino afară, iar eu o să te prezint celorlalți. 

Meg o urmă pe femeia mai în vârstă pe ușa din spate către o zonă 
cimentată, unde se găseau câteva scaune de grădină, un grătar și un 
aparat de înghețată, care bâzâia ușor şi era umplut cu sare și gheață. 

La mică distanță în față, în peisajul texan, o masă lungă de terasă 
din metal și scaune așteptau sub un copac noduros. Ceilalți membri 
ai familiei Porter, unii stând jos, alții în picioare, se întoarseră la 
unison la vederea lui Meg. Imaginea lor acolo, împreună, i se întipări 

în memoria lui Meg drept o scenă perfectă de film. Familia Porter: 
încrezătoare, cu sânge fierbinte și texani get-beget. 

Fra clar că se îmbrăcase prea elegant. Ce o făcuse oare să creadă 
că ținuta ei de biserică, o rochie vaporoasă de culoarea lavandei cu 
un colier impresionant de mărgele din sticlă și tocuri argintii se va 
potrivi ocaziei? Având în vedere numele de familie și ținuta ei, nu era 
de mirare că Nancy crezuse că ar trebui să servească masa pe vesela 
din porțelan de la nuntă. 

Aroma apetisantă a hamburgerilor prăjiți se împrăștie prin aer, în 
timp ce Bo o întâlni la jumătatea drumului și o conduse la masă. El 
făcu repede prezentările. Ea îi întâlnise deja pe doi dintre fraţii lui. 
Jake, cel cu trăsăturile bine definite și cu cicatricea de pe obraz, lucra 
la ferma de cai. El o privi precaut din spatele pălăriei lui negre. Și 
Dru, adolescenta brunetă cu ochi albaștri. Fa purta niște blugi scurți, 
o cămașă neagră imprimată cu aripi argintii de înger frânte și ghete 
de cowboy. 

— Era și timpul să primim niște oaspeți de vază, spuse Ty când 
dădu mâna cu ea. Zâmbetul lui convingător făcea ca orice fată să-i 
întoarcă zâmbetul. Dumnezeu știe că aveam nevoie de rafinament. 

— Bo îmi spune că ești... călăreț profesionist de tauri? Deodată, 
Meg nu știu dacă nimerise termenul corect. 

— O pacoste profesionistă? o ajută Tyler. Mi-e teamă că așa este. 

Meg râse. Cu părul lui șaten, tricoul marca Nascar gri, confortabil, 
și farmecul lui leneș, Meg își dădu seama de ce femeile erau înnebunite 
după acest frate Porter. Pur și simplu emana carismă. 

Bo își drese glasul și se uită la ea în semn de avertizare. 

— Urmărești concursurile de călăritul taurilor vreun pic, Meg? 
întrebă Nancy. 

— Mi-e teamă că nu. 

— Ty a fost campion mondial acum câţiva ani. 

— Uau, spuse Meg. E impresionant. 

Ty dădu din umeri. 

— Am ales să trăiesc din asta din cauză că orele sunt bune. Îţi vine 
să crezi că mă plătesc să muncesc numai opt secunde la rând? 

— Asta dacă apucă opt secunde, spuse Bo. O să trebuiască să-l 
vedem într-o zi. Este atât de distractiv să vezi cum este aruncat în cap. 

— Adevărat, fu de acord Dru. 

— Fi bine, ascultă, îi șopti Ty lui Meg. Trebuie să-i las pe tauri să 
mă arunce din șa câteodată, bine? Altfel ei se deprimă. 

— Ty! Dru îl certă strașnic. Termină cu chestia asta. 

— Ce e? 

— Chestia asta pe care o faci femeilor. 

— Dru, răspunse Ty cu drăgălășenie, nu ai vreun desen Disney la 
care să te uiţi? 

— Ştii că sunt prea mare pentru Disney, Dru îi aruncă imediat 
replica. Mi se dă voie să văd numai Teletubbies. Ea își îndesă niște 
chipsuri în gură și rânji. 

— Încearcă să nu le dai atenţie, îi spuse John lui Meg. Noi îi 
ignorăm. 

— E distractiv pentru mine să fiu aici, spuse Meg, să vă cunosc 
pe voi toți. 

— Plăcerea e de partea noastră, spuse John. Tatăl lui Bo era 
de o înălțime obișnuită pentru un bărbat, ceea ce îl făcea să fie cu 
câţiva centimetri mai scund decât cei trei fii ai lui. Avea o statură 
vânjoasă și o tunsoare la fel de îngrijită ca îmbrăcămintea lui de 
cowboy. Meg știa de la Bo că blândețea, integritatea și disciplina 
de modă veche de care dădea dovadă îi câștigaseră respectul 
profund al copiilor săi. 

— Ţi-a spus Bo că l-am cunoscut pe tatăl tău? 

— Da, domnule, mi-a spus. 

— Poţi să-mi spui John. Mi-a părut foarte rău să aflu că a decedat. 

— Mulţumesc. 

— Îmi plăcea să lucrez cu el. Era întotdeauna drept şi-i păsa foarte 
mult de caii lui. Meg nu se putu abţine să nu fie atrasă de atitudinea 
lui blândă și grijulie și ochii înţelegători. 

— Apropo de caii lui William Cole. Dru se întoarse către Meg. 
Te-ai mai gândit dacă vrei să-mi vinzi ferma de cai? 

— Taci, Dru, o avertiză Bo. 

— La un preţ ieftin, îți aminteşti? o tachină ea. 

— Termină, spuse Bo. 

Meg încercă să-i zâmbească lui Dru, dar se simți incomod. Nimeni 
nu putea deschide un subiect mai stânjenitor în fața ei, a lui Bo, a lui 

Jake decât viitorul fermei de cai. Of, Doamne, ea și Bo nu vorbiseră 
deloc despre asta încă. 

Dru îi aruncă o privire lui Bo. 

— Ei bine, în ceea ce mă privește, aș dori să știu ce are de gând să 
facă cu ferma. 

— Asta nu-i treaba ta, spuse Bo. 

— Poate că nu, dat tot o pot întreba, nu-i așa? 

— Nu. 

— Oameni buni, mai aveţi doar patru luni până la termenul-limită 
dat de ea. Dru își îndreptă din nou atenţia înspre Meg. Ai de gând să 
închizi ferma așa cum ai plănuit? 

Disconfortul se lăsă peste mica adunare. 

Bo chiar mârâi. 

Meg nu-i aruncă nicio privire lui Jake, dar îi putu simți ochii 
arzători îndreptaţi asupra ei. Se gândea adesea la soarta fermei de cai. 
Un sentiment de indecizie, care se risipea tot mai mult în fiecare zi, 
tot o împiedica să revină asupra hotărârii inițiale. Fa își tot spunea că 
mai are timp. 

— Te rog să o ierți pe Dru, spuse Nancy. Ea s-a născut zece ani 
mai târziu decât fraţii săi și, la vremea aceea, trebuie să recunosc că eu 
și John eram obosiţi. 

Ty chicoti. 

— Meg, am încercat să o bat pe Dru în cap cu o bâtă, dar n-a avut 
niciun efect. E tare la cerbice. 

— Poate că ar trebui să încercăm biciul pe ea, sugeră Jake. 

— Poate o ghioagă? se oferi John. 

— Aduceţi-le încoace, băieți. Știți ce bine mă pricep la arme. 

— Bine ai venit la prânz în familia noastră, spuse Bo, trăgând un 
scaun pentru ea. 

Lăsând la o parte ciorovăiala, ei toți se ținură de mână în timp ce 
John binecuvântă mâncarea. La sfârșitul rugăciunii, întreaga familie 
spuse „Amin“. 

Nancy le ură un călduros: Bon Appetit! și apoi puse pe masă un mic 
borcan portocaliu pe care scria Jerburi de Provence. În caz că cineva 
vrea garnitură la mâncare. 

Fi mâncară hamburgeri la grătar cu cașcaval topit pe chiflele 

doamnei Baird pe care John le rumenise la flacără. Lays la grătar. 
Salată de cartofi. Cei trei frați puseră deoparte porții mari de mâncare 
și de Dr. Pepper. 

Tot timpul, discuţia curse ușor și lin între membrii familiei Porter. 
Ei vorbiră pe îndelete despre următoarele curse de cai de rasă, despre 
anumiţi cai și proprietari celebri. Vorbiră despre rodeo. Îi puseră lui 
Meg întrebări, îi întrebă și ea câte ceva, dar, cel mai mult, ea se bucură 
pur și simplu de zeflemeaua lor. 

De îndată ce lăsară resturile de la masă într-o pungă neagră 
de menaj, ei avură parte de cea mai delicioasă înghețată cu vanilie 
făcută în casă pe care o consumase Meg vreodată. Ea savură fiecare 
înghițitură, încercând să nu pară o victimă a lăcomiei. 

Peticul de pământ al familiei putea fi asemănat cu o prerie deschisă, 
întreruptă numai de cai, copaci răzleți și clădiri funcţionale. Domnul 
Son ar fi strâmbat din nas văzând cele câteva tufișuri în plus care 
treceau drept grădină în spatele casei. Garajul adiacent era atât de 
aglomerat, adăpostind o barcă veche din metal pentru pescuit, patru 
cărucioare și cutii de depozitare, încât cei din familia Porter își parcau 
mașinile pe alee. Dincolo de garaj se afla un hambar și mai multe 
padocuri care arătau învechite, dar ordonate, curate și incredibil de 
bine întreținute. 

Poate că cei din familia Porter nu trăiau în condiţii atât de luxoase 
ca ale ei, dar erau mai bogați. Erau iubiți. Erau cu picioarele pe 
pământ. Și erau obișnuiți să trăiască în contextul unei mari familii. 

Nancy spuse un banc și toată lumea râse. Meg se uită la Bo și îl 
văzu cum se uita intens la ea, cu multă tandrete în priviri. 

Te simţi bine? O întrebă el din priviri. 

Fa dădu din cap aproape imperceptibil, și el încuviință la rândul 
lui. 

Între ei ieșeau scântei, și ea își dorea foarte mult să-l îmbrăţișeze 
și să se țină de el cu toată puterea ei. 

O, vai, se gândi ea în timp ce se uită la el. S-ar putea să te... 

Iubesc. 

S-ar putea să nu am de ales. 

Ideea asta făcu ca pieptul ei să se strângă de teamă. În timp ce Ty 
spunea familiei o poveste despre un coleg călăreț de tauri, Meg își lăsă 

șervețelului. 


Eu şi Bo doar ne dăm întâlniri, îşi reaminti ea. Fără niciun fel de 
grabă Sau promisiuni. Nu m-am îndrăgostit încă de el. N-am riscat totul 


de dragul unui bărbat. 


Lui Bo îi făcea o plăcere imensă să o vadă pe Meg aici, în casa 
unde copilărise el. Să o vadă alături de părinții, fraţii și sora lui. Ea 
ezitase să vină, dar se descurcase foarte bine cu familia lui. 

În timp ce el o privea, ea lăsă deoparte șerveţelul și se întoarse să 
răspundă la o întrebare pusă de tatăl lui. Îmbrăcată în rochia aceea mov 
cu diamantele rotunde în urechi, Meg arăta incredibil de frumoasă. 

— Crezi că Dumnezeu Se uită diferit la noi, Bo? Cuvintele ei îi 
reveniră des în minte în ultima vreme. Lui nu-i pasă câtuși de putin de 
lucrurile exterioare. În fata Lui, suntem egali. Amândoi suntem iubiți la 
fel, pretuiți la fel. Amândoi trebuie să ne găsim valoarea în perspectiva lui 
Dumnezeu cu privire la noi. 

El încerca. Și se descurca mai bine cu această nouă perspectivă. 

Bo își relaxă umerii pe scaun, își întinse picioarele lungi și le 
încrucișă la glezne. Își aminti că viaţa lui fusese plictisitoare înainte 
să apară ea. Avusese cariera lui, relaţii, activităţi pe care îi plăcea să le 
facă în timpul liber. 

I se păru ciudat să fi crezut vreodată că viața lui ar fi fost completă 
fără Meg în ea. Nu avea cum să mai fie completă vreodată fără 
ea. Inima lui bătea pentru ea. Dragostea lui pentru ea era atât de 
puternică încât, într-un fel misterios, îl făcea să experimenteze totul 
mai profund — o legătură mai strânsă cu familia lui, o apreciere mai 
puternică față de Dumnezeu. 

Când Bo se uita la Meg, el vedea, simţea și auzea binecuvântarea 
lui Dumnezeu. În fiecare zi, în fiecare clipă în care ei erau împreună. 
Pentru prima dată, începea să priceapă dimensiunea harului pe care 
Dumnezeu îl revărsase peste el. La rândul lui, Bo își dădu seama că 
nu voia nimic altceva pentru el mai mult decât voia să împlinească 
scopul lui Dumnezeu pentru el. 

Și credea cu tărie că o mare parte a acelui scop era să aibă grijă de 
Meg. Dumnezeu îl pregătise toată viaţa pentru ea, era sigur de asta. 
Așa că riscă totul pentru asta. Avea să-și dea viaţa pentru ea, înainte 
să renunţe la responsabilitatea de a o proteja. 


Întotdeauna credincios. 


Meg plecase de la Whispering Creek ca să petreacă timp cu Bo 
— din nou. Stephen pufăi de nervi. În după-amiaza asta, ea stătea în 
jurul unei mese în aer liber cu Porter și cu un grup de persoane despre 
care Stephen bănui că erau familia lui. 

Luându-și binoclul sub braţ, Stephen se întoarse la mașina lui. 
Pașii îi erau grăbiţi. 

Se săturase de groaznica lui cameră de hotel, de orașul acesta 
împuțit și de zilele lungi și plicticoase. Voia să ajungă la Meg și să o ia 
din loc. Dar atâta timp cât Meg își petrecea fiecare moment liber cu 
Bo Porter, nu putea face lucrul acesta. 

Stephen cercetase trecutul lui Porter și nu-i plăcuse ce aflase. Șase 
ani în armată. Acţiuni militare în Irak și Afganistan. 

Porter era un țărănoi mare, puternic și nătâng, cu o carieră militară 
în spate. Probabil că ţinea o armă în camionetă și un dulap plin cu 
arme acasă. Probabil că-i plăcea să tragă cu ele doar de plăcere. 

Stephen nu voia să îmbătrânească urmărind-o pe Meg, ceea ce 
însemna că trebuia să manipuleze evenimentele în așa fel încât să-și 
atingă scopurile. 

În primul rând, avea să o despartă pe Meg de Porter. Frumușel și 
sigur. 


Apoi el şi Meg aveau să poarte o mică discuţie față în faţă. 

eg stătu la gardul pășunii lângă Sadie Jo, mult mai 

mulțumită să-i urmărească pe alții cum călăresc 

decât să călărească ea însăși. Oare era o fricoasă 
iremediabilă? Sau pur și simplu prudentă? 

Era prima zi de vineri din iunie, iar Meg și Bo aveau să-și serbeze 
aniversarea de două săptămâni. Graţie lui, Meg mânca, dormea, 
muncea şi se relaxa ca în al nouălea cer. Cu greu resimţise stresul 
ultimei săptămâni de muncă. 

— Cred că ţi-e foame. Sadie Jo scoase o sacoșă de mărimea unui 
pachet de prânz cu chipsuri Cheetos din poșeta ei și i-o dădu lui 
Meg. Ti-am adus o gustare, dragă. 

— Mulţumesc, Sadie Jo. E foarte drăguţ din partea ta, dar mi-e bine. 

— Trebuie să mănânci ceva. E aproape ora cinei. 

— E numai cinci fără un sfert. 

— O să slăbești! 

— Nicio șansă. 

Sadie Jo oftă, iar Meg îi dădu înapoi sacoșa. 

— Nu-i aşa că arată grozav? Meg își înclină capul în direcția 
călăreților. 

— Minunat. Pur și simplu, minunat. 

Brimm, Amber şi cu Jayden se pregăteau să plece la o plimbare 
călare de-a lungul gardurilor de la Whispering Creek. Zach, 
adolescentul roșcat care lucra pentru Bo, îi condusese de-a lungul 
pășunii, dându-le instrucțiuni în ultimele cincisprezece minute. 

Meg zâmbi văzându-l pe Jayden stând în şa în fața lui Amber. 
Micul ei oaspete era un cowboy înnăscut. Băiatul apucă șaua, râdea cu 
gura până la urechi și își legănă picioarele într-o parte. Când Amber îl 
ridică puţin pentru a-și aranja poziția, el protestă nemulțumit. 

— O, Doamne, spuse Sadie Jo. Crezi că și-a udat scutecul? 

— Sadie Jo. 

— Da? 

— Am ajuns la concluzia că ești obsedată de scutecele ude. 

Sadie Jo își duse mâna la ochi ca să o privească pe Meg. 

— Ce vrei să spui cu asta? 

— Comportament obsesiv compulsiv? 

— Ce zici? 

— Înseamnă că am avut cele mai uscate scutece pe care le-a avut 
vreodată un copil din ţară. 

— O, da. Asta-i adevărat. Am cumpărat scutece ca pâinea caldă. 

Meg îl arătă cu mâna pe Jayden. 

— Vezi, e bucuros. Chiar și fără să-i schimbi scutecul. 

— Îţi spun eu, mă simt atât de bine să-i văd pe el și pe Amber așa. 

— Și eu. 

— Mi-aș dori să avem o droaie de copii ca Jayden. I-aş iubi pe toți. 

— Știu. 

Ei bine? O întrebă o voce interioară. Ce fe opreşte? De ce n-ai avea 
mai multi copii aici ca Jayden? Întrebarea o lovi ca un fulger. 

Un fior o învălui pe Meg, urmat de un val de furnicături. Deodată, 
ea văzu pe ce cale să meargă. Precum o cortină dată la o parte spre a 
vedea o scenă scăldată în lumină, personajele, acţiunea. Fa se rugase 
lui Dumnezeu să-i arate cum să meargă mai departe cu chemarea pe 
care o pusese pe inima ei, și tocmai în acest moment — cu cuvintele 
inofensive ale lui Sadie Jo — rugăciunea a primit răspuns. 

Cu câteva luni în urmă, moștenirea imperiului financiar al tatălui 
ei i se păruse lui Meg o povară uriașă și o provocare de care ea nu 

se simţea, și nu credea că avea să se simtă vreodată, în stare. Dar în 
ultima vreme, Dumnezeu îi șoptise în inima ei un adevăr simplu. El 
îi amintise că nimic din ce avea ea nu era 4/ ei. Conturile bancare, 
proprietăţile, personalul, posesiunile, acțiunile companiei. 

Toate îi aparțineau Lui. Și această nouă siguranță o eliberase, așa 
cum lanțurile rupte eliberau un prizonier. 

Dumnezeu îi încredințase slujba sfântă de a fi administrator, da. 
Dar pentru a gestiona ceea ce i se încredințase, Meg nu trebuia să 
facă milioane de dolari pentru Cole Oil sau să fie demnă de rolul de 
președinte al consiliului. Rolul ei era mult mai simplu. 

Tot ce trebuia ea să facă? 

Un singur lucru: să facă ceea ce îi spunea Dumnezeu. 

Și Dumnezeu tocmai îi spusese ce să facă cu ferma de la 
Whispering Creek. Ea și Sadie Jo puteau avea mai mulți micuți ca 
Jayden aici. Conacul avea zece dormitoare și Meg îl putea umple pe 
fiecare cu părinţi și copii în nevoie. 

Personal, ei nu-i păsa de stilul decorativ al conacului, dar asta 
nu însemna că nici altora nu avea să le placă. De fapt, vizitatorii 
fuseseră întotdeauna entuziasmați de locul acesta. Casa pe care tatăl 
ei o construise cu zeci de ani în urmă oferea spaţiul perfect — absolut 
perfect! — pentru ca familiile în nevoie să se poată pune din nou pe 
picioare. Whispering Creek era mare, sigur, avea un personal capabil, 
era în mijlocul naturii și era înțesat cu cai. 

Cai. 

Dacă era să se ia după Amber și Jayden, oaspeţii ei aveau să ajungă 
să considere caii drept cea mai prețioasă posesiune de la Whispering 
Creek. 

Caii! Ideea era atât de nouă și de uluitoare, încât Meg abia putu 
să înțeleagă. Îi urmări cu privirea pe Brimm, Amber și Jayden în timp 
ce călăreau. Fi zâmbeau și vorbeau, briza le flutura părul și soarele 
strălucea deasupra lor. Călăritul era ca o terapie pentru ei, o şansă de 
a lăsa deoparte problemele, o bucurie, o activitate la care ei n-aveau 
de obicei acces. 

Dar aici, lucrurile se schimbau. Deoarece ea, Meg Cole, deţinea o 
fermă pentru vizitatori. 

Fa râse surprinsă. Proprietară de fermă pentru vizitatori. Cea 

mai neobișnuită slujbă pe care și-ar fi imaginat-o vreodată. Totuși, 
se părea că Dumnezeu avea modul Lui de a face posibile lucrurile 
imposibile și ceea ce era nesigur să fie sigur. Fi nu-i veni să creadă 
cum de nu văzuse până acum cât de bine se potrivea locul acesta 
pentru așa ceva. Copii și cai. Cai și Whispering Creek. Whispering 
Creek și munca pe care trebuia să o facă. Dumnezeu plănuise totul 
pentru ea de la bun început. Meg putea privi înapoi acum și să vadă 
cum El pusese totul în mișcare. 

Până acum nu luase o decizie în privința fermei, dar Dumnezeu 
tocmai îi răspunsese fără tăgadă la întrebare. Ferma lui Bo juca un rol 
important în viitoarea ei lucrare de slujire. 

Își închipui totul ca într-un vis din viitor. Bo își putea păstra caii 
de rasă și să-și mărească numărul de cai disponibili pentru copii și 
începători. Poate că putea să-l convingă să cumpere și niște ponei. 

Avea deja suficient personal la conac și, la nevoie, putea angaja 
mai multe persoane. Mai mulți bucătari, mai multe menajere. Putea 
găsi un profesor specializat în educaţie infantilă și să stabilească 
un curriculum pentru cei mici și preșcolari. Putea aduce mai 
multe dădace. Copiii mai mari puteau frecventa școlile publice din 
localitate. 

Îi putea ajuta pe părinţi să se înscrie la cursuri de facultate dacă 
încercau să obțină o diplomă. Sau, dacă aveau o diplomă, îi putea 
ajuta să-și găsească un loc de muncă. De îndată ce își atingeau țelul 
pe care și-l propuneau, i-ar putea ajuta să-și găsească locuri sigure de 
locuit în afara zidurilor de la Whispering Creek, căci obiectivul ei era 
să ajute fiecare părinte să-și întrețină singur familia. 

Atât de multe detalii trebuiau puse la punct! Ar trebui să înființeze 
o fundaţie și să obţină acordul primăriei pentru a folosi conacul în 
astfel de scopuri. De asemenea, ar trebui să conceapă un formular 
de înscriere, să ofere niște reguli de conduită pentru cei care veneau, 
astfel încât ei să înțeleagă ce li se oferea și ce se aștepta de la ei în 
schimb. 

Avea multe de învățat, dar simțea cum o hotărâre neclintită luase 
naștere în inima ei. Acest izvor de viață era puternic și îi umplea 
sufletul. Acesta era scopul ei în viață. Era conștientă de asta, și mai știa 
și cum să-l atingă. Meg ar putea să le ofere familiilor un nou început 


2b4 


Trima mea îti ti 
și șansa unui viitor stabil. Fa! Cea care era nesigură, vulnerabilă și 
temătoare. 

E.moţia puternică o făcu pe Meg să plângă. Printre lacrimi, o privi 
pe Sadie Jo, care habar n-avea de planurile măreţe care tocmai luaseră 
naştere în lăuntrul ei. 

— Te iubesc, Sadie Jo. 

Sadie Jo îi aruncă o privire lui Meg și începu să o alinte. 

— Ce-i asta? O, scumpa mea. Nu plânge. Vino aici. Ea o trase pe 
Meg într-o îmbrăţișare care avea aroma unui săpun roz Dove. Și eu 
te iubesc. 

După ce primi de o doză sănătoasă de mângâiere, Meg se trase 
înapoi și o luă pe Sadie Jo de umeri. 

— Sunt atât de recunoscătoare pentru tine. După ce a murit 
mama, l-am avut numai pe tata, și am avut nevoie de tine. Ai fost 
alături de mine. Și mi-ai schimbat enorm viaţa. 

— Eu sunt cea norocoasă. Și pentru că ea nu era persoana care să 
lase pe cineva să plângă singur, şi ochii lui Sadie Jo fură îndată umpluți 
de lacrimi. Și eu aveam nevoie de tine. Dumnezeu a văzut că nu am 
copii sau nepoți și mi te-a dat pe tine. Sunt atât de binecuvântată. 

— Vreau să ajut copiii, aşa cum m-ai ajutat tu pe mine. 

— Deja faci lucrul acesta, scumpo. ÎL ajuţi pe Jayden. 

— Vreau o droaie de copii, așa cum ai spus tu mai devreme. 

Ochii lui Sadie Jo se măriră, plini de speranță. 

— Crezi că putem? 

— Știu că putem. 

— O, Meg. Asta ar fi... mult prea minunat pentru a fi descris în 
cuvinte. 

Fa o strânse pe Sadie Jo de umeri. 

— Ştii de câte ori mi-a vorbit Dumnezeu prin tine? M-ai sunat 
de atâtea ori când aveam nevoie sau m-ai vizitat când mă luptam cu 
probleme sau ai spus ceva despre care știam că vine direct de la El. 

Sadie Jo își puse o mână blândă și ridată pe obrazul lui Meg. 

— Cred că am ştiut asta, într-un fel. El este Stânca mea de mulți 
ani. Cine umblă cu El atât de mult timp n-are cum să nu-și dea 
seama că El intervine în toate lucrurile. 

Sunetul cailor care se apropiau în spatele ei, din hambar, îi 

atrase atenția lui Meg. O lăsă pe Sadie Jo şi se întoarse să-l vadă 
pe Bo care venea în direcţia lor, ducându-i pe Banjo și alți doi cai, 
cu șaua pusă. 

— Doamnelor. El privi scena din faţa lui, chipul lui blând 
întrebându-le de ce plâng. 

— Are nevoie careva de șervețele? 

Femeile își șterseră lacrimile cu vârful degetelor. 

— Mulţumim pentru ofertă, dragă, dar eu şi Meg avem nevoie de 
șerveţele numai atunci când plângem zdravăn, explică Sadie Jo. Asta 
a fost o smiorcăială ușoară. 

— Aha. Privirea lui se mută pe chipul lui Meg. 

Întotdeauna îi lua lui Meg ceva timp să se obișnuiască cu prezența 
lui după ce fuseseră despărțiți, deoarece prezența lui o făcea să-i bată 
inima repede și să respire cu greutate. 

— Sunt convins că dumneavoastră, doamnelor, vă întrebaţi, spuse 
el, cum de pot să lucrez când sunt aici cu voi atât de des. Tot ceea ce 
vă pot spune este că persoana care îmi semnează cecurile este mult 
prea blândă. 

— Persoana care îți semnează cecurile, răspunse Meg, se întreabă 
de ce ai scos afară trei cai. 

Bo arătă cu mâna înspre el, Sadie Jo, şi apoi ea. 

Meg făcu o grimasă. 

— Cu câteva minute în urmă mă gândeam cât de fericită sunt că 
nu sunt eu cea care călărește. 

— Dar îmi mai datorezi o lecţie, deci nu ai de ales. 

Meg se făcu că se încruntă. 

Drept răspuns, el ridică hotărât din sprâncene. 

— Dumneata, pe de altă parte, spuse el, întorcându-se spre Sadie 
Jo, ai de ales. M-am gândit că ti-ar plăcea să ne însoţești la călărie. 
Ce spui? 

— Câţi ani crezi că am, Bo Porter? 

— Cincizeci și cinci? 

Sadie Jo se lumină la față. 

— Vino cu noi, îi spuse Bo. O să ne distrăm. 

Îhm, se gândi Meg pesimist. O să ne distrăm de minune. 

— Îmi plăcea să călăresc în copilărie... 

— De vreme ce suntem împreună cu Meg, o asigură Bo, n-o să 
mergem mai repede decât la pas foarte ușor de plimbare. 

— Amuzant, spuse Meg. 

— Aș putea... ei bine, mi-ar plăcea să mai încerc, se hotărî Sadie 
Jo, dacă o să stai cu ochii pe mine, Bo. 

— Da, doamnă. Nicidecum n-am să las să vi se întâmple ceva 
rău vreuneia dintre voi. El se uită după Zach, care era pe pășune. 
O să ne plimbăm cu tine, îi strigă adolescentului. Lasă-ne câteva 
minute. 

— Da, domnule, răspunse Zach. 

Bo le ajută atât pe Meg, cât și pe Sadie Jo să urce pe cai, le ajustă 
scara de șa, apoi se urcă fără efort pe calul lui. Meg stătea pe spinarea 
lui Banjo, speriată ca un iepure, dar încercând să pară calmă și 
calculată precum ceilalți. 

Zach conduse micul lor grup în afara pășunii, urmat de Brimm, 
Amber cu Jayden, și Sadie Jo. În urma lor mergea Bo, trăgând calul 
lui Meg cu o frânghie. 

— E puţin jenant, îi spuse Meg printre dinţi, că Sadie Jo călărește 
singură, dar că eu sunt dusă de tine. 

— O, vorbeşti de frânghia asta. Am luat-o doar ca să te pot ţine 
lângă mine. Poate că ne putem săruta când nu se uită nimeni. 

Meg ar fi râs, numai că nu voia să riște să o sperie pe Banjo. 

Meg privi plimbarea asta cu mult scepticism la început, doar 
că următoarea oră, compania lui Bo, priveliștea și mersul liniștit al 
calului ei avură un efect magic asupra ei. 

Pe ultima porţiune de mers, chiar începu să înțeleagă de ce tatăl 
ei fusese înnebunit după cai. În ceea ce o privea, călăritul nu avea să 
fie pasiunea ei — 

Bo își controla calul cu o ușurință masculină și cu un nivel de 
pricepere care ei i se părură extrem de atrăgătoare. El își purta pălăria 
Stetson. Mâinile lui muncite ţineau de hățuri, degetul mare frecându- 
se din când în când de piele. Dacă ar fi putut să călărească mereu 
alături de el și să-l admire tot timpul, atunci, ei bine... niciodată să nu 
zici niciodată. 

După plimbare, Bo o duse cu mașina pe Meg acasă la el și comandă 
pizza. El îi tot spunea cât de bine se descurcase cu Banjo, și ea tot voia 

să-i spună despre planurile ei pentru Whispering Creek și ferma lui 
de cai. 

În cele din urmă, prudenţa o făcu să-și ţină gura. Înainte să poată 
merge mai departe cu ideile ei, trebuie să se hotărască ce să facă în 
privința slujbei ei cu normă întreagă și cu responsabilitățile, datoria 
și moștenirea care veneau odată cu ea. Doamne? Ce vrei Tu să fac cu 


Cole Oil? 
AR 


Până a doua zi pe seară, Meg se tot entuziasmase în legătură cu 
planurile ei pentru conac, dar nu ajunsese la nicio concluzie în privința 
slujbei ei de drept. Când se băgă în pat și încercă să adoarmă, își dădu 
repede seama că somnul avea să o ocolească. Își îmbrăcă halatul alb 
peste pijamale, își făcu un ceai, își luă ceașca și se duse la o plimbare 
nocturnă prin curtea din spate. 

Se opri la jumătatea drumului pe scările de pe verandă ca să admire 
stelele când auzi un fâșâit din direcţia apartamentelor lui Lynn. 

— Nu poţi dormi? Lynn se apropie din întuneric. 

— Nu. Iu? 

— Nu. Lynn purta o cămașă cu stema Armatei Salvării în față, 
colanții și sandalele Birkenstock. 

— Cum se face că numai eu port pijamale? întrebă Meg. 

— Ce vrei să spui? Astea sunt pijamalele mele. 

Oh. Se părea că Lynn putea schimba ţinutele de zi și de noapte 
între ele. 

Cele două femei stătură una lângă alta şi priviră cum copacii se 
unduiau leneș la adierea vântului. Meg bău ceai, îi oferi și lui Lynn, 
dar ea refuză, și se bucură de mângâierea pe care i-o oferea compania 
el. 

— Îmi amintesc, spuse Lynn, cum tatăl tău venea la tine în fiecare 
seară înainte să se culce. 

— Făcea asta? 

— În fiecare seară. L-am auzit mergând în josul holului înspre 
dormitorul tău chiar la ultimul Crăciun. Tot voia să vadă dacă ești 
bine. 

Meg se holbă la Lynn. 

— N-am știut niciodată. 

— O, da. Am fost zeci de ani în serviciul tatălui tău, am locuit 
chiar în casa asta cu el. Avea calități și defecte, așa cum avem toți. Dar 
eu cred, scumpo, că te-a iubit mult. 

Fa nu mai era un copil. Era o femeie adultă, iar moartea tatălui 
ei îi răpise orice șansă de a repara relaţia cu el. Atunci de ce cuvintele 
lui Lynn erau precum un balsam binefăcător? De ce avea nevoie de 
ele atât de mult? 

— Mulţumesc că mi-ai spus. 

Timpul o făcuse să-și dorească a-și aminti lucrurile bune pe 
care le menționase Lynn, să uite greşelile şi pur și simplu să-l 
ierte pe tatăl ei pentru toată durerea. Meg voia cu tot dinadinsul 
să creadă că lui îi păsase într-adevăr de ea. Voia să-l lase să se 
odihnească în pace. 

— Am observat, să știi, că lucrezi noaptea, spuse Lynn. Le-am 
văzut la ferestrele de la casa de oaspeţi cum citeşti toate acele cărți 
despre ţiţei. Toate dosarele și actele. 

— Am încercat să mă documentez. Nu sunt sigură că am reușit 
foarte mult. 

— Îşi place mai mult acum decât în urmă cu două luni, când ai 
început? 

— Dacă am ajuns la vreo concluzie, aceea e că sunt sigură că 
Dumnezeu are pregătit cu totul altceva pentru mine în planul Său. 

— Ştii ceva? Chiar ţi-ai dat silința cu compania. Am sperat să faci 
lucrul acesta şi mă bucur că l-ai făcut. Tatăl tău mereu a dorit să îl 
urmezi la cârmă. 

— Asta e adevărat, așa a vrut. 

— O parte din asta avea de-a face cu mândria lui și o altă parte cu 
tradiția familiei. Totuși, eu cred că și-a imaginat că o să reușești așa 
cum a făcut-o el. El se aștepta ca ţie să-ți placă munca. 

Meg zâmbi trist. 

— Nu s-a priceput niciodată să mă citească. 

— No, fu de acord Lynn. Ea o privi fără să clipească pe Meg. Știi 
exact ce obligaţii ai față de Cole Oil? Mă refer din punct de vedere 
legal? 

— Eu... Tatăl ei o crescuse în așa fel încât să privească compania 
ca fiind moștenirea ei de drept. Așa și era. Sau nu? Nu sunt sigură. 

— Cum? 

Gândurile i se învălmășiră în minte. Lumea așa cum o știa ea se 
clătină. 

— Nu cred că tatăl care venea să o vadă pe fata lui cum dormea 
în fiecare seară, înainte să se ducă la culcare, ar fi vrut ca fiica lui să-și 
petreacă o viață întreagă făcând ceva ce nu-i place. Chiar dacă el a ales 
slujba asta pentru ea. 

O, Doamne. 

Primul lucru pe care avea să-l facă luni dimineaţă era să-i sune pe 
asistenții ei să caute un avocat imparțial, foarte respectat și extrem de 
scump. Cineva care avea experienţă cu astfel de lucruri. Apoi avea să 
afle de la acea persoană exact ce fel de răspunderi avea — sau nu avea 

Avocatul foarte respectat, extrem de scump și imparţial se dovedi 
a fi o femeie voinică ce își accesoriză costumul cu o eșarfă Hermes 
extrem de colorată. Biroul şic al avocatei o învălui în liniște pe Meg în 
timp ce aceasta îi explica povestea familiei ei și îi arătă femeii câteva 
documente. 

Când Meg termină, avocata o privi drept în ochi. 

—  Domnișoară Cole, puteţi face orice doriți cu partea 
dumneavoastră de cincizeci și unu la sută din companie. 

Meg se holbă la ea tăcută, nevenindu-i să creadă. 

— Puteţi să renunțați la unele dintre acţiunile dumneavoastră sau 
la toate. Alegerea vă aparţine. 

— Stră... — Meg își umezi buzele. Stră-stră-străbunicul meu a 
hotărât ca pachetul majoritar de acțiuni în companie să treacă la 
primul născut din fiecare generaţie, care avea să îl lase mai departe 
primului său născut. 

— Da. Din tot ceea ce mi-aţi spus și din ce am citit aici, pachetul 
majoritar de acțiuni în companie se pare că a fost transmis din 
generație în generație în familia dumneavoastră în această manieră. 

— Niciunul dintre primii născuți dinaintea mea nu a mai renunţat 
la vreo acţiune. 

— Asta este din cauză că bărbaţii dinaintea dumneavoastră au ales 
toți să urmeze dorința lui Jedidiah Cole în privinţa liniei de succesiune, 
ceea ce, sinceră să fiu, îmi amintește de o monarhie. Expresia ei îi 
spuse lui Meg câtă lipsă de consideraţie avea femeia pentru acel tip de 
progenitură. În timp ce dorinţele lui Jedidiah Cole pot avea greutate 
din pricina tradiției, vă asigur că ele n-au fost niciodată și nici nu sunt 
restrictive în vreun fel din punct de vedere legal. 

— Înţeleg, spuse Meg încet. 

— Tatăl, bunicul și străbunicul dumneavoastră n-au fost 
niciodată forțați de dorințele lui Jedidiah și nici dumneavoastră 
nu sunteţi, domnişoară Cole. Dacă nu doriți să păstraţi pachetul 
majoritar de acţiuni, nu aveţi de ce să o faceţi. Puteţi face orice 
doriți cu acţiunile dumneavoastră Ele sunt ale dumneavoastră, ale 
nimănui altcuiva. 

Meg crezuse întotdeauna numai ceea ce tatăl ei dorise ca ea să 
creadă cu privire la rolul ei de la Cole Oil. Până seara trecută, ei nici 
nu-i trecuse prin cap că ar putea avea libertatea de a scăpa de datoria 
impusă de tradiție, de a da peste cap planurile stră-stră-străbunicului 
ei și de a-și croi o altă cale în viață. 

— Iată ceea ce trebuie să aveți în vedere, spuse femeia. 

— Da? 

— Dacă renunţaţi la acţiuni, nu le mai puteţi recupera. 

— Înţeleg. Dacă alegea să renunţe la acţiuni, nu mai putea da 
înapoi ulterior. Partea ei de familie nu avea să mai dețină vreodată 
controlul asupra companiei Cole Oil. 

— Dacă veți avea copii într-o zi, nu veți mai putea să le transmiteți 
pachetul majoritar de acțiuni. 

Pe o parte, ea putea să renunțe la pachetul majoritar acum, și apoi, 
ani mai târziu, să aibă un fiu, fiică sau nepot sau nepoată cu părul negru 
și ochi cenușii la fel ca Bo (ipotetic vorbind), căruia să-i placă afacerea 
cu ţiţei. Decizia lui Meg avea să-i răpească pentru totdeauna fiului 
sau nepoatei ei șansa de a conduce una dintre cele mai prestigioase 
companii din lume. 

Pe de altă parte, ea putea să păstreze controlul asupra companiei 

numai ca să afle că fiul, fiica sau nepotul și nepoata ei voiau să facă cu 
totul altceva cu viața lor. Așa cum dorise și ea întotdeauna. 

Controlul unei companii puternice versus libertatea de a-și alege 
propriul drum în viață. La asta se ajunsese. 

Dacă ea era singura persoană pe care să o ia în calcul, decizia ar fi 
fost evidentă. Dar trebuia să se gândească la cei care veneau după ea 
și la cei care fuseseră înaintea ei. 

Tatăl, bunicul, străbunicul și stră-străbunicul ei. Meg îi cunoscuse 
pe doi dintre ei în viață și îi văzuse pe ceilalți doi în poze. Fa aproape 
că își putea imagina aceste năluci bătrâne, transparente, stând în 
jurul acestui birou chiar în acest moment, îmbrăcate în hainele lor 
impunătoare, cum se uitau la ea ca niște păsări de pradă. 

Avea ea curajul să răstoarne planurile tatălui ei pentru ea? Putea 
să-i râdă în nas bătrânului și exigentului Jedidiah Cole? Bătrânul 
ciudat poate că își imaginase multe lucruri. Dar ea era sigură că nu-și 
imaginase așa ceva. 

— Ar trebui să vă gândiţi un timp la toate astea, îi sugeră avocata. 

— Așa voi face, răspunse Meg. Dar de fapt, ea știa că nu de gândire 
avea nevoie. Propriile ei gânduri o puteau duce pe cărări destructive. 

Ceea ce avea nevoie să facă era să se roage. Apoi să audă clar 
porunca lui Dumnezeu de a porni la drum. 

În restul zilei, Meg făcu chiar asta. 

Se rugă. Ascultă. 

Când veni seara, ea tot nu se hotărâse. Avea nevoie de mai mult 
timp şi de intimitate. De vreme ce biroul tatălui ei era la fel de 
confortabil ca orice cameră luxoasă de hotel, ea avea să stea închisă 
aici peste noapte. 

Asistenţii ei, bucuroși să poată să facă ceva, i-au adus pături și 
perne, au făcut comandă pentru cină și i-au reţinut toate apelurile și 
toți vizitatorii. Ei au mers cu mașina în Holley să-i aducă lui Meg 
sacul de dormit despre care aceasta îi zisese lui Lynn să-l împacheteze. 

Meg îl sună pe Bo. Faptul că nu se întâlnea cu el în seara asta avea 
să fie cel mai neplăcut aspect al șederii ei la birou peste noapte. 

— Contesă, o salută el. Fa îi putu simți zâmbetul din voce. 

— Cowboy-ule. Începură să-i zboare fluturi în stomac. 

— Eşti acasă? 

— Nu. Rămân în Dallas în noaptea asta. 

Trecură câteva clipe. 

— La muncă? 

— Da. Trebuie să iau o decizie în privinţa locului meu de muncă 
ce este atât de... mare și de importantă că trebuie să-mi pun timp 
deoparte să mă rog și să mă gândesc bine la ce am de făcut. Are vreun 
sens ceea ce spun? 

— Bineînţeles. Vrei să-mi spui mai multe despre asta? 

— Nu încă. De îndată ce mă hotărăsc, îţi spun. 

Si-ar fi dorit să spună „da“. Însă dacă el venea aici, ea avea să- 
și piardă capul cu totul. Asistenţii mei mi-au comandat cina. Îţi 
mulțumesc totuși că te-ai oferit. Înseamnă mult pentru mine. 

— Deci nu o să te văd până mâine? o întrebă el cu îndoială. 

— Putem vorbi acum. Spune-mi ce-ai făcut azi și cum ai să petreci 
seara singur și trist fără mine. 

Fi vorbiră timp de patruzeci și cinci de minute încheiate. 

Când terminară conversaţia, Meg se duse la un nou pasaj din 
Biblie. Mâncă. Scrise în jurnalul ei. Citi din carnețelul ei cu versete. 
Când se făcu târziu, ea se duse pe terasa de pe acoperiș și se așeză pe 
un șezlong, învelită într-o pătură și înconjurată de stele, bucurându- 
se de prezența lui Dumnezeu. Ea dormi adânc în noaptea aceea pe 
una dintre canapelele de pluș din birou și se trezi a doua zi dimineaţă 
să se roage mai mult. 

Se dovedi că Dumnezeu nu putea fi influențat de argumentele 
strămoșilor sau de drepturile din naștere. Surpriză! Dumnezeu Se 
folosi de izolarea autoimpusă a lui Meg pentru a-i confirma calea 
pe care El deja i-o arătase, fără niciun fel de dubiu. Ea nu mai avea 
nevoie de timp să se hotărască. 

Meg programă o întâlnire cu unchiul ei Michael pentru 
după-amiaza aceea, apoi se aranjă în toaleta adiacentă a biroului. 
Lynn îi alesese hainele cu grijă. Un sacou gri închis, o fustă strâmtă 
asortată și o pereche de pantofi roșii de damă marca Louboutin. Meg 
se îmbrăcă, apoi își contemplă imaginea în oglindă. 

Când era copil, avusese o mulțime de păpuși Barbie. Ea își aminti 
de una numită Barbie, hawaiiana amuzantă, care venise împachetată 
într-un model de costum de baie. Meg reușise să o îmbrace pe Barbie, 
hawaiiana amuzantă”, ca pe o contabilă, dar nu o putuse schimba pe 
interior. Barbie, hawaiiana amuzantă, era făcută pentru plajă. 

Timp de săptămâni întregi, Meg se îmbrăcase ca directoarea 
executivă a companiei petroliere, dar interiorul ei era neschimbat. 
Creatorul ei nu o făcuse pentru Cole Oil. 

Când ajunse la biroul unchiului ei, el veni din spatele pupitrului lui 
și îi făcu semn să vină în zona de relaxare. Ea alese să stea pe canapea, 
o piesă de mobilier în care te puteai afunda atât de adânc, încât ştia 
din experiență că, dacă se împingea până la capătul ei, picioarele i-ar 
fi rămas suspendate în aer. Nu era tocmai imaginea profesionistă pe 
care o avea în minte, așa că se așeză pe marginea ei. Ea puse dosarul 
pe care-l adusese cu faţa în jos lângă ea. 

Unchiul Michael se făcu comod într-un fotoliu din piele de 
căprioară. 

— Cu ce pot să te ajut, Meg? 

Fa își drese glasul. Fără să vrea, inima începu să-i bată mai repede. 
Asta era. Ea se gândise ce voia să-i spună și acum trebuia pur și simplu 
să îi spună lucrul respectiv. 

— Eu... doream să-ţi mulțumesc. M-ai învățat multe despre 
afacerea asta. 

— Nu trebuie să-mi multumesti. A fost plăcerea mea. 

— Dar vreau să-ți mulțumesc. 

— Pentru puţin. El aşteptă ca ea să-i explice motivul întâlnirii. 

Fa își pierdu vocea. 

— Asta-i tot, Meg? Am niște treabă de făcut — 

— N-am terminat încă. 

El se opri, cu ochii pe ea, hainele impecabile, părul aranjat la fix, 
trăsăturile lui amintindu-i atât de mult de tatăl ei. Un val de tandrete 
o cuprinse. Unchiul Michael putea fi arogant câteodată, așa cum 
fusese cu Bo. Dar ea ştia că el avea o inimă bună. 

— În ciuda eforturilor bine intenţionate ale tatălui meu, spuse 
Meg, și în ciuda eforturilor tale bine-intenţionate, unchiule Michael, 

nu-mi place afacerea cu petrolul. Ea vorbi calm, dar cuvintele ei tot 
avură forță în ele. 

— Cum? se răsti el. Meg — 

— Nu-mi place afacerea cu petrolul, repetă ea. Nu sunt făcută 
pentru așa ceva. Niciodată n-am fost și niciodată nu voi fi. 

— Asta nu-i adevărat. O să ajungi acolo. O să devii mai încrezătoare 
în tine însăţi și o să dobândești mai multă experiență. Nu te grăbi. 

— Am încercat deja timp de două luni și știi ceva? Nu vreau s-o 
mai fac. Nici măcar o oră. 

El se aplecă în față și își deschise gura, dar ea îl împiedică să 
vorbească, ridicând o mână. 

— Ceea ce doresc să fac într-adevăr este să dau pachetul meu 
majoritar de acţiuni. Ţie. 

El se uită fix la ea, şocat, fără să clipească. 

Fa fu sigură de decizia ei. Nimeni nu era mai calificat și nu merita 
mai mult responsabilitatea care venea odată cu rolul de acţionar 
majoritar al companiei Cole Oil. 

— Înainte de ziua de azi, tu deţineai douăzeci la sută. Eu îţi 
dau treizeci și unu de procente ca să deţii acum cincizeci şi unu de 
procente. 

— Nu. 

— O, da, îl asigură ea. Felicitări, unchiule Michael. Tu ești acum 
acționarul majoritar. Vei fi directorul executiv al acestei companii și 
președintele consiliului de administraţie. Meriti asta. 

El se ridică repede în picioare. 

— Nu, spuse el tare, cu o expresie confuză și neliniștită. 

Meg se ridică și ea în picioare. În trecut, puţină enervare din partea 
unchiului Michael ar fi speriat-o până în măduva oaselor. Astăzi, 
nimic nu-i putea tulbura sentimentul de pace. 

— Nu aşa se fac lucrurile în familia noastră, spuse el. 

— Nu, dar e pe-aproape. Eu interpretez intenţiile lui Jedidiah. 
El nu voia ca acţiunile să fie împrăștiate între urmași, deoarece se 
temea că lucrul acesta avea să-i slăbească compania. M-am hotărât 
să-i respect decizia. În loc să-mi împart acțiunile între mai multe 
persoane, eu ţi le las ție. 

— Meg, tatăl tău a voit ca tu să fii președinta companiei. 

— Dar nu asta este ceea ce vreau să fac cu viața mea. Și nu am de 
gând să trăiesc toată viața încercând să-i fiu pe plac unui om care a 
murit în ianuarie, anul trecut. 

Privirea lui îi măsură chipul și hotărârea. 

— Fii rezonabilă. Noi doi trebuie să petrecem foarte mult timp 
discutând această posibilitate. Luni. Chiar ani de zile. 

Meg râse. 

— Nu, mulțumesc. Ea îi dădu dosarul care conţinea documentele 
pregătite de avocata ei. Voi păstra douăzeci de procente. Asta îmi 
va oferi un loc la masa întâlnirilor consiliului de administraţie și un 
cuvânt de spus în legătură cu direcția spre care se îndreaptă compania, 
ceea ce îmi doresc. 

— Meg — 

— O să fiu cu ochii pe tine, unchiule Michael. Ea îl îmbrățișă, 
apoi se trase înapoi să-l privească. Deci fă-mă mândră de tine. Condu 
această companie la fel de bine şi de cinstit pe cât poţi tu. 

— Ascultă, chestia asta e ridicolă — 

— M-am hotărât deja. Dacă nu dorești tu acţiunile, le voi da 
altcuiva. Dar nu le păstrez eu. 

— Ţi-ai pierdut mințile. 

— De fapt, e exact pe invers. Tocmai mi le-am recăpătat. 

Michael stătu în picioare, uluit și tulburat, înconjurat de interiorul 
luxos al biroului său. Actele pe care le ţinea în mână îi ofereau ceva ce 
locul lui în familie nu-i dăduse niciodată. 

— Îmi poți mulțumi mai târziu, spuse Meg. 

upă o oră de la întâlnirea cu unchiul Michael, Meg și-a 

băgat capul în încăperea caldă din hambarul mânjilor. 

Unul dintre angajaţii lui Bo îi spusese unde să-l găsească 
și, aşa cum era de așteptat, Bo stătea singur la masa din încăpere, 
uitându-se peste niște hârtii împrăștiate lângă laptopul său. 

Când își ridică capul și o văzu, se ridică imediat în picioare, veni la 
ea din doar câțiva pași, îi cuprinse faţa în palme, o împinse în cel mai 
apropiat perete și o sărută. 

Mâinile ei îi cuprinseră spatele, unde îi putu simți mușchii spinării. 
Oare chiar trecuse numai o zi de când îl văzuse? Părea că petrecuse o 
lună întreagă, traversând un deșert ca să vină înapoi să-l vadă. 

Când se traseră înapoi în cele din urmă, respirau greu amândoi. 

— Bună, îi spuse Bo. 

— Bună. 

— Mi-a fost tare dor de tine. 

— Mie mai mult. 

— Nu se poate. Cât timp a trecut de când te-am văzut ultima 


dată? O lună? 
Buzele ei se arcuiră. 

— La asta mă gândeam și eu. Pare că a trecut o lună, dar nu sunt 
decât două zile. 

El îi îndepărtă o șuviță de păr de la tâmplă și se uită adânc în ochii 
ei. Slavă Domnului că ești acasă. 

Fa simți fluturi în stomac. Acasă, voi ea să-i spună, nu este un loc 
pentru mine. Tu ești acasă pentru mine. Ea îl sărută la baza gâtului și 
simţi aroma lui, precum o briză curată de ocean. 

El o strânse din nou într-o îmbrăţișare caldă, din acelea care îi 
spuneau că nu va lăsa să i se întâmple nimic rău și care îi umplu ființa 
cu un sentiment de apartenență. Cei doi nu aveau aproape nimic în 
comun decât faptul că erau perfecţi unul pentru celălalt. 

— Nu suport, spuse el, să stau departe de tine atâta timp. Pe bune. 
Aproape că n-am fost în stare. Mă tot uit peste hârtiile astea de ore 
întregi și n-am făcut nimic. 

— Ai pierdut vremea, nu-i așa? 

— Da. 

— Pot să mă revanșez față de tine pregătindu-ți cina? Ea se desprinse 
din îmbrățișare și ridică cana și punga pe care le lăsase jos pe hol înainte 
să se furișeze la el. — Hamburgeri și cartofi prăjiți de la Sonic. 

— A, asta-i prea bun ca să fie adevărat. 

— Ai face bine să crezi. Am mers și pe ruta 44 pentru tine. Ea îi 
dădu o cană cât capul lui de mare. În ciuda faptului că nimeni n-ar 
trebui să consume atât de multă băutură Dr. Pepper. 

— E foarte generos din partea ta. Mulţumesc. 

— Am aruncat cu bani în stânga și în dreapta. 

— Ai făcut asta? 

— Orice pentru tine, Bo, spuse ea mărinimoasă. 

Amuzat, lui Bo îi apăru o gropiță în obraji. 

— Eşti sigură că cina asta nu ţi-a devalizat contul? 

— Sunt foarte sigură. Va trebui să mă consult cu contabili. 

El râse. 

Ei se aşezară și începură să mănânce. Meg reuși să consume 
jumătate din hamburgerul ei și din cartofii prăjiți înainte ca să fie 
cuprinsă de remușcări. 

— Cât de mult timp crezi că îmi ia să pedalez pe bicicleta eliptică 
ca să elimin ce tocmai am băgat în mine? 

— Cam vreo cinci ore. 

— Hmm. 

— Bineînţeles, arăţi foarte bine, ai uitat? În ceea ce mă privește, 
pedalatul pe bicicleta eliptică este numai pentru sănătatea ta 
cardiovasculară. 

— Bo. 

— Da? o întrebă el leneș, ochii lui provocând-o să-l mustre. Dacă 
ea făcea lucrul acesta, el nu avea decât să insiste cu adevărul. 

Fi își dădeau întâlniri de puţin timp, dar deja felul de a fi al lui Bo, 
faptul că se putea baza pe el, faptul că o sprijinea mereu, începuse să 
dea roade. Acceptarea lui o făcea să se simtă în siguranță și o făcea să 
se vadă pe ea însăși așa cum o vedea el — îndeajuns de bună. Mania 
ei de a arăta perfect începuse deja să slăbească. Petrecea din ce în ce 
mai puţin timp în fiecare zi preocupându-se de părul și machiajul ei. 

Meg îl întrebă pe Bo ce făcuse în ziua aceea și află că nu lenevise 
nici pe departe, așa cum spusese. Numai în ziua aceea el stabilise un 
program de tratament pentru un cal care avea ceva numit apofizită, 
pregătise meniul și suplimentele pentru câteva dintre iepele sale, 
fusese pe pista de curse pentru a vorbi cu fratele său despre caii lor de 
curse, apoi lucrase timp de o oră la statele de plată și probleme fiscale. 

— Asta-i tot? îl întrebă ea. 

— Da, asta-i tot. 

— Pierde-vară ce eşti. 

Meg ajunsese să înţeleagă că Bo, în calitate de administrator al 
fermei, îi supraveghea pe angajaţii lui, pe veterinar, pe dresorul de cai, 
pe nutriționistul de cai, pe contabil, pe consultant, pe crescător, pe 
expertul în pedigree, pe vânzător, cumpărător și expertul în probleme 
mentale atât pentru cabaline, cât și pentru oamenii care lucrau pentru 
el. 

— La ce te gândeşti? o întrebă el. 

Ea ezită. 

— Te preocupă ceva. Ce este? 

— Mă gândeam la tot ceea ce investești în locul acesta și mă 
întrebam de ce nu m-ai rugat niciodată să nu închid ferma. 

El făcu o pauză, nu se mișcă și nici nu răspunse. Ea înțelese. Ea 
tocmai atinsese subiectul pe care amândoi îl evitaseră atâta timp. 

Încet, el își dădu la o parte băutura. 

— Odată ce am început să mă îndrăgostesc de tine, ideea de a 
vorbi cu tine pe tema asta nu mi s-a părut potrivită. 

— De ce? 

— Ei bine... Cine ar fi crezut? Dacă te-as fi rugat, să zicem azi 
când ai intrat, să nu închizi ferma? N-ai fi crezut că încercam să mă 
folosesc de relația noastră? M-am hotărât, cu ceva timp în urmă, 
că mai degrabă accept să închizi locul acesta decât să crezi așa ceva 
despre mine. 

Fa se întinse și îl sărută. Frunţile lor se atinseră. 

— N-ar fi fost mai ușor dacă ne-am fi întâlnit într-un mod 
obișnuit? Ea se trase înapoi ca să se uite bine la el. Dacă niciunul 
dintre noi nu avea legături cu Whispering Creek? 

— Mai ușor, da. Dar adevărul este că eu sunt exact cine sunt, iar tu 
eşti cine ești tu. Degetul lui mare se plimbă pe marginea maxilarului 
ei. Aș schimba multe lucruri cu privire la mine dacă aș putea, dar n-aş 
schimba nimic cu privire la tine. 

— Bo, spuse Meg în șoaptă. Tu iubești ferma asta. 

El încuviință cu gravitate. 

— Dar când o să o închizi, asta n-o să-mi schimbe sentimentele 
față de tine. 

— Ce-ar fi dacă o las deschisă? N-ai să-ţi schimbi sentimentele 
față de mine nici atunci? 

EI fu cu totul luat prin surprindere. Își înclină capul spre ea. 

— Ce-a fost asta? 

Ea râse. 

— Îţi poţi păstra iubita ta fermă de cai, Bo Porter. 

El o luă în brațe. 

— Serios? 

— Da, serios. 

El o învârti de vreo câteva ori, apoi o puse înapoi jos. 

— Nu glumești? 

— Nu. 

— Deci nu o să închizi ferma? 

Fa dădu din cap că nu. 

Faţa lui se umplu de bucurie. 

Asta înseamnă bucuria, se gândi ea. Să-i ofere ceva ce îl făcea fericit. 
Fa primise bijuterii la fiecare Crăciun și carduri cadou la magazinul 
Neiman Marcus de ziua ei din partea tatălui ei. Dar deschiderea 
acelor cadouri nu fusese decât o picătură de plăcere comparativ cu 
valul de bucurie care o încerca acum. 

Meg îl trase jos pe unul dintre scaune, așa că ei se așezară, 
atingându-și genunchii, în timp ce ea îi explică cum îi cedase pachetul 
majoritar de acțiuni unchiului ei. 

— acesta e motivul pentru care ai rămas în Dallas noaptea trecută? 
Să te rogi în legătură cu decizia asta? 

— Da, și nu numai. Ea îi povesti despre ideea de slujire la 
Whispering Creek și partea din acel plan care avea de-a face cu caii 
de la fermă. 

El o ascultă cu atenţie. 

— Ce părere ai? întrebă ea. 

El îi strânse mâinile. 

— Cred că e perfect. 

— Ce-ai zice să facem rost de cai pentru copii și adulți ca aceștia 
să poată călări? Crezi că o să meargă? Crezi că o să le placă? 

Da. 

— Și o să mă ajuţi? 

— Nu numai cu caii, ci cu orice ai nevoie. 

Se auzi un ciocănit la ușă. 

— Bo? Un grăjdar își băgă capul înăuntru. Trebuie să te întreb 
despre — Oh. El o zări pe Meg. Mă iertați. 

— Vorbesc cu tine imediat, Mike. Bo nu se rușină deloc fiindcă fusese 
surprins ţinându-se de mână cu proprietara de la Whispering Creek, deși 
ei nu făcuseră încă nicio declarație publică cu privire la relaţia lor. 

— Nicio problemă. Ușa se închise în spatele bărbatului. 

Bo își întoarse atenţia asupra ei. 

— Ca să faci ceea ce ai tu în minte, îţi trebuie numai un hambar și 
un număr mic de cai și de angajați. 

— Păstrez și caii de rasă. Îi privesc acum cu alţi ochi decât atunci 
când am venit prima dată. Ei au devenit o parte din locul acesta. Câte 
ore am petrecut la padoc, privindu-i? 


— Multe. 

— Deci îmi dau seama. De asemenea, odată ce ferma își plătește 
datoria inițială — ceea ce s-ar întâmpla după vânzarea mânjilor, nu? 

— Da. 

Atunci caii de rasă vor reuși să-și plătească singuri întreţinerea. 

— Și apoi câţiva. 

— Cei mai mulți... Meg deveni sentimentală și îi trebui un 
moment ca să se adune. Caii de rasă au însemnat mult pentru tatăl 
meu. Cu cât mai mult timp petrec în preajma lor, cu atât mai mult 
înțeleg de ce nu am de gând să fac ceea ce a vrut el să fac cu cariera 
mea, dar tot pot să-i onorez amintirea păstrând ferma. l-ar fi plăcut 
să vadă că animalele lui preferate o duc bine. 

— Cred că ar fi mândru de un cal anume. Pot să... Te deranjează 
dacă ţi-l prezint? E aici, în grajdul acesta. 

Meg încuviință din cap, iar Bo o conduse pe coridor. Fa îl zări pe 
Mike mai încolo, curățând o boxă. 

— Pot să-i dau vestea cea bună? o întrebă Bo. 

— Sigur. 

— Doamna s-a hotărât să păstreze ferma, îi strigă Bo. 

— Cum! Mike își aruncă șapca în aer, apoi se grăbi să dea mâna cu 
Meg, zâmbind larg. Vă mulțumesc, domnişoară Cole. 

— Cu multă plăcere. 

— N-o să vă pară rău, doamnă. 

Nu, se gândi Meg. Nu cred că o să-mi pară rău. 

— Pot să le trimit și celorlalți un email? îl întrebă Mike pe Bo. Ca 
să le dau vestea? 

— Şi să-mi furi plăcerea? În niciun caz. Bo rânji în timp ce îl bătu 
pe Mike pe umăr. O să fac eu lucrul acesta imediat. 

Mike își înclină capul înaintea lui Meg, apoi se întoarse la muncă 
cu o față luminoasă. 

Bo o trase pe Meg la una dintre boxe. Calul dinăuntru stătea drept 
și avea o alură princiară, cu mușchi fini, părul lui fiind o combinaţie 
de gri închis și deschis, iar coama și coada erau albe. 

— N-ai de gând să mă pui să-l călăresc, nu-i așa? întrebă Meg. 

Ochii lui Bo străluciră amuzaţi. 

— Nu pe tipul acesta, nu. Meg, ţi-l prezint pe Silver Leaf. Silver 
Leaf, ţi-o prezint pe Meg. 

— E superb, șopti ea. 

— Da, chiar este. 

Ochii întunecați și umezi ai lui Silver Leaf o priviră calm, ca și 
cum îi putea citi gândurile. În sinea ei, Meg spunea: Sunt uimită de cât 
de frumos, de liniştit şi de înțelept eşti. Iar el îi răspunse: Sunt binevoitor 
cu tine, femeie. 

— Silver Leaf descinde din regalitate, spuse Bo. Bunicul lui a fost 
Seattle Slew, iar stră-străbunicul lui a fost Secretariat. 

Fa văzuse mulți cai la Whispering Creek, dar acesta era unic 
printr-o combinaţie specială de demnitate, frumuseţe răpitoare și 
ceva nedefinit pe care nu putea să deslușească. 

— Tatăl tău era înnebunit după el. Și eu, și Jake credem că are 
mult potenţial. 

— Îmi dau seama de ce. 

Silver Leaf se apropie de ea, iar Meg îi atinse cu degetele botul 
fin ca mătasea. Drept răspuns, el suflă ușor peste mâna ei. În acel 
moment, între ei se stabili o legătură, între femeie și cal. Meg nu se 
putu abține să nu creadă că într-o bună zi Silver Leaf ar putea face ca 
visurile tatălui ei să devină realitate. 

Meg se întoarse să se uite la Bo. 

El stătea aproape de ea, cu mâinile afundate în buzunare, privind-o. 

— Mulţumesc pentru că ai oferit un viitor cailor de la Whispering 
Creek. 

— Pot spune sincer că este plăcerea mea. Și acum.. Fa păși spre el 
și-i apucă cămașa. Braţele lui o înconjurară. Faţa lui se aplecă înspre 
a ei. Mă tot gândesc la ceva de săptămâni întregi. Nu mai pot de 
curiozitate ca să aflu mai multe. Nu mai pot, înţelegi? Dar mi-a fost 
prea rușine ca să te întreb. 

— Poţi să mă întrebi orice. 

— Bine. Fa își drese glasul. Zâmbi. E în legătură cu tatuajul tău. 


Re 


—... şi acesta este planul meu pentru conacul de la Whispering 
Creek, termină Meg. 
Ieri îi spusese unchiului Michael și lui Bo despre deciziile majore 

pe care le luase în privința vieţii ei. Și acum ea explica totul restului 
personalului. Lynn, domnul Son, ceilalți angajaţi din casă, dădaca lui 
Jayden și Sadie Jo se adunaseră toţi în bucătărie pentru a lua prânzul 
ca de obicei. Drept răspuns la monologul ei lung, fiecare chip adunat 
în jurul mesei mari o privea în tăcere. 

Ups. Poate că ei credeau că moștenitoarea lor țicnită iar o luase 
razna. 

Dar apoi toţi cei de la masă au aprobat-o cu entuziasm, iar Meg 
răsuflă de ușurare. 

— Ce idee minunată! 

— Te susţinem sută la sută. 

— Ne place tare mult ideea! 

Jayden sărbători și el, aruncând bucățele tăiate de sendviș peste 
scăunelul lui înalt. 

— Felicitări, îi spuse Lynn, susținând-o cu căldură. 

Ochii lui Sadie Jo străluceau, iar fața îi fu plină de bucurie. 

— Deci despre asta vorbeai ieri când erai la cai, când ai spus că 
vrei să ajuţi copii. 

— Da, despre asta era vorba, confirmă Meg. 

— O, Meg. E perfect. Perfect! 

Meg se întoarse spre singurul bărbat adult din încăpere. 

— Domnule Son? 

— Mi-e foame, spuse el. 

Meg râse. 

— Da, dar ce crezi cu privire la viitorul proprietății de la 
Whispering Creek? 

— Îmi place. E un plan bun. Acum putem mânca? 

— Da, bineînţeles. Așezaţi-vă la masă, toată lumea. 

Lynn făcuse sendvișuri cu brânză la grătar și supă. 

— Ştiu că asta vă va afecta pe toți, spuse Meg grupului. Deci chiar 
mi-ar plăcea să știu ce părere aveţi cu adevărat. 

În timpul mesei, personalul lui Meg o asaltă cu întrebări și idei. 

În ciuda norilor joși și a burniţei mărunte dincolo de ferestre, masa 
din bucătărie fu animată de voioșie și bucurie, așa cum fusese mereu 
la prânzurile servite la conac. Poate că acum chiar mai mult, având în 
vedere că Jayden li se alăturase. 

Băieţașul stătea la capătul cel mai îndepărtat al mesei, scobindu-se 
tacticos în nas. Dădaca lui stătea de o parte, iar Sadie Jo de cealaltă 
și se uita la el cu adorație, îi mângâia părul și mereu îl îndemna să 
mănânce mai mult decât voia. 

Meg tocmai răspundea la o întrebare referitoare la modul în care 
îi venise ideea de a transforma conacul de la Whispering Creek într- 
un adăpost temporar pentru părinți singuri, când celularul îi vibră în 
poșetă. Ea îl ignoră. 

Altcineva o întrebă cum se potrivea ferma de cai în viziunea ei. 

În timp ce Meg explica, celularul îi vibră a doua oară. Ea îl ignoră 
din nou. 

Dar câteva minute mai târziu, îi vibră a treia oară. Două apeluri 
atât de apropiate una de alta? Cumva normal. Dar trei? Asta însemna 
o urgență. 

Bo, se gândi ea, străbătută de un fior de teamă. Se întâmplase ceva 
cu el? Fusese rănit? 

— Îmi cer scuze, cred că cineva încearcă să dea de mine. Ea își 
scoase telefonul din poșetă și văzu că nu era Bo, ci Brimm cel care o 
suna. Vă rog să mă iertați, trebuie să răspund. Ea se ridică și ieși din 
cameră. 

— Nu ţi-ai terminat supa! strigă Sadie Jo în timp ce Meg dădu 
colțul și se îndreptă în direcția camerei de zi. 

Meg răspunse la apel. 

— Brimm? 

— Meg. 

— S-a întâmplat ceva? 

— Ascultă... Sunt în drum spre tine. Putem să ne vedem la casa 
de oaspeţi? 

— O, nu. Tensiunea din vocea vărului ei spunea că se întâmplase 
ceva foarte rău. Stomacul i se strânse. S-a întâmplat ceva cu bunica? 
Sau cu altcineva din familie? 

— Nu, nu-i nimic de genul acesta. Toată familia Lake este bine. 
Doar că trebuie să stau de vorbă cu tine. 

— Despre ce? 

— Ajung în zece minute. 

Meg se duse la casa de oaspeți și aprinse lămpile și candelabrele. 

Neavând ce să facă, se așeză pe canapea. Cashew îi sări în poală. Despre 
ce voia Brimm să discute cu ea de era atât de grav, încât trebuia să vină 
până acolo în miezul unei zile lucrătoare? Nu își putu da seama. O 
presimţire rea o învălui, sufocând-o, iar ea sări în picioare în încercarea 
de a scăpa de ea. Aprinse lumânarea ei cu aromă de gardenie. Se întoarse 
pe canapea. Cashew îi reveni în poală. Meg sări din nou în picioare și se 
duse să scoată vase curate din mașina de spălat vasele. 

Ca și cum o casă aranjată și curată putea preveni o tragedie 
iminentă. 

Când auzi un ciocănit la ușă, ea se grăbi să deschidă. Brimm era 
în prag îmbrăcat în stilul lui didactic: o cămașă cu nasturi încheiată 
până sus, un sacou și pantaloni maro. Se salutară, ea îl duse la masă și 
se așezară amândoi pe scaune. 

— Ce se întâmplă? întrebă Meg. 

El puse o servietă pe masă, se jucă cu încuietorile ei, apoi se gândi 
că era mai bine să nu o deschidă. El o privi direct în față. 

— Îţi aduci aminte că tatăl tău m-a adus aici de câteva ori în 
calitate de consultant privind securitatea informatică a companiei 
Cole Oil? 

— Da. 

— În ultimii doi ani, am petrecut câteva zile împreună cu echipa 
de informaticieni de la Cole. Am lucrat cu ei la întărirea sistemelor 
de securitate și la programele anti-hacking, atât pentru companie, cât 
și pentru conturile private ale tatălui tău. 

— Ai venit din cauza unei probleme privind securitatea 
informatică? 

— Exact. 

Slavă Domnului! Muschii lui Meg se relaxară puţin. Poate că 
Brimm considera o breșă în sistemul informatic ca fiind o criză, dar, 
cu siguranță, ea nu vedea lucrurile așa. O speriase de-a binelea. 

— Unul dintre informaticieni m-a sunat azi, spuse el, și m-a rugat 
să vin la firmă. Un hacker a testat securitatea conturilor tale private. 

— A încercat să-mi fure bani? 

— Nu, nu încă. Pur și simplu a tot încercat să arunce o privire la 
toate investițiile și bunurile tale. Doar caută informaţii. Ca și cum... 
ei bine, ca și cum ar dori să știe exact cât valorezi. 

— Un jurnalist de tabloide, poate? 

— De fapt, i-am descoperit identitatea. 

— Oh? 

Brim își trecu degetele prin păr și îi evită privirea. Când în sfârșit 
se uită la ea, cerându-și scuze, îi spuse. 

— E vorba despre Bo, Meg. 

Șocul — un șoc teribil — o lovi în plin. Ea rămase nemișcată. Dar 
mintea ei încerca să înțeleagă tot ceea ce se întâmpla, să găsească o 
explicație. 

— Bo? 

— Bo este hackerul care caută informaţii despre situația ta 
financiară. 

— Nu se poate. 

— Mi-e teamă că da. 

— El n-ar face așa ceva. Nici într-un milion de ani! 

— Dacă mă crezi, nici eu nu l-aș fi crezut în stare de așa ceva, 
Meg. 

— El nu este un hacker. Nu știe mai multe despre computere 
decât mine. 

— Asta era ceea ce voia ca tu să crezi, oricum. 

— El doar — el doar se folosește de computer la muncă, iar asta e 
tot. 

— Aș vrea să fie așa, dar nu e. El și-a folosit computerul de acasă 
ca să afle cât de mare este moștenirea ta. 

Bo o iubea. Lui nu-i păsa de portofoliul ei financiar. 

— Îmi pare atât de rău, spuse Brimm. Informaticienii au lucrat 
la asta zile întregi și în cele din urmă au reușit să identifice locația 
hackerului. Este computerul de acasă al lui Bo, Meg. Adresa lui. 

— Nu. 

— Dovada este limpede. Am verificat și eu în ultimele două ore. 
N-aș fi venit cu asta la tine dacă nu eram sigur. 

Ceva din ea refuza cu încăpățânare să creadă toată povestea asta. 

— Dacă vrei, îți pot explica cum au reușit să identifice computerul 
cu pricina, spuse Brimm. Am adus și documente. 

Fa dori să-l implore să-și ia dovezile și documentele și inteligența 
și să plece. În schimb, ea îl privi cum își deschise servieta și puse 

hârtiile în fața ei. El vorbi despre metodele informatice avansate 
referitoare la prinderea hackerilor în timp ce arătă cu mâna o pagină 
și apoi cealaltă și cea de după ea. Cuvintele lui treceau pe lângă ea. 
Singurul lucru care îi pătrundea în minte? Scrisul negru pe alb în 
partea de jos a ultimei pagini: numele lui Bo și adresa lui de computer. 

La sfârșitul discursului lui Brimm, tăcerea se lăsă apăsătoare între 
el. 

— Îmi pare atât de rău de situația asta. El își împinse ochelarii pe 
nas. Știu că îti place de el. Mi-am dat seama de asta doar văzându-vă 
împreună. 

Ea rămase mută. 

— Ascultă, ne putem duce la poliţie să spunem ce am găsit. Fi pot 
să-l caute — 

— Nu mă pot gândi la asta acum. 

— Eşti sigură? 

— Da. 

— Înţeleg. Ei bine, ne putem gândi la varianta asta mai târziu 
dacă dorești. Esti bine? 

Fa dădu din cap, dar în interiorul ei simți cum toate speranțele ei 
se prăbușiră într-un nor de cenușă. 

— Vrei să rămân prin preajmă? întrebă el. Putem ieși împreună. 
Îţi pot ține companie. 

— Mulţumesc, dar aș vrea să stau singură puțin. Fa îl conduse la 
ușă. El o îmbrățișă rigid într-o parte, ezită, apoi plecă. 

Meg închise ușa de la intrare. Intră în baie și închise și ușa de 
acolo. Se sprijini de interiorul ușii și se lăsă în jos pe podea, cu 
genunchii strânși în față. Își acoperi fața cu mâinile și își puse capul 
pe genunchi. 

Bo. O, Dumnezeule. 

Bo. 

Ce moment teribil, îngrozitor de a-și da seama că îl iubea. 

Îl iubea pe Bo. Și nu doar un pic. Îl iubea profund, cu putere. Poate 
și mai curios pentru ea, ajunsese să aibă încredere în el. 

El era onorabil, autentic și decent în orice fel. Nu-i așa? Cu o oră 
în urmă, ar fi jurat că așa era. Ar fi pus pariu pe tot ce avea. Și-ar fi 
încredințat viitorul în mâna lui. 

Dar, potrivit spuselor lui Brimm, Bo îi spărsese sistemul informatic 
pentru a vedea cât de mult valora. 

Un val de greață i se ridică din stomac. 

Bo o dorea pentru banii ei? 

Nu putea să fie adevărat. Doamne, imploră ea, nu poate fi adevărat. 

Fa își aminti cum arăta Bo stând în parcare cu ea în noaptea aceea 
la „Deep in the Heart“ — cu fața vânătă deoarece se luase la bătaie 
din cauza ei. Și-l aminti îmbrăcat într-un costum elegant pentru a 
o însoţi la petrecerea de logodnă a verișoarei ei. Își aminti cum îi 
deschisese ușa în noaptea în care se dusese la el acasă cu o pungă de 
biscuiţi Oreo. 

Fa avea în minte o listă întreagă cu toate lucrurile frumoase pe 
care i le spusese — fiecare intonaţie a fiecărei silabe — deoarece ea 
derula cuvintele lui în mintea ei de un milion de ori. Ze iubesc, vreau 
să fii sofia mea. Nu sunt în stare de multe lucruri, dar te pot iubi, Meg. Pot 
să te iubesc în fiecare oră din fiecare zi pentru tot restul vieții mele. Vreau 
ca tu să ştii cât eşti de frumoasă în ochii mei. 

Fa își aminti săruturile lor, focul din privirea lui, dorința din 
atingerea lui și cum braţele lui se strânseseră în jurul ei — pătimaș. El 
o făcuse să se simtă ca şi cum era cel mai prețios lucru din viața lui. 

Ea. Nu banii ei. 

Doamne? întrebă ea. Doamne, Te rog. Doamne? Vino. 

Dar, în haosul din mintea ei, ea nu-l putu auzi vocea, nu-l putu 
găsi prezența. 

Doamne, el mă iubeşte. Nu-i așa? Tu ştii tot ce s-a întâmplat. Nu 
m-am înșelat cu totul în privința lui. Mă rog ca descoperirea lui Brimm 
să fie o greșeală teribilă. 

Numai că Brimm tocmai îi terminase de arătat documente drept 
dovadă. El spusese că echipa de la Cole Oil lucrase la problema asta de 
zile întregi și că el însuși verificase. El spusese că dovada era limpede. 

Nu! Ea se strânse cu mâinile de cap. Fa nu voia să audă de dovezi. 
Ceea ce dorea, atât de mult încât o durea, era ca Bo să o iubească. 

Odată, cu mulți ani în urmă, tatăl ei o confruntase în legătură cu 
rezervele lui în privinţa lui Stephen. Și atunci existaseră niște dovezi 
îngrijorătoare. Nici atunci Meg nu voise să le dea crezare. Așa că 

mersese încăpăţânată pe drumul ei. Ea insistase asupra faptului că 
Stephen era bun că îi dăruise inima lui, că voia să se mărite cu el. 

Și ce dezastru oribil fusese totul. 

Fa sfârșise prin a plăti teribil pentru greșeala ei. Experienţa ei 
cu Stephen o făcuse să înveţe temeinic o lecţie de care nu era foarte 
mândră: O femeie n-ar trebui niciodată să ignore faptele pentru a-și 
urma sentimentele în ceea ce privește un bărbat. 

Instinctele puteau fi înșelătoare. Instinctele se bazau pe emoții și 
dorință. Dar faptele vorbeau de la sine. Să le ignori însemna să faci 
ceva la fel de prostesc precum să conduci în josul unui drum marcat 
cu un semn pe care scria PERICOL — Prăpastie, să refuzi să citești 
acele avertizări, și apoi să fii surprins când mașina alunecă și se duce 
Jos în prăpastie. 

În tot timpul când se îndrăgostise de Bo, ea știa că nu era în 
stare să evalueze sinceritatea unui bărbat. Poate din cauză că Sadie 
Jo o crescuse să fie credulă și să creadă tot ce era mai bun cu privire 
la ceilalți. Poate din cauză că se născuse în lux și astfel nu-și putea 
imagina ce grozăvii putea face un om pentru a obține bani. Atât 
unchiul, cât și mătușa ei o avertizaseră. ar ea... ea îi luase apărarea 
lui Bo. 

Încercase atât de mult să fie precaută în preajma lui Bo. Să fie 
isteață și să-și protejeze inima. Și totuși, în cele din urmă, ea nu putu 
să-i reziste. De o mie de ori, ea nu putu să-i reziste. 

Așa că se găsea în situația de față. 

Din nou. 

Faţă în față cu dovada de netăgăduit. 

Ce să facă? Să ignore toate informaţiile lui Brimm și să trăiască 
în negare. 

Ce avea ea să se forțeze să facă? Să-l scoată pe Bo din viaţa ei. 

Păru deodată că nu mai era aer în cameră și simți că se sufocă. 

Trebuie să scapi de el, Meg. Lui îi pasă numai de banii tăi. 

Inima îi bătu atât de tare încât ameti. Teroarea coborî asupra ei 
precum o pasăre mare și neagră, care țipa și aducea un vânt înghețat 
peste Meg, dând din aripile ei întunecate. 

Un atac de panică. 

Numai prin puterea voinţei, se forță să se ridice în picioare. 

Trecuseră săptămâni de când nu mai avusese un atac de panică și cu 
siguranță că n-avea de gând să experimenteze acum unul. Dacă inima 
voia să-i bată nebunește, atunci avea să-i dea un motiv bun să facă 
asta. 

Meg își puse echipamentul de sport şi merse la sala de gimnastică 
de la conac. Fără să se deranjeze să deschidă televizorul, ea se sui pe 
bicicleta eliptică şi pedală atât de tare, încât aceasta se clătină. 

Pedală cu forță — gândurile i se învălmășeau în minte, stomacul i 
se strângea. Nu se opri nici când transpirația îi șiroi pe trup, nici când 
o durură fesele și pieptul, și nici când lacrimi amare o cuprinseră. 

Se tot chinuise să se decidă în privința fermei, dacă avea să o lase 
sau nu deschisă. Ce glumă. Probabil că el știuse tot timpul, chiar de la 
prima lor întâlnire, că ea era slabă și credulă și că putea să o convingă 
cu ușurință să păstreze ferma — așa că mărise miza. El voia să se 
însoare cu ea, ceea ce l-ar fi făcut deținătorul a jumătate din averea ei. 

Timp de minute întregi, lacrimile îi curseră fără încetare din golul 
adânc al durerii ei. 

Cu numai o zi în urmă, Bo îi spusese: N-as schimba nimic cu privire 
la tine. Amintirea o durea precum un cuţit în rană. La fel, cu numai o 
zi în urmă, ea îl asigurase că nu-l va concedia. 

Cu siguranță că situaţia avea să se schimbe acum. 

Cum putea să-i facă asta? Cum de îndrăznea s-o manipuleze, să o 
înșele, să o trădeze în halul acesta? 


Cum de îndrăznea? 


Bo stătea în afara hambarului iepelor, uitându-se încruntat la 
celularul lui. De când începuseră să-și dea întâlniri, el și Meg își 
trimiseseră mesaje și adesea își dădeau telefon de vreo două ori pe zi. 
Până la ora cinci și jumătate după-amiaza, ei știau deja unde și cum 
aveau să-și petreacă seara împreună. 

Dar dinainte de prânz în acea zi, Bo nu primise nicio veste de 
la Meg. El îi trimisese trei mesaje, o sunase o dată, apoi îi lăsase un 
mesaj vocal. Nu primise niciun răspuns, ceea ce îl îngrijoră. 

Ceasul de la telefonul lui arăta 5:48. 

El îi scrise E zotul în regulă? şi trimise mesajul. 

În timp ce aşteptă, se plimbă de colo până colo. 

După un minut, primi un beep care îl anunţă că primise răspuns. 
De la Meg, slavă Domnului. 

Poti să vii în biroul tatălui meu la conac? îi scrisese ea. As dori să te 
întreb ceva. 

Sigur, răspunse el. Vin acolo în cinci minute. Mi-a fost dor de tine azi. 
El își luă cheile, ochelarii de soare și jacheta lui cu guler din piele de 
oaie și se îndreptă spre camionetă. 

El nu știa ce voia ea să-l întrebe, dar spera să fie ceva de genul: 
„Când ai vrea să ne căsătorim?“ 

Răspunsul: „În seara asta.“ 

Sau: „Cât de mult crezi că ar trebui să dureze un sărut?“ 

Răspunsul: „Douăsprezece ore întregi.“ 

Sau: „Esti al meu, Bo?“ 

Răspunsul: „Da. Am fost dintotdeauna, sunt și voi fi mereu al tău, 
fără nicio îndoială. Inima mea îți aparține.“ 

o intră în holul care ducea la biroul tatălui lui Meg și imediat 
zări un paznic stând în fața ușii. 
Încetini pasul. 

Un paznic în interiorul casei? Îngrijorarea lui cu privire la Meg 
care îi dăduse târcoale mai înainte reveni în plină forță. Se întâmplase 
ceva grav? O problemă de securitate? Poate din cauza asta nu primise 
nicio veste de la ea toată după-amiaza. 

El nu-l cunoştea pe acest agent de pază, dar un însemn de pe 
mâneca uniformei bărbatului îi spuse lui Bo că acesta lucra la aceeași 
agenţie ca și ceilalți paznici de la poarta din față. Bo îl salută pe bărbat, 
iar acesta îi răspunse la rândul lui. 

Bo intră în birou. Din momentul în care o văzu pe Meg stând în 
partea cea mai îndepărtată a biroului, el știu că se întâmplase ceva rău. 
Fa se îmbrăcase într-un costum alb și purta cercei mari cu diamante. 
Părul şi machiajul ei perfect nu puteau să-i ascundă roșeața de la ochi 
sau fața umflată. 

Îi făcuse cineva ceva? O rănise? Frica îl năpădi cu totul. 

— Ce s-a întâmplat? 


Fa înghiți greu. 

El se îndreptă spre ea, cu gândul de a o consola. 

Fa ridică o mână. 

— E destul așa. 

El se opri de îndată. 

— De ce se află un agent de pază afară? 

— Din cauza ta, Bo. 

— Din cauza mea? 

— Da, îi răspunse ea cu o voce seacă. 

Ce legătură avea agentul de pază cu el? De ce — 

— Știu totul. Brimm a aflat ce-ai pus la cale. 

— Ce am pus la cale? 

Buzele ei se subțiară. 

Bo se strădui să-și păstreze calmul, să înțeleagă ceva în toată 
confuzia asta. Fa plânsese din cauza... Jui? Chemase un agent de 
pază ca să o păzească de eP Din cauza spuselor lui Brimm? Mâinile 
începură să-i tremure. 

— Ce ţi-a spus Brimm că am pus la cale? 

— Că ai spart computere. 

— Poftim? 

— Ai intrat să-mi verifici toate investiţiile şi conturile. Ai încercat 
să vezi exact ce avere am. 

— Cum? El se simţi de parcă fusese lovit în cap cu o ţeavă din 
metal. Ţi-a spus Brimm că eu am făcut așa ceva? 

— Pentru că zu ai făcut așa ceva. 

— Nu-i adevărat. De unde venise acuzaţia asta? El nu-și dădea 
seama, nu putea gândi limpede când o vedea pe Meg atât de devastată. 

Ea își încrucișă brațele. 

— Uită-te în ochii mei, Meg. Habar n-am despre ce vorbeşti. 
N-am căutat niciodată nicio informaţie referitoare la tine pe computer. 
Niciodată. Și cu siguranță că nu ţi-am spart conturile bancare. În 
primul rând, pentru că nu ţi-aș face niciodată așa ceva. În al doilea 
rând, habar n-am cum se face așa ceva. 

— În clipa asta, Bo, aș aprecia foarte mult să-mi spui adevărul. 

— Chiar îți spun adevărul. 

Fa arătă cu mâna înspre câteva hârtii aşezate în ordine pe pupitrul 
tatălui ei. Documentele astea spun altceva. 

— Atunci e o greșeală groaznică. Pulsul i se acceleră ca bătaia 
unor tobe, sângele pulsându-i cu putere prin vene în timp ce se lupta 
să înţeleagă tot ceea ce se întâmpla. Brimm îi adusese hârtiile astea. 
Părea că hârtiile astea îl încriminau. Ceea ce însemna numai unul din 
două lucruri. Brimm — sau altcineva — îi înscenase o infracțiune. Sau 
toată povestea asta nu era decât o greșeală de coșmar. 

Totuși, părea că Meg nu lua în considerare niciuna dintre 
aceste variante. Postura ei, tonul și privirea acuzatoare din ochii 
ei frumoși îi arătau, limpede ca lumina zilei, că ea chiar credea în 
vinovăția lui. 

Fa credea că el este vinovat. Conștientizarea acestui fapt îl umplu 
de agonie. 

Seara trecută ea îl plăcuse — și poate chiar îl iubise — și avusese 
încredere în el. Și acum ea credea că el este un mincinos care o voia 
doar pentru banii ei. 

Își strânse degetele în pumni. Nu putea suporta gândul acesta. 
Nu-l putea suporta. Disperarea îl cuprinse cu totul. 

Meg își dădu seama că decizia ei de a-l confrunta pe Bo personal 
fusese o greșeală. O mare greșeală. Deoarece faptul că se uita la fața 
lui, atât de familiară și de frumoasă, îi slăbea hotărârea și o făcea să 
dorească să creadă în nevinovăția lui, chiar și acum. 

Mânia ei o făcuse să-i spună în față că fusese descoperit. Ea abia 
aştepta să-i vadă reacţia și să-l vadă cum își recunoaște vina. Fa chiar 
se gândise nebunește că el avea să-și ceară scuze sau chiar să arate 
remușcări. 

Nimic din toate astea n-ar fi ajutat în fața decepției majore pe care 
o experimenta, dar tot ar fi fost ceva. Ceva de care să se agațe în timp 
ce viața ei ar fi mers, posomorâtă, mai departe. Ceva ce nu primise din 
partea lui Stephen. 

Totuși, părea că Bo nu avea de gând nici să-i spună adevărul și nici 
să-și ceară scuze. El continua să nege totul până la sfârșit. 

El se duse la pupitrul tatălui său și se uită peste hârtiile lui Brimm. 

— Nu înţeleg ce spune aici. 

Meg ridică din sprâncene. 

— Nu înţeleg. Nu sunt expert în computere. Poţi să-l întrebi pe 
Jake sau pe oricine din familia mea. Orice coleg de muncă. Chiar și 

pe Lynn. Ei îţi vor confirma lucrul acesta. Nu aveam cum să sparg 
niciun computer. 

— Ar fi fost ușor pentru tine să-i faci pe toți să creadă lucrul 
acesta. 

Mușchii maxilarului lui se încordară, iar ochii lui cenușii sclipiră 
de durere. 

Fa îl voia cu disperare. Voia ca el să-i fie soţ, iubit, cel mai bun 
prieten. Ea voia, cu o durere aproape fizică, să aibă un viitor împreună 
cu el. Căsătorie și copii și tot restul vieților lor unite ca fiind una, 
trăind unul alături de altul, inseparabili. 

Dar nu avea să fie așa. Nimic din toate astea nu avea să fie. 

— Poţi să fii sincer cu mine, Bo? Fa detestă tremuratul ușor din 
vocea ei. Te rog? Măcar atât îmi datorezi. 

— Sunt sincer cu tine, spuse el răgușit. Ți-aș încredința toate 
lucrurile care contează cel mai mult pentru mine. Familia mea, viața 
mea, reputația mea. Vreau să crezi un singur lucru: N-am făcut nimic 
din ceea ce ai spus că am făcut. 

— Bineînţeles că așa ai făcut. 

— Nu. Te iubesc, Meg. El își strânse mâinile în pumni și se apăsă 
pe piept. Le iubesc. 

Fa căută orbește să apuce parte din față a scaunului tatălui ei. 

— Inima mea îți aparţine. Până la moarte, și chiar și dincolo, 
inima mea îţi aparține. 

Fa dădu din cap în timp ce ochii i se umeziră. 

— N-am făcut lucrurile de care mă acuzi. Nu știu de ce tu și 
Brimm credeţi că eu sunt vinovat, dar te rog să mă crezi. Te rog. 
Niciodată, pentru nimic în lume, nu te-aș răni. Niciodată. Jur. 

Unghiile ei se înfipseră în pielea scaunului în timp ce se sprijini de 
el ca să stea dreaptă. 

— Cred că ar fi bine să pleci. 

El își lăsă mâinile în jos și se apropie de ea. 

— Opreste-te, îl rugă ea. 

El se opri. 

Fa nu îl putea lăsa să se apropie mai mult. Nici măcar un 
centimetru, altfel ar fi cedat. 

— Poţi avea încredere în mine? întrebă el. 

— Nu meriți încrederea mea. 

El tresări ca și cum ea l-ar fi biciuit. Faţa îi păli. 

Fie că spunea adevărul — ceea ce nu avea cum să fie. Fie că era un 
actor talentat — ceea ce era posibil. 

Oare toată relaţia lor fusese o minciună? Sau numai o parte din 
ea? Ar fi mai bine sau mai rău dacă lui chiar i-ar plăcea de ea un pic? 
Poate că era un sâmbure de adevăr în modul în care se purtase cu ea 
și în ceea ce îi spusese. Poate că el chiar credea că este atrăgătoare în 
unele aspecte, iar banii ei făcuseră posibil ca el să suporte gândul de 
a o săruta — 

Deodată, simţi că avea să i se facă extrem de rău. Ea se mută la cea 
mai apropiată fereastră și o deschise. Aerul curat intră înăuntru — greu 
și umed după ploaia de mai devreme, dar care nu o liniștea. 

— Ţi-am spus ieri că voi păstra ferma. Și așa voi face. 

Fa își concentră atenţia pe clădirile de afară. Se hotărâse să păstreze 
ferma din multe motive întemeiate. Dar tu nu vei mai face parte din 
personalul de la Whispering Creek. Slujba ta aici s-a încheiat. 

El nu scoase niciun sunet. 

Meg aşteptă. 

Nimic decât doar o tăcere cumplită. 

Fa îi aruncă o privire și imediat îi păru rău. El părea lovit, și nu 
credea că era din cauză că tocmai fusese concediat. Fu cuprinsă de 
compasiune și se luptă cu o dorinţă puternică de a alerga la el și de 
a-i cere iertare. E/ ar trebui să fie cel care-ţi cere tie iertare, Meg. Fa se 
întoarse înapoi la fereastră. 

— Aș dori să pleci acum. 

El tot stătea acolo nemișcat. 

— Vorbesc serios. 

Pașii lui Bo se îndepărtară de ea. Ea se uită la timp să-i vadă 
spatele și umărul cum dispar în holul de dincolo. 

Meg își puse o mână pe pervazul geamului și se sprijini de el, 
încercând să stea dreaptă. 

Făcuse ceea ce trebuia acum. Pusese punct pentru totdeauna 
relaţiei lor. Dar toate astea nu o făceau să se simtă mai bine. Tot ceea 
ce simțea? Simțea o disperare adâncă. 

Deoarece cel mai greu lucru de suportat — chiar mai greu decât 

înșelătoria lui Bo și constientizarea faptului că el nu o iubise niciodată 
— era faptul că îl pierduse. Fa tocmai pierduse pe cineva de neînlocuit. 
Fa tocmai îl pierduse pe singurul bărbat din lume pe care îl prețuia 


mai mult decât orice. 


— Trebuie să te calmezi, spuse Jake. 

Bo aproape că săpase o gaură în podeaua bucătăriei. Gândurile și 
emoțiile îl zăpăciseră cu totul. Își apăsă degetele pe frunte, se luptă să 
nu-și piardă controlul cu totul. 

El îl sunase pe Jake de îndată ce plecase de la Whispering Creek. 
Fratele lui ajunsese la el acasă după numai câteva minute, și Bo tocmai 
terminase de explicat ce se întâmplase. 

— Ai de gând să-mi spui: „Ti-am spus eu 
cu relația mea cu Meg? 

— Ascultă, dacă am avut dreptate în vreun fel, atunci îmi pare 
rău. Am văzut cât de fericit ai fost în ultimele săptămâni. Nu voiam 
ca lucrul acesta să se termine. Jake se sprijini de masa din bucătărie, 
cu mâinile în buzunare. Hei, crezi că ai putea încerca să te calmezi? 

— Nu suport gândul că ea mă urăște. 

— S-ar putea ca ea să nu te urască. E furioasă din cauză că crede 
că tu te-ai prefăcut că-ți place de ea ca să pui mâna pe banii ei. 

— Cum e posibil să creadă așa ceva? 

— Ştii cum. Jake arătă cu capul înspre hârtiile pe care Bo le 
adusese cu el de la Whispering Creek. 

Cum putea să se apere în faţa unor dovezi pe care nici măcar nu 
le înțelegea? Trebuie să găsesc pe cineva care se pricepe la așa ceva și 
să-mi explice și mie ce scrie pe hârtiile alea. 

— E un puști în Wylie despre care se spune că e un geniu al 
computerelor. Fiul prietenei mamei. [i-amintești când mama ne 
povestea despre el? 

— Mai deloc. 

— O să o sun și o să-i cer numărul băiatului. Jake își scoase 
celularul și formă numărul. 

Puștiul din Wylie apăru la ușa lui Bo după numai o oră. El purta 

o căciuliță de schi împletită peste un păr cârlionţat, un hanorac, blugi 
strânși și o pereche de încălțări înalte negre. Nu părea să aibă mai 
mult de șaisprezece ani și nu părea mai înalt de 1.70 metri. 

Aceasta era persoana care trebuia să-l ajute pe Bo să-și salveze 
relația cu Meg? În regiunea asta din Texas, numai pantofii în sine 
probabil că erau un motiv serios ca băiatul să-și ia bătaie în fiecare 
săptămână. 

— Kyle? întrebă Bo. 

— Care-i treaba? 

Bo se prezentă, îl prezentă și pe Jake și apoi îl duse pe băiat în 
bucătărie ca să-i arate documentele lui Meg. 

Kyle se uită peste fiecare foaie în timp ce Bo aşteptă, scrâșnind din 
dinţi. Secundele se transformară în minute, ceea ce îl făcu să ardă de 
nerăbdare. 

— Da. Hmm. Kyle se scărpină pe frunte cu un deget osos în timp 
ce se gândi. Pot să mă uit în computerul tău? 

Bo îl duse la pupitrul de la peretele din spate. Puștiul se lăsă pe un 
scaun și se puse pe treabă serios. 

— Å... sistemul acesta e vechi și încet. Îţi trebuie unul actualizat. 

Bo se strâmbă la Jake pe deasupra capului lui Kyle. 

Jake ridică din umeri. 

Bo voia să-l apuce pe puști de umeri, să-l scuture și să mârâie la el 
să se grăbească. 

La un moment dat, Kyle înclină într-o parte unitatea centrală ca 
să citească niște informații de pe spatele ei. Apoi se întoarse către Bo. 

— Ce ai dori să știi? 

— Ce scrie pe hârtiile alea? 

— Ele spun cum un grup de investigatori a prins un hacker. 

— De ce cred că eu sunt făptașul? 

— Acesta e computerul tău? 

— Da. 

— Infracţiunea s-a realizat de pe computerul acesta, de aia. 

Bo făcu o pauză, gândindu-se. — Cum pot ei sau tu să fiți siguri 
că s-a făcut pe computerul acesta? 

— Deoarece fiecare computer are o adresă unică... precum o 
amprentă, înţelegi? Infracțiunea are amprenta acestui computer pe ea. 

— Nu eu am făcut-o. 

— Ei bine, cineva a făcut-o. Folosindu-se de sistemul acesta. 

— Se poate ca cineva să-mi fi folosit computerul de la distanță? 
El luase legătura cu asistența tehnică înainte, când îi lucraseră pe 
computer chiar în fața lui. 

— Nu. În cazul acesta, hackerul a stat chiar aici — Kyle se întoarse 
spre monitor, se aplecă peste tastatură și se prefăcu că tastează — și a 
făcut totul de aici. 

Cineva îi intrase în casă. Cineva îi înscenase cu siguranță o 
infracţiune. 

Kyle se uită când la un frate, când la celălalt. 

— Mai ai nevoie de ajutor cu ceva? 

— Cred că asta e tot, răspunse Jake. 

Bo stătu nemișcat în timp ce Jake îi mulţumi băiatului și îl conduse 
afară. 

Când se întoarse Jake, Bo îl privi în ochi. 

— Crezi că sunt nevinovat? 

— Da. 

Deci nu-și pierduse minţile. În ciuda dovezilor, Jake avea 
încredere în nevinovăția fratelui său. 

— Se pare totuși, spuse Jake, că Meg crede că ești vinovat din 
motive serioase. 

Inima lui Bo se strânse. El încuviință din cap. 

— Pare că este o fire destul de rezervată de la bun început, spuse 
Jake. Ca și cum nu se încrede cu ușurință în nimeni. 

— Așa și este. 

— Probabil că asta se datorează parţial averii ei. 

— Adevărat. 

— Și din cauza numelui tatăl ei. 

— Da. 

— Și din cauza experienţei nefericite cu soţul ei. 

— Da. 

— Deci ea este deja rezervată. Apoi vărul ei îi aduce informaţiile 
astea cu privire la tine — informații care par credibile. Nu spun că are 
dreptate, Bo, dar, dacă aș fi în locul ei, aș înțelege de ce te-a dat afară. 

Bo dori să spargă sau să rupă ceva. Să urle. Cum avea să reușească 
să o recâștige? 

Neputând sta locului, se duse cu pași repezi în bucătărie, apucă 
partea din față a chiuvetei și se uită fix afară în întuneric. Jake avusese 
dreptate. Meg avea grijă. Ea fusese crescută drept fiica unui faimos 
om de afaceri, și da, lucrul acesta o formase. Dar Bo știa că relaţia ei 
cu Stephen o rănise cel mai mult. În niciun caz n-avea de gând să mai 
lase pe vreun bărbat să-și bată joc de ea a doua oară. Ceea ce, chiar în 
acel moment, Meg considera că făcuse el. 

Bo ura faptul că fusese acuzat de ceva ce nu făcuse. Pe de o parte, 
îl umplea de furie și, pe de altă parte, era neajutorat din cauză că 
nu putea să se apere. Totuşi, pe cât de rea era partea asta, putea să o 
suporte. 

Dar ca Meg să creadă că el o trădase așa cum făcuse Stephen? 

Asta îl măcina pe dinăuntru. 

Jake veni să stea lângă el. 

— Cum de-a intrat hackerul în casă? 

— Nu știu. 

— Îţi ţii ușile închise. 

— Da, dar asta e situaţia. Irăind în Holley, el nu se gândise 
niciodată prea mult la siguranță. Nu-și instalase niciodată o alarmă. 
Doar dacă hackerul nu are o copie a cheii de la intrare, atunci a intrat 
pe fereastră. 

— Hai să vedem dacă descoperim pe care dintre ele. 

Fraţii umblară prin toată casa, încercând fiecare fereastră. Atunci 
când Bo cumpărase casa, el schimbase niște ferestre. Toate se 
deschideau ușor, dar aveau zăvoare care să le ţină închise când era 
nevoie. 

În dormitorul lui, Bo apăsă un ochi de geam care se deschise ușor. 

— Uite aici, îi spuse lui Jake. 

Amândoi se uitară atent. Nu se găseau zgârieturi pe pervaz sau 
urme pe geam. Niciun semn cum că cineva ar fi forțat geamul. 

— Când ai deschis ultima oară geamul acesta? întrebă Jake. 

— Poate acum o săptămână și jumătate. E posibil să fi uitat să-i 
pun zăvorul când l-am închis. 

— Sau poate că a fost deschis cu o rangă. 

— Totuși nu pare să fie așa, nu? 

— Crezi că se poate ca făptașul să fi lăsat amprente? întrebă Jake. 

— Nu. Cineva atât de isteț ar fi purtat cu siguranță mănuși. Bo 
nu voia să cheme poliția. Cel mai probabil, avea să le dea de știre 
cu privire la intrarea prin efracție, ca apoi să afle cum toate dovezile 
arătau din nou înspre el. 

— De ce i-ar face cineva una ca asta, Bo? 

Bo își îndreptă atenţia de la fereastră la fratele său. 

— Ca să mă îndepărteze de Meg și de Whispering Creek. 

— Cine ar vrea una ca asta? 

— În primul rând, familia ei. Știu sigur că unchiul ei nu vrea ca 
noi să fim împreună. 

— Îl crezi în stare să pună la cale așa ceva? 

— N-aș fi crezut. Dar cu siguranță că poate să angajeze pe cineva 
să-i facă treaba murdară. 

Fi luară lanterne și ieșiră afară ca să verifice fereastra și 
împrejurimile din exterior. Dar nu găsiră nicio indicație cum că 
cineva ar fi folosit fereastra pentru a intra și a ieși pe acolo din casa lui 
Bo. Continuară căutările, dar nu găsiră nimic. 


E 


Timp de ore întregi în acea noapte, Bo se plimbă pe proprietatea lui. 
O furtună de iunie plină de tunete și fulgere se ivi cu furie la distanță, se 
apropie de el și apoi îl acoperi. EI o lăsă să vină, lăsă ca ploaia și frigul să-i 
biciuie fața și să-i ude cămașa. Natura putea să se dezlănțuie mai rău și 
tot nu l-ar fi rănit atât de tare ca durerea ce îl mistuia pe dinăuntru. 

Vocea ei. Parfumul ei. Chipul ei. Tot ceea ce ea îi spusese. Inima 
ei blândă. Modul în care începuse, în cele din urmă, să-și pună 
încrederea în el. 

Timp de zile și de săptămâni întregi, o presimţire neagră îi dăduse 
târcoale lui Bo. El nu fusese în stare să gonească îngrijorarea cu 
privire la siguranța lui Meg. Poate că acesta era lucrul pe care cel 
de-al șaselea simţ al lui îl percepuse. Poate că ea nu fusese niciodată 
în vreun pericol concret. Poate că relaţia lor fusese ţinta de la bun 
început. 

Dacă era așa, atunci dezastrul pe care îl așteptase venise. 

Cineva ţintise relaţia lui cu Meg. Apoi, cu precizia unui trăgător 
de elită, apăsase trăgaciul. 

El sperase. El dorise... 

Bo rosti rugăciuni disperate care n-aveau nicio noimă. Ochii îi 
erau plini de lacrimi, pașii îi erau deznădăjduiți. 

O iubea. El o iubea pătimaș. 

Nu voia să trăiască fără ea. 

n copilărie, atunci când era tristă, Meg se ducea adesea la 

domnul Son. Ea își aminti acele episoade deprimante de Ziua 

Mamei când simțea cel mai acut că este orfană de mamă, 
când experimenta indiferența tatălui ei, cum prietenii o excludeau 
din grupul lor și cum băieții nu-i dădeau niciun telefon. 

Acele răni ușoare păreau o nimica toată azi. Petrecuse o noapte 
teribilă, dormind întrerupt, cu coşmaruri, zvârcolindu-se de pe o 
parte pe alta sau stând încolăcită, luptându-se cu atacurile de panică. 
Dimineaţa venise foarte greu pentru ea. 

De îndată ce se îmbrăcă, Meg își urmă vechiul obicei și se duse 
să-l caute pe domnul Son. 

Îl găsi stând pe genunchi alături de Jayden, cei doi lucrând de zor 
la umplerea unui strat de flori din curtea din spate cu lantane galbene. 

Domnul Son se uită la Meg, o studie, apoi îi făcu semn discret cu 
mâna să se așeze lângă el. Când ea îngenunche, picioarele ei simțiră 
umezeala, iar nasul ei mirosi izul de pământ. 

Jayden îi aruncă o privire. El purta niște mănuși mici de grădinărit, 
ghete din cauciuc, un șort peste hainele lui de joacă și o pălărie de 
pescar. 

— Bună, Jayden, spuse ea, uimită de cât de răgușită îi era vocea. 

Jayden îi răspunse printr-o înșiruire neinteligibilă de silabe, apoi 
minge, apoi dădu hotărât din cap. Dând din umeri, el se întoarse la 
grădinărit, înfigând mica lui lopăţică în pământ și plesnind ușor norii 
de deasupra. 

Domnul Son îi dădu lui Meg lopata lui, apoi îi arătă lui Jayden 
pentru a cinci mia oară cum să sape o gaură de mărime potrivită. 

— Uite așa, spuse el. 

Meg însăși săpă un șir de găuri. Domnul Son scoase plantele pe 
care le crescuse el însuși în seră și i le dădu ei câte una pe rând. Ea le 
desfăcu ușor rădăcinile, le puse în pământ și apăsă pământul în jurul 
lor. 

Domnul Son nu spuse multe. Niciodată nu fusese vorbăreț. Dar era 
o persoană sigură și de încredere. El întotdeauna crezuse în abilitățile 
ei. Deci atunci când era în preajma lui, și ea se credea în stare să facă 
lucruri, chiar dacă numai pentru o clipă. Meg voia cu disperare să se 
simtă în stare și azi. Bo — 

Nu te gândi la el, Meg. Fa se concentră pe plantat și nimic altceva. 

— O să faci un lucru bun, spuse domnul Son. 

— Să faci să vină părinţi și copii la Whispering Creek. 

— Îmi place că-ţi surâde ideea. 

— Sunt mândru de tine. Era cel mai generos compliment pe care 
i-l făcuse vreodată. Acum întoarce-te la treabă. Avem multe plante 
aici. 

Fa făcu așa cum îi ceruse, dar bunătatea lui neașteptată îi zdrobise 
zidurile jalnice de apărare după care se ascunsese și îi pătrunse în 
inimă. Stăvilarele se rupseră și ea începu să plângă. O, Doamne. 
Plângea atât de tare încât credea că nu o să se mai oprească vreodată. 

Fa se uită la domnul Son, care, își dădu ea seama, deja observase 
că lacrimile i se scurg pe față. Totusi, el nu-i spuse să se oprească din 
plâns și nici nu o dădăci. 

Fa continuă să planteze. Bo — 

Nu te gândi la el. Dar cu cât încerca Meg să și-l scoată din minte, 
cu atât mai clar el îi venea în minte la gardul padocului, uitându-se la 
ea din părți, zâmbindu-i. 

Cum ai putut să-mi faci asta, Bo? Ea apucă lopata cu toată tăria de 

care era în stare, cu lacrimile curgându-i, furia și durerea răbufnind 
în lăuntrul ei. Te iubesc. TE IUBESC! Ti-aş fi dat bucuroasă tot ceea ce 
voiai din lumea asta. Aş fi împărțit totul cu tine. Numai dacă m-ai fi iubit 
la rândul tău — 

Un scâncet îi ajunse la urechi. Fa își întoarse repede capul într-o 
parte și îl văzu pe Jayden cum se uită la ea. Ochii lui se făcuseră mari 
văzându-i durerea, iar micuța lui buză de jos tremura. 

Domnul Son bătu din palme ca să-i distragă atenţia lui Jayden. 

— Uite așa, tinere. Uită-te aici. Îl ajută pe Jayden să planteze o 
floare. Uite așa. 

Meg se întoarse cu fața de la Jayden, își suflă nasul și se șterse la 
ochi cu braţele, deoarece mâinile îi erau pline cu pământ. Nu putea 
suporta să-l sperie sau să-l supere pe Jayden. Unde-i fusese capul? 
Trebuia să fie mai înţeleaptă și să nu plângă în faţa unui copil. 

Fa simţi o atingere blândă pe umărul ei și se întoarse să-l vadă pe 
Jayden stând lângă ea. El o privi cu niște ochi melancolici. Apoi, cu 
blândeţe, el îi atinse obrazul, se aplecă și își puse capul pe gâtul ei. Fa 
îl trase înspre ea și îl îmbrățișă. 

Băieţașul acesta, Dumnezeu să-l binecuvânteze, nu se născuse 
în circumstanţe fericite și nici nu avusese parte de un tată vrednic. 
Avusese și el parte de durere și de îngrijorare, așa că, undeva în 
adâncul lui, el deja era capabil să simtă compasiune. 

O, Domnul meu. Ea răsuflă apăsat și sărută creștetul lui Jayden. În 
tot timpul acesta, crezuse că ea era cea care îi ajuta pe el și pe Amber. 

Meg își dădu seama, în timp ce îl ţinea în braţe, că planul lui 
Dumnezeu fusese cu totul altul de la bun început. Amber și Jayden 
erau cei care o ajutau pe ea, o binecuvântau pe ea. Fa Îl auzise pe 
Dumnezeu cum îi spusese să-i ajute, și Meg crezuse că El voise ceva 
de la ea, de dragul lor. Dar se dovedi că, cerându-i să facă ceva pentru 
a se îngriji de ei, El dorise în schimb ceva pentru ea: încrederea aceea 
adâncă ce vine din îndeplinirea voii Lui, chiar și când toate celelalte 
lucruri îi fuseseră luate. 

Jayden se ţinu tare de ea. Mirosea a săpun de copii și îmbrăcăminte 
curată. 

Eşti iubită, o asigură Dumnezeu prin acea îmbrățișare. Eşti 
iubită. 

Îţi sunt atât de recunoscătoare, Doamne. Se rugă Meg. Indiferent 
ce s-ar întâmpla, Tu esti Domn. Eşti bun, măret şi plin de bar. Inima mi-e 
frântă, trupul obosit, mintea mi-e năucă, dar Te am pe Line şi nimeni nu 
mi Te poate lua de lângă mine. Îti multumesc pentru binecuvântările Tale. 
Mă închin Tie din toată inima mea. Îmi încredintez viata în mâinile 


Tale. 
„Xe 


Când era supărat, Bo se îngropa de obicei în muncă. 

De vreme ce o pierduse pe Meg și slujba lui în același timp, el nu 
mai avea opțiunea aceea. Singurele două opțiuni care rămâneau? Să o 
ia razna și să găsească ceva de făcut. 

El chiar se gândise să o ia razna. Dar, în cele din urmă, Bo nu 
putu suporta lipsa de ocupaţie. Așa că, mânat de neliniște, începuse să 
lucreze pe pământul lui. Fiecare muncă extenuantă, care rupea spatele, 
el o făcuse. unse copacii, apoi tăie și puse lemnul în stative. Construi 
adăpostul pe care voise întotdeauna să-l facă pentru echipamentul 
său de peluză. Repară acoperișul carportului. Curăţă jgheaburile. 
Scoase buruienile și tăie mlădițele. Dădu la o parte buștenii putreziți. 
Timp de două zile în care, pe lumină, el lucră și, pe timp de noapte, 
căută pe internet informații despre modul de operare al hackerilor și 
cum puteau fi prinși, el se gândi mereu la Meg. Își frământă creierul, 
încercând să găsească soluții pentru a-și dovedi nevinovăția în fața ei, 
cum să o convingă să-i mai dea o șansă. 

Vineri seară, el se forță să intre în casă, atât de posomorât și de 
extenuat era încât îi trebui toată energia de care era în stare ca să 
stea în picioare la duș. Lăsă ca spuma să-i spele trupul până când 
se termină apa caldă. Apoi își trase o pereche de pantaloni pe el, 
întrebându-se dacă ar putea în cele din urmă să adoarmă — 

Îi sună celularul. 

Nu răspunse de prima dată. Dar, la al doilea apel, fu năpădit de 
o speranță nebunească și verifică telefonul sa vadă dacă nu cumva îl 
sună Meg. Nu era ea. Un număr necunoscut. 

— Bună ziua? 

— Tu ești, Bo, dragă? Ce mai faci? Sadie Jo Greene la telefon. 

El nu mai primise niciodată un telefon de la Sadie Jo. El rămase 
nemișcat în mijlocul dormitorului lui, cu apa încă șiroindu-i pe piept. 

— Bo? 

— Da, doamnă Greene. Sunt aici. 

— A fost foarte drăguţ din partea ta să mă duci la călărit ieri. M-am 
simţit minunat. Au trecut ani de zile. Fa continuă să complimenteze 
caii, hambarele și angajații. 

El o ascultă răbdător. Îi spusese oare Meg despre ceea ce se 
întâmplase între ei doi? 

— Mi-a făcut plăcere în mod special să o văd pe Meg călărind, 
spuse ea. Ai vorbit cumva cu ea în ultimele zile? 

— Nu, n-am vorbit. 

— Fi bine, eu da. Mie mi se pare că este tristă și sunt... sunt 
îngrijorată în privința ei. O tot întreb dacă vrea să-mi spună despre ce 
e vorba, dar ea nu vrea. 

— Cum pot să vă ajut? 

— Mie și lui Meg ne place să mergem la cumpărături din când în 
când. N-am putut merge azi, deoarece i-am promis unei prietene că o 
voi vizita la sanatoriu. Dar eu i-am sugerat să meargă singură pentru 
că asta ar putea să o înveselească. Ea nu a dorit, dar, în cele din urmă, 
am convins-o. 

Tensionat, Bo aşteptă. 

— Meg este la mall de mai bine de o oră. Tocmai am sunat-o și 
nu pare să se simtă mai bine. Ea oftă cu regret. Poate că n-ar fi trebuit 
să o trimit singură așa. 

Era ceva obișnuit pentru Bo să-și facă griji în privinţa lui Meg. Nu 
trebuia să-i dea cineva mai multe motive. Îngrijorarea lui Sadie Jo era 
mai mult decât suficientă. Neliniștea îi inundă ființa. 

— Când am terminat convorbirea cu Meg, continuă Sadie Jo, am 
început să mă gândesc la tine. Știu că voi doi sunteți prieteni. Lui 
Meg probabil că i-ar trebui un prieten acum. 

Fra clar că Meg nu-i spusese nimic lui Sadie Jo referitor la ceea ce 
se întâmplase între ei doi. 

— O să merg acolo cu mașina să văd ce face. 

— Oh, chiar ai face asta? Mulţumesc. Apreciez foarte mult gestul. 
Poate că tu o poţi înveseli. 

Nicio șansă. Dar puzea să facă ce face Meg, fără să trebuiască să-l 
vadă sau să vorbească cu el. 

— Unde este? 

— La magazinul Neiman Marcus de la Willow Bend Mall. 

— Ajung acolo în douăzeci sau treizeci de minute. Credeţi că se 
mai află în același magazin? 

— O, da. E preferatul ei. Noi parcăm în garajul de lângă magazin 
și colindăm magazinul etaj cu etaj. 


— Plec acum. 
Re 


Meg venise la magazinul Neiman Marcus cu intenții onorabile. 
În decursul ultimilor ani, ea și Sadie Jo puseseră la punct o escapadă 
numită cumpărături la Neiman în valoare de douăzeci de dolari 
sau mai puțin. Ele începeau cu etajul de jos, apoi urcau de acolo, 
uitându-se prin vitrine și admirând. Luau o pauză de masă, cafea 
sau desert la etajul din mijloc, la cafeneaua NM Cafe. Ocazional, 
cumpărau un mic cadou de aici și o piesă scumpă de acolo. 

Asta fusese intenția ei și azi atunci când se lăsase convinsă de 
Sadie Jo. Dar undeva, între raionul de bijuterii și cel de poșete de 
damă, Meg își amintise că nu mai trăia dintr-un singur salariu. Chiar 
deloc. 

Ea se opri să se uite la o geantă marca Jimmy Choo. Putea să 
cumpere asta sau orice altceva îi atrăgea atenția. 

Cu excepţia faptului că, după revelaţiile avute în săptămânile 
anterioare cum că banii ei erau banii lui Dumnezeu, a cumpăra lucruri 
în valoare de milioane de dolari ar fi făcut-o cea mai mare ipocrită din 
lume. Nu numai asta, dar plăcerea ar fi durat puțin, iar ea s-ar fi simţit 
mizerabil după aceea. 

Îndepărtează-te de geantă, Meg. Nu face mișcări bruște. Pur şi 
simplu îndepărtează-te. 

Fa se întoarse în direcția liftului, se agăţă de curelușa genții pe 
care o cumpărase cu trei ani în urmă, folosind unul dintre cardurile 
cadou ale tatălui ei, și începu să meargă. 

Faptul că venise aici fusese o idee proastă. Meg își petrecuse 

ultimele zile — vorbind, mâncând, reacționând la cei din jurul ei — 
în timp ce gânduri de genul Nu pot să cred că m-a înșelat, mi-e dor 
de el, sunt distrusă, cum de a îndrăznit i se învârtiseră prin minte ca 
un trenuleț pe o șină circulară. Emoţional vorbind, era o epavă, iar 
femeile devastate emoţional ar trebui să se ţină departe de malluri. 

Traversă etajul al doilea, se îndreptă spre ieșire și o luă pe cărarea 
care ducea la garajul de parcare. În comparaţie cu interiorul luminos 
și zgomotos al magazinului, lumea de afară o învălui în atmosfera 
amurgului, între apusul de soare și întunericul deplin. 

Pe măsură ce înaintă în garajul de parcare, o mașină trecu pe 
lângă ea, apoi dispăru după o rampă. Văzu un cuplu care dădea colțul 
departe de ea, dar pe nimeni altcineva. 

Tulburată de liniștea din jurul ei, ea înteți pasul și își scoase cheile 
din poșetă. Aproape că ajunse la mașina ei. Ea avea să se ducă acasă și 
să se răsfeţe cu o baie cu spumă, o biografie și rugăciune — 

— Bună, Meg. 

Un fior cunoscut îi străbătu ceafa. Vocea venea din spatele ei, deși 
nimeni nu fusese acolo cu o secundă înainte. Se opri din mers. Se 
întoarse și, pentru prima dată în cinci ani, se uită în ochii lui Stephen 
McIntyre. Fa își aminti totul, precum un pumn în stomac. Trăsăturile 
feței lui. Părul lui blond și îngrijit. Hainele de afacerist. 

— Ei bine? El zâmbi și își ridică mâinile. Nu ai de gând să mă 
saluți? A trecut mult timp. 

Pulsul i-o luă razna. Fra singură într-un garaj de parcare cu 
Stephen. Se afla în pericol? Sau poate că întâlnirea asta era o 
coincidență? El părea calm. Vorbele lui păreau inofensive. 

— Mă bucur să dau de tine așa, Meg. Îmi pare bine. Am tot dorit 
să stăm de vorbă. Aș vrea să-mi cer iertare, dacă îmi permiti. 

Fa făcu un pas mare înapoi, analizând spaţiul din spatele lui, 
sperând să zărească pe cineva, pe oricine. 

Locul era pustiu. 

El arătă cu mâna înspre o mașină din apropiere. 

— Ce-ai zice să mergem undeva și să vorbim? Poţi să-ţi fac cinste 
cu o cafea sau cu cina. 

— Nu mă interesează. 


— Nu? 

Fa se afla în pericol. Nu era evident încă din cuvintele lui, dar 
instinctul o avertiza. O, Doamne. Ar trebui să fugă la mașina ei? 
Sau să meargă înapoi în siguranța magazinului? Fa văzu cărarea 
care ducea înapoi la magazinul Neiman. Avea să se întoarcă la 
magazin. 

Meg trecu pe lângă el. 

Stephen nu avu nicio reacție. 

Ea mări pasul, aruncând repede o privire înapoi. 

El o urmărea. Distanţa dintre ei se micșora. În timp ce se apropia 
de ea, el scoase o bucată de cârpă împăturită din buzunarul jachetei 
sale. 

Panică. Ea se puse pe fugă și dori să țipe — 

El apăsă cârpa pe gura ei, apoi o strânse lângă el. 

Meg ţipă din toți rărunchii, dar cârpa îi înmuie tipetele. Se 
luptă să scape din strânsoarea lui, lovindu-i brațele cu cheile. Drept 
răspuns, el îndesă și mai tare cârpa în gura ei, apoi îi legă mâinile 
la spate. Ceva se încleștă în jurul încheieturilor ei. Erau cătușe din 
plastic? Dumnezeule, ţipă ea în sinea ei, înnebunită. Ea se smuci să-și 
elibereze mâinile. Nu putu. 

Stephen o târî către şirul de mașini. Meg se zbătu și se zdruncină 
și ţipă prin cârpă. Nu era îndeajuns de tare! Nu era îndeajuns de tare 
pentru a alerta pe cineva. 

El o trase lângă un sedan verde, și toate avertismentele pe care 
le știa odată îi reveniră brusc în minte. Nu lăsa un atacator să te 
pună în maşină, spuneau experții. Ea se zbătu foarte tare, scanând 
împrejurimile, căutând pe cineva să o ajute. 

Nu era nimeni. 

Stephen o forță să intre pe scaunul pasagerului, apoi îi puse 
centura de siguranță. Cu greutate, el se lăsă pe genunchii ei, iar ea 
simţi cum alte cătușe din plastic îi legară gleznele. Când o încuie în 
mașină și o înconjură ca să intre pe partea șoferului, ea încercă să-și 
ridice picioarele în sus, dar ele nu se mișcară. Meg văzu că Stephen îi 
legase gleznele de un inel de metal pironit în bordul mașinii. 

El pusese la cale totul. Cârpa o îneca. Ea respiră disperată prin 
nas. El pusese la cale totul. 

Porni motorul. 

Meg se zvârcoli în scaun, încercând să-și elibereze mâinile și 
picioarele. 

— Calmează-te, Meg. N-am de gând să-ți fac rău. El vorbi normal, 
ca și cum nimic neobișnuit nu s-ar fi întâmplat. Ai fost întotdeauna o 
fată înţelegătoare. Dacă stai aici liniștită, o să te las trează. Altfel, o să 
trebuiască să-ți fac o injecție care o să te adoarmă. Ce alegi? 

Cuvintele lui îi risipiră haosul din minte și o făcură să stea 
nemișcată. Ea nu-și putea permite — NU -— putea să-și permită să îl 
lase să o sedeze. Nu se putea şti ce îi putea face în timp ce ea zăcea 
inconștientă. 

— Nu-mi place să fiu întrerupt de apeluri telefonice. Ție? El porni 
un dispozitiv negru dreptunghiular conectat la bricheta lui. Asta o să 
ne ajute. El trase mașina din garajul de parcare și se îndreptă spre ieșire. 

Ce voia de la ea? Unde o ducea? El nu avea conștiință, ea știa 
lucrul acesta. Era un sociopat, ştia asta. Avea un temperament oribil, 
știa asta. Dar nu o abuzase fizic înainte. Poate că vorbea serios și nu 
avea de gând să-i facă rău. 

Atunci de ce tocmai o răpise? De ce o legase de mâini și de 
picioare? De ce îi blocase semnalul de la telefon? 

O năpădi frica. 

Doamne, vino. Imploră ea. Doamne, vino. 

Stephen se aplecă spre ea și-i scoase cârpa din gură. Ea gâfâi și își 
închise strâns ochii, inspirând aer. 

— ]ată-te, îi spuse el amabil. Te simți mai bine? 


Re 


Bo își băgă camioneta în garajul de parcare de la Neiman Marcus 
și începu să caute Mercedesul lui Meg. O mașină suburbană neagră 
trecu pe lângă el în direcția opusă. Apoi o Honda de culoare verde 
închis. El prinse un fascicul de culoare palidă din interiorul mașinii 
în timp ce aceasta trecu repede pe lângă el. 

Bo își concentră din nou atenţia pe drumul din fața lui, căutându-i 
mașina pe fiecare parte... 

Ceva familiar îl făcu să se uite în oglinda retrovizoare la 
autoturismul Honda. Mai văzuse mașina aia și înainte. Unde? 


302 


Trima mea îti ti 

El frână şi privi cum Honda ieși din garaj. 

În noaptea în care el și Meg se sărutaseră pentru prima dată. El o 
însoţise acasă prin Holley. Era târziu, iar el văzuse o singură mașină 
care mai era pe drumul acela. O Honda de culoare verde închis ca 
mașina aceea. Dacă se gândea mai bine, Bo crezu că mai trecuse de 
vreo alte câteva ori în trafic pe lângă o mașină ca aia în Holley. 

Se îndreptă într-un spațiu liber de parcare, trase înapoi și merse 
în direcția Hondei. 

Fra ridicol. El nu mai fusese în stare să gândească limpede de 
când Meg îl părăsise, iar acum era lovit de o criză de paranoia încât 
suspecta... ce anume? Că această Honda și cea pe care o văzuse în 
Holley erau una și aceeași? Fii serios. 

Honda trecu de el în josul drumului care împrejmuia magazinul, 
farurile roșii luminând aprins amurgul cețos. 

El îi spusese lui Sadie Jo că avea să vadă ce făcea Meg. Trebuia să 
găsească mașina ei în garaj, iar pe ea înăuntru în magazin. 

Meg avea să fie bine, și el avea să se simtă ca un idiot pentru că-și 
făcuse atâtea griji cu privire la autoturismul Honda al unui străin. 

Cu excepţia faptului că intuiţia îi spunea să urmărească mașina. 
Când trecuse de ea cu câteva momente în urmă, văzuse ceva înăuntru. 
Mai nimic. Un fascicul colorat de lumină care ar fi putut fi... care ar 
fi fost... 

Părul blond al lui Meg. 

Du-te, vocea din interiorul lui îl îndemnă. Du-te. 

Dând din cap, el se întoarse din drum. El avea să oprească lângă 
mașină și să arunce o privire înăuntru să se convingă că a greșit. Apoi 
avea să se întoarcă la mall ca un om normal. 

Honda o luă pe drumul care ducea înspre sud, apoi, la mai puțin 
de o milă distanță, o luă spre est. Odată ajunsă la barieră, Honda s-a 
instalat pe banda din mijloc. Bo se puse la dreapta ei, rămânând în 
urma ei, apoi avansând. Când a ajuns în dreptul ei, camioneta lui 
mult mai mare ascunse șoferul Hondei din vedere, dar îi oferi lui Bo 
o priveliște învăluită în umbră a pasagerului. 

Îi trebui numai o fracțiune de secundă ca să-i recunoască profilul. 
Meg. 


Meg era în interiorul acelei mașini. De ce și-ar fi lăsat Meg mașina 

în urmă și ar fi plecat cu persoana asta? El nu credea că ea ar fi făcut 
asta de bunăvoie. 

Bo se alarmă și schimbă benzile până când putu să-l vadă mai bine 
pe șofer. Un bărbat cu părul de culoare deschisă, aproximativ de vârsta 
lui. Nu-l recunoscu. Atât el, cât și Meg se uitau drept înainte. 

Bo luă piciorul de pe accelerație și rămase în urmă. Dacă persoana 
asta o răpise pe Meg, Bo avea de gând să-l omoare. Avea să-l facă 
bucăți. Dacă tipul acesta o rănea în vreun fel — 

Cea mai teribilă frică pe care o cunoscuse vreodată îl înfioră. 
Respirația îi deveni întretăiată. Între furia lui, întuneric și ploaia 
scurtă ce tocmai se pornise, el abia putea să vadă drumul din fața 
lui. 

Bo trebuia să vadă, să se gândească. Meg avea nevoie de el. Porni 
ștergătoarele de parbriz și urmări cu atenţie Honda, luminată de 
faruri. 

Ce ştia? 

El știa că această Honda trebuie să fie aceeași pe care o văzuse în 
seara în care el și Meg se sărutaseră pentru prima dată. Noaptea aia 
fusese când... cu mai bine de două săptămâni în urmă? Deci șoferul o 
urmărise de atunci pe Meg, dacă nu mai de dinainte. Bărbatul probabil 
că îi cunoștea tot programul până acum, probabil știa că în ultimele 
săptămâni ea nu plecase de acasă decât ca să meargă la muncă și să se 
întâlnească cu el. Meg fusese singură într-un loc neprotejat în seara 
asta, poate pentru prima dată în zile întregi. 

Se putea ca acest bărbat, răpitorul ei, să fie cel care îi înscenase 
infracțiunea? Ca să aibă cale liberă? Habar nu avea cine era tipul, ce 
plan avea, ce arme deținea sau unde o ducea pe Meg. 

Principala lui prioritate? Să urmărească Honda până când putea 
cere ajutor de la poliție. Trebuia să facă lucrul acesta fără să dea de 
bănuit șoferului că este urmărit. Bo lăsă câteva mașini să treacă între 
el și Honda, apoi mulțumi pentru ploaia care înceţoșa totul, bucuros 
că camionul lui nu ieșea în evidență. Arăta ca orice camion obișnuit 
pe un drum din nordul Texasului. 

Își scoase telefonul, dar se opri chiar înainte să sune apelul de 
urgență. Ar trebui să încerce să o sune pe Meg pe celularul ei întâi. 
Dacă se înşelase și ea nu fusese răpită, ar putea să-i confirme. De 

vreme ce Meg nu-i mai răspundea la telefoane, el o sună pe Sadie Jo. 
Încercând să pară calm, el i-a spus că nu reușea să o găsească pe Meg 
și o întrebă dacă nu voia să o sune, apoi să-i dea lui din nou telefon. 
Fa fu de acord. El aşteptă, tensionat, numărând secundele. 

Bo se mai aflase în situații de stres maxim și în armată. Dar nu 
aşa. Nu cu Meg implicată în povestea asta, nu cu Meg cea aflată în 
pericol, nu cu Meg pe mâinile altuia. 

Când avea să pună mâna pe șoferul mașinii, avea să-i rupă capul — 

[i sună telefonul. Sadie Jo îl informă că Meg nu răspunsese. 

Bo îi mulțumi, termină convorbirea și apelă numărul de urgență. 
Când îi răspunse o operatoare, el îi explică situația. Fa îl rugă să le 
descrie locaţia, direcția și vehiculul lui Stephen, apoi îi spuse că avea 
să trimită o mașină de patrulă. 

Bo termină convorbirea și se rugă ca poliţia să vină repede. 

Honda o luă pe ruta 75 înspre nord, refăcând drumul pe care 
Bo însuși îl făcuse din Holley la mall. Era clar că omul avea să se 
întoarcă într-o locaţie aproape de Holley. Dacă o urmărise pe Meg 
atât de mult timp cât crezuse Bo, probabil că dăduse târcoale și pe la 
Whispering Creek. 

Unde erau polițiștii? 

Când Honda ieși de pe ruta 75, Bo rămase cu cinci mașini în 
urmă. Mergea înspre est, printr-un cartier din nord din Plano. 

Bo sună din nou la urgenţe. Ei îl puseră în legătură cu operatoarea 
de mai înainte. El îi spuse noile coordonate ale locației. 

— Unde este mașina poliției? 

— Domnule, s-a produs un accident grav pe autostradă la sud 
de dumneavoastră, care implică o revărsare de substanțe chimice și 
victime. Mașina de poliţie care venea la dumneavoastră a fost amânată. 

— Cam în cât timp, spuse el, strângând din dinţi, ne va ajunge 
din urmă? 

— Pur și simplu nu știu. 

— Ascultaţi, o femeie a fost răpită și se află în pericol. Am nevoie 
ca un polițist să tragă pe dreapta mașina în care călătorește chiar acum. 

— Domnule — 

— Am nevoie de dumneavoastră acum! 

— Încă o dată, domnule, vom fi acolo cât de repede putem. 

Bo închise telefonul și înșirui niște înjurături. Dacă nu putea conta 
pe poliție că vine la timp, Meg îl avea numai pe el. 

De vreme ce o zărise pe Meg în interiorul Hondei, atenția lui 
fusese tot timpul îndreptată asupra mașinii deoarece, atâta timp cât o 
avea în vizor, el o avea în vizor pe Meg. Culoarea vopselei în luminile 
de pe stradă, bara de protecţie din spate, parbrizele din spate, toate i 
se întipăriseră în minte. 

Dar pe măsură ce se îndepărtau de autostradă, mașinile erau tot 
mai puține. Dacă răpitorul lui Meg bănuia că este urmărit, Bo se 
temea că acesta ar putea intra în panică. Mai mult ca sigur că avea un 
cuțit sau o armă în mașină și, dacă se hotăra să le folosească în timp 
ce erau pe drum, Bo ar fi fost prea departe ca să o apere. Dar dacă lăsa 
ca Honda să-i iasă din vizor, el putea pierde mașina. 

Se hotări să facă tot ceea ce putea, pe cât de sigur putea, încât să 
nu fie văzut. Rămase în urmă. Schimbă benzile. Se forță să cotească 
pe străzile lăturalnice de câteva ori, nemaiputând răbda în sinea lui 
până când nu vedea din nou Honda în fața lui. 

Ca un complice, ploaia continuă, adăpostindu-l cu credincioșie. 
Cartierul se transformă tot mai mult în câmp deschis pe care Bo îl 
recunoscu, la aproape cinci mile de Holley. Stinse farurile camionetei 
lui și îl sună pe Jake. El dori ca fratele lui să-i răspundă de îndată, dar 
telefonul tot sună până când intră căsuţa vocală. El încercă să mai 
sune de vreo două ori. Tot nu răspunse. Robotul îi ceru să lase un 
mesaj. 

— Am nevoie de ajutorul tău. Meg a fost răpită și poliția încearcă 
să ajungă aici, dar nu au venit încă. Urmăresc mașina în care ea se află 
și cred că ne apropiem de destinaţie. O să te sun sau o să-ţi dau un 
mesaj de îndată ce știu sigur. 

Honda o luă la dreapta pe un drum de fermă. Când Bo ajunse la 
intersecţie, el nu îndrăzni să cotească și el. El continuă să meargă de la 
o scurtă distanță. Apoi se opri, numără până la zece, apoi se întoarse 
pe drumul de fermă pe unde o luase Honda. 

Își miji ochii ca să vadă în întuneric. El se aștepta ca din clipă în 
clipă să vadă din nou cealaltă mașină, dar nu văzu nimic decât drumul 
de țară. 

Îl cuprinse groaza. 

Unde era? El se aplecă să cerceteze fiecare drum noroios care se 
bifurca de la drumul de ţară. Abia mai respira, făcând tot posibilul să 
localizeze din nou Honda — și pe Meg —, să vadă unde se dusese. Buzele 
i se mișcară fără să scoată un sunet în timp ce se rugă, implorându-L 
pe Dumnezeu să o păzească pe Meg, să-i dea lui înțelepciune. 

Nu găsi mașina. Nu o găsi. 

Panica îl sufocă. 

Meg! Numele ei îi izvori din adâncul inimii. 

Unde esti? 

proape tot drumul, Stephen nu i-a adresat niciun cuvânt 

lui Meg. Fa nici măcar cât el. 

Bărbatul pe care odată îl iubise şi cu care se căsătorise, cel 
care o abuzase atât de brutal cu minciunile și cu furtul lui, cel care 
fusese plecat atâţia ani, tatăl lui Jayden și cel care o părăsise pe Amber 
se întorsese. Și îi făcuse aşa ceva ei. 

Îi era atât de cunoscut, într-un mod sinistru, și totuși un străin în 
același timp. 

Meg stătea alături de el în mașină cu mușchii încordaţi, încercând 
să conștientizeze faptul că o legase și o pusese în mașina lui. După 
câte își dădea ea seama, ajunseseră la destinaţie. El o dusese departe, 
la țară, într-un ținut izolat unde nimeni n-ar fi putut să o găsească. 

Înseamnă că voia bani. Ea știa prea bine că lui Stephen îi păsa numai 
de bani. Ce punea la cale? Să ceară o răscumpărare? Să o convingă 
să-i dea bani? Cum? Apelând la violenţa fizică? Ameninţând-o cu 
violul? 

O, Doamne. Groaza o învălui, la fel de reală precum legăturile 
fizice care-i restricționau mișcările. Îi tot venea să scrâșnească din 
dinți, așa că își mușcă tare limba și încercă să-și țină maxilarul drept. 

Chipul lui Bo îi veni în minte. Bărbatul pe care credea că îl 
cunoscuse ar fi ajutat-o. Bo al ei ar fi luptat pentru ea. Fa tânjea 
cumplit după bărbatul pe care crezuse că-l cunoaște, după tăria și 
protecția lui. 

El nu vine. Nu vine, Meg. 

Prin mintea ei se perindau și alte feţe. Sadie Jo, Lynn, Amber, 
Jayden. Cum aveau ei să afle ce i se întâmplase? Ce aveau să creadă? 

Frica începu să pună stăpânire pe ea așa cum făcuse Stephen în 
garajul de la parcare. Avea să-și piardă minţile — 

Doamne, se rugă ea, concentrându-se puternic, umple-mă cu Duhul 
Tău. Sunt îngrozită şi am nevoie de Tine. 

O căldură ușoară, la fel de firavă precum focul unui chibrit, începu 
să o cuprindă. Fa așteptă, rugându-se. Căldura se mări, ajungându-i 
la trunchi și membre. Trupul i se relaxă în timp ce ea se predă 
intervenţiei lui Dumnezeu. Drept răspuns, pacea Lui umplu cochilia 
goală a slăbiciunii și a fragilității ei. 

Dumnezeu nu numai că era aproape de ea. Nu numai că veghea 
asupra ei. Meg era sigură că El era în lăuntrul ei. Cel care este în voi, 
învățase ea odată pe de rost, este mai mare decât cel care este în lume. 

Tot îi mai era frică, omeneşte vorbind. Dar credea că puterea lui 
Dumnezeu din ea era mai tare. 

Mă încred în Tine, Doamne. Meg Îi spusese cuvintele astea lui 
Dumnezeu de nenumărate ori în ultimii ani, dar parcă niciodată 
nu fuseseră mai reale decât acum. Toate acele timpuri o pregătiseră. 
Pentru ca acum, în această situaţie gravă, ea află că se putea încrede și 
chiar își puse încrederea în El cu toată ființa ei. 

Viaţa ei. 

Moartea ei. 

— Arăţi bine, Meg. Mai bine decât atunci când erai mai tânără. 
Bănuţii tatălui au făcut minuni. Stephen îi aruncă o privire, apoi își 
întoarse din nou atenţia înspre drumul din fața lor. Lumina de la 
bordul mașinii îi lumina gâtul și partea de jos a bărbiei. 

— Bineînţeles că bănuţii tăticului tău ar face minuni cu oricine, 
nu-i aşa? 

Vocea lui i se părea ca o insectă care se urcă pe pielea ei. Ea își 
stăpâni cu greu un val de repulsie. 

— Vrei să-mi spui de ce m-ai căutat? întrebă el. 

— Eu să te caut? 

— Cu câteva săptămâni în urmă, cineva mi-a intrat în computer. 
Am refăcut înapoi traseul, și ce să vezi? M-a adus la Whispering 
Creek. 

Meg își dădu seama că el vorbea despre căutarea lui Amber. Cea 
efectuată de Amber și Brimm. Stephen le descoperise investigațiile, 
cumva aflase că ele avuseseră loc la Whispering Creek, şi presupunea 
că ea era în spatele întregii povești. 

— Meg? De ce m-ai căutat? 

Fa își ținu buzele lipite strâns. Mașina se izbi de o porțiune de 
teren denivelată, cu pietriș. Deasupra lor, norii se risipiseră, luând 
ploaia cu ei și oferindu-i lui Meg o priveliște a stelelor. 

— Când te-am părăsit acum cinci ani, spuse Stephen, m-ai lăsat 
să plec fără să te cerți deloc cu mine. Dar lucrurile s-au schimbat, 
nu-i aşa? 

Ea nu răspunse. 

— Nu-i așa? repetă el, mai tare și ușor amenințător. 

— Da. 

— Acum îți poţi permite să angajezi hackeri care să mă găsească și 
avocaţi care să te sfătuiască. Aveai de gând să alertezi poliția cu privire 
la adresa mea? Vrei să mă vezi arestat, Meg? 

Fa nu putu răspunde pentru că refuză să-i spună vreun cuvânt 
despre Amber sau Jayden. 

— M-ai căutat, Meg, și iată-mă. Ce-ai zice să lăsăm deoparte 
poliția și avocații și să rezolvăm problema noi înșine? Numai noi doi. 

O căsuţă cu șindrilă cu un singur etaj apăru în zare. 

Stephen parcă, apoi stinse motorul și farurile. Ei stătură în tăcerea 
aceea adâncă în timp ce el aşteptă, ascultând și privind. Atât cântecul 
greierilor, cât și sentimentul izolării o sufocară pe Meg. 

— Poţi să țipi cât vrei aici, spuse el. 

— Nu cred că ar ajuta la ceva. 

— Nu, fu el de acord. N-ar ajuta. 

El făcu ocolul mașinii și îi scoase centura de siguranță, apoi îi tăie 
legătura de la glezne. După ce o trase afară din mașină, el o împinse 
în fața lui înspre casă. 

Mâinile îi era încă legate la spate. Chiar și așa, înainte ca el să o 
bage înăuntru, ea știa că trebuia să încerce să scape. Își adună curajul, 
apoi se smuci cât de repede putu. Scăpă din strânsoarea lui și fugi — 

Mâna lui îi prinse brațul, obligând-o să se oprească. 

Fa se întoarse să se lupte cu el, lovindu-l în fluierul piciorului și 
în genunchi. 

Forţa palmei pe care el i-o dădu peste față îi întoarse capul într-o 
parte și o făcu să se învârtă. Meg se clătină și căzu greu în genunchi. 
Trase adânc aer în piept, urechile îi țiuiau, iar obrajii îi zvâcneau, în 
timp ce încerca să-și revină după durerea arzătoare a loviturii. 

Ar trebui să se ridice. Poate că ar mai putea să fugă. Ar putea — 

El o trase în picioare. Masca lui calmă se evaporase și rămaseră 
numai trăsăturile lui furioase. 

— O să faci cum îți spun eu. Fie înţelegi de vorbă bună, fie o 
încasezi. Degetele lui se înfipseră în brațele ei și o zgâlțâi. Dar o să faci 
aşa cum îți spun eu. Mai încearcă o dată o ispravă de asta și o să te tai. 
El o târî în direcţia casei. 

Meg se opuse, aruncându-se în direcţia cealaltă, dar el își folosi 
forța fizică pentru a o târî dincolo de veranda din lemn, pe ușă. 

Stephen o puse să stea în fața șemineului și aprinse o lampă de 
drumeţie care era pe cămin. La lumina ei, se văzu că era o cameră 
abandonată, cu excepția a două scaune rabatabile și a unei măsuţe pe 
care erau așezate un laptop, o armă și un cuțit. 

El o împinse pe unul dintre scaune, se puse și el pe celălalt și luă 
laptopul. 

— Ai făcut o greșeală atunci când te-ai hotărât să vii după mine, 
spuse el. Te-aş fi lăsat în pace. Trăieşte și lasă-i pe alții să trăiască, 
înţelegi? Dar fiindcă n-ai gândit așa, m-ai făcut să irosesc mult timp 
și efort. O să te pun să-mi plătești pentru greșeala ta, iar apoi suntem 
chit. 

Atenţia lui Meg era fixată pe arme. 

— Îţi cunosc situaţia financiară, spuse el. Știu că există cel puţin 
două conturi pe care le poți accesa chiar aici cu internetul tău banking. 
Mâinile lui se plimbară peste tastatură cu ușurință. Se pricepuse 
dintotdeauna la computere, dar se pare că ajunsese la nivelul unui 

Lui Meg îi pieri tot aerul din plămâni când începu să înțeleagă. 

— Tu, şopti ea. Tu ești hackerul. Tu ești cel care mi-a cercetat 
datele financiare. 

El o ignoră și continuă să lucreze. 

— Ai făcut-o pe computerul lui Bo. I-ai înscenat infracțiunea. 
Trebuie să... I-ai spart casa? Cât timp el era la muncă? 

El nu răspunse și nici nu era nevoie. Ea vedea că avea dreptate. 
Faptul că folosise computerul lui Bo pentru a-i accesa conturile îl 
făcuse să împuște doi iepuri dintr-odată. El aflase informații despre 
banii ei și, în același timp, îl făcuse pe Bo suspect. 

Fa căzuse în plasă. Il scosese pe Bo din viaţa ei și, făcând asta, 
îl pierduse pe cel mai apropiat aliat al ei. Dragostea ei. Protectorul 
ei. Bărbatul care se descurcase la fel de bine — sau mai bine — decât 
o gardă de corp. În schimb, îi dăduse lui Stephen ocazia de a pune 
mâna pe ea. 

Nu Bo era cel care o trădase. Stephen era vinovatul. 

Nu Bo. Nu Bo. 

Lacrimile îi umplură ochii. Bo o iubise. Așa cum îi spusese. El o 
rugase să aibă încredere în el și ea... O, Doamne... îi spusese toate 
acele lucruri oribile. Îl concediase. 

Regretul și rușinea o năpădiră. Nu avusese deloc încredere în el. 

— O să transferăm patru milioane de dolari într-un cont pe care 
l-am creat. E gata și așteaptă. Stephen îi puse laptopul în față. Îi apăru 
pagina de internet a băncii ei. 

— Care este codul tău? 

Fa îl privi în ochi. 

— N-am de gând să-ți dau niciun ban. 

— O, ba da. 

Hotărârea ei se întări. Meg nu avea de gând să-i dea peste 
patru milioane de dolari lui Stephen McIntyre, un bărbat care lăsa 
distrugere în urmă oriunde mergea. 

— Nu. 

— Erai odată atât de înţelegătoare. 

— Nu mai sunt aşa. 

— Chiar așa? El luă cuțitul și trecu lama peste degetul lui cel 
mare. Dacă am fi încă căsătoriţi, aș avea acces la fiecare lețcaie a ta, ar 


312 


Trima mea îti ti 
fi dreptul meu. Prin comparaţie, patru milioane de dolari sunt doar o 
picătură într-un ocean — și tu știi asta. 

Fa se uită furioasă la el. 

— E un târg convenabil. 

— Nici nu mă gândesc. 

— Lasă-mă să-ţi explic altfel, Meg. Tu o să faci ceva pentru mine. 
O să-mi transferi bani. Și după aceea, eu am să fac ceva pentru tine. 
O să te las să pleci de aici în viață. 

— Ce garanţie am? De îndată ce ea transfera banii, el nu mai avea 
niciun motiv să o ţină în viață. 

— Niciuna. Dar nu cred că te afli în poziţia de a cere garanții 
acum. 

— Eu sunt cea care cunoaște codul. 

— Eu sunt cel care are cuțitul. 

— Folosește-l atunci. 

— Te îndoiești că o s-o fac? Mișcându-se încet, el puse o mână pe 
umărul ei, apoi îi lipi spatele de scaun. El plimbă vârful cuţitului de-a 
lungul frunții ei, în păr, de-a lungul unei șuvițe lungi. 

Meg rămase nemișcată, gâtul o strângea, iar inima îi bătea 
nebunește. 

— Unde ti-ar plăcea să te tai? întrebă el. Pe față? 

Fa dădu din cap. 

— Nu? Nu vrei să te tai? 

— Nu, îi spuse ea tăios. 

— În cazul acesta, am o idee. El se trase înapoi câțiva centimetri. 
Poate că o să folosesc cuțitul pe prietena ta Amber în schimb? Sau pe 
băieţelul ei... băieţelul meu. Apropo, cum îl cheamă? 

Lui Meg i se urcă tot sângele în cap. Întenţiile ei curajoase se 
risipiră. Stephen ştia despre Amber și Jayden. Ceea ce însemna că el... 
el o păcălise. Deoarece ea i-ar da fiecare bănuţ pe care îl avea înainte 
ca el să le facă rău. 

— Mi-a fost greu să dau de tine. Dar oricare dintre ei e o ţintă 
ușoară. Așa cum am spus, Meg. Fie înţelegi de vorbă bună, fie... 

Chiar în clipa aceea se auzi un ușor scârțâit din spatele casei. 

Atât Stephen, cât și Meg își întoarseră repede capetele în direcția 
zgomotului. Fusese încet, genul de zgomot care s-ar auzi de obicei 

într-o casă veche, sau genul de zgomot pe care l-ar face o dușumea 
când cineva călca pe ea. 

— Ajutor! ţipă ea. Suntem în camera din față. Ajutor, vă rog! 

Drept răspuns, niște paşi apăsaţi se îndreptară spre ei în josul 
holului. 

Cineva era aici! 

— Are un cuţit! 

Stephen o smuci în fața lui, ridicând lama cuţitului la gâtul ei. 

Bo apăru de după colț în încăpere. El stătu în capul ușii, cu o armă 
în mână și cu o furie de moarte în ochi. Ochii lui se întâlniră cu ai ei 
preț de o fracțiune de secundă înainte ca atenția lui și țeava armei să 
le îndrepte spre Stephen. 

Un plâns de recunoștință și bucurie la vederea lui Bo se ridică din 
gâtlejul lui Meg. Bo. Aici. Poate că nu avea să iasă de aici vie, dar cel 
puţin el venise, și ea nu era singură. I se mai dăduse o șansă de a-i 
vedea chipul. 

— Lasă jos cuțitul, îi porunci Bo. 

Meg putu auzi respiraţia întretăiată a lui Stephen aproape de 
urechea ei. 

— Cum de ne-ai găsit? 

— V-am urmărit. 

— Sunt mai mulți cu tine? 

— Nu încă, dar vor veni. Bo făcu un semn din bărbie, arătând în 
Jos. 

— Acum lasă jos arma și am să te las să pleci înainte să vină poliția. 

Stephen tăcu, ascultând probabil venirea trupelor de poliție la fața 
locului. 

— Fii isteţ. Faţa lui Bo era lividă. N-ai făcut încă nimic de neiertat, 
dar rănind-o pe ea este un gest de neiertat. Dă-i drumul și pleacă 
acum, Cât încă mai ai o șansă. 

Stephen o slăbi ușor din strânsoare. Meg se dădu la o parte ca să 
vadă dacă se poate elibera, dar imediat el o smulse înapoi în fața lui. 
Mișcarea făcu ca lama cuțitului să se șteargă de pielea de pe gâtul ei. 

— Nu! urlă Bo, ridicând o mână. 

Stephen făcu o pauză, apoi o strânse mai bine. Nu vrei să o vezi 
rănită? 

Bo își îndreptă bărbia, dar chipul lui păli. Ea tresări involuntar, 
știind că Bo îi vedea genunchii zgâriați, umflătura de o parte a feței și 
sângele care i se scurgea pe gât. 

— Am zgâriat-o numai, spuse Stephen. Dar crede-mă că pot să 
fac mult mai mult de-atât. El începu să se apropie de masă și de arma 
sa, folosind-o pe Meg drept scut. 

Tinta lui Bo îl urmă pe Stephen. Dacă o rănești, te omor. Las-o 
să plece. 

— Ea rămâne chiar aici. 

Bo făcu un pas spre ei. 

— Stai! Stephen își ridică vocea. 

Bo se opri. 

Stephen își apucă arma şi o puse la nivelul pieptului lui Bo. 

— Nu, răsuflă Meg. 

— Lasă-ţi arma jos, porunci Stephen. 

Bo nici nu se clinti. 

— Pune-o jos. 

— Nu. 

— Pune-o jos sau îi tai gâtul. Jur că așa o să fac! 

— Nu face asta, Bo, îl îndemnă Meg. 

— Pune-o jos! 

Bo începu să-și lase arma în jos. 

— Nu, șopti Meg, cuprinsă de groază. 

Cu grijă, Bo își puse arma pe podea. 

— Îngenunchează, îi porunci Stephen. 

Bo se puse în genunchi, cu mâinile sus, iar ochii îi erau plini de 
sfidare. Fără apărare. Din cauza ei. Chiar și după modul în care se 
purtase cu el, Bo era gata să se sacrifice de dragul ei. 

— Bo, şopti ea. Nu-i venea să creadă că ar face așa ceva. Nu putea 
suporta gândul acesta. 

Degetul lui Stephen se prinse mai bine de trăgaci. 

— Nu-i face rău, îl imploră ea. O să-ţi dau banii. O să-ți dau ce 
vrei. Numai — numai nu-i face rău. 

Se auzi atunci zgomotul unei mașini care se apropia — motorul 
vuia, frânele scrâșniră pe pietriș, se apropia de casă cu viteză. 

Atenţia lui Stephen se îndreptă spre ușa din față. 

Bo îi făcu semn lui Meg să-l lovească cu capul pe Stephen în față. 

Fa făcu așa, aruncându-se în el cât de tare putu, simțind cum capul 
i se lovește de bărbia și nasul lui. Șocul loviturii făcu ca brațele lui să 
se dea în lături. Meg se smuci repede din strânsoarea lui. 

În următorul moment, Bo se năpusti asupra lui Stephen, 
doborându-l. 

Arma lui Stephen se descărcă cu un sunet asurzitor, în timp ce ei 
căzură la pământ. 

Meg ţipă. Bo fusese împușcat? 

Bo se ridică deasupra lui Stephen, nevătămat. Cei doi bărbaţi se 
luptară unul cu celălalt, se încolăciră unul în jurul celuilalt. Bo îi luă lui 
Stephen arma și cuțitul, iar Meg puse mâna pe ele și le aruncă pe jos în 
celălalt colț al camerei. Bo îl pocni strașnic pe Stephen peste maxilar, 
iar capul acestuia se izbi într-o parte, cu ochii învârtindu-i-se în cap. 

Ușa fu dată la perete, iar Jake năvăli înăuntru, având o pușcă de 
vânătoare. El se opri când îl văzu pe Bo deasupra lui Stephen. 

Bo îl lovi din nou pe Stephen. Și din nou, doborându-l la pământ. 
Când Bo se pregăti să-l lovească din nou, Jake interveni și îl opri pe 
Bo. 

— Hei. L-ai pus la pământ. Gata. 

Bo încercă să se tragă din braţul lui Jake. 

— L-ai aranjat, îi repetă Jake ferm. Gata, Bo. 

Totuși, Bo nu se mișcă. Respirația îi era sacadată, iar ochii îi erau 
pe Stephen. Își ridică pumnul. 

— Bo, spuse Meg. 

Imediat, el își cobori braţul. Se întoarse spre ea și expresia lui 
hăituită îi pârjoli inima. Meg aşteptă. În timp ce el se uita la ea, furia 
sângelui se risipi din ochii lui. 

— S-a terminat, spuse ea. 

Bo se îndreptă cu pași mari spre ea, apoi o strânse puternic la 
piept. 

— Eşti bine? o întrebă în părul ei, aproape de urechea ei... Cuţitul 
lui... te-a tăiat. 

— Nu e o rană adâncă. Îmi poți dezlega mâinile? 

El o întoarse ușor. Strânsoarea din plastic fu îndepărtată. Fa oftă 
ușurată și își frecă încheieturile una de cealaltă. 

Jake îngenunche lângă Stephen. 

— Poţi să-mi dai și mie chestia aia? 

Bo îi aruncă cătușele, iar Jake îl întoarse pe Stephen cu faţa în jos, 
apoi îl legă la mâini. 

— Cine-i tipul acesta? 

— Stephen McIntyre, răspunse Meg. Fostul meu soț. 

Jake dădu din cap o dată. 

— Chem poliția. 

Bo ridică mâinile lui Meg și se uită la urmele roșii de pe 
încheieturile ei. Ochii i se umplură de lacrimi. 

— Sunt bine, îl asigură ea. Tu m-ai salvat. 

El îi lăsă mâinile și se întoarse înapoi spre Stephen ca și cum avea 
de gând să-l lichideze. 

Fa îi tăie calea. 

Din nou, Meg simţi cum privirea lui se întoarse spre ea și se 
concentră. 

— Să mergem afară, spuse ea. 

El ezită, apoi o urmă pe veranda din față. Fără să-l mai vadă 
pe Stephen, liniștea și vântul întunecat și înviorător îi cuprinse pe 
amândoi. 

Bo se duse la balustrada verandei și se întoarse cu spatele la ea, 
încercând să-și recapete controlul, presupuse ea, pentru că și ea 
încerca să facă același lucru. Respiră adânc și încercă să-și calmeze 
tremurul interior. E? e zeafăr. Eu sunt teafără. 

— A fost cât pe ce, spuse el în cele din urmă, tot cu spatele la ea. 
Ar fi putut să-ți taie gâtul și să te omoare chiar acum. 

— Dar nu a făcut-o. 

Bo se întoarse, iar expresia lui era încă chinuită. 

— Dar ar fi putut să o facă. Și nici măcar nu suport să mă gândesc 
la asta. Eram îngrozit că o să te rănească. Niciodată nu mi-a mai fost 
atât de frică în toată viața mea. 

— Nu păreai așa. 

— Încercam să mă concentrez asupra lui ca să ştiu ce să fac în caz 
de nevoie. Dar în sinea mea, eram terifiat. Dacă... dacă te-ar fi rănit 
mai grav, aș fi înnebunit. Esti sigură că ești bine? 

— Sunt sigură. 

— Îmi promiți? 

— Îţi promit. 

Bo o trase la el. Cu grijă, o strânse la pieptul lui larg. 

— Îmi pare rău că n-am putut ajunge mai devreme. Îmi pare atât 
de rău că te-a speriat și că te-a rănit. 

El îi cerea ei iertare? Ea îi cuprinse fața în mâini. 

— Eu sunt cea care trebuie să-ți cer iertare. 

— Meg. 

— Te rog, lasă-mă. Cuvintele îi tremurau jalnic. 

— Îmi pare rău. Îmi pare atât de rău că n-am avut încredere în 
tine. Îmi pare rău pentru toate lucrurile pe care ţi le-am spus în biroul 
tatălui meu. 

— E în ordine. 

— Nu, nu este. El încerca să facă lucrurile mai ușoare pentru ea, 
dar ea nu-l lăsă. Am văzut dovezile aduse de Brimm și am crezut tot 
ce era mai rău despre tine când, de fapt, Stephen era făptașul. 

El îi îndepărtă o șuviță de păr din față. 

— Mă simt groaznic pentru felul în care te-am tratat. Când eram 
acolo, am crezut pentru o clipă că poate nu o să mai am șansa de 
a îndrepta lucrurile, că ar putea să mă omoare înainte să pot să te 
implor să mă ierți, sau că putea să te omoare pe tine, și totul ar fi fost 
din vina mea. Lacrimile îi șiroiau pe obraji. Slavă Domnului că nu s-a 
întâmplat asta. 

El îi şterse lacrimile cu vârful degetelor. 

— Bo? 

— Da? 

— Mă poţi ierta? 

— Contesă. Mi-am petrecut ultimele zile rugându-mă ca tu să 
mai îmi dai o șansă. 

— Și acum e rândul meu să te rog să-mi dai o a doua șansă. 

— Te-am iertat deja, Meg. 

— N-ar fi trebuit... 

— Nu m-am putut abține. 

Fa își trecu mâinile peste gâtul lui. 

— Crezi că poţi avea din nou încredere în mine? Îţi jur că nu o să 
mă mai îndoiesc de tine niciodată. 

— Nici eu de tine. Te iubesc. 

— Și eu te iubesc. 

Bo se holbă la ea ca și cum l-ar fi tăiat în două cu un topor. 

— Chiar te iubesc. Ea îi zâmbi timid și ridică din umeri. Te iubesc. 
După toată disperarea ultimelor zile și după teroarea ultimelor ore, 
această clipă de binecuvântare minunată fu pentru ea cel mai dulce 
moment din viață. Cel mai dulce. 

El își lipi buzele de ale ei, sărutând-o ușor. O dovadă a smereniei 
și a mulțumirii, dincolo de cuvinte. 

Apoi Meg își odihni capul pe pieptul lui, cu urechea lipită de 
inima lui, și se bucură de statura lui caldă și solidă. Câte zile avea 
să mai trăiască, ea nu avea să uite imaginea lui când își lăsa jos 
arma și îngenunchea pe podea, sacrificându-se de dragul ei. Ca să 
vezi! Pentru ea. Atât de minunat și uluitor, încât era de necrezut. 
Până acum, în toată viaţa ei, niciun bărbat nu o iubise cu adevărat. 
Nici tatăl ei, nici Stephen sau oricine altcineva înainte sau de atunci 
încolo. 

Dar, în această noapte, Meg putea spune cu certitudine că Bo 
Porter o iubea. El o iubea! După tot ce făcuse pentru ea în seara asta, 
Meg nu avea să se mai îndoiască vreodată de el în niciun aspect, ci 
avea să-i încredinţeze totul. Inima ei, banii ei, casa ei, viitorul ei. 

Planurile lui Stephen pentru ea din seara asta fuseseră înspre rău. 
Dar în mod miraculos, Dumnezeu făcuse ca totul să fie înspre bine. 
În tot ceea ce li se întâmplase, El nu numai că îl folosise pe Bo pentru 
a o proteja, dar îi și arătase adevăratul caracter al lui Bo. Dumnezeu îi 
dăruise un dar neprețuit: un bărbat, un soț, tatăl copiilor ei. 

— Cred că mi-ai spus odată, murmură Bo, că răpitorii și șantajiștii 
nu te-au deranjat niciodată. 

Fa își ridică privirea, iar buzele i se arcuiră. 

— Evenimentele din seara asta au fost o premieră. 

— Şi ultima de genul acesta. Stii expresia „a-i sufla cuiva în ceafă“? 

Fa dădu din cap. 

— Uite atât de aproape am să fiu de tine de-acum înainte, de 
fiecare dată când pleci de la Whispering Creek. 

— Da, să trăiţi. 

— Te avertizez numai. Nu vreau să aud că te plângi. 

— Nu mă plâng. Fa își trecu vârful degetului peste maxilarul lui 
ȘI Jos pe gât. 

Se auziră din depărtare sirenele poliției. 

— Cum m-ai găsit în seara asta? 

El îi explică totul, începând cu telefonul lui Sadie Jo până în 
momentul când el nu mai putu să găsească Honda pe drumul de țară. 

— Și când ai pierdut din vizor mașina lui Stephen, cum ai găsit 
casa asta? 

Bo arătă cu mâna înspre intersecția dintre drumul de țară și aleea 
murdară care ducea la locul unde se aflau ei acum. 

— Conduceam pe partea aia când un bărbat mi-a făcut semn cu 
mâna. Era pe jos. 

— Un bărbat se plimba pe drumul ăla? 

— Da. El văzuse Honda și îmi arătă unde să mă duc. L-am rugat 
să aştepte și să-i spună lui Jake unde să meargă când acesta ajungea 
aici. Apoi i-am trimis un mesaj lui Jake, dându-i indicaţiile, în timp 
ce conduceam. 

Sirenele se auziră mai tare. 

Bo trecu pragul casei. 

— Ţi-a spus tipul acela de pe drumul de ţară să vii aici? îl întrebă 
pe Jake. 

— Da, el mi-a spus, răspunse Jake. 

— l-am spus să se ducă acasă și să ia o armă dacă avea vreuna, apoi 
să se întâlnească cu noi aici. 

— Atunci unde este? 

— Nu știu. 

— Ciudat. 

Meg se uită peste umărul lui Bo în casă. El îi luă mâna într-a lui 
și își împleti degetele cu ale ei. Stephen stătea tot cu fața la pământ, 
cu mâinile legate la spate. Deschisese ochii și fixa cu privirea peretele, 
rigid. 

Jake stătea lângă el cu pușca pe umăr. 

— De unde aţi luat tu și fratele tău armele? îl întrebă Meg pe Bo. 

— Din mașinile noastre. 

— Conduceţi prin oraș cu arme și puști de vânătoare la voi? 

Bo îi aruncă o privire plină de umor. 

— Suntem niște țărănoi dintr-un orășel texan. Bineînțeles că 
facem asta. 

Fa dădu din cap. 

— Așteaptă și ai să vezi cu ce arsenal o să umblu de acum înainte. 

Meg întâlni privirea lui Jake. 

— Mulţumesc pentru ajutor. Faptul că ai ajuns aici a fost crucial. 

— Cu plăcere. Pentru prima dată de când îl cunoscuse pe Jake 
Porter, fratele lui Bo o privi aprobator. 

— Mă bucur că sunteți amândoi bine. 

— Poliţia o să ajungă aici din clipă în clipă, îi spuse Bo lui Meg. 
Vrei să-i spui ceva, el arătă înspre Stephen, înainte ca ei să ajungă? 

— Nu ştiu. Vrei tu să-i spui ceva? 

— Nici nu cred că ar trebui să mă uit la el. De fiecare dată când o 
fac, îmi vine să-l omor. 

Meg privi silueta prăbușită a lui Stephen. Ultima dată când el îi 
greșise, ei îi fusese prea multă rușine și fusese prea devastată pentru 
a face ceva în privința aia. Așa că îl lăsase să plece pur și simplu și 
petrecuse ani de zile regretând propria lașitate. 

Dumnezeu îi dăduse o a doua șansă, și de asta avea să facă lucrurile 
cum trebuie. Chiar dacă faptul că-l dădea pe mâna justiţiei o aducea 
în gura presei. Chiar dacă trebuia să recunoască în fața tuturor că se 
măritase cu un sociopat. Chiar dacă o costa timp, stres și bani să vadă 
cum Stephen este judecat. 

— Stephen, spuse ea, te iert. Cu adevărat. Sunt convinsă că prea 
puţin îți pasă, dar vreau să știi că te iert pentru tot. 

El nu păru că o auzise. 

— Asta nu înseamnă că nu o să caut să se facă dreptate. Pentru 
că așa voi face. Te-ai înșelat în privința multor lucruri în seara 
asta, dar ai avut dreptate într-o privință: acum pot să-mi permit 


avocați. 


Poliţia ajunse la locul faptei. 
Bo rugă pe cineva să aducă o trusă de prim ajutor, apoi o așeză 
jos pe Meg pe verandă și îi tamponă genunchii, încheieturile 

și gâtul cu antiseptic și îi puse plasturi. Faptul că se îngrijea de 
rănile ei îi strângea stomacul de furie și remușcări, dar ea zâmbi și 
sporovăi în timpul acesta, chiar tachinându-l pentru că arăta atât 
de posomorât. 

Împreună priviră cum polițiștii îl arestară pe Stephen pentru 
răpire cu circumstanţe agravante, cum îl băgară în spatele dubei și îl 
duseră de acolo. 

O echipă de criminaliști investigă casa, făcând poze și luând 
notițe. Veni și un detectiv care le puse întrebări lui Meg, Bo și 
Jake. 

Bo făcu tot posibilul să dea cât mai multe detalii, dar îi era greu 
să se concentreze când mintea lui era complet concentrată pe Meg. 
Era extrem de conștient de prezența ei lângă el, de fiecare mișcare 
a el. 

Detectivul îi informă că trebuiau să meargă la secție şi să dea 
declarații oficiale. 

Bo o puse pe Meg în camioneta lui. În timp ce o luară în jos pe 
cărarea pietruită, Bo se mai uită o dată la casă, un loc unde s-ar fi 
putut petrece o tragedie. Avea să treacă zile, poate săptămâni, ca să 
depășească șocul terifiant al răpirii lui Meg. Fa fusese cât pe ce să 
moară în seara asta. Literalmente. 

Adevărul era că, pe cât de rău ar fi putut decurge lucrurile în 
acele ultime clipe după ce îl auziseră pe Jake îndreptându-se spre 
casă — totul se terminase până la urmă cu bine. După cum îi tot 
spunea Meg, ea chiar se simțea bine. Stătea lângă el, vie, respira, 
inima îi bătea. Era întreagă. Îţi mulțumesc, Doamne, se rugă el din 
toată inima lui. 

Bo înţelese în cele din urmă de ce Dumnezeu îl înzestrase cu acel 
simț al pericolului. Dumnezeu îl pregătise pentru ceva ce numai El 
știa că avea să se întâmple. 

— După ce terminăm la secţie, spuse Meg, chiar nu-mi vine să mă 
întorc la casa de oaspeți. 

— Nu? 

— Să fiu sinceră, sunt puţin speriată. Nu cred că vreau să mai stau 
singură și în următorii cinci ani. 

— Dacă nu vrei să fii singură, atunci o să mă asigur că nu vei fi așa. 

Când ajunseră la drumul de la fermă, Bo își întoarse camioneta și 
se opri. 

— Te superi dacă verific ceva? 

— Deloc. 

Bo scoase o lanternă din spatele scaunelor. Ei se dădură jos și 
stătură la răscrucea de drum. 

— Aici este locul unde am condus înspre omul acela despre care 
îți spuneam. 

— Unde era? 

— Chiar aici. Bo arătă spre marginea drumului. Sunt curios de ce 
nu a ajuns la casă. 

— Ai suspiciuni în legătură cu el? 

— Nu. Numai că mi-aş dori să-i mulțumesc. Să vedem pe ce parte 
a luat-o. 

El aruncă raza de lumină pe locul unde se aflase omul, și amândoi 
se aplecară, uitându-se cu atenție. Bo nu văzu niciun semn cum că 
bărbatul ar fi fost aici, cu atât mai puțin vreun indiciu care să le arate 
încotro se dusese. 

Luna răsări din spatele unui nor, aruncând și mai multă lumină 
asupra peisajului. În afară de casa de unde veniseră, în zonă nu se mai 
aflau alte locuinţe. Nimic altceva decât câmp deschis care se întindea 
pe kilometri întregi. 

Meg și Bo se uitară fix unul la celălalt. 

— Dumnezeu a intervenit în seara asta, șopti Meg încetișor. Nu-i 
așa? Începând cu Sadie Jo. Dumnezeu mereu a folosit-o așa în viața 
mea. Fa întotdeauna mă sună atunci când am nevoie. 

Bo dădu din cap. 

— Și apoi tu ai ajuns în parcare tocmai atunci când plecam. Dacă 
ajungeai cu un minut mai târziu, ne-ai fi pierdut. 

— Da. 

— Și dacă nu ţi-ai fi urmat intuiţia și nu te-ai fi dus după Honda 
— chiar și atunci când detectivul a spus că erau slabe șanse — Stephen 
ar fi fugit cu mine. 

— Încep să cred că nu a fost o simplă intuiţie. 

— Nu, Dumnezeu era Cel care îți vorbea. Și apoi când ai pierdut 
din vizor mașina lui Stephen și nu mă puteai găsi... a fost aici un 

bărbat care ţi-a arătat drumul. Plimbându-se pe drumul acesta 
noaptea, în mijlocul pustietății, departe de alte case. Și Jake l-a văzut 
și a vorbit cu el. 

— Adevărat. 

— Bo? întrebă Meg. 

— Da? 


— Crezi în îngeri? 

ncheiere. 

Amber nu era psiholog. De fapt, era orice, numai psiholog nu. 

Nici măcar nu ştia exact ce însemna cuvântul „încheiere”. Dar 
credea că are de-a face cu terminarea cu bine a unui lucru. 

Fa se hotărâse de bunăvoie să renunțe să-l mai caute pe Stephen și 
nu-și regretase decizia. Era mulțumită de modul în care se prezentau 
lucrurile. Dar deodată, având în vedere ce se întâmplase între Meg, Bo 
și Stephen noaptea trecută, părea că avea să aibă parte de încheierea 
pe care o dorise, până la urmă. Era ca un bonus. 

— Domnișoară Richardson? întrebă adjunctul. 

— Da. Fa se ridică de pe scaunul din camera de așteptare a 
închisorii districtuale. 

— Pe aici. 

Fa îl urmă. Când Bo o adusese pe Meg acasă noaptea trecută, 
Meg îi spusese totul lui Lynn. lar când Amber se trezise, Lynn îi 
povestise, la rândul ei, tot ce se întâmplase. 

— Chiar aici, domnişoară. Adjunctul o conduse într-o cameră 
care arăta precum cele din filme. Aici vorbeau vizitatorii cu deținuții 
la telefon, uitându-se la ei prin plexiglas. Ea se așeză și aşteptă. 

Nu dură mult. 

Un gardian îl aduse pe Stephen, îmbrăcat în uniforma portocalie 
a închisorii, la scaunul din fața ei. El se așeză. 

Preţ de câteva momente îndelungate, Amber pur și simplu se 
holbă la el. Stephen, unul dintre cei mai afurisiți oameni din lume, 
stătea în fața ei. El o rănise pe ea și pe Meg și pe cine știe câte alte 
femei. Poate că ar trebui să fie furioasă, așa cum fusese atât de mult 
timp. Sau poate că ar trebui să-i fie frică. 

Dar ea nu simţi nimic din toate astea. Dimpotrivă, se simţi din ce 
în ce mai mulțumită. Fa zânjise după o șansă ca asta — și, o, Doamne, 
avea ea să-i spună câteva lucruri. Amber crescuse într-o familie săracă 
cu un tată temperamental. Nu știa prea multe. Dar știa cum să dea o 
săpuneală zdravănă cuiva. 

El o privi cu răceală. 

Fa ridică telefonul. 

El îl ridică pe al lui. 


Apoi ea trase adânc aer în piept și îl lăsă să vorbească. 


Re 


Meg se trezi în căldura confortabilă a patului ei și cu mintea plină de 
pace. Sentimente mai mult decât bine-venite.... și cu totul diferite de ceea 
ce experimentase în ultimele dimineți, când se trezise tristă și extenuată. 

Încetul cu încetul, evenimentele din noaptea trecută îi reveniră în 
minte, amintindu-i motivul pentru care se simțea atât de fericită. Ea 
își deschise ochii și îl văzu. 

Bo, stând exact în locul unde stătuse când adormise seara trecută, 
pe scaunul pe care îl aduseseră pentru el din camera de zi. Avea o 
pernă pusă la spate. Picioarele îi erau întinse și gleznele încrucișate și 
se odihneau pe un scăunel. Mâinile îi erau încrucișate pe stomac. Se 
uita la ea, o privea direct, cu tandreţe în ochi. 

Atracția pe care o simțea pentru el îi învălui fiinţa, și până și pielea 
i se înfioră. Era superb. Trăsăturile lui bine definite, ochii lui de un 
cenușiu deschis, tăria lui plină de calm. Meg se simţea ca și când n-ar 
fi scăpat vie din povestea cu Stephen, ci ca și cum ar fi murit și s-ar fi 
dus drept în rai. 

Zâmbi, amintindu-și cum Bo stătuse lângă ea noaptea trecută, în 
timp ce dădeau declarații la poliție. Cum îi pregătise un ceai în timp 
ce ea făcu un duș și își schimbă hainele. Cum se simţise vinovată de 
faptul că el dormea într-o poziţie atât de incomodă și cum încercase 
să-l convingă că nu trebuie să rămână. Însistenţa lui foarte politicoasă 
și dulce că nu avea să o lase singură. Cum ea adormise ţinându-l de 
mână, într-o stare de fericire absolută. 

Bo fusese alături de ea când ea închisese ochii. Irecuseră ore 
întregi. Lumina puternică din dosul draperiilor îi spuse că dormise 
până târziu. Și totuși el era tot acolo, așa cum îi promisese. 

— Bună dimineaţa, spuse ea. 

— Bună dimineaţa. 

— Arăt oribil? 

— Arăţi minunat. Bo se ridică într-o poziție mai dreaptă, 
punându-și ghetele pe podea. 

— Cum ai dormit? 

— Foarte bine, ceea ce îmi pare rău că nu pot spune despre tine. 

— Am dormit mai bine pe scaunul acesta decât am dormit în 
ultimele nopți în patul meu. Faptul că te am aproape, că ești teafără și 
că nu mă urăști a făcut minuni. 

— Cu siguranță că nu te urăsc. 

— Nu? El zâmbi leneș și fermecător. 

— Nu. Dimpotrivă. 

Bo îngenunche lângă pat. Ea se ridică într-un cot și, cu mâna 
liberă, îl atinse pe față. 

S-au privit intens unul pe celălalt, simțind cum aerul se electrizează. 

— Te iubesc, șopti el. 

— Și eu te iubesc. 

— Cât voi trăi, Meg. Te voi iubi. 

Și ea Îl crezu pe cuvânt, așa cum îl crezuse noaptea trecută când îi 
spusese că avea să stea cu ea. Bo era totul și chiar mai mult decât ceea 
ce îndrăznise ea vreodată să viseze sau să spere să găsească. 

O prinse de mână și își plecă capul să-i sărute mâna, așa cum 
ar fi făcut un cavaler din timpurile medievale când îi jura credință 
domniței sale. 


— Bo. 

El își ridică fața. 

— Am riscat în prima zi în care te-am cunoscut. Îți amintesti? 
Când m-ai obligat — 

— Obligat? 

Ea râse. 

— Cumva m-ai obligat să te las să păstrezi ferma de cai. 

— Îmi amintesc. 

— Ei bine, sunt pe cale să risc din nou, dar de data asta situația îmi 
surâde foarte mult și mă simt foarte încrezătoare în privința șanselor 
mele. 

— Ce ai de gând să faci, contesă? 

— Am de gând să pariez totul pe tine, Bo. Pe tine. 

vând în vedere formularul dumneavoastră de înscriere, îi 

spuse Meg femeii drăguțe de origine afro-americană care 

stătea de cealaltă parte a pupitrului ei, ştiu că v-a fost dificil 
să plătiți chiria, cumpărăturile și hainele pentru copii. 

Femeia dădu din cap. 

— Sunt o mamă singură. 

— A trebuit să vă părăsiți apartamentul și să vă mutați într-un 
adăpost. 

— Da, doamnă. Aşa am făcut. 

— Ei bine, Meg aranjă hârtiile din fața ei, apoi se uită în sus și 
întâlni privirea femeii, inima fiindu-i plină de bucurie. 

— Cu mare plăcere vă anunţ că cererea dumneavoastră a fost 
acceptată. Aș dori să vă invit pe dumneavoastră și pe fiii dumneavoastră 
să locuiți aici, la Whispering Creek, până când o să vă puteţi pune pe 
picioare din nou. 

Femeia începu să plângă, iar ochii lui Meg se umplură 
ei de lacrimi. O binecuvânta foarte mult faptul că Dumnezeu îi 
încredințase această chemare specială care îi aducea atât de multă 
bucurie. Pe durata șederii dumneavoastră aici, Fundaţia Cole vă va 

acoperi costul mâncării și al hainelor. Înţeleg că aveţi și niște facturi 
medicale. 

— Da, doamnă. Femeia își șterse ochii și își suflă nasul. Fa vorbi 
șovăielnic. Mezinul meu avea nevoie de operaţie. A... a costat foarte 
mult. 

— Fundaţia Cole se va ocupa de toate acele facturi. 

Ochii femeii se măriră, șocați. 

— Cum? 

— Vom acoperi toate cheltuielile dumneavoastră medicale. Meg 
putu observa speranţa firavă a femeii, speranță care biruia ani întregi 
de luptă și de probleme de una singură. Ea își întinse mâna peste 
masă și apucă mâna femeii. Amândouă strânseră puternic. 

— Înţeleg că folosiți autobuzul drept mijloc de transport, spuse Meg. 

— Da. 

— Vă vom oferi o mașină. 

Un nou val de lacrimi se scurseră pe obrajii femeii. Ușurare, știa 
Meg. Ei toți se simțeau atât de ușuraţi atunci când fundația le venea 
în ajutor și îi scutea de poveri. 

— Din declarația dumneavoastră, spuse Meg, reiese că aţi dori să 
urmați cursuri de afaceri pentru a deveni asistent executiv. 

— Da. Cred... cred că aș fi bună la așa ceva. 

— Şi eu cred asta. Meg îi strânse mâna. După cum știți, noi oferim 
aici şi servicii de îngrijire a copiilor, astfel ca dumneavoastră să puteți 
munci să câștigați un venit și să puteți urma și cursurile în vederea 
obținerii unei diplome. 

— O, Doamne. O, Doamne. Mulţumesc Domnului! 

— Da, fu de acord Meg. Mulţumiţi Domnului. Vă vom ajuta pe 
dumneavoastră și pe familia dumneavoastră să vă puneţi pe picioare. 
E în regulă? 

— Vă mulțumesc, doamnă. O, vă mulțumesc. 

— Cu multă plăcere. Știu că sunteți o doamnă credincioasă, deci 
înțelegeți când spun că nu eu vă ajut. Dumnezeu a fost atât de bun 
încât mi-a permis să fac parte din lucrarea Lui. 

Cineva ciocăni la ușa biroului și Bo se uită înăuntru. 

Ei erau căsătoriți de mai bine de zece luni. Și încă de fiecare dată 
când îl vedea, de fiecare dată inima îi bătea de emoție. 

— Îmi cer scuze că vă întrerup, spuse el. 

— Intră. Tocmai terminam. Toți se ridicară în picioare și Meg îl 
prezentă ca fiind soțul ei, apoi îi explică faptul că el conducea ferma 
de cai de rasă de pe proprietate. Avem un hambar întreg plin cu cai 
doar pentru a fi folosiți de familiile care stau aici. Sunteţi bine-venită 
să călăriţi oricând doriți. 

— Băieţilor le-ar plăcea foarte mult, dar niciunul dintre noi nu 
știe să călărească. 

— Nu contează câtuși de puţin, o asigură Bo. Avem instructori. 
Vă vom învăţa. 

Femeia se întoarse spre Meg cu brațele deschise și cu fața udă de 
lacrimi. Meg o îmbrăţișă și ambele femei continuară să plângă. 

Bo își scoase șervețele din buzunar și îi zâmbi afectuos lui Meg în 
timp ce i le dădea. Ea luă două, râzând și plângând în același timp, și 
îi dădu unul și celei mai noi rezidente a lor. 

Lynn și Sadie Jo se iviră în ușă. 

— Aceste doamne sunt aici, spuse Meg, ca să vă arate unde veți sta 
și să vă răspundă la toate întrebările. 

— Abia aştept să-i întâlnesc pe băieții dumneavoastră! Sadie Jo luă 
mâna femeii și o bătu neîntrerupt. Când îi puteți aduce ca să îi răsfăţ? 

— Sunt niște zburdalnici, doamnă. Îi tot învăţ bunele maniere. 

— Asta nu mă va împiedica să-i iubesc mult, răspunse Sadie Jo. 
Deloc, așa că nu vă faceți griji. Femeile plecară, iar sporovăiala lui 
Sadie Jo se auzi din depărtare. 

Bo se uită în jos la Meg. Cu ochii sclipindu-i, el își ridică încetișor 
mâna. O cheie îi atârna de degetul arătător. 

Meg rămase cu gura căscată. 

El zâmbi larg. 

— Casa? întrebă ea. 

— Tocmai au terminat-o. 

— Nu te-ai uitat înăuntru fără mine, nu-i așa? 

— Bineînţeles că nu. 

— Atunci ce mai așteptăm? Ea îl trase în hol. În timp ce ieșeau 
afară, trecură pe lângă două fete de opt ani care chicoteau și care 
deveniseră cele mai bune prietene încă de când ajunseseră la 


Whispering Creek. 
331 


BECKY WADE 


— Bună ziua, domnule și doamna Porter. 

— Bună, fetelor. 

În timp ce coborau pe scări, Meg îi văzu pe Amber și pe Jayden 
în grădină. Jayden tot încerca să sufle baloane, iar Amber tot încerca 
să-i ia beţișorul și să-i arate cum se face. De afară, Meg auzi tipetele 
copiilor care se distrau la piscină. 

Când venise la Whispering Creek, atât ea, cât și conacul fuseseră 
reci și goi. Nu mai era cazul. Acum și ea, și conacul erau plini de viață. 

Meg se urcă în camioneta lui Bo. În timp ce el conduse pe drumul 
către noua lor casă, ea fu plină de nerăbdare. 

— Credeam că o vor termina cu câteva zile mai târziu. 

— Au terminat devreme. 

— Și când se întâmplă lucrul acesta în construcții? 

— Niciodată. 

Dar minuni mari și mici se petrecuseră cu Meg în aceste zile. Cea 
mai mare și mai uimitoare minune era că îl putea iubi pe Bo în modul 
în care o făcea — îndrăgostită până peste cap — și că el o iubea la rândul 
lui la fel de mult. El tot încerca să o convingă că o iubea mai mult, 
dar ea tot insista că așa ceva nu era posibil și că încălca legile fizicii. 

Ei opriră în locul unde odată priviseră un apus de soare împreună 
și vorbiseră despre casa imaginară pe care aveau să o construiască 
împreună. Nu mai era o casă imaginară acum. 

Ieșiră din camionetă și stătură unul lângă altul să se uite, cu brațele 
petrecute unul în jurul celuilalt. 

Din punctul acesta pitoresc de pe o colină de unde puteai vedea 
panorama Texasului, Bo și Meg își construiseră o casă din piatră cu 
grinzi și uși din lemn. Jaluzelele și ușa era vopsite proaspăt în culoarea 
cafelei cu frişcă. Două coșuri de fum se înălțau spre cer. Și Meg putu 
vedea că domnul Son petrecuse ceva timp aici azi, supraveghind o 
echipă de peisagiști care plantaseră arbuști și copăcei în faţa casei și 
flori care se revărsau din ghivecele de pe verandă. 

— Ce părere ai? Bo se uită la ea cu atenţie, fiind puţin emoţionat. 
Fa știa că el voia să fie fericită. 

— Îmi place mult. Pare că este desprinsă din paginile unei cărți. E 
de modă veche, fermecătoare și perfectă. 

— Tu vei fi aici. De aceea, casa asta e perfectă pentru mine. 

Fa se întoarse să-l privească în față, încolăcindu-și braţele în jurul 
gâtului lui. 

— Amândoi o să fim aici. Este casa noastră. A ta și a mea. 

Pleoapele lui deveniră greoaie în timp ce se uită la ea. 

— Casa noastră de basm din Texas, șopti ea. 

— Finalul nostru fericit. 

— Începutul nostru fericit, vrei să spui. 

El chicoti și o sărută în timp ce casa îi aștepta să o umple cu 
dragoste devotată, ani de zile și visuri. 


E 


Știm că toate lucrurile lucrează împreună spre binele celor 
care-L iubesc pe Dumnezeu, și anume spre binele 
celor care sunt chemați după planul Lui. 
— ROMANI 8:28 


Sperăm că ti-a făcut plăcere lecturarea acestei cărți. 
Dacă te-a inspirat mesajul ei, 
fe rugăm dă-o mai departe persoanei pe care vrei să o inspiri. 


Pentru detalii suplimentare şi alte apariții editoriale 
disponibile la Editura Scriptum, vezi paginile de final 


și accesează librăria virtuală de la adresa www.scriptum.ro 

În timp ce scrie, Becky întotdeauna sumarizează tema cărții ei 
în câteva cuvinte. În cazul Cărții Inima mea îti aparține, ea s-a 
rezumat la două cuvinte. Care crezi că ar putea fi aceste cuvinte? 
Pe tot parcursul cărții, vedem cum Dumnezeu le vorbește 
oamenilor Săi prin intermediul altor creștini. Ti-a vorbit 
Dumnezeu și ție așa? Când? Ai fost îndemnat de El să le slujești 
altora în aceeași manieră? 

De-a lungul cărții, ce fel de metafore a folosit Becky pentru a 
descrie schimbările care se petreceau cu Meg? Ce metaforă a 
folosit ea pentru jertfa lui Cristos de la cruce? 

Cu care personaj din carte te-ai identificat cel mai mult? 
Personajul lui Meg este inspirat de două prietene credincioase ale 
lui Becky care au trecut printr-un divorț. Ai trecut și tu printr-un 
divorț (fie personal, fie părinţii tăi, copilul tău, fie fratele sau sora 
ta?) A fost greu pentru tine să primeşti harul lui Dumnezeu în 
această situație? 

Dacă te-ai îndrăgostit și tu de Bo odată cu Meg, de ce ai făcut-o? 
Ce anume ţi-a furat inima? 

Ce scene te-au făcut să râzi? 

11. 


12. 


Trima mea îti ti 
Importanța familiei este subliniată de-a lungul romanului. Cum 
i-a influențat familia pe Meg și pe Bo, atât din punct de vedere 
pozitiv, cât și din punct de vedere negativ? Cum ţi-a influențat 
propria ta familie deciziile în bine sau în rău? 
Potrivit unor estimări, sociopaţii alcătuiesc 3% din populaţia 
masculină. Crezi că cunosti și tu astfel de persoane? 
Ai ghicit dinainte ce plănuia să facă Stephen? Dacă nu, ce credeai 
că avea să se întâmple? 
În final, Meg s-a hotărât să renunțe la ceva de valoare (pachetul 
majoritar de acțiuni în compania tatălui ei) în schimbul a ceea ce 
Dumnezeu avea mai bun pentru ea. Lui Becky îi place să scrie 
despre conflicte care se situează undeva în zona gri, în loc de alb 
sau negru. Când ţi-a cerut Dumnezeu să renunţi la ceva bun 
pentru mai binele Lui? 
Ce scene din carte te-au emoţionat cel mai mult? De ce? 


33b 


Despre auteare 


Becky Wade și-a petrecut copilăria 
în California, unde, împreună cu surorile, 

egan Cole și Bo Porter nu aveau cum fi mai 
diferiți unul de celălalt. Ea este moștenitoarea 
unei mari averi, el este un simplu manager de 
fermă şi angajatul ei. Şi totuși, de îndată ce se întâlnesc, între 
cei doi se aprinde o scânteie. De la moartea tatălui ei, Meg a 
devenit acţionarul majoritar al companiei petroliere și venirea 
ei la conducere a survenit cu o serie de concedieri, deoarece nu 
putea să gestioneze atât de mulți angajați. 

Cu toate acestea, lucrurile stau puţin diferit cu Bo, astfel că 
Meg îi dă un termen de sase luni inainte de închiderea fermei. 
Va fi acest timp suficient pentru a-i dovedi valoarea fermei și că 
el merită încrederea ei? 

